
Vorwort. 

Diese  Sammlung  bezweckt,  von  der  lateinischen  No- 
vellistik  des  Mittelalters  Proben  zu  geben,  die  eine  Vor- 
stellung von  dem  Reichtum  dieser  Literaturgattung  sowie 
von  der  späteren  Latinität  zu  vermitteln  geeignet  wären. 
Mit  Absicht  habe  ich  einige  Stoffe  doppelt  oder  mehrfach 
vorgeführt,  z.  B.  Bester  Freund,  die  Stücke,  welche  sich 
bei  Adolf  in  Versen,  bei  Petrus  Alphonsus  in  Prosa  finden. 
Mit  Verweisen  habe  ich  nicht  gekargt;  ein  Stoffverzeichnis 
ist  beigefügt.  Die  Anmerkungen  sollen  in  knapper  Form 
den  Anfänger  mit  den  Hauptwerken  auf  diesem  Gebiete, 
Dunlop,  Benfey,  Liebrecht,  Oesterley,  Köhler, 
Hertz,  Clouston,  Crane,  Regnier  (in  seiner  La 
Fontaine-Ausgabe),  Bedier,  Chauvin,  vertraut  machen; 
auf  Anführung  von  Spezialuntersuchungen,  und  wenn  sie 
noch  so  wichtig  sind,  wie  Grisebach  über  die  ungetreue 
Witwe,  Knaak  über  die  säugende  Tochter  ist  absichtlich 
verzichtet  worden. 

Zürich,  im  Oktober  1905.  J.  Ulrich. 

1.  Schneekind. 

(Haupts  Zeitschrift  XIV,  472.) 
I. 

Advertite,  omnes  populi,  ridiculum 

et  audite,  quomodo 

Suevum  mulier,  et  ipse  illam  defraudarat. 

II. 

Constantio  civis  Suevulus  trans  equora 
5  gazam  portans  navibus 
domi  coniugem  lascivam  nimis  relinquebat. 

III. 

Vix  remige  tristis  secat  mare, 
ecce  subito  orta  tempestate 
furit  pelagus,  certant  flamina,  tolluntur  fluctus; 
10  post  multaque  equora 

vagum  littore  longinquo  Nothus  exponebat. 

IV. 

Cum  interim  domi  vacaret  conjunx, 
mimi  aderant  iuvenes  sequuntur, 
quos  et;  immemor  viri  exulis,  excepit  gaudens. 
15  atque  nocte  proxima 

pregnans,  filium  iniustum  fudit  iusto  die. 

V. 

Duobus  volutis  annis 
exul  dictus  revertitur. 
occurrit  infida  coniunx, 
20  secum  trahens  puerulum.  ^  ., 

datis  osculis,  maritus  illi: 
,de  quo',  inquit,  ,puerum 
istum  habeas,  die,  aut  extrema  patieris. 

VI. 

At  illa  maritum  timens 
25  dolos  versat  in  omnia. 

,mi',  tandem,  ,mi  conjux'  ait 

,una  vice  in  alpibus 

nive  sitiens  extinxi  sitim, 

de  quo  ego  gravida 
30  istum  puerum  damnoso  fetu  heu  gignebam. 

VII. 

Nam,  languens  amore  tuo, 
consurrexi  diluculo 
perrexique  pedes  nuda 
per  nives  et  frigora 
35  atque  maria  rimabar  mesta, 
Si  forte  ventivola  vela  cernerem 
aut  frontem  navis  conspicerem. 

VIII. 

Anni  post  hec  quinque  transierunt  aut  plus, 
et  mercator  vagus  instauravit  remos, 
40  ratim  quassam  reficit, 

vela  alligat,  et  nivis  natum  duxit  secum. 

IX. 

Transfretato  mare,  producebat  natum 
et  pro  arrabone  mercatori  tradens 
centum  libras  accipit, 
45  atque  vendito  infante  dives  revertitur. 

X. 

Ingressusque  domuni  ad  uxorem  ait: 

consolare,  conjunx,  consolare,  cara! 

natum  tuum  perdidi, 

quem   non   ipsa  tu  nie   magis  quidem  dilexisti. 


XI. 

50  Tempestate  orta,  nos  ventosus  furor 
in  vadosas  sirtes  nimis  fessos  egit, 
et  nos  omnes  graviter 
sol  torret;  at  ille  tuus  natus  liquescebat. 

XII. 

Sic  perfidam  Suevus  coniugem  deluserat, 
55  sie  fraus  fraudem  vicerat. 

nam  quem  genuit  nix,  recte  hunc  sol  liqueficit. 


2.   Märchen. 

(Haupts  Zeitschrift  XIV,  471 .) 
I. 

Mendosam  quam  cantilenam  ago, 
puerulis  commentatam  dabo, 
quo  modulos  per  mendaces  risum 
auditoribus  ingentem  ferant. 

II. 

5  Liberalis  et  decora 
cuidam  regi  erat  nata, 
quam  sub  lege  hujus  modi 
procis  obponit  querendam: 

III. 

,Si  quis  mentiendi  gnarus 
10  usque  adeo  instet  fallendo, 
dum  cesaris  ore  fallax 
predicitur,  is  ducat  filiam'. 

IV. 

Quo  audito,  Suevus 
nil  moratus  inquit: 
15  raptis  armis  ego 

cum  venatum  solus  irem, 
lepusculus  inter  feras 

telo  tactus  occumbebat. 
mox,  effusis  intestinis 
20  Caput  avulsi  cum  cute  cruda. 

V. 

Cumque  cesum  manu 

levaretur  caput, 

lesa  aure  effunduntur 

mellis  modii  centeni; 
25  sauciaque  auris  tacta 

totidem  pisarum  fudit, 

quibus  intra  pellem  strictis, 

lepus  ipso  dum  secatur 

crepidine  summa  caude 
30  kartam  regiam  latentem  cepi, 

VI. 

Que  servum  te  firmat  esse  meum. 
,Mentitur',  clamat  rex,  ,karta  et  tu'. 
Sic  rege  deluso,  Suevus 
falsa  gener  regius  est  arte  factus. 


3.   Paulus  Diaconus. 

Fabula  de  vitulo  et  ciconia. 

(Poeta  latini  aevi  carolini  I,  64.) 

Querebat  merens  matrem  per  prata  vitellus: 

Cruribus  huic  longis  obvia  venit  avis, 
Dicit:  ,Io  frater,  cur  tristis  pectore  mugis, 

Vel  cur  turbatus  florida  rura  teris? 
5  Cui  sie  respondit:  ,Soror,  est  jam  tertia  nunc  lux, 

Quod  lac  non  tetigi  et  famulentus  eo. 
Verba  refert  ales:   ,Ne  eures  talia,  demens: 

Nam  quia  non  suxi  tertius  annus  abit'. 
Ad  quam  indignatus  fertur  dixisse  vitellus: 
10       ,Quo  sis  pasta  cibo,  en  tua  crura  docent'. 

4.   Theodulfus. 

De   equo   perdito. 

(Poetae  latini  aevi  carolini  I,  551.) 

Saepe  dat  ingenium  quod  vis  conferre  negabat, 

Compos  et  arte  est,  qui  viribus  impos  erat. 
Ereptum  furto  castrensi  in  turbine  quidam, 

Accipe,  qua  miles  arte  recepit  equum. 
5  Orbus  equo  fit,  preco  ciet  hac  compita  voce: 

,Quisquis  habet  nostrum,  reddere  certet  equum. 
Sin  alias,  tanta  faciam  ratione  coactus, 

Quod  noster  Roma  fecit  in  urbe  pater'. 
Res  movet  haec  omnes,   et  equum  für  sivit  abire, 
10       Dum  sua  vel  populi  damna  pavenda  timet. 
Hunc  herus  ut  reperit,  gaudet  potiturque  reperto, 

Gratanturque  illi,  quis  metus  ante  fuit. 
Inde  rogant,  quid  equo  fuerat  facturus  adempto, 

Vel  quid  in  urbe  suus  egerit  ante  pater. 
1,5  ,Sella',  ait,  ,adjunctis  collo  revehendo  lupatis 

Sarcinulisque  aliis  ibat  onustus  inops. 
Nil  quod  pungat  Habens,  calcaria  calce  reportans 

Olim  eques,  inde  redit  ad  sua  tecta  pedes. 
Hunc  imitatus  ego  fecissem  talia  tristis, 
20       Ni  foret  iste  mihi,  crede,  repertus  equus*. 


5.   Adolphus  von  Wien. 

(Leyser,  Historia  2008  ss.) 
I. 

Coecus  erat  quidam,  cui  pulcra  virago,  reservans 

Hanc  puro  pure,  ne  luat  haec  alias. 
In  curtis  viridi  resident  hi  cespite  quondam 

Luce.     Petit  mulier,  robur  adire  pyri. 
,»5  Vir  favet,  amplectens  mox  robur  ubique  lacertis; 

Arbor  adunca  fuit,  qua  latuit  juvenis. 
Amplexatur  eam,  dans  basia  dulcia;  terram 

Incepit  colere  vomere  cum  proprio. 
Audit  vir  strepitum;  nam  crebro  carentia  sensus 
10       Unius,  in  reliquo,  nosco,  vigere  solet. 
,Heu  miser',  clamat;  ,te  laedit  adulter  ibidem! 

Conqueror  hoc  illi,  qui  dedit  esse  mihi'. 
Tunc  Deus  omnipotens  qui  condidit  omnia  verbo, 

Qui  sua  membra  probat,  vasc(u)la  velut  figulus, 
15  Restituens  aciem  misero.     Tonat  illico:  ,Fallax 

Femina!    cur  tanta  fraude  nocere  cupis? 
Heu  mihi !    quam  fraude  muHer  mala  varia  sordet; 

Integra  jura  thori  non  tenet  illa  viro. 
Alterius  segetes  semper  putat  uberiores 
20       Yo  confinis  ubera  magna  tenet. 

Alterius  thalamo  mala  credit  inesse  sapinum, 

Quamvis  sit  spado  nil  valeatque  thoro'. 
Percipit  illa  virum,  vultu  respondet  alacri: 

, Magna  dedi  medicis,  non  tibi  cura  fuit. 
25  Ast,  ubi  lustra  sua  satis  uda  petebat  Apollo 

Candida  splendescens  Cynthia  luce  mera, 
Tunc  sopor  irrepsit  mea  languida  corpora,  quaedam 

Astitit,  insonuit  auribus  illa  meis: 
Ludere  cum  juvene  studeas  in  roboris  alto; 
30       Prisca  viro  dabitur  lux  cito,  crede  mihi. 
Quod  feci;  dominus  ideo  tibi  munera  lucis 

Contulit;  idcirco  munera  redde  mihi. 
Addidit  ille  fidem  mulieri,  de  prece  cujus 

Se  Sanum  credit,  mittit  et  omne  nefas. 
35  Esse  solet  nullum  pejus  muliere  venenum; 

Excolit  hanc,  adamat  vir,  tenet  alter  eam. 

Fabula  III. 

Vir  vineta  colit.     Mulier  putat  hunc  fore  dudum 

Vinetis  carum  mox  citat  et  juvenem. 
Immanes  dat  opes  ipsi;  tandem  petit  illum, 
40       Ut  donet  Veneris  basia  grata  sibi. 

Exercere  jocos  Veneris  studet  iste.     Minerva 

Hunc  docuit  mulier,  quod  bene  placet  eam. 
Non  sie  in  thalamo  Saturnius  Amphitrionis, 

Nisus  cum  Venere  puber  ut  iste  fuit. 
45  Temporis  articulo  luxum  Venus  anxia  mellit; 

Inde  cicuta  mala  fellit  eum  subito. 
Est  jocus  iste  brevis,  baratri  quem  crux  grave  pungit, 

Atque  rogus  jugis  mox  adolebit  eum. 
Vermis  edax,  algor,  pedor,  pix,  nox  satanasque 

Affligit  Paridem  non  cum  crucibus  modicis. 


55  Luce  virum  clara  spolians  Ramnusia  pernix, 
Nam  vitis  fronde  stringit  eam  graviter. 
O  dea  coeca  nimis,  o  monstrum  criminis  alti, 
Nutris  grande  scelus  justa  premendo  grave. 
Cur  premis  Heinricum,  exaltando  Neronem? 
60       Cur  moechum  salvas  hunc,  spoliando  virum 
Lumine  quassato;  dolor  ingens  anxerat  illum. 

Vinetum  linquit  accelerando  domum. 
Iste  vibrat  bifores,  moechum  lodice  grabati 
Haec  condit  valvas  pandit  et  illa  viro. 
65  Ipsius  reditus  causam  quaesivit  et  ille 

Ordine  rem  referens,  haec  lacrimasque  pluit. 
Haec  astuta  nimis  Paridem  salvare  cupiscens 

Cogitat  et  fraudem  reperit  illa  cito. 
,Proh  dolor  unius  vereor  quod  laedere  queat 
70       Non  modica  peste  lumen/  ait,  ,reliquum. 

Namque  gregem  totam  corrumpit  morbida  balans; 

Sus  linione  sua  foedat  apros  reliquos. 
Saepius  audivi,  quod  verba  beata  vigerent 
Tantum,  quod  crudus  ensis  cum  habeat. 
75  His  de  pane  caro  Christi  fit  viteque  sanguis; 
Placatur  Dens  hinc  cogitur  hincque  Satan. 
Ergo  tuum  lumen  sacrabo  carmine  dio 

Neve  bonum  maculef,  junxerat  osque  suum. 
Taliter  ut  posset  oculos  concludere  sponsi 
80       Hinc  oculum  lambit,  quaerit  et  ille  fugam. 
Moecho  salvato:  ,Nunc  spero,  Christo  favente, 

Amplius  haec  acies  non  scrupuletur',  ait. 
,Nam  sacris  verbis  sacravi  pluribus  illam, 
Quam  salvare  queat  sidera  clara  polus. 
85  Omnes  istius  fraudes  audite,  studentes 
Ne  vos  seducat  femina  nugigera. 
Thais  amore  caret,  juveni  non  servat  amorem; 
Fisci  bonis  viget  hie  teque  carente  perit. 

Fabula  IV. 

Vir  lucri  cupidus  longinquos  currit  ad  Indos; 
90       Hie  uxor  casta  vernat  eratque  pia. 

Hanc  socrui  castae  commisit  et  inde  recedit; 

Haec  Veneris  ludo  nequit  egere  diu. 
Caeruleam  faciem  Venus  huic  depinxit  et  ejus 


Exta  Cupido  nimis  pallida  torruerat. 
95  Mater  eam  timuit  injusta  peste  gravari 

Quaerens:  ,Cur  pallor  inficit  hie  faciem? 
Se  captam  referens  nimium  invenies  peramorem. 

,Cur  hoc  celasti,  fiUa  cara,  mihi?' 
Pro  natis  natura  potens  vigilare  parentes 
100      Vult;  genetrix  natae  convocat  inde  Parim. 
Invigilant  epulis,  Ceres  servitque  Lyaeus 
Ipsis  et  mensa  fercula  multa  tulit. 
Hie  Bachus  saliit  auro,  sapit  hie  fera,  piseis; 

Se  fessos  humeros  mensa  tenere  docet. 
105  Junetus  cum  Cerere  vult  luxuriare  Lyaeus; 

Ut  generet  Venerem  utitur  ille  nimis. 
Abra  citatur.    Adest;  facit  illis  nobile  Stratum. 

Hoc  Citharea  citat  adque  jocos  teneros. 
Indulgent  Veneri.     Misit  Fortuna  maritum 
110      Ad  tectum  proprium,  quo  sua  sponsa  fuit. 
Hie  tonat;  haec  surgit  et  postae  repagula  laxat; 

Non  anus  astuta  condere  quit  Paridem. 
Cogitat  et  reperit  artem;  dat  ei  pugionem, 

Ipsi:  Staque  tacens  atque  tene  gladium. 
115  Terruit  iste  tacens  sponsum,  dum  quaeritat:   is  sit 

Adstat  cum  gladio.     Socrus  ait  subito: 
Quidam  stratilates  conantes  hunc  dare  morti 

A  nobis  ideo  quaesiit  auxilium. 
Hos  horrebat  ad  nos:  tenet  hie  idcirco  mucronem. 
120      Quare  vir  grates  contulit  huic  vetulae 

Nescius  hie  fraudis:  ,Sit,  socrus,  tibi  gratia  magna, 

Sic  tibi  dat  laudes  primipotentis  apex. 
Quisque  probus  debet  fratri  conferre  juvamen; 

Nam  qui  juvare  potest,  non  facit,  is  perimit. 
125  Gratulor  in  domino  Jesu.     Pariter  residere 

Nos  decet  et  munus  reddere  grande  deo'. 
Audi,  qua  fraude  decepit  femina  sponsum! 

Heu,  quot  adhuc  regnant  qualibet  urbe  pares! 

Fabula  V. 

Gaudia  vir  justus  conans  praefata  mereri, 
130      Dulce  solum  patriae  deserit  atque  thorum. 
Pro  venia  remeat  ad  sancti  limina  Petri; 
Huic  matrona  fuit  sobria,  pulcra  nimis. 

Lacteus  huic  vultus  et  est  nivis  aemula,  dentes 

Sunt  nivei;  facies  huic  ut  Apollo  cluit. 
im  Cum  bella  facie  Citharea  gerit  mala  bella; 

Vincitur  ipsa  Venus  a  facie  rosea. 
Uni  subjecto  tribuens  natura  pudorem 

Cum  forma,   quamvis  rara  sit  illa  seges, 
Raro  pudicitia  animi,  forma  sunt  in  eodem 
140      Subjecto;  Thais  effugat  Andromedam. 
Helena  Penelopes  mallet  cito  tollere  sedem; 

Illius  in  solio  collocat  et  Venerem. 
Ista  die  quadam  confines  ivit  ad  aedes; 

Cernitur  a  quodam  pubere  sponsa  proba. 
145  Sauciat  istius  cor  et  renes  pulcra  virago; 

Hujus  languere  coepit  amore  Paris. 
Xenia  multa  Paris  castae  legat  mulieri, 

Ut  per  dona  sua  flectere  possit  eam. 
Nam  regum  corda  flectuntur  munere;  Petri 
löo      Sedes  precanti  munere  dat  veniam. 

Datque  potestatem,  dat  honorem,  pontificatum; 

Judicis  excoecat  lumina  gaza  potens. 
Calcat  virtutem,  sublimat  et  illa  scelestum, 

Dat  genus  et  mores,  decipit  illa  probos. 
155  Parvos  cum  magno  sectantur  munera:   Proh!  proh! 

Cum  sacramentis  venditur  ipse  Deus. 
Scindere  mucro  nequit  adamantem,  munere  moechus 

Non  potuit  sobriam  flectere  quoque  modo. 
Ignitis  jaculis  Venus  hujus  viscera  torret; 
160      Sic  degit  miser  hie,   pallor  obit  faciem. 

Daemonis  adjutrix  anus  hunc  decumbere  cernit; 

Pallida  sint  ora  cur  nimis,  illa  rogat. 
Huic  narrare  pudet     Instat  magis  et  petit  illa, 

Ut  morbi  vulnus  insinuetur  ei. 
165  jVulnera  nemo  potest  medicina  clausa  mederi; 

Sanat  aperta  bene  vulnera  docta  manus.' 
Huic:  vetulaeque:  ,gravi  se,  dicit,  mulieris  amore 

Captum  tam  graviter,  vivere  quod  nequeat.' 
,Gaude;  sis  hilaris,'  ait  isti  daemone  pejor 
170      Femina,  namque  facit,  quod  Satanas  refugit. 
Femina  nequitia  vincit  genus  omne  baratri; 

Pejor  sub  coelo  bestia  nulla  manet. 
,Esto  securus,  istius  amore  potiri; 

Arte  mea  volo  concito,  crede  mihi. 
175  Per  triduum  tu  nulla  cani  dones  alimenta, 

Isti  jejuno  cepae  ferens  acidum. 
Esuriens  canis  est,  illud  quamvis  sit  amarum, 

Escas  insipidas  esse  facitque  fames. 
Consumta  cepa  facies  canis  imbre  madescit, 
180      Quaerit  anus  sponsam,   quam  Paris  hie  adamat. 
Sponsa  canis  videt  faciem,  cernit  lacrimarum 

Fontem.     Tunc  quaerit:   ,Cur  gemit  illa  canis?' 
Ebria  respondit  anus  isti:  ,Daemonis  arte 

Haec  mea  nata  fuit  pulcra,  pudica  nimis. 
185  Quam  juvenis  pulcher  nimium  dilexit  amore, 

Flectere  muneribus  hanc  nequiensve  minis. 
Hoc  dolet  alma  Cypris.     Hammonis  poplite  flexo 

Auribus  insonuit  cum  lacrimis  precibus, 
Ut  contemptricem  Veneris  stimulet  cruce  dira, 
190      Ne  reliquae  temnant  ejus  opus  velut  haec. 
Cum  judex  sontis  non  vult  punire  reatum, 

Semita  peccandi  tunc  dabitur  miseris. 
Assolet  unius  scelerum  terrere  ministros 

Passio,  poenarum  labis  iterque  serat. 
195  Astrorum  censor  hoc  pensans  idola  natae 

Attribuitque  canis;  ergo  madet  lacrymis'. 
Istis  auditis  singultat  femina  casta; 

Conscia  mens  sceleris  crebro  pavere  solet. 
Se  queritur  vetulae,  sprevisse  Cupidinis  arcus: 
200      ,0  quam  grande  nefas  hoc',  ait,  ,est',  vetula! 
,ConsiHum  sanum  contemnit  nemo  disertus; 

Ergo  meum  rectum  percipe  consiHum. 
Antidotum  gratum  tibi  spero  referre,  favente 

Plasmatore  pio,  qui  dedit  esse  mihi. 
205  Fac  moechi  velle,  tu  ne  mutabere  formam 

In  canis,  ut  proles  est  mea  versa  Jove. 
Haec  decepta  dolis  jussis  mulieris  obedit, 

Ne  sibi  donetur  effigies  catuli; 
Namque  suam  quisque  vult  defensare  salutem, 
210      Ut  Natura  dedit  hominibusque  feris. 

Quaerit  anus  puerum,  quem  flamma  perussit  amoris; 

Hunc  ducit  meretrix  pessima,  junxit  eos. 
Stagnis  non  aliqua  lethaeis  bestia  tantis 

Venit,  plena  dolis  femina  prava  velut. 

215  Luciferi  turma  cui  nequit  fraude  nocere, 
Hunc  mulier  fallit  vulpide  fraude  sua. 

Fabula  VI. 

Callidus  alter  erat  juvenis,  nitens  abolere 

Uxoris  fraudes.     Hunc  sapiens  docuit, 
Ut  strueret  sublime  sibi  conclave  petrinum, 
220      Unum  posticum  conderet  huicque  forum. 
Iste,  velut  doctus  sapientis  concomitatus 

Consilium  credit  pellere  posse  dolos. 
Quando  deseruit  ob  causam  limina  lucri, 

Cum  ferro  solido  clauserat  ipse  fores, 
225  Ne  queat  exire  mulier.     Stetit  ante  fenestram 

Et  transire  videt  egregium  juvenem. 
Num  sciat  interius  visus,  venator  amoris, 

In  mundo  quicquid  ipse  videt  cluere? 
Exterius  dum  pulcra  videt,  movet  interiora 
230      Cordis,  sie  dominum  fallit  et  ipse  suum. 
Pagina  sacra  refert:  ,Atrox  mors  saepe  fenestras 

Per  patulas  intrat;  non  reseres  ideo'. 
Hinc  juvenis  nimium  mulieris  viscera  torquet; 

Ignitis  faculis  fluctuat  atque  dolet 
235  Volvit  et  ingenio,  qua  sponsum  fallere  fraude 

Haec  queat  [et]  juveni  basia  grata  dare. 
Quoque  diem  pensat  et  statim  reperit  artem, 

Qua  valuit  proprium  fallere  fraude  virum. 
Sub  cervicali  vir  claves  nocte  recondit 
240      Omni;  dat  huic  munera  grata  meri, 
Ut  faciant  sumta  bene  dormitare  maritum. 

Suffulsi  recreat  languida  membra  sopor. 
Absque  modo  sumtus  Bacchus  nocet  accipienti, 

Sed  sumtus  modice  dat  melius  sapere. 
245  Plena  dolo  mulier  mox  dormitante  marito 

Surrexit,  claves  abstulit  inde  viro; 
Clam  reserans  postes,  quem  dilexit  petit  illum; 

Velle  suo  nacto  cursitat  illa  domum. 
Vir  secum  pensat:   ,Haec  ad  quid  donat  hia[n]ti' 
250      Munera  tanta  tibi?     Forte  Cypris  citat  hanc. 
In  quadam  nocte  se  plenum  munere  Bacchi 

Finxerat  et  somni;  surgit  et  illa  thoro 
Exercere  jocos  gliscens  Veneris,  velut  ante. 

Vir  surgens  postes  claudit  et  illa  redit. 
255  Hie  clamat  vel  ignorans:  ;Quis  cursitat  illic?' 
Femina  respondit:  ,Sponse,  precor,  veniam. 
Parce,  precor;  resera  seram,  ne  me  gravis  algor 

Consumat  penitus  et  moriar  borea. 
Cum  se  peccator  dicit  peccasse,  meretur, 
260      Ut  a  summo  patre  detur  ei  venia. 
In  cruce  vispilio  veniam  quaesivit,  et  ille 

Contulit  huic  orbem  qui  regit  atque  polum. 
Quando  scelus  sceleri  veniam  dederit,  metet  aequa 
Lance  Deo  veniam;  pagina  sacra  sie  fert. 
265  Ergo  mihi  parce,  tibi  quod  pareat  Deus  ipse, 
Et  donet  meritum,  quod  sine  fine  viget. 
Aspris  ut  iste  suam  verbis  ejus  serat  aurem, 

Ejus  cognatis  ista  referre  volens, 
Addidit  ista  minas  huic;  se  saltare  minatur 
270      In  fundum  putei,  ni  reseret  bifores. 

Vir  reserare  negans,  statim  videt  illa  chimera 

Immanem  cautem;  projieit  in  puteum. 
Ingens  ruptura  lapidis  quoque  terruit  illum 
Et  dolet  in  flumen  hane  cecidisse  putans. 
275  Currens  veloci  depessulat  ostia  cursu, 

Hane  salvare  volens  cum  patulis  situlis. 
Haec  tigris  currit,  ut  postes  possit  adire 

Has  patulas;  fallit  taliter  illa  virum. 
Obice  consolidat  valvam.     Petit  hie.     Serat  aures 
280      Haec  sponsa;  probra  cum  salibusque  dedit. 
Sed  postquam  Phoebus  madidum  caput  egerit  undis 

Flammivomo  jubare  coepit  obire  solum, 
Et  sellam  rubeo  proprius  convexit  Eoo, 

Cum  palmis  dominam  somniferamque  fugat: 
285  Concitat  affines  haec  aecusatque  maritum, 
Dicens:  ,Iste  meus  fornice  noete  latet. 
Deserit  ipse  thorum  stygium  quaerendo  lupanar 

Nocte',  suumque  nefas  alligat  illa  viro. 
Affines  hujus  tune  corripuere  maritum 
290      Pro  tanto  scelere;  casta  putatur  ea. 

Heu  Vitium  regnat,  virtus  pessundatur  alma; 

Nulla  fides  justo  jam  datur,  imo  malo. 
Caleatur  virtus,  scelus  mundo  dominatur, 
Justi  judicii  linea  namque  perit. 


( 

Fabula  VII. 

295  Vir  quidam  senex  capiens  in  nocte  soporem 

Cum  muliere  sua  credit  adesse  Parim. 
Clamitat:  ,0  mulier,  mihi  moechus  adesse  videtur'. 

Haec  ait:  ,In  somno  par  mihi  forma  paret'. 
Percipit  hunc  iterum;  palmis  palpavit  et  hujus 
300      In  tellure  fore  senserat  hie  aratrum. 

Exultans  dixit:  ,1,  fer  mihi,  sponsa,  lucernam'. 

Se  laesam  dicit  haec  fore  peste  gravi. 
Hunc  huic  committit  quaerens  incendere  lumen; 

Haec  subito  surgens  hie  vitulumque  locat. 
305  Vir  venit  et  reperit  vitulum  quaerens  ubi  moechus 

Sit;  mulier  verbis  increpat  hunc  acribus. 
Affines  mane  mulier  sibi  convocat  omnes 

Dicens:  vir  pareret  scandala  crebra  sibi. 
Tunc  vix  eam  nimium  precibus  rogavit  amicus, 
310      Ut  donet  veniam,  parcere  curet  ei. 

,Do  veniam  tibi  vix',  ait  haec,  ,de  crimine  tanto; 

Si  te  poeniteat,  do  sceleris  veniam. 
Nam  quicunque  petit  veniam  lacrimis,  sibi  danda 

Est,  ut  sanctorum  testifacatur  apex'. 

Fabula  VIII. 

315  Omnes  audite!  Referam  mirabile  quoddam 

De  quodam  juvene,  quem  Venus  angarians. 
Huic  pater  affectans  legis  sociare  cubile, 

Ne  lenae  possent  illaqueare  probum. 
Nam  fervere  lena,  vagari,  turpia  fari 
320      Saepe  facit  juvenes,  utpote  crebro  liquet. 
Luxuriae  natus  incensus  putris  amore 

Et  voluit  binos  semper  habere  thoros. 
Huic  pater:  ,0  nate,  tu  noli  spernere  sanum 
Consilium  patris;  sufficit  una  tibi. 
325  Semper  vult  duplex  stultus  habere  grabatum; 
Se  credit  posse  multa  juventa  rudis. 
Convictus  tandem  precibus  patris,  inquit,  in  uno 

Esse  thoro  cupio  temporis  articulo. 
A  patre  pulcra  nimis  nato  virgo  sociatur, 
330      Quam  satiare  nequit  viribus  ille  suis. 

Ejus  equus  fessus.     Jubet  haec   complere  diaetam; 
Ille  labore,  licet,  lassus  inersque  piger. 

Anno  completo  cadit  in  foveam  lupus  atrox; 
Assunt  rusticuli,  de  nece  sunt  queruli. 
335  Hi  dicunt:  laqueo;   quidam:  flamma  perimendum 
Esse  lupum;  tumulis  hi  tumulare  volunt. 
Hie  dicit,  poenam  se  nosse  magis  truculentam, 

Qui  petiit  duplicem  semper  inire  thorum. 
Consulit,  ut  mulier  mala  statim,  quae  solet  omni 
340      Dolo  esse  plena,  pro  nece  detur  ei. 
Legitimam  crudam  crucibus  facis  graviorem 

Esse  refert;  ,credat  quilibet  ista  mihi. 
Poena  necis  transit.     Haec  crude  semper  adurit 
Cor  sponsi:  fraude  qualibet  illa  nocet'. 
345  Quaeritur  inde  lupus,  si  gliscat  ducere  sponsam, 
Ut  possit  vitam  continuare  suam. 
Nee  mora.     Raptor  eis  fertur  responsa  dedisse 

Talia:  se  nolle  ducere  legitimam. 
Nexibus  uxoris  nullam  servat  microcosmus 
350      Majorem  poenam,  credite  ruricolae. 
Carius  insignem  mortem  necis  volo  ferre, 
Quam  cruce  perpetua  cum  muliere  lui. 
Femina  prava  nece  scio  quod  praeponderat  omni; 
Mors  transit  subito,  femina  crebro  nocet. 
355  Femina  lethale  virus  serit  atque  piagas  net. 
Cum  quibus  irretit  corda  Paris  stolidi. 


6.    Unibos. 

(Lateinische  Gedichte,  herausgegeben  von  J.  Grimm  und  I.  A.  Schmeller  p.  354.) 

Rebus  conspectis  seculi       non  satiantur  oculi; 

Aures  sunt  in  hominibus       amicae  novitatibus. 

Ad  mensam  magni  principis       est  rumor  Uniusbovis. 

Praesentatur  ut  fabula       per  verba  jocularia. 
5  Fiunt  cibis  convivia,       sed  verbis  exercitia. 

In  personarum  dramate       Uno  cantemus  de  bove. 

Natis  natus  ridiculis       est  rusticus  de  rusticis. 

Natura  fecit  hominem,       sed  fortuna  mirabilem. 

Gravis  fati  commercio       boves  emit  pauper  homo; 
10  Sub  exemplis  agricola       terram  laborat  scindere. 

Eventus  per  horribiles       nunquam  ducit  duos  boves, 

Nee  simul  pungit  stimulo       nee  uno  ponit  sub  jugo. 

Frustra  fortunam  vincere       sua  certat  pauperie; 

Duro  fatorum  stamine       boves  perdit  assidue. 
15  Seqiiax  Unius  fit  bovis       excoriatis  reliquis 

A  vicinis  deluditur:       Unusbos  miser  dicitur. 

Tristis  sors  mugientium       bovem  rapit  novissimum; 

Jam  res  minor  fit  elegi       egestate  vocabuli. 

Exinanito  nomine,       evacuato  bostare 
20  Tergus  disponit  vendere       denudato  cadavere. 

Corpus  linquit  quadrivio       sumpto  bovis  amphibalo; 

Super  jumenti  sellulam       ponit  vitae  fiduciam. 

Ad  forum  postliminii       bovis  fert  pellem  mortui; 

Non  tardat  se  per  semitas,      dum  festinat  ad  nundinas. 
25  Sed  ut  intrat  emporium,       facit  venale  corium, 

Quod  putat  magni  pretii       sicut  decorem  pallii. 

Participes  commercii       capacitatem  corii 

Pedum  mensurant  terminis       sutorum  testimoniis. 

Unibovem  nullus  juvat,       solus  pellem  magnificat; 
30  Pro  nummis  octo  tunicam       bovis  largitur  sordidam. 

Post  expletum  commercium      ascendit  jumentum  suum, 

Distento  ventre  turgidum       retrorsum  vertendo  gradum. 

Unum  Habens  argenteum       intrat  lucum  frondiferum, 

Qui  dum  ventris  purgat  limum    nummatum  trahit  meritum. 
35  Anum  dum  certat  tergere,       herbam  festinat  rumpere, 

Sed  herbam  vellens  repperit       quod  gens  avara  diligit. 

De  nummis  tres  sextarios       mox  offendit  absconditos, 

Quos  in  flaccenti  sacculo       ponit  mox  facto  turgido. 

Super  jumentum  concitus       totis  imponit  viribus 
40  Casu  repertas  vir  opes,       ad  paternas  redit  lares. 

Reversus  saccum  disligat,       infantem  stultus  advocat, 

Quem  mittit  pro  sextario       praepositi  justissimo. 

Quaerit  puer  sextarium,       praepositus  officium, 

Pandit  puer  negotium       nimis  simplex  argenteum. 
45  Largitur  vas  praepositus       infanti  donans  ocius; 

Unibovem  pauperrimum       stupet  factum  ditissimum. 

Post  tergum  vadit  pueri       ferentis  lancem  tritici; 

Massam  videt  argenteam,      fumosam  dum  lustrat  domam. 

Nummorum  visis  montibus       dicit  complosis  manibus: 
50  ,Hujus  egeni  gaudium       est  furtum,  non  commercium. 

Non  est  in  musac  caesarum       nee  corbanan  pontificum 

Argenti  tantum  pretium,       quantum  tegit  tugurium.' 

Irritatus  praeposito       respondet  valde  livido: 

,Non  est  hoc  furtum  noctium,      sed   corii  commercium. 
55  Post  hujus  regni  terminum       sollempne  fit  emporium, 

Dum  data  bovis  tunica       argenti  ridet  copia. 

Non  est  mercatum  simile       sicut  de  bovis  tergore; 

Exemplum  de  me  paupere       si  vis  teuere  suscipe'. 

Post  haec  ministri  publico       conveniunt  in  trivio: 
60  Villae  major,  praepositus,       templi  sacerdos  inclitus. 

Oeconomus  attonitus       suis  refert  comitibus 

Famam  novi  commercii,       unius  quaestum  corii. 

Tunc  gavisus  praepositus       factus  tantis  rumoribus 

Profunda  dat  suspiria,       cum  pompa  dicens  talia: 
65  ,Vobis  dicam  miraculum,       revelabo  prodigium, 

Aperiam  consilium       celandum  saluberrimum. 

Si  vultis  esse  divites,       si  fortunati,  comites, 

Quae  sum  facturus  facile       sequenda  nunc  perpendite. 

A  nostris  tabernaculis       omnis  fortuna  sterilis 
70  Discedet  per  commercium       commerciorum  maximum. 

Est  mercandi  felicitas,       quam  transmisit  divinitas, 

De  vitulorum  coriis,       de  vitularum  spoliis. 

Hie  noster  pauper  Unibos       habet  multos  denarios, 

Quos  non  mensurat  numero,       sed  ferrato  sextario. 
75  Est  fortunatus  subito       unius  pellis  pretio, 

Quam  vendidit  in  proximo       eventu  feUcissimo. 

Non  est  opus,  sub  imbribus       arare  nobis  ampHus, 

Si  probatis  una  die       locupletem  de  paupere. 

Sed  quod  narro  commercium      occultum  sit  per  triduum. 
80  Si  trapezetae  saperent,       argentum  numquam  tunderent. 

Est  facta  demonstratio       commercii  de  commodo; 

Fiat  dehberatio,       quid  nobis  sit  in  animo'. 

Ad  haec  suspirans  presbyter       prior  respondit  impiger, 

Plenus  novae  laetitiae       plus  quam  possit  ostendere: 
85  Si  imitaretur  Unibovem,      ,uxor  quam  duxi  nobilem, 

Pro  tanti  lucri  spe  bona       mox  careret  pellicula'. 

Mox  major  villae  tertius,      habendi  cui  non  est  modus, 

Quae  concepit  ex  fabula       eructavit  prodigia: 

,Per  istum  juro  baculum,       per  corpus  hoc  perspicuum, 
90  Si  ruminant  diluculo       mei  boves  in  stabulo'. 

Dextras  furtivo  foedere       vicissim  certant  tangere, 

Ut  clam  boves  excerebrent,       interfectos  excorient. 

Firmati  per  stultiam       procedunt  ad  insaniam; 

Mactant  boves  crudeliter,       excoriantes  acriter. 

9;")  Suspendunt  carnes  trabibus,       pelles  laxant  in  curribus; 

Quietae  noctis  tempore       petunt  mercatum  transfugae. 

Plaustra  pelles  vehentia       locant  sub  arrogantia 

In  mercali  confinio       inani  pleni  somnio. 

Respectum  per  silentia       vibrant  per  fori  stadia; 
100  Interpretari  sub  prece       sperant  a  multitudine. 

Vulgus  transit,  vulgus  redit,      nullus  sub  cura  consulit; 

Non  est  qui  quaerat  cupide       commercium  de  tergore. 

Post  intervalla  temporum       major,  tenendo  stimulum, 

Clamat  in  rauco  gutture:       ,Quis  vult  has  pelles  emere?' 
105  Assunt  sutores  sordidi,       quibus  sunt  Septem  solidi, 

Quibus  placet  coemptio      uno  signato  corio. 

Dicit  sutor:   , Quantum  dabo       hoc  pro  bovino  corio?' 

Respondit  major  subito:       ,Tres  libras  da  continuo'. 

Sutor  inquit:  ,Es  ebrius'.       Major  ait:  ,Sum  fatuus; 
110  De  tribus  libris  minimum      non  dimittam  denarium'. 

Tunc  infit  sutor  setifer:       ,Sic  dicis  joculariter'. 

E  contra  major  somnifer       tres  libras  clamat  firmiter. 

Vulgaris  ammiratio     sonoro  mox  fit  in  foro. 

Est  vulgus  in  spectaculis       relictis  mercimoniis. 
115  Ira  commotus  presbyter       majori  dicit  duriter: 

,Insulse,  nescis  vendere       quod  praesentas  hie  publice. 

Hac  hasta  discerno  meum       trium  librarum  corium; 

Solve,  sutor,  marsuppium;       audisti  fixim  numerum'. 

Quam  mensuram  commercii      profert  sensus  presbyteri, 
120  Sutor  subinfert:  ,Stultior       non  est  in  terra  venditor. 

De  qua  sint  hi  provincia,       dicant  tres  in  praesentia 

Qui  putant  boum  tergora       divitiarum  maxima. 

Decem  nummorum  corium      ad  magnum  levant  pretium. 

Nudis  plantis  incedite,       hujus  coloni  patriae'. 
125  Alternat  ex  obprobriis       utraque  pars  sub  jurgiis, 

Sutorum  congegratio       irato  crescit  animo. 

Ducuntur  a  lictoribus,       praesentantur  judicibus, 

Venduntur  exactoribus,       corripiuntur  legibus. 

Reddunt  per  vadimonium       conventionem  tergorum, 
130  Quam  posuerunt  in  foro       Unibovis  consilio. 

Persolvunt  legis  debita,       revertuntur  ad  propria, 

Exhaustis  in  marsuppiis       otiosis  in  curriculis. 

Denudati  pecunia,       armati  tres  moestitia 

Conantur  interficere       Unibovem  meridie. 
135  Infra  coeli  tentoria       non  sunt  audita  talia, 

Jlrich,   Lateinische  Novellistik  des  Mittelalters.  2 

Quae  perpetravit  Unibos,       ut  sedaret  stultissimos. 

Versutus  miles  reddidit,       ut  tres  iratos  respicit, 

Insaniam  prudentia;       respondent  per  ludibria. 

Mori  dum  tremens  aestimat,       occasionem  simulat 
140  Mortem  pingens  in  conjuge       tincta  suillo  sanguine. 

Uxor  dolosi  sub  dolo       strata  jacet  tugurio, 

Quasi  Sit  vere  mortua       occisi  sponsi  dextera. 

Cadaver  foedum  sanguine       corpus  apparet  feminae. 

Crudeles  mansuescere       incipiunt  pro  crimine. 
140  Qui  venerant  occidere,       certant  percussam  plangere 

Increpantes  Unibovem,       flendo  mactatam  conjugem. 

Simul  dicunt  ferociter:       ,Heus,  insensate  compater, 

Qua  causa  tu  durissima       perpetrasti  facinora? 

Confusionis  trux  faber       nos  seduxisti  nequiter, 
150  Ut  mercatum  probavimus,       mortem  tuam  tractavimus. 

Magnum  damnum,  stultissime,       adquisisti  de  conjuge. 

Non  est  culpa  mediocris       vitam  fugasse  conjugis'. 

Inquit  securus  unibos       magis  seducens  tres  viros: 

Mirabile  flagitium       perpetravi  per  gladium. 
155  Si  mecum  pacem  facitis,       si  cordis  iram  rumpitis, 

Vivam  cito  videbitis       interfectam  quam  cernitis. 

,Fiat,  fiat'  hilariter       dicunt  seducti  pariter; 

,Repellimus  a  pectore       testes  inimicitiae'. 

Dum  sie  perpendit  Unibos       loqui  tres  adversarios, 
160  Ad  cistam  currit  ligneam,       sumens  salignam  bucinam. 

Lustrat  cadaver  conjugis       sub  testibus  erroneis, 

Bis  lustrat,  saepe  bucinat,       horam  surgendi  praedicat. 

Lustratione  tertia,       tanquam  virtute  mistica, 

Dum  nomen  sponsae  nominat,       quiescentem  resuscitat 
165  Exurgens  uxor  impetu       astat  deformis  habitu, 

Jubetur  ab  Unibove,       ut  se  mundet  a  sanguine. 

Confestim  Iota  facie       induta  meliuscule 

Apparet  speciosior,       vultu  mundato  pulchrior. 

Seducti  per  Unibovem       mirantur  pulchritudinem 
170  Resuscitae  feminae,       stupentes   illam  plaudere. 

Dicunt  suppressis   vocibus:        ,Nunquam  tam  pulchrai 

Istius  formam  feminae,     quae  surrexit  in  hac  die.    [vidimi 

Ante  mortem  turpis  fuit,       de  morte  pulchra  rediit; 

Felix  mors  quae  pulchrificat 

175  Quam  felix  sonus  bucinae,       qua  renovantur  vetulae. 

Sponsae  nostrae  decrepitae       pro   multo  fiunt  tempore.! 

Si  nos  divina  gratia       honoraret  hac  bucina, 

Occideremus  conjuges       prae  rugis  execrabiles. 

Precemur  Unibovem,       ut  nobis  praestet  ad  vicem 
180  Vel  ut  vendat  hanc  bucinam,    quae  turpem  tollit  maculam. 

Tubam  certemus  emere,       ut  sponsas  interficere 

Uno  possimus  tempore       ornandas  pulchritudine. 

Cum  resonabit  bucina,       fugabitur  mors  aspera, 

Sicut  in  hoc  probavimus       examine,  quod  vidimus. 
185  Facturi  sumus  alteras       de  redivivis  nuptias, 

Offeramus  pecuniam,       ut  nobis  vendat  bucinam. 

Oblato  magno  munere       tubam  merentur  emere. 

Post  comparatam  bucinam       vertuntur  in  insaniam. 

Duobus  dicit  presbyter:       ,Oro,  precor  sollempniter, 
190  Ut  primus  interficiam       sponsam  mihi  carissimam. 

En,  praestetur  gratissima       mihi  vitalis  bucina. 

Minorabo  per  jugulum       presbyterissae  Senium. 

Post  me  secundus  bucinam       assumet  saluberrimam, 

Qui  prior  suam  feminam       occidet  sicut  vitulam. 
195  Petitiones  annuunt       sacerdotis,  quem  diligunt, 

Ut  occidat,  ut  jugulet,       ut  occisam  resuscitet. 

It  sacerdos  cum  bucina       armatus  ex  insania, 

Moriturae  dat  basia       stricta  coma  feminea. 

Cultellum  monstrat  presbyter,       ridendo  dicit  mulier: 
200  ,Quid  vultis,  care,  facere?       Nolite  dure  facere'. 

Sacerdos  ait  letifer:       ,Te  jugulabo  dulciter; 

In  juvenili  corpore       resurges  voce  bucinae'. 

Solum  ,vae!'    clamat  femina,      percussa  jacet  mortua. 

Stultus  pater  familias       exclamat:  ,deo  gratias'. 
205  Apponit  ori  bucinam,       sufflat  per  arrogantiam. 

Dum  ter  jacentem  circuit,       obscoenis  verbis  arguit. 

,0  simulatrix  callida,       surge,  dolosa  simia! 

Petulca  sicut  asina,       leva  caput  de  bucina!' 

Auditis  his  clamoribus       amens  suam  praepositus 
210  Festinat  interficere       sub  spe  vitalis  bucinae. 

Ad  orbatum  presbyterum       venit  post  homicidium, 

Ut  sibi  praestet  bucinam,       qua  suscitet  praepositam. 

Tandem  recepta  bucina       sacerdotem  de  femina 

Interrogat  jam  mortua,       si  surrexit  juvencula. 
215  Interroganti  dicitur:       ,Hecate  non  videbitur, 

Donec  limen  ecclesiae       tua  petet  cum  conjuge'. 

Sponsaecida  praepositus       privatus  mentis  sensibus 

Ad  domum  portal  propriam       seductionis  bucinam. 

Nunquam  sacerdos  alius       moestis  tubae  mugitibus 
220  Bucinavit  profundius       quam  fatuus  praepositus. 

Quantum  tubae  concavitas,       tantum  prodest  ventositas. 

Ut  revixit  presbytera,       sie  surrexit  praeposita. 

Major  villae  non  est  minor       in  reatu,  si  tardior, 

Qui  sponsae  vitae  dissipat,       qui  bucinat,   non  suscitat. 
225  Tres  gebulae,  tres  mortuae       praesentantur  ecclesiae, 

Orto  tristi  diluculo       cum  lugubri  spectaculo. 

Sponsorum  sub  insania       infossantur  cadavera, 

Tres  occultantur  conjuges       per  threnos  lamentabiles. 

Discendentes  a  tumulis       in  profundus  suspiriis 
230  Tres  susurrant  ad  invicem:       Occidamus  Unibovem, 

Qui  gazas  nostras  sustulit,       suis  verbis  nos  tradidit, 

Dum  dixit  juvenescere       anus  mugitu  bucinae. 

Auetor  tanti  periculi       a  nobis  possit  conteri; 

Ejus  invadat  verticem       amara  mors  ignobilem'. 
235  Mentis  commoti  fluctibus       ad  arma  currunt  protinus, 

Artificem  versutiae       occisuri  durissime. 

Calliditas  Unibovis       plena  multis  ingeniis 

Superavit  jactantiam       trium  virorum  fervidam. 

Ad  suos  currit  Unibos,       quondam  pauper,  denarios; 
240  Massam  de  nummis  accipit,       armatos  hostes  decipit. 

Equam  trahit  de  stabulo,       caudam  levat  plus  solito, 

In  naturae  foramine       nummos  certat  immergere. 

In  medio  tugurio       equae  formatur  statio 

Moxque  jumento  candidum       expandit  unum  linteum. 
245  In  foribus  tugurii       adsunt  tres  adversarii. 

Dum  minantur   Unibovem,       causam   vident  mirabilem. 

Tres  stant  in  domus  limine       volentes  interificere 

Unibovem,  sed  non  valent,       de  novo  facto  dum  stupent, 

Observantis  officium       Unibovis  argenteum: 
250  Qui  costas  equae  dum  fricat,    partum  nummorum  provocat. 

Exclamant:  ,Quid  est,  Unibos,      quod  jumentum  denarios 

Aperte  tibi  parturit?       Miram  causam  nobis  parit'. 

Caute  respondit  Unibos:       ,Videtis  hos  denarios? 

Fundit  nummos  hujus  equae       venter  pro  vili  stercore. 
255  Per  noctes  equa  singulas       tales  jactat  pecunias; 

Ops  regina  pecuniae       ani  sedet  foramine. 

Repente  visis  talibus,       auditis  his  sermonibus, 

Hostes  iram  reiciunt,       Unibovi  sie  inquiunt: 

,Si  de  fortuna  gaudeas,       vende  nobis  hoc  animal. 
260  Deponemus  tres  odium,       si  comparamus  turgidum. 

Vestitus  technis  Unibos       ad  tres  hoc  dicit  socios: 

,Non  est  hanc  dare  facile       genitricem  pecuniae. 

Hujus  sub  pelle  bestiae       arca  latet  laetitiae. 

Non  est  haec  vilis  bestia,       quae  tanta  parit  munera'. 
265  ,Si  de  tua  substantia       tua  laetetur  anima', 

Uli  dicunt,  ,carissime,       ne  differas  hanc  vendere'. 

Versipellis  Unibos       ad  brutos  dicit  tres  viros: 

Jumentum  vendam  nobile,     sed  non  pro  parvo  munere. 

Vos  vidistis,  quid  peperit,       cognoscitis  quid   hie  pluit; 
270  Si  nummorum  latibulum       vultis,  conferte  pretium; 

Sed  ut  sitis  benivoli,       conferte  libras  quindecim. 

Plures  in  brevi  tempore       libras  reddet  pro  stercore'. 

Tres  illi  libras  quindecim       ut  persolvunt  Unibovi, 

Equum  ducunt  ligamine       custodientes  cupide. 
275  Festinus  inquit  presbiter:       ,Audite  me,  sicut  decet; 

Jumentum  volo  ducere       ad  stabulum  domus  meae. 

Quia  primus  ecclesia,       sum  primus  in  custodia; 

Diluculo  recolligam,       quam  donavi  pecuniam. 

Sit  prima  nox  presbiteri,       secunda  sit  praepositi, 
280  Majoris  nox  sit  tertia       sub  aequitatis  trutina'. 

,Fiat',  dixit  praepositus,       ,sit',  dicit  major  tertius; 

,Haec  est  nostra  concordia       sub  miti  patientia'. 

Equam  procurat  presbiter       dans  hordeum  celeriter; 

Per  nocturnas  vigilias       equae  praebet  auriculas. 
285  Facto  tamen  diluculo       sacerdos  a  praesepio 

Commumen  trahit  bestiam,       ut  deponat  pecuniam. 

lila  putans  ad  aratrum       deduci  sibi  cognitum, 

Sub  cauda  laxat  squibulas,       sicut  solet,  foedissimas. 

Dum  stercoris  quassatio       auditur  a  presbitero, 
290  Nummos  putat  procedere       ex  alvo  brutae  bestiae. 

Clamat  sacerdos:  ,Pueri,       abscedite,  domestici; 

Solus  meam  recolligam,       quam  donavi  pecuniam*. 

Cum  sacerdos  scrutinium       per  fimum  facit  foetidum, 

Unum  minutum  repperit,       quod  festinanter  accipit. 
295  Jumentum,  cum  sex  mensium       olim   fuisset  parvulum, 

Vulnus  suscepit  stipite       ani  tenelli  limine. 

Ibi  minutum  substitit,       in  cicatrice  latuit, 

Equa  cum  nummos  reddidit,       quos  Unibos  subintulit. 

lila  scrobs  illi  vulneris       invenienti  profuit, 

300  Dum  commovit  pecuniam       in  clinus  hordeaceam. 

Est  vulgare  proverbium:       ,Quod  non  prosit,  non  est 

Ani  laesi  molestia       presbitero  dat  gaudia.         [malum'. 

Praepositi  per  Studium       sacerdotis  petit  domum, 

Rucfatricem  pecuniae       certam  mane  requirere. 
305  Jumentum  praesta,  presbiter;       ex  una  nocte  locuples 

Manebis  omni  tempore       nummorum  multitudine'. 

,Dedam  equam,  praeposite',       dicit  sacerdos  lepide, 

,Intempestive  reddere       equam  me  cogis  hodie. 

Aurorae  gallicinio       exierunt  ab  utero 
310  Male  cocti  denarii       recentes  hordeacei'. 

Cum  magnis  potestatibus       equam  ducit  praepositus; 

Idem  tamen  quod  presbiter       praeter  minutam  possidet. 

Jumentum  nocte  tertia       major  claudit  domo  sua 

Reperturus  diluculo       quod  ferebat  in  angulo. 
315  Comedit  hordeaceum       equa  communis  pabulum, 

Quae  stercus  foetoriferum       horis  concepit  noctium. 


7.   De  Judeo  in  latrinam  lapso. 

(J.  Werner,  Zwei  Handschriften  S.  13.) 

Dum  de  latrina  lapsum  Salomona  ruina 

Abstraherent  laqueis:    ,Non  trahar!'    inquit  eis. 

,Sabbata  sunt!'   plaudit  populus,  plausum  comes  audit. 
Audit  et  ipse  jubet,  cras  ut  ibi  recubet. 

Sicut  in  omne  quod  est  mensuram  ponere  prodest, 
Sic  sine  mensura  vix  stabit  regia  cura. 


8. 

Haupts  Zeitschrift  VIII,  21. 

Quidam  rex  iuvenis  cum  haberet  excercitum  et  multitu- 
dinem  sapientum  dumque  nequirent  quod  iuvenibus  compe- 
tebat,  sapientibus  stultitiam  eorum  reprimentibus ,  agere, 
inierunt  consilium,  ut  quisque  eorum  patrem  interficeret 
proprium.  Actum  est.  Unus  sed  illorum,  non  tolerans  tantum 
admittere  scelus,  dixit  uxori  suae:  ,si  patrem  meum  [non] 
interficio,  ne  consilio  pereamus  prodito  non  modice  metuo'. 
Consensit  uxor  ad  servandam  soceri  vitam  atque  alendum  in 
suo  eum  cellario  locant.  Imperat  sane  filio  pater  ut  interrogatus 

j[0  se  illud  referat.  Obtemperans  igitur  tarn  industrius  regis  est 
consiliarius  factus  ut  inviderent  illi  omnes  socii  eius.  Ade- 
untes  itaque  regem  interminati  sunt  quod,  nisi  eum  inter- 
ficeret,  eos  omnes  absque  dubio  perderet.  Tristissimus  rex 
consensit;   quaesivit  tamen  ab  eis  qua  occasione  id  facere 

15  posset.  ,Praecipe',  aiunt,  ,illi  ut  cras  veniens  non  secum 
ducat  nisi  unum  servum,  unum  amicum  et  unum  inimicum.* 
Territus  hoc  dicto  ille  patrem  ex  hoc  sciscitaturus  adivit. 
Pater  vero  ,ne  contristeris'  inquit;  ,sed  valde  bonum  praepara 
a  rege  de  quovis  consiHo  non  antea  responderet  donec  ad 

>o  nobis  obsonium,  Optimum  de  me  accepturus  consilium'. 
Post  prandium  igitur  dixit  illi  secretius  pater:  ,Habes  Optimum 
asinum;  illum  pane,  vino  et  carne  duc  tecum  onustum; 
habes  caniculam  ad  tua  defendenda  valde  paratam;  illam 
tecum  habeto,  uxorem  quoque  adhibens  tecum,  asinum  pro 

25  servo,  canem  pro  amico,  uxorem  offerens  pro  inimico.' 
Agit,  asinum  assumsit,  canem  secum  pariter  duxit,  uxorem 
nee  liquit.  Regem  adiit  tristissimum,  considerare  quae 
detulerat  flagitans  illum,  ,iste',  inquiens,  ,qui  adstat  onustus, 
mens  est  servus;   ,ille  alter   mens  amicus;   tertia  meus  est 

jo  quo  infestiorem  habere  me  spero  neminem  inimicus'.  Audiens 
illa  super  ignem  ait  accensa:  ,Inimicumne  me  tuum  esse 
pronuncias?  merito,  inquam,  quae  contra  regis  praeceptum 
tuo  servavi  patri,  tibi  obediens,  vitam'.  Adolescens  ad  regem 
conversus:  ,;videtur  ne  vestrae  maiestati  inimicam  hanc  esse 

35  mihi?"  ), Valde",  respondent  ille;  ,sed  utrum  verum  sit 
volo  ediscere'.  ,Verum  est',  ait.  ,Gratias  deo',  laetissimus 
ille  respondit.  , Gurre  igitur,  curre  et  mihi  festina  eum 
reducere'.  Actum  est.  Consiliarius  regis  optimus  redditur, 
adolescens  a  mortis  instante  periculo  liberatur,  uxor  est  non 

40  amare  iuvenem,  ut  videbatur,  detecta,  quae  fore  utique 
amicissima  putaretur,   nisi  taliter  probaretur. 


9.  Petri  Alphonsi  disciplina  clericaiis. 

(ed.  V.  Schmidt.) 

II.     8-10. 

8.  Arabs  moriturus,  vocato  filio  suo,  dixit  ei:  Die,  fili 
quot  tibi,  dum  vixisti,  acquisieris  amicos?  -  Respondit  filius 
et  dixit:  Centum,  ut  arbitror,  acquisivi  mihi  amicos.   —   Dixit 

pater:   Philosophus  dicit:   Ne  laudes  amicum  tuum,  donec 

5  probaveris  eum.  Ego  quidem  prior  natus  sum,  et  unius 
dimidietatem  vix  mihi  acquisivi.  Tu  autem  centum  quoniam 
acquisivisti,  fili  mi,  vade  igitur  probare  omnes,  ut  cognoscas 
si  quis  omnium  tibi  sit  perfectus  amicus.  —  Dicit  ei  filius: 
Quomodo  probare  consulis?  -  Dixit  pater:  Accipe  vitulum, 

10  et  interfice  eum,  et  frustatim  comminutum  in  sacco  repone,  ita 
ut  Saccus  forinsecus  sanguine  infectus  sit,  et  quum  ad  amicum 
veneris,  die  ei:  Hominem,  care  mi  frater,  forte  interfeci,  et 
domus  mea  scrutari  debet.  Oportet  igitur  ipsum  sepeliri  et 
abscondi.     Rogo  te  ut  eum  secreto  sepelias;  nemo  enim  te 

15  suspectum  habebit,  sicque  me  salvare  poteris.  —  9.  Filius  fecit 
sicut  pater  imperavit.  Primus  amicus  ad  quem  venit  dixit  ei: 
Fer  tecum  mortuum  tuum  super  collum  tuum,  sicut  fecisti 
malum,  patere  satisfactionem,  in  domum  meam  non  introibis. 
-  Quum  autem  per  singulos  amicos  suos  ita  fecisset,  eodem 

20  responso  omnes  ei  responderunt.  Ad  patrem  igitur  rediens 
nunciavit  quod  fecerat.  Dixitque  pater:  Contigit  tibi  quod 
dixit  philosophus:  ;;Multi  sunt  dum  numerantur  amici,  sed  in 
necessitate  pauci."  Vade  ad  dimidium  amicum  meum  quem 
habeo,  et  vide  quit   dicat  tibi.    —    10.  Venit,   et  sicut  aliis 

25  dixerat  huic  ait,  qui  respondit:  Intra  domum,  non  est  hoc 
secretum  quod  vicinis  debeat  propalari.  —  Emissa  igitur 
uxore  sua  cum  omni  familia  sua  sepulturam  fodit.  Quum 
autem  omnia  videret  parata,  rem  prout  erat  disseruit,  gratias 
agens.    Deinde  patri  retulit  quae  fecerat.    Pater  vero  ait:  Pro 

30  tali  amico  philosophus  ait:  »Hie  est  vere  amicus  qui  te  adju- 
vat,  quum  mundus  tibi  deficit." 

III.     2-14. 

2.  Relatum  est  mihi  de  duobus  negotiatoribus,  quorum 
unus  erat  in  Aegypto,  alter  Baldach,  seque  solo  auditu 
cognoverant,  et  per  internuncios,  quos  pro  sibi  necessariis 

35  mittebant.  3.  Contigit  autem  ut  qui  erat  Baldach  in  nego- 
tiatione  iret  in  Aegyptum.  Aegyptiacus  audito  ejus  adventu 
occurrit  ei,  et  suscepit  eum  gaudens  in  domum  suam,  et  in 
Omnibus  ei  servivit,  sicut  mos  est  amicorum,  per  octo  dies, 
et  ostendit  ei  omnes  manerias  cantus  mulierum  quas  habebat 

40  in  domo  sua.  4.  Finitis  octo  diebus  infirmatus  est,  quod 
valde  graviter  dominus  de  amico  suo  ferens  ascivit  omnes 
medicos  Aegyptiacos  ut  amicum  hospitem  viderent.    Medici 

vero  palpato  pulsu,  iterum  et  iterum  urina  respecta,  nullam  in 
eo  cognoverunt  infirmitatem:  amoris  dixerunt  esse  passionem. 

15  Hoc  agnito  dominus  venit  ad  eum  et  quaesivit,  si  qua  esset 
mulier  in  domo  sua  quam  diligeret.  5.  Ad  haec  aeger: 
Ostende  mihi  omnes  tuae  domus  mulieres,  et  si  forte  hanc 
videro  inter  eas,  tibi  ostendam.  —  Quo  audito  ostendit  ei 
cantatrices  et  pedissequas,  quarum  nulla  complacuit.   Post  hoc 

30  ostendit  ei  omnes  filias.  Has  quoque  sicut  et  priores  omnino 
repuHt  atque  neglexit.  6.  Habebat  autem  dominus  quamdam 
nobilem  puellam  in  domo  sua,  quam  diu  jam  educaverat  ut 
eam  acciperet  in  uxorem,  quam  et  ostendit  ei.  Aeger  vero 
aspecta  hac  ait:  Ex  hac  est  mihi  mors,  et  ex  hac  mea  vita.  — 

55  Quo  audito  dedit  aegro  puellam  nobilem  in  uxorem  cum  Om- 
nibus quae  erat  cum  ea  accepturus,  et  praeterea  dedit  ei  ea 
quae  erat  daturus  puellae  si  eam  duceret.  —  His  completis, 
accepta  uxore  et  his  quae  cum  uxore  acceperat  et  negotiatione 
facta  rediit  in  patriam. 

30  7.  Contigit  autem  post  haec  ut  Aegyptiacus  omnia  sua 

multis  modis  amitteret;  et  pauper  effectus  cogitavit  apud  se 
quod  iret  Baldach  ad  amicum  suum  quem  ibi  habebat,  ut  sui 
misereretur.  Ita  ergo  nudus  et  famelicus  iter  arripuit,  atque 
Baldach  intempestae  noctis  silentio  pervenit.  -  8.  Pudor  autem 

55  obstabat  ei  ne  amici  domum  adiret,  ne  forte  incognitus  tali 
tempore  de  domo  pelleretur.  Templum  ergo  quoddam  intravit, 
ut  ibidem  pernoctaret.  Sed  quum  ibi  anxius  multa  secum  diu 
volveret  occurrerunt  ei  duo  viri  prope  templum  de  civitate, 
quorum  unus  alium  interfecit,  clamque  aufugit.  9.  Multi  ergo 

70  de  civitate  propter  strepitum  accurrentes  interfectum  reperiunt, 
et  quaerentes  quisnam  homicidium  perpetrasset  intraverunt 
templum,  sperantes  ibidem  homicidam  reperire.  Aegyptiacum 
vero  sie  illic  reperiunt,  et  sciscitantes  ab  eo  quisnam  virum 
interfecisset  audierunt  ab  eo:  Ego  interfeci  eum.  —  10.  Pau- 

75  pertatem  enim  suam  morte  saltem  finire  cupiebat.  Captus 
itaque  et  incarceratus  est.  Mane  autem  facto,  perductus  ante 
judices  et  morte  condemnatus,  ducitur  ad  crucem.  Multi  ergo 
de  more  occurrerunt,  quorum  unus  fuit  amicus  suus,  cujus 
causa  adierat  Baldach.    Hie  acutius  eum  intuens  deprehendit 

80  esse  amicum  quem  in  Aegypto  reliquerat.  1 1 .  Reminiscens 
itaque  bonorum  quae  sibi  in  Aegypto  fecerat,  cogitansque 
quod  post  mortem  ei  retribuere  non  poterat,  mortem  pro  illo 
se  subire  decrevit.    Voce  ergo  magna  clamavit:  Quid  inno- 

centem  condemnatis?     Quove  eum  ducitis?     Non   mortem 

85  meruit.  Ego  virum  interfeci.  —  12.  At  illi  injecerunt  manus 
in  eum,  atque  ligatum  secum  ad  crucem  traxerunt,  aliumque 
a  poena  mortis  solverunt.  Homicida  vero  in  eodem  agmine 
haec  intuens  gradiebatur,  atque  secum  tractans:  Hunc  ego 
interfeci,  et  iste  damnatur?   Hie  innocens  supplicio  deputatur, 

90  ego  vero  nocens  libertate  fruor?  Quaenam  est  causa  hujus 
injustitiae?  Nescio,  nisi  sola  Dei  patientia  sit.  Verum  Deus 
judex  justus;  impunitum  scelus  nulluni  dimittit;  ne  igitur  pos- 
terius in  me  durius  vindicet,  hujus  me  prodam  criminis  esse 
reum,  sicque  solvendo  eos  a  morte  quod  commisi  luam  pecca- 

95  tum.  13.  Objicit  se  ergo  periculo  dicens:  Me,  me,  qui  feci 
homicidium  istud,  capite,  istum  dimittite  innoxium!  —  Judices 
autem  non  parum  admirantes  ligaverunt  hunc,  alio  a  morte 
soluto;  jamque  de  judicio  dubitantes  hunc  cum  reliquis  prius 
liberatis  ante  regem  adduxerunt,  eique  omnia  ex  ordine  refe- 

100  rentes  ipsum  etiam  haesitare  fecerunt.  Communi  itaque  con- 
silio  rex  eis  omne  crimen  quod  sibi  imposuerant  condonavit, 
eo  tamen  pacto  ut  criminis  sibi  impositi  causas  patefacerent. 
At  illi  rei  veritatem  ei  exposuerunt. 

1 4.  Communi  autem  consensu  omnibus  absolutis,  indi- 

105  gena,  qui  pro  amico  mori  decreverat,  ipsum  in  domum  suam 
introduxit,  eique  omni  honore  pro  ritu  facto,  dixit:  Si  mecum 
manere  acquiescis,  omnia  nobis  prout  decet  erunt  communia. 
Si  vero  repatriare  volueris,  quae  mea  sunt  aequa  lance  par- 
tiamur.  —  At  ille,  natalis  soli  dulcedine  allectus,  partem  totius 

110  substantiae  quam  sibi  obtulerat  recepit,  sicque  repatriavit. 

VII.     4-6. 

4.  Transiens  quidam  per  silvam  invenit  serpentem  a 
pastoribus  exstrictum,  et  stipitibus  alligatum,  quem  mox  so- 
lutum  calefacere  curavit.  Calefactus  serpens  circa  foventem 
serpere  coepit,   et  tandem   ligatum  graviter  strinxit.     Tunc 

115  homo:  Quid,  inquit,  facis?  Cur  malum  pro  bono  reddis?  - 
Et  haec  serpens:  Naturam  meam  facio.  —  Bonum,  ait  ille,  tibi 
feci,  et  illud  malo  mihi  reddis?  -  5.  Ulis  vero  sie  contenden- 
tibus  vocata  est  inter  eos  ad  Judicium  vulpes,  cui  totum  ut 
evenerat   ex  ordine  monstratum  est.    Tunc  vulpes:   De  hac 

120  causa  per  auditum  judicare  ignoro,  nisi  qualiter  inter  vos 
primum  fuerit  ad  oculum  video.  -  6.  Religatur  igitur  serpens 
ut  prius.   Modo  inquit  vulpes:  O  serpens,  si  potes  evadere 

discede;  tu  homo,  de  solvendo  serpente  noli  laborare.  Nonne 
legisti:  Qui  pendulum  solvent,  super  eum  [ruina]  erit? 

VIII.     2-4. 

25  2.  Quidam  versificator  versus  [faciens]  praesentavit  regi. 

Et  laudavit  rex  Ingenium  suurn,  jussitque  ut  donum  pro  facto 
exposceret.  Qui  tale  donum  expostulat,  ut  se  janitorem  suae 
civitatis  per  mensem  faceret,  et  acciperet  ab  omni  gibboso 
denarium,  et  scabioso  denarium,  et  monoculo  denarium,  et 

30  impetiginoso  denarium,  et  hernioso  denarium.  Quod  rex 
concessit  et  suo  sigillo  roboravit.  Qui  ministerio  suscepto 
portae  assedit,  et  ministerium  suum  egit.  3.  Quadam  die 
gibbosus  bene  cappatus  cum  baculo  portam  intravit.  Cui 
versificator  obvius  denarium  postulat,  qui  dare  denegavit.  Vim 

.35  inferente  versificatore,  dum  caputium  de  capite  levat  gibbosum 
monoculum  deprehendit  esse.  Duos  ergo  denarios  postulat  a 
quo  prius  unum  expetiit.  Noluit  dare.  Retentus  est.  Non 
Habens  auxilium  fugere  voluit,  sed  per  caputium  retractus 
capite  nudato  apparuit  scabiosus.    Postulat  ei  tres  denarios. 

40  4.  Videns  gibbosus  neque  fuga  neque  auxilio  se  posse  defendi, 
coepit  vi  resistere,  defendensque  se  nudatis  brachiis  apparuit 
Habens  impetiginem.  Quartum  vero  denarium  postulat.  Cui 
defendenti  cappam  abstulit.  Et  cadente  illo  in  terram,  her- 
niosum  comperit.    Quintum  ergo  denarium  ab  eo  extorsit. 

L45  Sic  contigit  ut  qui  unum  ultro  dare  noluit,  quinque  invitus 
dedit. 

X.     6-8. 

6.  Perrexit  quidam  vindemiare  vineam  suam.  Quod 
uxor  illius  videns  intellexit  illum  circa  vineam  diutius  mora- 
turum.    Et  misso  nuncio  convocavit  amicum,  conviviumque 

150  parat.  Accidit  autem  quod  dominus  ramo  vineae  in  oculo 
percussus  cito  domum  rediret,  nihil  de  oculo  percusso  videns; 
veniensque  ad  portam  domus  suae  ostium  pulsavit.  Quod 
uxor  intelligens  nimium  perturbata  convocatum  amicum 
abscondit  seorsum,  et  viro  suo  statim  ostium  aperire  cucurrit. 

155  7.  Qui  intrans  nimium  tristis  et  graviter  dolens  in  oculo, 
jussit  in  Camera  lectum  praeparare  ut  ibi  posset  quiescere. 
Timuit  uxor  ne  intrans  cameram  amicum  latitantem  videret. 
Dixit  ei :  Quid  tantum  properas  ad  lectum  ?  Die  mihi  prius 
quid  tibi  contigisset?  -  Narravitque  ei  totum  ut  acciderat.  - 

160  Permitte,  inquit  illa,  carissime  domine  mi,  ut  oculum  sanum 
medicinali  arte  confirmem  et  carminem,  ne  ita  deveniat  de 
sano,  ut  mihi  jam  evenit  de  percusso,  quia  damnum  tuum 
comune  est  nobis.  -  8.  Apponensque  os  suum  ad  oculum 
Sanum  tamdiu  fovit  quousque  a  loco  ubi   absconditus  erat 

165  amicus  viro  nesciente  discessit.  Tandem  se  erigens:  Modo, 
inquit,  carissime  vir,  sis  securus  ne  de  hoc  oculo  eveniat 
qualiter  de  ahero  evenit.  Jam  potes  si  tibi  placet  ad  lectum 
descendere.  — 

XI.  1-4. 

1 .  Dictum  est  de  quodam  qui  peregre  proficiscens  com- 

170  misit  uxorem  suam  socrui  suae.  Uxor  autem  sua  aHum  quen- 
dam  adamavit,  et  matri  hoc  indicavit.  Quae  commota  pro 
filia  favit  amori,  et  convocans  procum  coepit  cum  eo  epulari 
et  filia.  2.  Epulantibus  illis  supervenit  maritus,  et  ostium 
pulsavit.    Et  consurgens  mulier  procum  abscondit,  et  ostium 

175  postea  domino  aperuit.  Qui  postquam  intravit,  ut  lectus  sibi 
praeparetur  praecepit,  nam  quiescere  volebat,  quia  lassus  erat. 
3.  Turbata  mulier  dubitavit  quid  faceret.  Quod  videns  mater: 
Ne  festines,  inquit,  filia,  lectum  praeparare,  donec  monstremus 
marito  tuo  linteum  quod  fecimus.   —    Et  extrahens  linteum 

180  vetula  quantum  potuit  unum  cornu  illius  sustulit,  et  alterum 
filiae  suae  sublevandum  dedit.  Sic  quod  linteo  extenso  delusus 
est  maritus,  quousque  qui  latuerat  egrederetur  amicus.  4.  Tunc 
ait  filiae  suae:  Extende  linteum  super  lectum  mariti  tui,  quia 
manibus  tuis  et  meis  contextum  est.  —  Cui  maritus:    Et  tu, 

185  domina,  scis  tale  linteum  praeparare?  —  Et  illa:  O  fili,  multa 
hujusmodi  praeparavi.  —  ■ 

XII.  1-4.  4 

1.  Relatum  est,  inquit,  mihi,  quod  quidam  proficiscens 
commisit  conjugem  suam  socrui  suae  servandam.  Uxor 
autem    clam   juvenem    quendam    amavit,    quod    suae   matri 

190  protinus  indicavit.  Illa  vero  amori  consensit,  paratoque 
convivio  ascivit  juvenem.  2.  Quibus  epulantibus  dominus 
veniens  januam  pulsavit.  Surrexit  itaque  uxor,  et  dimisit 
maritum  intrare.  Sed  mater  cum  amasio  filiae  remanens, 
quod  locus  ubi  eum  absconderet  non  erat,  quid  faceret  prius 

195  dubitavit.  Sed  dum  filia  suo  ostium  aperiret  marito,  arripuit 
vetula  nudum  gladium  et  commisit  amasio,  jussitque  ut  ante 

ostium  in  introitu  mariti  filiae  suae  stricto  gladio  staret,  et, 
si  aliquid  maritus  ei  loqueretur,  nihil  responderet.  3.  Fecit 
ut  jusserat.    Ostioque  aperto  ut  illum  maritus  sie  stare  vidit, 

10  substitit  dicens:  Quis,  inquit,  tu  es?  -  Quo  non  respondente 
quum  primum  obstupuisset,  tunc  magis  obstuit.  Et  intus 
vetula:  Care  gener,  tace,  ne  aliquis  te  audiat!  —  Ad  hoc 
ille  magis  mirans:  Quid  hoc  est,  inquit,  cara  domina?  — 
Tunc  vetula:  Bone  fili,  venerant  huc  tres  persequentes  istum; 

15  et  nos  aperto  ostio  hunc  cum  gladio  suo  intrare  permisimus, 
donec  discederent  qui  illum  interficere  volebant.  4.  Qui 
nunc  timens  te  aliquem  ex  illis  esse,  stupefactus  nihil  tibi 
respondit.  —  Et  ait:  Bene  habeas,  domina,  quia  hunc  hoc 
modo  liberasti  a  morte.  —   Et  introiens  advocavit  amasium 

10  uxoris  suae,  et  secum  eum  sedere  fecit.  Sicque  dulcibus 
alloquiis  delinitum  circa  noctem  exire  dimisit. 

XIII.     1-5. 

1.  Rex  quidam  habuit  fabulatorem  suum,  qui  singulis 
noctibus  quinque  sibi  narrare  fabulas  consueverat.  Contigit 
tandem  quod  rex  curis  quibusdam  sollicitus  minime  posset 

15  dormire,  pluresque  solito  quaesivit  audire  fabulas.  Ille 
autem  tres  super  haec  enarravit  sed  parvas.  2.  Quaesivit 
rex  etiam  plures.  Ille  vero  nullatenus  voluit.  Dixerat  enim 
jam  sicut  jussum  fuerat  sibi  multas.  Ad  haec  rex:  Plurimas 
jam  narrasti  sed  brevissimas,  vellem  vero  te   aliquam  rem 

20  narrare,  quae  multis  producatur  verbis,  et  sie  te  dormire 
permittam.  —  Concessit  fabulator,  et  sie  incepit: 

3.  Erat  quidam  rusticus,  qui  mille  solidos  habuit.  Hie 
autem  in  negotiatione  proficiscens  comparavit  bis  mille 
oves,    singulos    sex    denariis.      Accidit   eo    redeunte   quod 

25  magna  inundatio  aquarum  succresceret.  Qui  quum  neque 
per  vadum  neque  per  pontem  transire  posset,  abiit  sollicitus 
quaerens  quo  cum  ovibus  suis  transvehi  posset.  Invenit 
tandem  exiguam  naviculam,  et  necessitate  coactus  duas  oves 
imponens  aquam  transiit.  — 

30  4.  His  dictis  fabulator  obdormivit.    Rex  siquidem  illum 

excitans,    ut    fabulam    quam    inceperat    finiret    commonuit. 
Fabulator  ad  haec: 

5.  Fluctus  ille  magnus  est,  navicula  autem  parva,  et 
grex  ovium  innumerabilis.    Permitte  ergo  supradictum  rusti- 

235  cum  suas  transferre  oves,  et  quam  incepi  fabulam  ad  finem 
perducam.   - 

XIV.     1-8. 

1.  Dictum  est  quod  quidam  nobilis  progenie  haberet 
uxorem  castam  nimium  et  formosam.  Contigit  forte  quod 
orationis  studio  Romam  vellet  adire.     Sed  alium   custodem 

240  uxori  suae  nisi  semet  ipsam  noluit  deputare,  illius  castis 
moribus  satis  confisus,  et  probitatis  honori.  Hie  autem 
parato  commeatu  abiit.  2.  Uxor  vero  caste  vivendo  et  in 
Omnibus  prudenter  agens  remansit.  Accidit  tandem  quod 
necessitate  compulsa  a  domo  sua  propria  suam  conventatura 

245  vicinam  egrederetur.  Quae  peracto  negotio  ad  propriam 
remeavit.  Quam  juvenis  aspectam  ardenti  amore  diligere 
coepit,  et  plurimos  ad  eam  direxit  nuncios  cupiens  con- 
jungere  se  illi,  per  quam  tanto  ardebat  amore.  3.  Quibus 
contemtis  juvenem  penitus  sprevit.     Ille  vero,  quum  se  sie 

250  contemtum  sentiret,  dolens  adeo  efficitur  ut  nimio  infirmi- 
tatis  onere  gravaretur.  Saepius  tamen  illuc  ibat  quo  eam 
egressam  viderat,  desiderans  eam  convenire;  sed  nequaquam 
praevaluit  efficere.  4.  Cui  prae  dolore  lacrimanti  fit  obviam 
anus   religionis   habitu   decorata,    quaerens    quaenam   esset 

255  causa,  quae  eum  sie  dolere  compelleret.  Sed  juvenis  quae 
in  sua  versaretur  conscientia  minime  detegere  volebat.  Ad 
quem  anus:  Quanto  quis  infirmitatem  suam  medico  revelare 
distulerit,  tanto  graviori  morbo  attritus  fuerit.  —  Quo  audito 
narravit  ex  ordine  quae  sibi  acciderant,  et  suum  propalavit 

260  secretum.  Cui  anus:  De  bis  quae  jam  dixisti  Dei  auxilio 
remedium  inveniam.  —  5.  Et  eo  relicto  ad  propria  remeavit. 
Et  caniculam  quam  apud  se  habebat,  duobus  diebus  jejunare 
coegit,  et  die  tertio  panem  sinapi  infectum  jejunanti  largita 
est.    Quae  dum  gustaret,  prae  amaritudine  oculi  ejus  lacri- 

265  mari  coeperunt.  Tunc  anus  ad  domum  pudicae  feminae 
perrexit,  quam  juvenis  praedictus  adeo  dilexit.  6.  Quae 
honorifice  pro  magna  religionis  specie  ab  ea  suscepta  est. 
Hanc  autem  sua  sequebatur  canicula.  Quumque  vidisset 
mulier  illa  caniculam  lacrimantem,  quaesivit  quid  haberet  et 

270  quare  lacrimaretur.  Anus  ad  haec:  Carissima  amica,  ne 
quaeras  quid  sit,  quod  adeo  magnus  dolor  est  quod  nequeo 
dicere.  —  Mulier  vero  magis  instigabat  ut  diceret.  Cui 
anus:    Haec  quam  conspicis   canicula    mea   erat   filia,   casta 

nimis  et  decora,  quam  juvenis  adamavit  quidam.    Sed  adeo 

)  casta  erat,  ut  eum  omnino  sperneret,  et  ejus  amorem  respueret. 
Unde  dolens  adeo  efficitur,  ut  magna  aegritudine  stringeretur. 
Pro  qua  culpa  miserabiliter  haec  supradicta  nata  mea  in 
caniculam  mutata  est.  —  7.  His  dictis  prae  nimio  dolore 
erupit  in  lacrimas  anus  illa.     Ad  haec  femina:   Quid  ergo, 

3  cara  domina,  ego,  similis  peccati  conscia,  quid,  inquam, 
factura  sum?  Me  etenim  dilexit  juvenis,  sed  amore  castitatis 
eum  contemsi,  et  simili  modo  ei  contigit.  —  Cui  anus: 
Suadeo  tibi,  cara  amica,  ut  quam  cito  poteris  hujus  miserearis, 
et  quod   quaerit   facias,    ne   et  tu   simili    modo    in  canem 

5  muteris.  Si  enim  scirem  inter  juvenem  praedictum  et  filiam 
meam  amorem,  numquam  in  canem  mutaretur  filia  mea. 
8.  Cui  ait  mulier  casta:  Obsecro  ut  consilium  mihi  hujus 
rei  utile  dicas,  ne,  propria  forma  mea  privata,  efficiar 
canicula.    —   Ad   haec  vetula:    Libenter  pro  Dei  amore,   et 

}  animae  meae  remedio,  et  quia  misereor  tui  hunc  supradictum 
quaeram  juvenem,  et,  si  eum  invenire  potero,  ad  te  reducam. 
—  Cui  gratias  egit  mulier.  Et  sie  anus  artificiosa  dictis 
fidem  praebuit,  et  quem  promisit  reduxit  juvenem,  et  sie 
eos  associavit. 

XV.     1-1 0. 

5  1.  Quidam  juvenis  fuit  qui   totam  intentionem   suam, 

et  totum  sensum  suum,  et  adhuc  totum  tempus  suum  misit 
ad  hoc,  ut  sciret  omnimodam  artem  mulieris,  et  hoc  facto 
voluit  ducere  uxorem.  Sed  primitus  perrexit  quaerere  con- 
silium;   et   sapientiorem    illus   regionis    adiit   hominem,    et 

0  qualiter  custodire  posset  quam  ducere  volebat  quaesivit 
uxorem.  2.  Sapiens  vero  haec  audiens  dedit  sibi  consilium, 
quod  construeret  domum  altis  parietibus  lapideis,  poneretque 
intus  mulierem,  daretque  sibi  satis  ad  comedendum,  et  non 
superflua  indumenta,  faceretque  ita  domum  quod  non  esset 

5  in  ea  nisi  solum  ostium  solaque  fenestra  per  quam  videret, 
sed  tanta  altitudine  per  quam  nemo  intrare  posset  vel  exire. 
3.  Juvenis  ergo,  audito  consilio  sapientis,  sicut  ei  jusserat 
egit.  Mane  vero  quando  juvenis  de  domo  exibat  ostium 
domus  firmabat,  et  similiter  quando  intrabat.    Quando  autem 

0  dormiebat  sub  capite  suo  clavem  domus  ponebat.  Hoc 
vero  longo  tempore  egit.  Quadam  vero  die,  dum  juvenis 
iret  ad  forum,   mulier  sua,   ut   erat   solita   facere,   ascendit 

fenestram  et  euntes  et  redeuntes  intente  aspexit.  4.  Haec 
una  die,  quum  ad  fenestram  staret,  vidit  quendam  juvenem, 

31')  formosum  corpore  atque  facie.  Quo  viso  statim  amore  ejus 
succensa  est.  Et,  sicut  praedictum  est  custodita,  coepit 
cogitare,  quo  modo  et  qua  arte  posset  loqui  cum  amato 
juvene.  At  ipsa  plena  ingenio  ac  dolositate,  cogitavit  quod 
claves    domini    sui    furaretur    dum    dormiret;    et    ita    egit. 

320  5.  Haec  vero  consueta  erat  unaquaque  nocte  dominum  suum 
vino  inebriare,  ut  eo  securius  ad  amicum  suum  posset  exire 
et  suam  voluntatem  explere.  Dominus  vero,  illius  philo- 
sophicis  jam  edoctus  monitis  sine  dolo  nullos  esse  mulieris 
actus,  coepit  cogitare,  quid  sua  conjux  strueret  frequenti  et 

325  quotidiana  potatione.  Quod  ut  sub  oculo  poneret  se  finxit 
ebrium  esse.  6.  Cujus  rei  uxor  inscia  de  lecto  nocte  con- 
surgens  perrexit  ad  ostium  domus,  et  aperto  exivit  ad 
amicum  suum.  Vir  autem  in  silentio  noctis  suaviter  con- 
surgens  venit  ad  ostium,  et  apertum  invenit,  et  statim  clausit, 

330  et  ascendit  ad  fenestram  domus,  stetitque  ibi,  donec  in 
camisia  sua  uxorem  revertentem  vidit.  Quae  domum  rediens 
ostium  pulsavit.  Ipse  vero  eam  bene  audiens  et  videns,  ac 
si  nesciret  interrogavit,  quis  esset.  7.  At  ipsa  culpae  veniam 
petens,   et  numquam  amplius  se  haec  facturam  promittens, 

335  nihil  ei  profuit.  Sed  vir  iratus  ait,  quod  eam  intrare  non 
permitteret,  sed  suum  esse  ut  hoc  suis  parentibus  ostenderet. 
At  ipsa  magis  ac  magis  clamans  dixit  quod,  nisi  ostium 
domus  recluderet,  in  puteum  qui  juxta  domum  erat  saliret, 
et  ita  vitam  finiret,  sicque  de  morte  sua  amicis  et  propinquis 

340  suis  rationem  redderet.  Spretis  minis  dominus  suae  mulieris, 
intrare  non  permisit.  Mulier  vero  plena  arte  et  calliditate 
sumsit  lapidem  quem  projecit  in  puteum  hac  intentione,  ut 
vir  suus  audito  sonitu  lapidis  in  puteum  ruentis  putaret 
sese  in  puteum  cecidisse.     8.   Et   hoc   peracto  mulier   post 

345  puteum  se  abscondit.  Vir  simplex  atque  insipiens  audito 
sonitu  lapidis  in  puteum  ruentis  mox  de  domo  egrediens 
celeri  cursu  ad  puteum  ivit  putans  verum  esse,  quod  mulierem 
audiisset  cecidisse.  Mulier  vero  videns  ostium  domus  apertum 
et   non  oblita  suae  artis  intravit  domum,    firmatoque   ostio 

350  ascendit  fenestram.  Ille  autem  videns  se  esse  deceptum 
inquit:  O  mulier  fallax,  plena  arte  Diaboli!  permitte  nie 
intrare,  et  quidquid  mihi  fecisti  foras,  me  condonaturum 
tibi  crede.         9.  At  illa  eum  increpans,  introituque  domus 

omni   modo,   facto  atque  sacramento,  denegans    ait:   O  se- 

355  ductor!    Tuam  esse  perfidiam,  atque  tuum  facinus  esse  tuis 

parentibus  ostendam,  quod  unaquaque  nocte  solitus  es  exire 

a  me  ita  furtim,  et  meretrices  adire.  —  Et  ita  egit.    Parentes 

vero  haec  audientes  atque  verum   existimantes   eum   incre- 

paverunt;  et  ita  mulier  illa  liberata  arte  sua  flagitium  quod 

360  meruerat  in  virum  suum  retrusit,   cui   nihil  profuit,   immo 

obfuit   mulierem    custodiisse.      10.   Nam   isti   etiam   accidit 

cumulus  iste  miseriae  quod  existimatione  plurimorum  quod 

patiebatur  meruisse  crederetur.     Unde  quidem  bonis  quam 

pluribus  pulsus,  dignitatibus  exutus,  existimatione  foedatus, 

365  ob  uxoris  maliloquium  etiam  incestus  tulit  supplicium. 

XVI.     1-10. 

1.  Dictum  mihi  fuit  quod  quidam  Hispanus  perrexit 
Meccam,  et  dum  iret  venit  in  Aegyptum.  Qui  deserta 
terrae  intrare  volens  et  transire,  cogitavit  quod  pecuniam 
suam  in  Aegypto  dimitteret,  et  antequam  dimittere  voluisset, 

370  interrogavit  si  aliquis  homo  fidelis  esset  in  illa  regione,  cui 
posset  pecuniam  suam  dimittere.  Tunc  ostenderunt  ei 
hominem  antiquum  notatum  probitate  fidelitatis,  cui  de  suo 
mille  talenta  commisit.  Deinde  perrexit.  2.  Factoque  itinere 
ad  illum  rediit  cui  pecuniam  commisit,  et  quod  commiserat 

375  ab  eo  quaesivit.  At  ille,  plenus  nequitia,  illum  numquam 
antea  se  vidisse  dicebat.  Ille  vero  sie  deceptus  perrexit  ad 
probos  homines  regionis  illius,  et  quomodo  tractasset  eum 
homo  ille  cui  pecuniam  commiserat  eis  retulit.  Vicini  vero 
illius  de  eo  talia  audientes  credere  noluerunt,  sed  nihil  hoc 

380  esse  dixerunt.  3.  Qui  vero  pecuniam  perdiderat  unaquaque 
die  ad  domum  illius,  qui  injuste  retinebat  pecuniam,  ibat, 
blandisque  precibus  eum  deprecabatur  ut  pecuniam  redderet. 
Quod  deceptor  audiens  increpavit  eum  dicens,  ne  tale  quid 
de  eo  amplius  diceret,  nee  ad  eum  veniret.     Quod  si  am- 

385  plius  faceret  poenas  ex  merito  subiret.  4.  Auditis  minis 
illius  qui  eum  deceperat,  tristis  coepit  abire,  et  in  redeundo 
obviavit  cuidam  vetulae  eremitalibus  pannis  indutae.  Haec 
autem  baculo  fragiles  artus  sustentabat,  et  per  viam,  laudando 
Deum,  lapides,  ne  transeuntium  pedes  laederentur,  levabat. 

390  Quae  videns  hominem  flentem,  cognovit  eum  esse  extraneum. 
Commota  pietate  in  angiportum  vocavit,  et  quid  ei  accidisset 
interrogavit.    At  ille  Ordinate  narravit.   5.  Femina  vero  auditis 

illius  verbis  inquit:  Amice,  si  vera  sunt  quae  retulisti  feram 
inde   tibi   auxilium.     Et  ille:    Quomodo   potes   hoc  facere, 

395  ancilla  Dei?  —  At  illa  inquit:  Adduc  mihi  hominem  de  terra 
tua,  cujus  factis  et  dictis  fidem  habere  possis.  —  At  ille 
adduxit.  Deinde  decepti  socio  praecepit  decem  cophinos 
exterius  pretiösis  depictos  coloribus  atque  ferro  deargentato 
ligatos  cum  bonis  seris  emere,  et  ad   domum   sui  hospitis 

400  affere,  lapidibusque  comminutis  implere.     At  ipse    ita    egit. 

6.  Mulier  vero,  ut  vidit  omnia  quae  praeceperat  esse  parata, 
ait:  Nunc  decem  homines  perquire,  qui  euntes  ad  domum 
illius  qui  deceperat  te,  mecum  et  cum  socio  tuo  deferant 
scrinios,  unus  post  alium,  venientes  ordine  longo.    Et  quam 

405  cito  primus  venerit  ad  domum  hominis  qui  te  decepit  et 
requiescet  ibi,  veni  et  tu,  et  roga  pro  pecunia  tua,  et  ego 
promitto  tibi  in  Domino,  quod  reddita  tibi  pecunia  fuerit.  - 

7.  At  ipse  sicut  jusserat  vetula  fecit.  Quae  non  oblita 
incepti  operis  quod  praedixerat   iter  incepit,   et   venit  cum 

410  socio  decepti  ad  domum  deceptoris,  et  inquit:  Quidam 
homo  de  Hispania  hospitatus  est  mecum,  et  vuU  Meccam 
adire,  quaeritque  a  me  fidelem  virum,  cui  tradat  pecuniam 
suam,  quae  est  in  decem  scriniis,  servandam,  donec  re- 
vertatur.    Precor  itaque  ut  mei  causa  in  aede  tua  custodias, 

415  et  quia  audivi  et  scio  te  bonum  et  fidelem  esse  hominem, 
nolo  aliquem  alium  praeter  te  solum  hujus  pecuniae  com- 
mendatorem  adesse.  —  8.  Et  dum  ita  loqueretur  venit  primus 
deferens  scrinium,  aliis  a  longe  apparentibus.  Interim  de- 
ceptus    praeceptorum    vetulae    non    oblitus    post    primum 

420  scrinium  sicut  ei  praeceptum  fuerat  venit.  Ille  vero  qui 
pecuniam  celaverat  plenus  nequitiae  et  malae  artis,  ut  vidit 
hominem  venientem  cui  pecuniam  celaverat,  timens  ne,  si 
pecuniam  suam  requireret,  alius  qui  pecuniam  suam  ad- 
ducebat  sibi  non  committeret,  statim  contra  eum  ita  dicendo 

425  perrexit:  9.  O  amice,  ubi  tam  diu  fuisti?  et  ubi  moratus 
es?  Veni  et  accipe  pecuniam  tuam  fidei  meae  jam  diu 
commendatam,  quoniam  inveni,  et  amodo  taedet  me  custodire. 
—  At  ille  laetus  effectus  recepit  pecuniam  gratias  agens. 
Vetula   autem    ut  vidit   hominem    pecuniam    suam    habere, 

430  surrexit  et  inquit:  Ibimus  ego  et  socius  mens  contra  scrinios 
nostros,  et  festinare  praecipiemus.  Tu  vero  expecta  donec 
redeamus,  et  bene  serva  quod  jam  adduximus.  10.  Ille 
autem    laetus   animo  quod   acceperat  servavit,  adventumque 

eorum  quae  restabant  adhuc  expectabat.    Et  ita  bono  ingenio 
135  vetulae  reddita  fuit  viro  summa  pecuniae. 

XVIII.     1-8. 

1.  Dictum  est  de  quodam  divite  in  civitatem  eunte, 
quod  sacculum  mille  talentis  plenum  secum  deferret,  et  in- 
super  aureum  serpentem  oculos  habentem  hyacinthinos  in 
sacculo  eodem.     Quod  totum  simul  amisit.     Quidam  vero 

140  pauper  iter  faciens  illud  invenit,  deditque  uxori  suae,  et 
quomodo  in  venisset  retulit.  Mulier  hoc  audiens  ait:  Quod 
Deus  dedit  custodiamus.  — 

2.  Alia  die  praeco  per  viam  ita  clamavit:  Qui  talem  cen- 
sum  invenit,  reddat,  et  absque  aliquo  forifacto  centum  talenta 

145  inde  accipiat  —  Haec  audiens  inventor  census  dixit  uxori 
suae :  Reddamus  censum,  et  inde  absque  aliquo  peccato  cen- 
tum talenta  habeamus.  —  Cui  mulier  ait:  Si  Deus  voluisset 
illum  hunc  censum  habere,  non  amississet  eum.  Quod  Deus 
donavit   custodiamus.  —  3.    Inventor   census   ut   redderetur 

150  elaboravit.  At  ipsa  omnimodo  denegabat.  Et  eum,  vellet  nollet 
mulier,  dominus  reddidit,  et  quod  praeco  promiserat  expetiit. 
Dives  autem  plenus  nequitia  ait:  Adhuc  alium  mihi  serpentem 
deesse  sciatis.  —  Haec  prava  intentione  dicebat,  ut  pauperi 
homini  talenta  non  redderet  promissa.  Pauper  vero  nihil  plus 

155  se  invenisse  dicebat.  4.  At  homines  civitatis  illius  diviti  faven- 
tes  pauperi  derogantes,  inexorabile  contra  fortunam  pauperis 
odium  gereutes,  illum  ad  justitiam  provocaverunt.  Pauper 
autem  clamando,  ut  supra  dictum  est,  se  nihil  amplius  invenisse 
juravit.   Sed  dum  sermo  hujuscemodi  pauperum  divitumque 

160  per  ora  discurreret,  ministris  referentibus  tandem  aures  regis 
percussit.  5.  Qui  quum  audivit,  divitem  et  pauperem,  simul 
et  pecuniam  sibi  praesentari  praecepit.  Adductis  omnibus  et 
philosophum  Auxilium  miserorum  cum  aliis  sapientibus 
ad  se  vocavit,  ejusque  accusatoris  vocem  et  accusati  audire  et 

465  enodare  praecepit.  Philosophus  haec  audiens,  commotus 
pietate  pauperis,  ait:  Auxiliante  Deo  te  liberare  conabor.  — 
Ad  haec  pauper:  Seit  Deus  quod  reddidi  quantum  inveni.  — 
6.  Tunc  philosophus  dixit  ad  regem :  Si  rectum  inde  Judicium 
vobis  audire  placuerit,  dicam.  —  Rex  haec  audiens,  ut  judi- 

470  caret  rogavit.  Tunc  philosophus  regi  ait:  Iste  homo  dives 
bonus  est  multum,  et  non  est  credibile  eum  aliquid  inter- 
rogare  quod  non  amisisset.     Ex  alia  parte  mihi  videtur  quod 

iste  pauper  homo  nihil  amplius  invenit  quam  reddidit.  Quod, 
malus  homo  si  esset,  nunquam  quid  reddidisset,  immo  totum 

475  celaret  —  7.  Tunc  rex:  Quid  autem  judicas  inde?  —  Philo- 
sophus:  Rex,  sume  censum,  et  da  ex  eo  pauperi  centum 
talenta,  et  quod  remanserit  serva  donec  venerit  qui  censum 
quaerat;  quod  non  hie  est,  cujus  iste  census  sit.  Et  hie  dives 
homo  vadat  ad  praeconem,  et  faciat  interrogare  sacculum  cum 

480  duobus  serpentibus.  —  Regi  autem  placuit  hoc  Judicium, 
atque  omnibus  circumstantibus  ibi.  8.  Dives  vero  qui  sac- 
culum perdiderat  hoc  audiens  inquit:  Bone  rex,  dico  tibi  in 
veritate  hunc  censum  fuisse  meum;  sed  quia  volebam  pauperi 
quod  praeco  promiserat  auferre,  dixi  mihi  adhuc  alium  ser- 

485  pentem  deesse.  Sed  modo,  rex,  mei  miserere,  et  quod  praeco 
promisit  reddam  pauperi.  —  Rex  inde  censum  suum  reddidit 
diviti,  dives  autem  pauperi.  Ita  philosophus  sensu  et  ingenio 
liberavit  pauperem. 

XIX.     1  -  7. 

1 .  Nam  et  ego  et  socii  mei  dum  quadam  die  perrexisse- 

490  mus  ad  urbem,  sole  ad  occasum  appropinquante,  et  adhuc 

longe  essemus  a  civitate,  vidimus  semitam,  quae  secundum 

Visum   ituris  ad   civitatem   promittebat  compendium.     Tunc 

invenimus  senem,  a  quo  requisivimus  de  itinere  illius  semitae. 

At  senex  ait:  Propius  semita  ducit  ad  civitatem  quam  magna 

495  via,  et  tamen  citius  venietis  per  magnam  viam  ad  civitatem 

quam  per  semitam.    -    2.    Hoc   audientes   illum  pro  stulto 

habuimus,  et  magnam  viam  praetereuntes  ad  semitam  decli- 

navimus,  quam  insistentes  ad  dextram  et  sinistram  quanta  fuit 

nox  deerravimus,  nee  ad  civitatem  pervenimus.     At  si  per 

500  callem   perrexissemus   procul   dubio   media   nocte   civitatem 

subintrassemus. 

3.  Pater  ad  haec:    Haec  nobis  alia  vice  evenit. 

4.  Quum  pergeremus  per  aliam  viam  magnam  ad  civi- 
tatem praeerat  nobis  fluvius,  quem  quocumque  modo  transi- 

510  turi  eramus,  antequam  civitatem  intraremus.  Sicque  nobis 
iter  agentibus  in  duas  partes  est  secta  via,  quarum  una  ad 
civitatem  per  vadum,  altera  per  pontem  ducebat.  Deinde 
senem  quendam  vidimus,  quem  de  duabus  viis  quae  prius 
duceret  ad  civitatem  interrogavimus.  5.  Senex  autem:  Brevior 

515  est  via  ad  civitatem  per  vadum  duobus  milliaribus  quam  via 
per  pontem,   sed   tamen,    inquit,  citius  potestis  per  pontem 


—      37      — 

venire  ad  civitatem.  —  Et  quidam  ex  nostris  illum  senem, 
sicut  vos  vestrum  antea,  deriserunt,  et  per  vadum  iter  aggressi 
sunt.     Sed  eorum  alii  socios  suos  submersos  dimiserunt;  alii 

520  equos  et  sarcinas  perdiderunt;  quidam  vero  pannos  madefactos, 
alii  omnino  amissos  defleverunt.  6.  Sed  nos  et  senex  noster 
qui  per  pontem  transivimus  sine  impedimento  et  absque  omni 
incommodo  processimus,  et  eos  super  ripam  fluminis  adhuc 
jacturam  deflentes  reperimus.    Quibus  flentibus,  et  rastris  et 

525  sagena  undas  fluvii  perscrutanibus  ait  senex:  Si  per  pontem 
nobiscum  perrexissetis,  non  ita  vobis  contigisset.  —  7.  At  illi 
dixerunt:  Hoc  fecissemus,  nisi  quod  viam  tardare  nolebamus. 
—  Ad  haec  senex:  Nunc  vero  magis  tardati  estis.  —  Et  illis 
relictis  laeti  subintravimus  portas  urbis. 

XX.     1  -  8. 

530  1.  Dictum  est  de  duobus  burgensibus  et  rustico  causa 

orationis  Meccam  adeuntibus,  quod  essent  socii  victus  donec 
venirent  prope  iVleccam,  et  tunc  defecit  eis  cibus,  ita  quod  non 
remansit  eis  quidquam,  nisi  tantum  farinae  qua  solum  parvum 
panem  facerent.    2.  Burgenses  vero  hoc  videntes  dixerunt  ad 

535  invicem:  Parum  panis  habemus,  et  noster  multum  comedit 
socius.  Quapropter  nos  oportet  habere  consihum,  quomodo 
partem  panis  ei  auferre  possimus,  et  quod  nobiscum  manducare 
debet,  soH  comedamus.  —  3.  Deinde  acceperunt  hujusmodi 
consihum,  quod  facerent  panem,  et  coquerent,  et  dum  coque- 

540  retur  dormirent,  et  quisquis  eorum  mirabihora  somniando  vi- 
deret  solus  panem  comederet.  Haec  artificiose  dicebant,  quia 
simphcem  rusticum  ad  hujusmodi  fictitia  putabant,  ut  pane 
quem  facerent  careret.  Et  fecerunt  panem,  miseruntque  in 
ignem;  deinde  jacuerunt  ut  dormirent.   4.  At  rusticus  percepta 

545  eorum  astutia,  dormientibus  sociis  de  igne  traxit  panem  semi- 
coctum,  comedit,  et  iterum  jacuit.  Unus  autem  de  burgen- 
sibus, sicut  somno  perterritus  esset,  evigilavit,  sociumque  vo- 
cavit.  Tunc  aUer  de  burgensibus  ait:  Quid  habes?  —  At  ihe 
inquit:  5.  Mirabile  somnium  vidi.     Nam   mihi  visum   fuit, 

550  quod  duo  angeH  aperiebant  portas  coeh,  et  me  sumentes  duce- 
bant  ante  Deum.  —  6.  Cui  socius:  Mirabile  somnium  quod 
vidisti !  At  ego  somniavi,  quod  a  duobus  angehs  me  ducen- 
tibus  et  terram  scindentibus  in  infernum  ducerer.  —  7.  Rusti- 
cus hoc  totum  audiebat,  et  se  dormire  fingebat.    Sed  burgen- 

555  ses  decepti  decipere  volentes,  ut  vigilaret  rusticus,  vocaverunt. 

Rusticus  vero  callide  et  sicut  territus  esset  respondit:  Qui 
sunt  qui  me  vocant?  -  At  illi:  Socii  tui  sumus.  -  Et  rusti- 
cus ad  eos  ait:  Rediistis  jam?  —  At  illi  contra:  Quo  perrexi- 
mus,  unde  redire  debeamus?  —  8.  Ad  haec  rusticus:  Nunc 
560  Visum  est  mihi,  quod  duo  angeli  unum  ex  vobis  accipiebant 
et  aperiebant  portas  coeli,  et  ducebant  ante  Deum.  Deinde 
alium  accipiebant  duo  angeli  [alii],  et  aperta  terra  ducebant  ad 
infernum.  Et  bis  visis  putabam  neutrum  esse  vestrorum  jam 
amplius  rediturum.     Surrexi,  et  panem  comedi.    — 

XXI.     1  -  8. 

565  1.  Narravit  mihi  magister  meus  quendam  regem  habuisse 

incisorem  unum,  qui  diversos  diversis  ei  temporibus  aptos 
incidebat  pannos.  lUe  autem  discipulos  sutores  habuit, 
quorum  quisque  artificiose  suebat  quod  magister,  incisor 
regis,  artificiose  scindebat.    Inter  quos  unus  erat  discipulus 

570  nomine  Nedui,  qui  socios  arte  sutoria  superabat.  2.  Sed 
die  festo  veniente  rex  suorum  incisorem  pannorum  vocavit, 
et  pretiosas  vestes  sibi  et  familiaribus  praeparari  jussit;  quod 
ut  citius  et  sine  impedimento  fieret,  unum  de  camerariis 
suis,  eunuchum,  cujus  id  erat  officium,  sutoribus  custodem 

575  addidit,  et  ut  eorum  curvos  ungues  observaret,  et  eis  ad 
sufficientiam  necessaria  ministraret,  rogavit.  3.  Sed  una 
dierum  ministri  calidum  panem  et  mel  cum  aliis  ferculis 
incisori  et  sociis  comedendum  dederunt,  et  qui  aderant 
comedere    coeperunt.      Quibus    epulantibus    eunuchus    ait: 

580  Quare  absente  Nedui  comeditis,  nee  eum  expectatis?  — 
Magister  inquit:  Quia  mel  non  comederet,  etiam  si  adesset. 

—  Et  comederunt.  4.  Deinde  venit  Nedui,  qui  ait:  Quare 
me  absente  comedistis,  nee  mihi  partem  meam  reservastis? 

—  Eunuchus   ad  hoc:    Magister  tuus  dixit,  quod  mel  non 
585  comederes,  etiam  si  adesses.    —   At  ille  tacuit,  et  quomodo 

magistro  suo  hoc  recompensare  posset  cogitavit.  Et  hoc 
facto,  magistro  absente,  Nedui  secrete  dixit  eunucho: 
Domine!  Magister  meus  saepe  phrenesin  patiens,  sensum 
perdit,  et  indiscrete  circumstantes  verberat  aut  interimit.  — 
590  5.  Cui  eunuchus:  Si  scirem  horam  quando  ei  contingit,  ne 
quid  mali  ageret  eum  ligarem  et  loris  constringerem.  — 
Tunc  Nedui:  Quum  videris  huc  et  illuc  aspicientem,  et 
terram  manibus  verberantem,  et  sua  sede  surgentem,  et 
scamnum   super   quod    sedet   manu    rapientem:    tunc   scias 

595  eum  esse  insanum,  et  nisi  tibi  et  tuis  provideas,  caput  fuste 
dolabit.  Ad  hoc  eunuchus:  Tu  benedicaris,  quia  modo  mihi 
et  meis  providebo.  -  6.  Tahbus  dictis  Nedui  sequenh 
die  magistri  sui  secreto  forfices  abscondit.  At  incisor  forfices 
quaerens  et  non  inveniens  coepit  terram  manibus  percutere, 

600  et  huc  et  illuc  per  terram  aspicere,  et  sua  sede  surgere,  et 
scamnum  super  quod  sedebat  manu  amovere.  Haec  videns 
eunuchus  statim  clientes  suos  vocavit,  praecepitque  eis  ut 
incisorem  ligarent,  et  ne  aliquem  verberaret,  graviter  eum 
verberari    jussit.      7.    Incisor  vero    clamabat,    ita    dicendo: 

605  Quid  forefeci,  ut  quid  me  talibus  affligitis  verberibus?  -^ 
At  illi  acrius  verberando  tacebant.  Quando  autem  lassi 
fuerunt  verberando  exosum  vitae  solverunt.  Qui  respirans 
longo  temporis  intervallo  quaesivit  ab  eunucho  quid  fore- 
fecisset.     Eunuchus  ad  haec:  Dixit  mihi  Nedui  discipulus 

610  tuus  quod  saepe  insanires,  et  non  nisi  vinculis  et  verberibus 
correctus  cessares;  et  ideo  te  Hgari  jussi.  -  8.  Hoc  audito 
incisor  vocavit  Nedui  discipulum,  suum,  et  ait:  Amice! 
Quando  novisti  me  insanum?  -  Ad  haec  discipulus:  Quando 
novisti  me  mel  non  comedere?    -    Eunuchus   et   ahi  haec 

615  audientes  riserunt  valde,  et  utrumque  merito  poenas  suscepisse 
judicaverunt. 

XXII.  1-3. 

1.  Venit  quidam  joculator  ad  regem,  quem  vocatum 
rex  cum  alio  joculatore  fecit  sedere  atque  comedere.  Sed 
qui    prius   venerat   joculator   coepit   invidere   supervenienti, 

620  quem  rex  sibi  jam  praeferebat,  et  omnes  aulitae.  Quod  ne 
duraret,  pudorem  illi  facere,  ut  sie  saltem  effugeret,  cogitavit. 
2.  Itaque  nescientibus  aliis  ossa  latenter  primus  joculator 
coordinavit,  et  ante  socium  posuit.  Finitoque  prandio  in 
opprobrium  socii   conjectam   struem   ossium    regi   ostendit, 

625  et  mordaciter  inquit:  Domine!  Socius  mens  omnium  ossium 
vestituram  comedit!  -  3.  Rex  vero  torvis  oculis  respexit 
ad  eum.  Accusatus  autem  regi  ait:  Domine!  Feci  quod 
natura  humana  requirebat.  Garnes  comedi,  et  ossa  dimisi. 
Socius   vero  meus  fecit  quod  canina  scilicet  requirebat  na- 

630  tura,  quia  comedit  carnes  et  ossa. 

XXIII.  1-6. 

1.   Quidam    homo   habuit   virgultum,    in    quo   rivulis 
fluentibus   herba  viridis   erat,    et   pro   habilitate    loci   con- 


—      40     — 

veniebant  ibi  volucres,    modulamine  vocum  cantus  diversos 
exercentes.     Quadam   die,  dum    idem  vir  in  suo  fatigatus 

635  quiesceret  pomerio,  quaedam  avicula  super  arborem  can- 
tando  delectabiliter  consedit.  2.  Quam  ut  vidit  et  ejus 
cantum  audivit,  deceptam  laqueo  sumsit.  Ad  quem  avis 
ait:  Cur  tantum  laborasti  ut  me  caperes?  Vel  quid  pro- 
ficum    in    mea    captione    speravisti    habere?     —    Ad    haec 

640  homo:  Solos  cantus  tuos  audire  desidero.  —  3.  Cui  avis: 
Nihil  tibi  prodest,  quia  retenta  nee  prece  nee  pretio  can- 
tabo.  —  At  ille:  Nisi  cantaveris,  te  comedam.  —  Et  avis: 
Quomodo  comedes?  Si  comederis  coctam  in  aqua,  quid 
avis  valebit   tam   parva?     Et   etiam  caro  erit  hispida,  et  si 

645  assata  ero  multo  minor  fuero.  Sed  si  abire  me  permiseris, 
magnam  utilitatem  ex  me  consequeris.  —  4.  At  ille  respon- 
dit:  Quam  utilitatem?  —  Avis:  Ostendam  tibi  tres  sapien- 
tiae  maneries,  quas  majoris  pretii  facies  quam  trium  vitulo- 
rum  carnes.    —   At    ille    securus    promissis    avem   permisit 

650  abire  cui  avis:  Unum  est  de  promissis:  Ne  credas  Om- 
nibus promissis  vel  dictis.  Secundum  est:  Qu  od 
tuum  est  habe  semper,  si  potes.  Tertium  est:  Ne 
doleas   de   amissis.    — 

5.  Hoc  dicto  avicula  arborem  ascendit,   et  dulcicanore 

655  dicere  coepit:  Benedictus  Dens,  qui  tuorum  aciem  oculorum 
clausit,  et  sapientiam  tibi  abstulit;  quoniam  si  intestinorum 
plicas  meorum  perquisisses,  unius  unciae  hyacinthum  in- 
venisses.  —  Haec  audiens  ille  coepit  flere  et  palmis  pectus 
percutere,  quoniam  dictis  fidem  praebuerat  aviculae.     6.  At 

660  avis  ait  illi:  Cito  oblitus  es  sensus, quem  dixi  tibi.  Nonne  dixi  tibi: 
Ne  cito  credas  quicquid  dicetur?  Quomodo  credis,  quod  in 
me  Sit  hyacinthus  qui  sit  ponderis  unius  unciae,  quum  ego 
tota  non  sim  tanti  ponderis?  Et  dixi  tibi:  Ne  doleas  de 
rebus  amissis;  quare  pro  hyacintho,  qui  in  me  est,  doles?  — 

665  Talibus   dictis   et  rustico  deriso,    avis  in  nemoris  avia 

devolavit. 

XXIV.     1  -  6. 

1.  Dictum  namque  fuit  de  aratore,    quod  boves   illius 

recto  tramite  nollent  incedere,  quibus  iratus  dixit:  Lupi  vos 

comedant!    —    Quod  lupus  audiens  acquievit.     Quum  autem 

670  dies   declinaret,    et   jam    rusticus    de  aratro   boves  solveret, 

venit  ad  eum  lupus  dicens:  Da  mihi  boves,  quos  promisisti. 


—      41      — 

—  Ad  haec  arator:  Si  verbum  dixi,  non  tarnen  sacramento 
confirmavi.  —  Et  lupus  contra:  Habere  debeo,  quia  con- 
cessisti.  -  2.  Dixerunt  tandem  quod  inde  irent  ad  judicem. 

675  Quod  dum  facerent  vulpi  obviaverunt.  Quibus  abeuntibus 
ait  vulpes:  Quo  tenditis?  —  Uli  quod  factum  fuerat  nar- 
raverunt  vulpi.  Quibus  dixit:  Pro  nihilo  alium  quaeritis 
judicem,  quoniam  rectum  vobis  faciam  Judicium.  Sed  prius 
permittite  consilium,  loqui  uni  ex  vobis,  et  deinde  alteri,  et 

680  si  potero  vos  concordare  sine  judicio,  sententia  celabitur; 
sin  autem,  in  commune  detur.  —  3.  At  illi  concesserunt. 
Et  vulpes  primum  locuta  est  seorsim  cum  aratore,  et  ait: 
Da  mihi  unam  gallinam,  et  uxori  meae  alteram,  et  habebis 
boves.   —   Arator  concessit.     Et  hoc  facto  cum  lupo  loqui- 

685  tur,  dicens:  Audi,  amice!     Meritis  tuis  praecedentibus,  pro 

te  debet  si   qua   mea  facundia  est  laborare.     Tanta  locuta 

sum   cum    rustico,    quod  si    dimiseris   boves  illius  omnino 

quietos,  dabit  tibi  caseum  ad  magnitudinem    clypei  factum. 

-    4.  Hoc  lupus  concessit.     Cui  vulpes  ait:   Concede  ara- 

690  torem  suos  boves  ducere,  et  ego  ducam  te  ad  locum  ubi 
parantur  ejus  casei,  ut  quem  volueris  de  multis  eligere 
possis.  —  Sed  lupus  astutae  vulpis  deceptus  verbis  quietum 
abire  permisit  rusticum.  Vulpes  vero  vagando  huc  atque 
illuc  quantum  potuit  lupum  deviavit,  quem,  veniente  obscura 

695  nocte,  ad  altum  puteum  deduxit,  cui  super  puteum  stanti 
formam  lunae  semiplenae  in  ima  putei  radiantis  ostendit, 
et  ait:  5.  Hie  est  caseus  quem  tibi  promisit,  descende  si  placet 
et  comede.  —  Ad  haec  lupus:  Descende  primitus,  et  si  sola 
deferre  non  poteris,   ut  te  juvem  faciam  quod  hortaris.    — 

700  Et  hoc  dicto  viderunt  cordam  pendentem  in  puteo,  in  cu- 
jus capite  erat  urceola  ligata,  et  in  alio  capite  cordae  altera 
urceola;  et  pendebant  tali  ingenio,  quod  una  surgente  altera 
descendebat.  6.  Quod  vulpes  simul  ac  vidit  quasi  obse- 
quens    precibus    lupi    urceolam    intravit  et  ad   profundum 

705  venit.  Lupus  autem  inde  gavisus  ait:  Cur  non  affers  mihi 
caseum?  —  Vulpes  ait:  Nequeo  pro  magnitudine,  sed  intra 
aliam  urceolam,  et  veni  sicut  spopondisti.  —  Lupo  intrante, 
urceola  magnitudine  ponderis  ducta  cito  fundum  petiit, 
altera    surgente    cum    vulpe,    quae   erat   levior.     Vulpecula 

710  tacto  ore  putei  foras  exiluit,  et  in  puteo  lupum  dimisit;  et 
ita,  quod  pro  futuro  praesens  dimisit,  lupus  boves  et  caseum 
pro  meritis  perdidit. 

XXV.      1  -  6. 

1.  Dictum  est  quod  quidam  latro  ad  domum  cujus- 
dam  divitis  perrexit  intentione  furandi,  et  ascendens  tectum, 

715  ad  fenestram  per  quam  fumus  exibat,  et  si  aliquis  intus 
vigilaret,  auscultavit.  Quod  ut  dominus  domus  comperit, 
suaviter  suae  uxori  ait:  Interroga  alta  voce  unde  venit  mihi 
iste  tam  magnus  census  quem  habeo,  quam  ut  rem  scias 
multum    labora.    —    2.  Tunc   ipsa   alta   voce   ait:    Domine, 

720  unde  tam  magnum  censum  habes,  quum  nunquam  merca- 
tor  fueris?  -  At  ille:  Quod  Deus  donavit  hoc  serva,  et 
fac  inde  voluntatem  tuam,  et  non  inquiras  unde  mihi  tanta 
pecunia  evenerit.  —  At  ipsa,  ut  sibi  injunctum  fuerat,  magis 
et  magis  ut  rem  sciret  instigavit.     3.  Demum,   quasi  coac- 

725  tus  precibus  uxori  suae  ait  dominus:  Vide  ne  cuiquam  se- 
creta  nostra  detegas.  Latro  fui.  —  At  ipsa  ait:  Mirum 
mihi  videtur  quomodo  tam  magnum  censum  latrocinio  ac- 
quirere  potuisti,  quod  nunquam  audivimus  clamorem  sive 
ahquam  calumniam  inde.  —   4.  At  ipse   ait:    Quidam    ma- 

730  gister  meus  Carmen  me  edocuit,  quod  dicebam  quando 
super  tectum  ascendebam,  et  veniens  ad  fenestram  accipie- 
bam  radium  lunae  manu,  et  Carmen  meum  septies  dicebam, 
scihcet:  Säule m!  Saulem!  Et  ita  descendebam  sine 
periculo,    et  quicquid  pretiosum  inveni  in  domo  corradens 

735  sumebam.  Hoc  facto,  iterum  ad  radium  lunae  veniebam, 
et  eodem  carmine  dicto  septies  cum  omnibus  in  domo 
sumptis  ascendebam,  et  quod  sustuleram  ad  hospitium  de- 
ferebam.  Tali  ingenio  hunc  quem  possideo  censum  habeo. 
—   5.  At   mulier   ait:    Bene   fecisti   quod  mihi  talia  dixisti, 

740  nam  quandoque  filium  habuero,  ne  pauper  degat,  hoc  Car- 
men docebo.  —  At  dominus  inquit:  Permitte  me  dormire, 
quoniam  somno  aggravatus  volo  quiescere.  --  Et  ut  magis 
deciperet  quasi  dormiens  stertere  coepit.  6.  Perceptis  de- 
nique  talibus  verbis,  für  inde  gavisus,  et  dicto  septies  car- 

745  mine,  et  sumpto  manu  radio  lunae,  laxatis  manibus  et  pedi- 
bus  per  fenestram  in  domum,  faciens  sonum  magnum,  cecidit;  et 
fracto  crure  et  brachio  ingemuit.  At  dominus  domus  quasi 
nesciens  ait:  Tu  quis  es,  qui  ita  cecidisti?  -  Ad  hoc  latro: 
Ego  sum  ille  infelix  für,  qui   tuis  credidi   fallacibus  verbis. 

XXIX.      1  -  6. 

750  1.  Recordatus  sum  verbi,  quod  audivi  de  Maymundo 

pigro.  Quidam  enim  senex  quaesivit  ab  eo,  quantum  posset 
comedere.  Cui  ipse:  De  cujus  prandio?  De  meo?  vel 
de  alterius?  —  At  ille:  De  tuo.  —  Maymundus:  Quantum 
minus  possum.    — 

755  2.  Senex:    Tu    modo    recordaris    verborum    cujusdam 

gulosi,  pigri,  stulti,  garruli  et  nugigeruli,  et  quicquid  de  eo 
dicitur  amplius,  in  eo  invenitur.  —  Juvenis:  Multum  placet 
de  illo  audire.  Quia,  quicquid  de  eo  est,  derisorium  est, 
et  quicquid  de  ejus  factis  vel  dictis  mente  retines,  eloquere, 

760  et  habebo  pro  numere.    -    Senex: 

3.  Dominus  servo  suo  praecepit  quadam  nocte  ut 
Clauderet  domus  januam.  Ipse  desidia  pressus  surgere  non 
potuit,  et  ideo  dixit  quod  clausa  erat.  Mane  autem  facto, 
dominus    dixit    servo:    Maymunde,    aperi    januam.  —  Cui 

765  servus:  Domine,  sciebam  quod  volebas  eam  hodie  esse 
apertam,  et  ideo  nolui  eam  sero  claudere.  —  4.  Tunc 
primum  comperit  dominus  quod  propter  pigritiam  dimise- 
rat,  et  dixit  illi:  Surge!  Fac  opus  tuum,  quia  dies  est,  et 
sol  jam  altus  est.  —  Cui  servus:   Si  sol  jam  altus  est,  da 

770  mihi  comedere.  —  Cui  dominus:  Serve  male,  vis  nocte 
comedere?  —  Cui  servus:  Si  nox  est,  permitte  me  dormire.  — 

5.  Item  dominus  in  nocte:  Maymunde,  surge,  et  vide 
utrum  pluat  an  ne.  —  Ipse  vero  advocavit  canem,  qui  jace- 
bat  extra  januam,    et   quum   venisset  canis,   palpabat  pedes 

775  ejus,  quibus  inventis  siccis  domino  ait:  Domine,  non  pluit.  — 

6.  Item  ad  eum  dominus  nocte  dixit,  an  ignis  esset 
in  domo.  Ipse  vero  vocato  murilego,  tentavit  si  calidus 
esset,  an  non;  et  quum  invenisset  eum  frigidum,  ait: 
Non.   - 

780  Juvenis:  Pigritiam  ejus  audivi,  garrulitatem  ejus  audire 

cupio.   —   Senex: 

XXX.     1  -  4. 

1.  Dictum  est  quod  dominus  suus  veniebat  de  foro 
laetus  pro  lucro,  quia  multum  lucratus  fuerat.  Et  exivit 
servus  Maymundus  contra  eundem  dominum  suum.  Quem 
785  quum  videret  dominus  timuit,  ne  aliquos  malos  rumores, 
ut  mos  suus  erat,  diceret,  et  dixit:  Cave  ne  dicas  rumores 
malos.  —  2.  Servus:  Domine,  non  dicam  rumores  malos. 
Sed  canis  nostra  parvula  Pipella  mortua  est.  —  Cui 
dominus:   Quomodo    mortua  est?   —   Cui   servus:    Mulus 

790  noster  exterritus  fuit,  et  rupit  chamum  suum,  et  dum  fugeret 
sub  pedibus  suis  canem  suffocavit.  Cui  dominus:  Quid 
actum  est  de  mulo?  —  Servus:  In  puteum  cecidit  et  mor- 
tuus  est.  —  3.  Dominus:  Quomodo  exterritus  fuit  mulus? 
—    Servus:    Filius  noster  cecidit  de  solario,  ita  quod   mor- 

795  tuus  est,  et  inde  exterritus  fuit  mulus.  -  Dominus:  Quid 
agit  genitrix  sua?  —  Servus:  Prae  nimio  dolore  nati  mor- 
tua  est.  —  Dominus:  Quis  custodit  domum?  Servus: 
Nullus,  quoniam  in  cinerem  versa  est,  et  quicquid  in  ea 
erat.  —    4.  Dominus:  Quomodo  combusta  fuit?    —    Servus: 

800  In  eadem  nocte,  qua  domina  mortua  fuit,  pedissequa  quae 
vigilabat  pro  domina  oblita  fuit  candelam  in  thalamo,  et 
ita  combusta  fuit  domus  tota.  —  Dominus:  Pedissequa  ubi 
est?  —  Servus:  Ipsa  volebat  ignem  extinguere,  et  cecidit 
trabes  super   caput   ejus,   et  mortua  est.    —    Dominus:    Tu 

805  vero  quomodo  evasisti,  quum  tam  piger  sis?  —  Servus: 
Quum  viderem  pedissequam  defunctam  effugi. 

XXXVIII.     1-10. 

1.  Item,  dictum  est  de  Alexandro  quod  sepultura  ejus 

foret   aurea,   et   in    pervio   omnibus  ad  terram  posita.     Ad 

quam  plurimi  convenerunt  philosophi,  de  quibus  ait  unus: 

810  2.  Alexander   ex  auro  fecit  thesaurum;    nunc  est  con- 

versio,  aurum  de  eo  facit  thesaurum. 

3.  Alius:  Heri  totus  non  sufficiebat  ei  mundus.  Hodie 
quatuor  solae  telae  sufficiunt  ei  ulnae. 

4.  Alius  philosophus:   Heri   populo  imperavit.     Hodie 
815  populus  imperat  illi. 

5.  Alius  philosophus:  Heri  multos  potuit  liberare  ex 
morte.     Hodie  nee  ejus  jacula  valuit  devitare. 

6.  Alius:  Heri  ducebat  exercitus.  Hodie  ab  illis  du- 
citur  sepulturae. 

820  7.  Alius:  Heri  terram  premebat.     Hodie  eadem  premi- 

tur  ipse. 

8.  Alius  philosophus:  Heri  gentes  eum  timebant. 
Hodie  vilem  eum  deputant. 

9.  Alius:  Heri  amicos  habuit  et  inimicos.    Hodie  habet 
825  omnes  aequales. 

1 0.  Sed  de  triginta  duobus  philosophis  circumstantibus 
quod  quicunque  de  potentissimo  rege  dixerit,  memoriae 
longum  est  reducere. 


—     45     — 

10.  Johannis  de  Capua  Directorium  vitae  humanae. 

(ed.  Derenbourg.) 


1.    [=  S.  53.] 

Dicitur  quidem  fuisse  heremitam,  cui  rex  dedit  pulchra 
vestimenta  et  honorabilia;  et  videns  illa  latro  quidam  appo- 
suit  curam  furari  illa,  et  nisus  est  querere  argumenta  circa 
hoc.  Ivit  ad  heremitam  dicens  ei:  Obsecro,  sancte  heremita, 
nudus  et  pauper  sum;  audiens  tuam  sanctitatem  veni  de 
terra  longinqua  ut  tibi  ministrem  et  a  te  docear.  Cui  dixit 
heremita:  Volo,  fili,  ut  mecum  stes  et  per  noctem  moreris. 
Tumque  morans  für  ille  cum  heremita  longo  tempore 
administrabat  ei  fideliter  et  devote,  ita  ut  crederet  in  ipsum 
heremita  et  confideret  de  eo.  Tradidit  itaque  heremita  in 
manu  furis  omnia  que  erant  in  domo.  Quadam  vero  die 
cum  ivisset  heremita  ad  civitatem  pro  suis  negociis,  surrexit 
für  et  acceptis  vestimentis  fugit.  Cumque  rediret  heremita  ad 
domum  et  non  inveniret  furem  nee  sua  vestimenta,  estimavit 
illum  esse  furatum  vestimenta,  et  apponens  querere  illum, 
direxit  suos  gressus  apud  quandam  civitatem.  Et  cum  esset 
in  itinere,  obviavit  duobus  hircis  silvestribus  ad  invicem 
pugnantibus,  donec  in  sanguinis  effusionem  devenerunt. 
Quibus  cum  supervenisset  vulpes,  cepit  lambere  sanguinem 
qui  ab  eis  emanabat;  et  interposita  vulpe  ipsis  hircis  dum 
pugnarent,  in  tantum  ab  eis  est  oppressa  et  etiam  vulnerata, 
ut  sanguis  ab  ea  emanaret.  Ipsa  enim  pedibus  hircorum 
miserabiliter  trita,  corruit  mortua  in  terram. 

Post  hec  vero  apponens  heremita  curam  suam  querere 
furem,  pervenit  in  sero  ad  quandum  civitatem,  et  hospitatus 
est  in  domo  cuiusdam  mulieris  meretricis,  cum  non  inve- 
nisset  aliud  hospicium  ubi  hospitaretur.  Habebat  autem 
hec  mulier  quandam  servientem  similiter  meretricem,  quam 
deputaverat  officio  meretricationis  hominum,  ut  exinde  ipsa 
sallaria  reciperet.  Adamabat  autem  hec  serviens  quemdam, 
nee  volebat  se  dare  aliis  hominibus.  Cumque  hec  in 
defectum  domine  redundaret  eo  quod  non  percipiebat  ex 
ea  lucrum,  nisa  est  contra  amasium  illius  ut  ipsum  inter- 
ficeret.  Quadam  vero  nocte,  cum  misisset  pro  suo  amasio 
illa  serviens,  potavit  ipsum  multo  vino,  ita  quod  arripuit 
eum    sopor    et    dormiebat    fortiter.      Et    exurgens    domina 

accepit  frustum  arundinis  apertum  ex  utraque  parte,  et,  eo 
impleto  pulvere  mortifero,  ivit  ad  illum  dum  dormiret,  et 
discooperuit  nates  eius,    ut  pulverem  intromitteret  in  anum 

40  suum.  Et  cum  inciperet  hec  agere  expiratus  est  ventus  de 
corpore  illius  et  pulvis  est  impulsus  in  ore  mulieris,  que 
corruit  retrorsum  in  terra  et  mortua  est,  heremita  vidente 
hec  omnia. 

Diluculo  vero  recessit  heremita  inde  et  ivit  ad  queren- 

45  dum  furem,  et  hospitatus  est  in  domo  cuiusdam  viri  amici 
sui  qui  precepit  uxori  sue  dicens:  Volo  ut  honorem  conferas 
huic  viro,  et  ei  omnia  tribuas  necessaria,  quoniam  [socii] 
mei  me  invitaverunt  nee  potero  venire  in  hac  nocte;  et 
abiit   vir.     Adamabat  autem   uxorem   vir  quidam,   eratque 

50  lena  mulier  quedam,  uxor  barbitonsoris,  vicina  eius.  Dixit 
mulier  uxori  barbitonsoris  quod  iret  et  vocaret  sibi  amasium 
suum  ut  veniret  nocte  illa,  quoniam  vir  eius  non  erat  in 
domo,  et  sibi  diceret  quod  esset  in  ostio  domus  donec  ei 
intrare  preciperet.     Fecit  itaque  uxor  barbitonsoris,  sicut  ei 

55  constituerat  mulier,  et  veniens  ille  stabat  in  ostio  donec  ei 
intrare  diceretur  usque  at  noctem.  Interim  vero  supervenit 
paterfamilias,  qui  cum  [eum]  videret  in  ostio  sue  domus, 
cum  etiam  ipsum  suspectum  haberet  erga  uxorem  suam, 
acriter  alligans   eam   ad   columnam  domus  ivit  dormitum. 

60  Cumque  traheret  ibi  moram  amasius  mulieris,  misit  ad  eam 
lenam  uxorem  barbitonsoris,  que  accedens  ad  eam,  dixit  ei: 
Quid  vis  ut  faciat  vir  ille  cum  te  dium  sit  ei  in  ostio 
expectare?  Cui  respondit:  Rogo  te  ut  mihi  conferas  hanc 
gratiam  ut  absolvas  me  hinc  et  te  liges  in  meo  loco,  donec 

65  vadam  et  tractabo  in  meo  loco  cum  eo  et  revertar  festinanter. 
Et  fecit  ita  et  ligavit  se  uxor  barbitonsoris  loco  mulieris, 
donec  rediret  ab  amasio  suo.  Interim  vero  excitatus  pater- 
familias de  suo  sompno,  vocavit  uxorem  suam;  at  uxor 
barbitonsoris  non    respondebat,   ne  forte  eam    cognosceret. 

'^0  nie  vero,  cum  multotiens  vocaret  ipsam  et  responsum  non 
daret  ei,  provocatus  ira  surrexit,  et  ivit  ad  eam  et  amputavit 
ei  nasum,  dicens  ei:  Affer  tuum  nasum  in  exenium 
amasio  tuo. 

Cumque    rediret   mulier   ab   amasio   suo,    vidit   quod 

75  accidit  sue  socie,  uxori  barbitonsoris,  et  absolvens  illam 
ligavit  se  loco  suo  et  uxor  barbitonsoris  abiit  in  viam  suam, 
heremita  vidente  hec  omnia.     Et  meditata  est  uxor  patris- 

familias  argumentum  invenire,  quomodo  posset  se  facere 
innocentem  ab  his  que  patraverat.    Et  clamabat  voce  magna 

0  dicens,  suo  marito  andiente:  Domine  deus  sabaoth,  si  videris 
afflictionem  ancille  tue  et  respexeris  imbecillitatem  meam  et 
innocentiam  operum  meorum,  et  quomodo  capta  sum  a  viro 
meo  absque  culpa,  domine  deus,  restitue  mihi  nasum  meum 
et    ostende    hodie    pro    ancilla    tua    miraculum.     Et   dilata 

5  parum,  cepit  clamare  contra  virum  suum  dicens:  Surge, 
maligne  et  impie,  et  considera  mirabilia  dei  que  operatus  est 
erga  me,  respiciens  innocentiam  meam  et  volens  manifestare 
impietatem  tuam;  ecce  restituit  mihi  nasum  meum  ut  prius. 
Et  audiens  hoc  vir,  miratus  est  intra  se  dicens:    Quomodo 

0  potest  hoc  esse?  Et  accenso  candelabro  festinanter  ivit  ad 
illam.  Qui  cum  videret  nasum  suum  integrum,  absolvit 
eam  a  ligamento  suo,  et  supplicavit  ut  parceret  ei,  cum 
inique  egisset  contra  ipsam,  et  confessus  est  peccatum  suum 
ad  deum,  petens  ei  misericordiam  et  remissionem.    Cumque 

5  venisset  uxor  barbitonsoris  ad  domum  suam,  cogitavit  invenire 
argumenta  quomodo  posset  evadere  de  viro  suo  de  naso 
qui  sibi  erat  amputatus.  Diluculo  vero  antequam  esset 
aurora,  surrexit  vir  eins  dicens  ei:  Presta  mihi  instrumenta 
artis,  habeo  enim  operari  hodie  in  cura  cuiusdam   nobilis. 

00  Et  exurgens  illa  sibi  porrexit  novaculum.  Cui  vir:  Volo, 
inquam,  omnia  instrumenta.  At  illa  iterum  porrexit  ei 
novaculum.  Et  excitatus  in  iram  proiecit  rasorium  versus 
illam.  At  illa  cepit  clamare  dolendo:  Ve  mihi  nasum,  ve 
mihi   nasum!     Die  autem  facta,    convenerunt   illuc  omnes 

05  fratres  et  consanguinei  mulieris,  et  conquesti  de  marito  ad 
potestatem,  fecit  ipsum  capi,  et  constitutus  coram  iudice 
interrogatus  est  super  hoc,  quare  fecerat  illud  et  cum  nesciret 
respondere  verbum,  iussit  iudex  eum  ligari  et  fustigari  per 
civitatem.     Ipso  vero  ligato  ut  fustigaretur,  ecce  supervenit 

10  heremita  et  quesivit  a  populo  quare  ligatus  esset  ille.  Et 
heremita  videns  furem  suum  inter  ceteros  stantem  cum  suis 
vestibus  indutum,  accepta  causa,  accessit  ad  iudicem,  dicens 
ei:  Obsecro,  domine  iudex,  nequaquam  sophisticentur  apud 
te  verba.     Vestes  autem    quas   für  furatus  est,   mea  erant 

.15  vestimenta.  Nonne  hirci  duo  interfecerunt  vulpem  eorun- 
dem  sanguinem  sitientem?  nonne  et  illa  mulier  pulvere  se 
interfecit  mortifero?  nee  amputavit  barbitonsor  nasum  sue 
uxoris?    Et  interrogatus  a  iudice  sibi  totum  exposuit. 

2.    [=  S.   61.] 

Quidam    fuit    leo    in    quodam    bono    loco    multarum 

120  ferarum  et  equarum,  nee  hoc  illis  feris  quiquam  proderat 
propter  timorem  leonis  qui  omni  die  rapiebat  de  illis  et 
devorabat.  Et  habito  consilio  inter  se  venerunt  ad  ipsum 
dicentes  ei:  Scito  quoniam  non  potes  habere  a  nobis  animal 
nisi  cum  labore  maximo  et  strepitu  venationis;  nunc  autem 

125  invenimus  modum  utilem  pro  te  [et  nobis],  quoniam  si  reddi- 
deris  nos  tranquillos  et  securos  a  timore  tui  nee  insidiaberis 
nobis,  omni  die  offeremus  tibi  sponte  in  hora  cibi  unam 
bestiam  de  nobis  pro  tuo  cibo.  Quod  quidem  placuit 
leoni,  et  promisit  eis  pactum  observare.    Quadam  vero  die, 

130  cum  sortem  eiecissent  inter  eas  quam  ipsarum  deberent 
offere  leoni,  advenit  sors  cuidam  lepori,  cui  preceperunt 
leoni  se  presentare.  Dixit  eis  lepus:  Si  volueritis  mihi 
consentire  et  confidere  de  me  in  re  que  nobis  erit  utilis, 
spero   vos   reddere   securos  et  quietos  a  turbatione  leonis. 

135  Cui  responderunt:  Quid  est  illud?  quid  vis  fiat  tibi?  Et 
ait  eis  lepus:  Quid  est?  volo  quod  uni  vestrum  precipiatis 
venire  mecum  ad  leonem  et  non  festinet  me  presentare  sibi, 
donec  pretereat  hora  cibi.  Cui  dicunt:  Volumus  fiat  tibi. 
Et  exurgens  lepus  cum  socio  suo,  ivit  ad  leonem  et  retar- 

140  davit  presentare  se  sibi,  donec  hora  cibi  preteriit.  Et  esuriens 
leo  surrexit  de  loco  suo,  et  respiciens  secus  viam  vidit 
quemdam  leporem  accedentem  ad  ipsum.  Cumque  presen- 
tasset  se  sibi,  interrogavit  illum  unde  veniret  et  ubi  esset 
turba   sociorum    suorum    et   cur   tantum    tardaverint.      Cui 

145  respondit  lepus:  Ego  ab  eis  venio,  mittebant  autem  tibi  per 
me  unum  leporem  ut  ipsum  tibi  presentarem ;  sed  cum 
essem  prope  hunc  locum,  ecce  supervenit  mihi  alius  leo  et 
rapuit  ipsum  mihi.  Cui  ego  dicebam:  Cave,  quoniam  est 
cibus  regis,  qui  offertur  ei,  noli  ipsum  contra  te  provocare. 

150  Qui  cum  audiret,  blasphemavit  te,  dicens:  Ego  sum  dignior 
ipso  regnare  in  hoc  loco.  Veni  igitur  ad  referendum  tibi. 
Et  audiens  leo  dixit:  Veni  mecum  et  ostende  mihi  ipsum. 
Et  ivit  lepus  ducens  ipsum  ad  puteum  aque.  Erat  autem 
aqua  clara.     Et  dixit  lepus:    Hie   manebat   ille   leo   de  quo 

155  tibi  dixi.  Et  respiciens  leo  ad  fontem  putei,  resultavit  sibi 
umbra  sua  et  leporis;  corruit  super  ipsum  in  puteo,  credens 
pugnare  cum  eo.     Qui  mortuus   est  ibi.     Et  rediens   lepus 

ad  socios  suos,  narravit  eis  omnia  que  fecerat;  qui  ipsum 
laudaverunt  super  hoc. 

3.    [=  S.  76.] 

160  Dicitur  fuisse  apud  quemdam  locum   secus  viam   leo, 

cui  erant  tres  socii,  scilicet  lupus,  corvus  et  vulpes.  Quadam 
vero  die  cum  pertransierint  per  illum  locum  homines  merca- 
tores,  reliquerunt  ibi  unum  camelum  qui,  cum  egrotaret, 
non  poterat  se  sustinere.    Et  perambulans  camelus  pervenit 

165  ad  leonem.  Cui  dixit  leo:  Ad  quid  venisti?  Cui  respondit: 
Volo  esse  obediens  regi  et  eius  mandata  adimplere.  Ait 
leo:  Si  meam  diligis  societatem  et  fueris  mihi  lidelis,  manebis 
mecum  cum  fiducia  et  quiete,  nee  timebis  aliquod  malum. 
Stetit  itaque  camelus  cum   leone  pluribus  diebus.    Quadam 

170  vero  die,  cum  venisset  leo  ad  venandum,  supervenit  ei 
elephas,  qui  cum  pugnaret  adversus  eum  fortiter,  momordit 
eum  elephas  dentibus  in  multis  locis,  et  cum  a  suis  manibus 
evasisset,  ibat  involutus  sanguine  et  absque  virtute,  donec 
pervenit  ad  locum  suum,   nee  poterat  deinceps  venari  nee 

175  circuire  terram.  Et  factum  est,  cum  esuriret  leo  et  socii 
sui  nee  haberent  cibum,  et  deficiebat  eis  esca  quam  leo 
solebat  eis  exhibere,  factum  est  hoc  eis  valde  molestum. 
Et  contristatus  leo  super  hoc,  ait  eis:  Multum  laborastis  et 
indigetis    cibo.     Cui    dixerunt:    Non    dolemus   tantum    de 

180  personis  nostris,  quantum  de  persona  regis,  considerantes 
defectum  tuum,  et  quod  possemus  aliquid  bonum  invenire 
pro  te  cum  nostro  exercitio  et  labore,  quoniam  laboramus 
diligenter.  Et  ait  eis  leo:  Scio,  inquam,  fidelitatem  et 
dilectionem    vestram    erga    me    et   bonum    consilium,    pro 

185  quibus  deus  remuneret  vobis  bona;  verumtamen  si  possetis 
circuire  campum,  forsitan  inveniretis  aliquid  circa  vos  et 
deferetis  mihi;  erit  hoc  bonum  pro  me  et  vobis.  Cumque 
exirent  et  se  prolongarent  a  leone,  congregati  sunt  simul 
lupus,   vulpes  et  corvus,   et  egerunt  consilium  ad  invicem. 

190  Et  dixerunt  ad  invicem:  Quid  hoc  nobiscum  iste  camelus, 
cum  comedat  herbas  nos  vero  carnes,  nee  est  de  genere  et 
consilio  nostro?  Non  est  nobis  melius  nisi  ire  ad  leonem 
et  sibi  consulere  quod  comedat  ipsum,  et  reputemus  eum 
vilem    et   despectum    in    oculis   suis.     Ait   lupus   eis:    Non 

195  potest  hoc  fieri,  nee  decet  nos  aliquid  de  ipso  referre  leoni 
propter  fidem  quam  dedit  sibi.     Ait  corvus:  Sedete  vos  in 

—      50     — 

loco  vestro  et  dimittite  me  tractare  cum  leone.    Et  recedens 
ivit  ad  eum.  |  Et  cum  vidisset  ipsum  leo,  dixit  ei:  Invenistine    J 
aliquid?    Cui  respondit  corvus:  Non  invenit  nisi  qui  habet, 

200  nee  intelligit  nisi  Habens  intellectum,  nee  videt  nisi  Habens 
oculos;  fames  autem  abstuHt  nobis  Hec  omnia.  Verum 
cogitavimus  unum  cum  quo  speramus  Habere  recuperationem 
et  vitam  pro  te  et  nobis.  Respondens  leo  dixit  ei:  Quid 
est  illud  quod  cogitastis?     Ait  corvus:  Videtur  nobis  quod 

205  rapias  Hunc  camelum  et  comedas  ipsum,  quia  non  est  nostri 
generis  et  nos  sui,  nee  eins  consilium  est  nostri  consilii. 
Et  iratus  leo  contra  ipsum,  dixit  ei:  Sile  maledicte,  destruat 
te  deus!  quam  vile  et  malignum  est  tuum  consilium!  nee 
est  in   te   misericordia   et   Fides.     Non   enim   debuisti    miHi 

210  temptare  loqui  verbum  Hoc.  An  nescis  quid  fecerim  camelo 
et  quomodo  ipsum  mea  fide  servavi?  an  nescis  quoniam  in 
mundo  non  est  maior  iusticia  et  misericordia,  quam  redimere 
animam  captivam  et  succurrere  sanguini  qui  prope  est  effun- 
dendi?  Et  quia  promisi  sibi  fidelitatem  meam,  non  deficiam  ei 

215  nee  ipsum  unquam  defraudabo.  Respondit  ei  corvus:  Veredicis, 
domine  rex;  verumtamen  per  unam  animam  redimuntur  omnes 
anime  domus,  peranimas  domus  redimuntur  anime  totius  paren- 
tele,  et  per  animas  parentele  populi,  et  populi  regis.  Nos  autem 
sumus  omnes  in  hac  necessitate  constituti,  nee  aliquid  facere 

220  valemus;  sed  ego  cogitavi  modum  quo  valeas  a  iuramento  sal- 
vari.  Et  laudans  ipsum  leo  super  Hoc,  dixit  ei  quid  faceret. 
Post  Hec  vero  rediens  corvus  ad  suos  socios,  retulit  eis  verba 
sua  et  leonis,  et  omnia  que  cum  eo  ordinaverat;  et  inter- 
rogans  eos  corvus  dixit,  quod  consilium  darent  super  Hoc, 

225  ut  devoraretur  camelus,  et  salvus  fiat  leo  a  iuramento  quod 
iuravit  ei.  At  illi  dicunt  ei:  Indica  nobis  consilium  tuum, 
nam  in  tuo  consilio  speramus  salutem.  Dixit  corvus: 
Videtur  miHi  bonum,  ut  simul  omnes  accedanuis  ad  camelum, 
referentes  ei  preterita  beneficia  que  recepimus  a  leone  gratis, 

230  et  sine  ullo  beneficio  ipso  a  nobis  percepto.  Modo  autem 
videmus  necessitatem  suam,  decens  est,  ut  quilibet  nostrum 
sibi  se  sponte  representet,  laudans  ipsum  super  beneficiis 
que  ab  ipso  recepimus,  et  quomodo  tenemur  ei.  Sed  non 
Habemus  in  quo  possumus  eum  super  Hec  remunerare,  nee 

235  possumus  ei  conferre  unum  de  mille  eorum  que  nobis 
contulit,  nee  aliquid  inveniemus  quod  sibi  offeramus;  unde 
offeramus  ei  personas  nostras,  et  quilibet  nostrum  offerat  ei 

suum  corpus,  ut  comedat  illud,  dicens  ei:  Sic  volo,  domine  rex, 
ut  me  comedas  et  non  moriaris  fame.  Etquando  sie  dixerit,  sur- 

240  gat  alter  et  dicat  simile  verbum  et  salvus  fiat  socius  suus;  et  faci- 

entes  sie,  omnes  adimplebimus  placitum  regis,  et  eius  amorem 

acquiremus.    Et  vocantes  camelum,  exposuerunt  hoc  ei  suum 

consilium,  cui  placuit;  et  surgentes,  venerunt  ad  leonem. 

Cepit  itaque  corvus  loqui  coram  leone  dicens:  Domine 

245  rex,  iam  ad  mortem  pervenisti,  et  requiris  liberationem  tue 
persone;  nos  autem  decet  tibi  tradere  personas  nostras 
propter  misericordiam  quam  tu  nobis  contulisti  ex  antiquo 
tempore.  Nam  in  te  viximus  et  speravimus  vivere  nos  omnes, 
et  qui  sunt  post  nos  successuri;  nunc  volo  ut  comedas  me. 

250  Et  respondens  lupus  ait  illi:  Sile,  corve.  Non  enim  bona 
est  tua  caro,  et  nee  regi  proficeret,  quia  mala  caro  reddit 
egritudinem.  Caro  vero  mea  bona  est;  nunc  autem  comedat 
me  dominus  rex.  Et  respondens  corvus,  ait  lupo:  Non 
enim  est  caro  tua  bona;  quicumque  enim  vult  se  interficere, 

255  comedat  de  carne  tua,  quoniam  mox  erit  suffocatus.  Et 
respondens  vulpes  ait:  Comede  me,  domine  rex;  quia  caro 
mea  saciabit  te.  Et  respondens  lupus  ait  ei:  Sile,  quoniam 
caro  tua  putrida  est,  et  venter  tuus  plenus  est  sordicie.  Et 
estimans  camelus  miser,  quod  quando  diceret  simile  verbum 

260  responderet  ei  similiter,  ut  cum  eis  salvaretur;  et  aperuit  os 
suum  in  sui  preiudicium,  dicens:  Comedas  me  domine  rex, 
quoniam  satiabo  te,  et  venter  mens  plenus  est  deliciis,  et 
habeo  bonum  sepum  et  sanguinem.  Comede  me,  ergo,  mi 
domine  rex.    Cui  omnes  responderunt:  Bene  locutus  es,  et 

265  curialiter  fecisti.  Qui  omnes  congregati  adversus  eum 
devoraverunt  ipsum,   cum  fuisset  hoc  regi  valde  molestum. 

4.    [=  S.  89.] 

Fuit  quidam.  mercator  in  terra  Persie,  qui  cum  haberet 
uxorem  que  adamabat  alium,  voluit  certificari  de  re.  Nutrivit 
autem  sibi  quandam  picam  quam  docuit  loqui,  ut  annunciaret 

270  sibi  ea  que  fierent  in  domo.  Quadam  vero  die  cum  ivisset 
vir  pro  factis  suis,  misit  mulier  pro  suo  amasio,  ut  veniret 
ad  eam.  Qui  cum  venisset,  stetit  cum  muliere  iocans  et 
ludens  cum  ea,  et  recessit.  Cum  vir  rediit  et  interrogavit 
picam,    et   illa   exposuit   illi    totum   illud    quod    viderat   de 

275  amasio  mulieris.  Et  audiens  hec  vir,  suam  verberavit  uxorem 
fortiter.    Mulier  vero  credens  se  esse  accusatam  ab  ancillis 

4* 

suis,  increpabat  et  verberabat  eas.  At  ille  iuraverunt  ei  non 
defraudasse  ipsam,  sed  pica.  Et  sciens  mulier  cogitavit  in 
animo  suo  dicens:  Si  ipsam  interfecero,  erit  mihi  deterius; 

280  presumet  enim  maritus  meus  quoniam  propter  hec  ipsam 
interfecerim.  Quadam  vero  nocte  cum  non  esset  vir  eius 
in  domo,  misit  pro  suo  amasio  et  precepit  ancillis  suis,  ut 
circumstarent  picam,  ponens  in  manu  unius  ipsarum  tympa- 
num    ut    pulsaret    ad    aures   pice;    in    manu    vero    alterius 

285  magnurn  posuit  speculum  ut  ostenderet  ipsum  vicissim  ad 
oculos  pice.  Altera  spergebat  de  aqua  spongia  super  picam. 
Altera  vero  molam  volvebat  versus  picam,  altera  vero  agi- 
tabat  caveam  in  qua  erat  pica.  Et  facientibus  sie  tota  nocte, 
non  potuit  aliquid  percipere  de  factis  mulieris.    Mane  vero 

290  cum  veniret  vir  suus,  interrogavit  picam  de  factis  sue 
mulieris.  Cui  respondit:  Quomodo  potui  hec  percipere, 
cum  hac  nocte  fui  in  maximis  tormentis  pre  nimia  pluvia, 
tonitruis  et  coruscationibus  et  terre  motu,  de  quibus  vide- 
batur  mihi  mundus  perire?     Et  audiens  hec  vir,  estimabat 

295  omnia  verba  pice  que  sibi  retulerat  de  uxore  sua  mendicia 
esse,  cum  illa  eciam  non  fuissent  vera,  quia  per  totam 
noctem  tempestas  tranquilla  et  conveniens  erat.  Et  hie 
accipiens  picam  interfecit  illam,   et  suspendit  eam  in  ligno. 

5.    [=  S.  90J 

Dicuntur  fuisse  duo  homines  quorum  unus  vocabatur 
300  Deceptor,  alter  vero  Velox.  Qui  cum  ambulassent  pariter 
per  viam,  invenerunt  sacculum  plenum  argento;  reversi  sunt  in 
regionem  suam.  Qui  cum  appropinquassent  civitati,  dixit  Velox 
Deceptori:  Da  mihi  medietatem  argenti.  Cui  dixit  Deceptor: 
Nequaquam  hoc  faciamus,  quoniam  societatesetamicitie  debent 
305  semper  inter  nos  permanere;  sed  quilibet  nostrum  accipiet  de 
argento  quantum  ei  sufficiat,  reliquum  vero  abscondamus  in 
aliquo  tuto  loco,  et  quando  indigemus,  capiemus  de  eo.  Et 
putans  eius  socius  Velox  ipsum  loqui  bona  fide,  placuit  ei  con- 
silium,  etabsconderunt  argentum  sub  quadam  magna  arbore, 
:m  et  abierunt  pro  factis  suis.  Et  cum  redissent  ad  locum  suum, 
ivit  post  diem  Deceptor  ad  arborem  et  accepit  totum 
argentum.  Quadam  vero  die  requisivit  eum  Velox  dicens 
ei:  Eamus  ad  depositum,  quoniam  indigeo  de  mea  porcione 
illius  argenti.    Cui  respondit:  Libenter.    Et  euntes  ad  locum 

315  ubi  posuerunt  argentum  et  fodientes,  nil  invenerunt.  Et 
exurgens  Deceptor  qui  illud  acceperat,  cepit  clamare  et 
verberare  se,  dicens:  Nequaquam  confidat  aliquo  modo  quis 
in  fratre  vel  socio,  tu  enim  cepisti  illud.  At  ille  iuravit 
per  viventem  in  secula  quod  non  acceperat  illud.    Deceptor 

320  vero  magis  insistebat,  ei  dicens:  Numquid  fuit  alius  qui 
sciret  hoc  secretum,  nisi  ego  et  tu?  Et  ait  ei  Deceptor: 
Veni  et  eamus  ad  iudicem  potestatis,  ut  nobis  causam 
diffiniat.  Quibus  constitutis  coram  iudice,  dixit  iudex: 
Estne   aliquis   testis   super   hec?     Cui    respondit  Deceptor: 

325  Ita,  domine;  est  arbor,  sub  cuius  radice  reposuimus  nostrum 
argentum;  ipsa  enim  perhibebit  testimonium  super  hec.  Et 
ait  iudex:  Ducite  me  cras  ad  arborem,  ut  diffiniatur  causa 
vestra.  Et  rediens  Deceptor  ad  domum  suam,  narravit 
patri  suo  processum  hunc  dicens:  Scito,  pater  mi,  quoniam 

330  nondum  revelavi  tibi  hoc  secretum;  sed  si  tu  vis  inclinare 
consilio  meo,  conservabimus  nos  ambo  thesaurum  quem 
dedit  nobis  deus,  et  poterimus  multiplicare  et  addere  ipsum. 
Cui  dixit  pater:  Quid  est  illud,  fili  mi?  Cui  respondit: 
Ego  quidem  abstuli  totum  illud  argentum  quod  invenimus; 

335  volo  illud  autem  ut  intres  hac  nocte  et  permaneas  in  venire 
arboris,  cum  sit  ibi  locus  concavus  ubi  poteris  permanere. 
Mane  autem  cum  venerit  iudex  interrogans  arborem,  quis 
accepit  argentum,  respondeas  ei  tu  de  medio  arboris:  Velox 
rediit  ad  me  et  accepit  illud.     Et  hoc  est  quod   peto  a  te 

340  tantum.  Et  iverunt  ad  arborem  et  mansit  pater  in  ventre 
arboris  tota  nocte.  Mane  vero  cum  venisset  iudex  cum  sua 
familia  ad  aborem,  stetit  et  quesivit  ab  arbore,  quis  abstulisset 
argentum.  Et  respondens  ille  de  medio  arboris,  dixit:  Velox 
accepit  illud.     Et   stupefactus   iudex   super   hoc,   volvit  se 

345  undique  et  neminem  videbat.  Qui  precepit  ut  apportarent 
ligna,  ut  accenderetur  ignis  in  circuitu  arboris.  Et  cum  calor 
et  fumus  pervenissent  ad  illum  qui  erat  intus,  cepit  clamare 
fortiter,  cum  amplius  calorem  non  posset  tolerare,  et  extractus 
est  inde  quasi   mortuus.     Et  videns  judex   fraudem    hanc, 

350  mandavit  fusticari  ambos,  et  restitui  argentum  socio  suo. 
Quibus  fusticatis  mortuus  est  pater.  Et  accipiens  Deceptor 
patrem  suum,  tulit  ipsum  mortuum  ad  domum  suam  et 
remansit  dolens  de  argento  amisso  et  de  vituperio  sibi 
cunctis  ab   hominibus   relato.     Contristabaturque    de   patre 

355  suo  mortuo,   cujus   ipse  erat  causa  efficiens,    cum  socium 

suum  defraudari  nisus  esset,  et  se  ipsum  una  cum  suo 
patre  in  idem  corruit  vicium  et  damnum. 

6.  [=  S.  95.] 

Fuit  quidam  qui  habebat  pulchram  mulierem,  erat 
tarnen  meretrix.     Quadam  vero  die,  cum  vir  suus  egrotaret, 

360  dixit  ei  ut  iret  ad  apotecam  et  emeret  sibi  de  rebus  quas 
medicus  consuleret.  Et  exurgens  mulier  ivit  ad  apotecarium, 
qui  erat  amasius  suus,  ut  sibi  daret  illas  res;  et  introducta 
in  apoteca,  stetit  cum  amasio  suo.  Et  precepit  apotecarius 
servo  suo  quod  daret  sibi  omnia  que  volebat.  Servus  vero  cum 

365  esset  stultus  accepit  manutergium  et  involvit  in  eo  pulverem  de 
terra  et  ligavit  et  dedit  mulieri  dicens  ei:  Ecce  omnia  sunt  ibi. 
Et  abiens  mulier  ad  domum  suam,  assignavit  manutergium 
suo  viro,  et  intravit  domum  aliam  ut  apportaret  vas,  ubi  repo- 
neret  res  illas.    Et  solvens  vir  manutergium  invenit  pulverem, 

370  et  clamavit  ad  eam  dicens:  Quid  est  hoc?  Ivisti  pro 
medicinis,  et  apportasti  pulverem!  Et  illa  audiens,  reliquit 
que  in  manu  tenebat,  et  accipiens  cribellum  exivit  ad  virum 
suum,  et  ait  ei:  Nescis  quod  accedit  mihi  in  via,  cum  irem, 
ecce  equus  currens  impulit  me,  et  corrui  in  terram.    Itaque 

375  cecidit  mihi  de  manu  mea  argentum,  et  non  potens  invenire 
illud,  congregavi  pulverem  de  loco  illo,  involvi  in  manu- 
tergio,  donec  educerem  illud  per  cribellum,  forsitan  inve- 
niam  ipsum.  Et  audiens  vir  credidit  ei,  et  dixit:  Accipe 
plus  de  argento,  et  vade  et  eme  mihi. 

7.  [=  S.  97.] 

380  Fuit  quidam    pauper   mercator   in    quadam   terra,    qui 

habebat  mille  libras  ferri,  et,  cum  vellet  inde  discedere  et 
ire  ad  aliam  terram,  deposuit  ferrum  apud  quemdam  notum 
suum,  ut  sibi  conservaret,  et  abiit.  Cumque  rediret  post 
tempus,  petiit  ferrum  ab  amico  suo.    Cui  respondit:  Posui 

385  ferrum  tuum  in  uno  angulorum  domus  et  comederunt  illud 
mures.  Ipse  vero  vendiderat  et  comederat  precium  eins. 
Et  ait  mercator:  Nunquam  audivimus  esse  in  mundo  animal 
quod  frangeret  ferrum,  et  modo  comederunt  mures  illud; 
nunc  autem  nihil  reputo  illud  ex  quo  deus  liberavit  te  ab 

.390  eis  et  non  offenderunt  te.  At  ille  gavisus  [est]  de  verbo 
quod  audivit  ab  eo,  rogavitque  illum  ut  comederet  secum 
illa  die,  et  statuit  sibi  terminum  reveniendi  ad  eum.     Post- 

quam  vero  recessit  ab  eo  mercator,  cogitavit  argumentum 
ut  caperet  sibi   filium  suum.     Qui  cum   furatus  esset  eum, 

395  abscondit  in  domo  cuiusdam;  et  cum  rediret  ad  eum,  dixit 
ille  quijamiserat  filium:  Vidistine  filium  meum?  Cui  res- 
pondit:  Alia  die  prope  tuam  domum  vidi  avem,  que  rapuit 
unum  puerum;  nescio  tamen  utrum  fuit  filius  tuus.  Ille  vero 
cum  audiret  clamavit  et  dixit  hominibusqui  erant  ibi:  Audivistis 

400  umquam  tale,  quod  aves  rapiunt  pueros?  Et  respondens  mer- 
cator dixit:  Ita  est;  terra  cuius  mures  comedunt  mille  libras 
ferri,  dignum  est  ut  eins  aves  rapiant  pueros.  Ille  vero  cum 
audiret  hoc  verbum,  confessus  est  ei  abstulisse  ferrum  suum. 
Et  ait  ei:  Restitue  mihi  filium  meum,  et  ego  restituam  tibi 

405  ferrum  tuum.    At  ille  restituit  sibi  filium,  et  ille  ferrum. 

8.    [=  S.   108.] 

Dicitur  fuisse  in  quadam  civitate  nomine  Bostenne  in 
provincia  Abezie  quidam  carpentarius,  cui  €rat  pulchra  uxor. 
Habebat  autem  hec  quendam  amasium  pictorem,  qui  agebat 
cum    ea.      Dixit    mulier   suo   amasio:   Volo    ut   facias   tibi 

410  Signum  per  quod  cognoscam  te  in  nocte,  ut  non  sit  necesse 
tibi  clamare  nee  pulsare  ianuam,  ne  sentiat  aliquis.  Cui 
dixit  amasius:  Faciam  mihi  pannum  album  et  nigrum  ad 
Signa  rectorum  quasi  oculos,  ut  album  sit  ad  modum  lune, 
nigrum  vero  ad  modum   pupille   oculi;   et  quando   videris 

415  illum,  sit  tibi  Signum  egrediendi  ad  me.  Et  placuit  mulieri, 
et  fecit  ita.  Audiensque  illos  servus  mulieris  qui  erat  in 
domo,  conservavit  verbum  in  corde  suo.  Erat  autem 
amasius  accedens  ad  ipsam  in  nocte,  et  illa  videns  Signum 
vestimenti,   exibat  ad   ipsum   statim;   et  sie  fecit  hoc  modo 

420  multis  diebus.  Quadam  vero  die  cum  iret  maritus  ad 
curiam  regis  de  nocte  ad  operandum  ibi,  ivit  servus  mulieris 
ad  uxorem  pictoris,  quem  mulier  adamabat;  petiit  ei  ut  sibi 
illud  accommodaret  vestimentum,  deditque  ei  et  ivit  cum 
eo  servus  ad  mulierem  suam  nocte.     Videns  itaque  mulier 

425  Signum  credidit  suum  esse  amasium.  Que  exiens  ad  eum, 
stetit  cum  eo;  et  abiens  servus  in  viam  suam,  restituit 
vestimentum  illi  mulieri.  Post  vero  mediam  noctem  rediens 
pictor  de  domo  regis,  accepit  vestimentum  illud  et  ivit  ad 
mulierem.    At  illa  cum  videret,  obstupuit  dixitque  ei:  Quid 

430  tibi  nocte  ista?  et  quare  rediisti  ad  me  iterum  festinanter, 
ex  quo  adimplevisti  tuam  voluntatem?    At  ille  cum  audisset 

hoc  verbum,  percepit  quomodo  alius  homo  accessit  ad  eam 

nocte  illa,    et  rediens  ad   domum   suam   cepit   increpare  et 

percutere  uxorem   suam   fortiter,   donec  scivit  veritatem  de 

435  re  quacumque.     Et  accepit  vestimentum  et  combussit  illud. 

9.    [=  S.    119.] 

Dicitur  fuisse  in  quadam  terra  provincie  Indie  peritus 
medicus  et  valde  dilectus  apud  omnes  homines.  Concessit 
enim  sibi  deus  gratiam,  ut  universi  infirmi  existentes  suo 
consilio  ab  eorum  languoribus  sanarentur.     Cum  autem  is 

440  mortuus  esset,  respiciebant  successores  sui  in  suis  libris  et 
studebant  in  illis,  ut  ex  eis  caperent  bonum  medicinarum 
documentum  perfectamque  scientiam.  Quadam  vero  die 
venit  ad  terram  illam  quidam  qui  dicebat  se  esse  medicum 
magnum  et  expertum,  tarnen  in  paucissimis  erat  perscrutatus. 

445  Habebat  autem  rex  illius  regni  quandam  filiam  quam  deli- 
gebat  valde,  et  plus  quam  omnes  de  sua  domo.  Que  cum 
esset  gravida  et  tempus  sui  partus  adveniret,  gravis  super- 
venit  ei  infirmitas  sanguinis  fluxus.  Et  cum  rex  hoc  videret, 
mandavit  festinanter  pro  quodam  suo  noto  medico  qui  erat 

450  in  alia  civitate,  ut  veniret  in  succursum  sue  filie.  Cumque 
ad  ipsum  veniret  nuncius  invenit  eum  cecum.  Qui  cum 
ad  regem  ire  non  posset,  scripsit  ei  quod  daret  in  potu 
filie  regis  talem  medicinam.  Et  audiens  hec  rex,  quesivit 
habere    medicum   qui  sciret  conficere    et  administrare  hanc 

455  medicinam  sue  filie  dilecte.  Et  misit  pro  quampluribus, 
sed  neminem  illud  attemptare  volentem  invenit.  Et  tandem 
cum  fama  divulgaretur,  pervenit  ad  eum  iste  antedictus 
medicus  qui  dicebat  se  esse  peritum  et  doctum  medicum. 
Et  promisit  regi  quoniam  sciret  huiusmodi  medicinas  absque 

460  istius  magistri  sive  medici  prescripti  consilio,  easque  con- 
ficere bene  et  preparare.  Et  dixit  regi  ne  haberet  dubi- 
um  de  sua  filia  sive  de  eins  infirmitate,  cum  ipse  eam 
bene  ab  eadem  sanaret  infirmitate.  Et  statim  mandavit 
famulo  suo  ut  apportaret  sibi  vasa  in  quibus  erant  medicine 

465  illius  periti  medici  et  magni  doctoris  qui  breviter  mortuus 
erat,  et,  quibus  appositis  ante  ipsum,  accepit  exinde  vasculum 
in  quo  erat  toxicum,  et  ignorans  quid  esset  ibi,  accepit  de 
eo  et  miscuit  cum  aliis  medicinis  et  tradidit  regi  dicens: 
Ecce  medicina  filie  tue.   Videns  autem  rex  promptitudinem 

470  eins  in  preparatione  medicine,  estimavit  illum  esse  peritum 

medicum  in  omnibus  rebus,  et  honoravit  ipsum  dans  ei 
bonam  remunerationem  in  pecunia  et  vestimentis.  Et  accepta 
medicina  exhibita  fuit  filie  regis.  Postmodum  vero  incisa 
sunt  exinde  viscera  eius,  et  mortua  est.  Et  videns  hoc  rex, 
475  mandavit  capi  illum  et  exhiberi  ei  de  eadem  medicina.  Et 
factum  est  ei  sicut  rex  mandavit  et  mortuus  est  etiam  cum 
ipsa.     Sic  illa  imperitia  cecidit  super  imperitum. 

10.  [=  S.   122.] 

I  Dicuntur  supervenisse  cuidam  civitati  nomine  Merva 
inimicos  qui  cum  cepissent  eorum  mulieres  et  interfecissent 

480  viros  diviserunt  inter  se  mulieres,  et  advenit  sorte  cuidam 
eorum  bubulcus,  duas  Habens  uxores.  Et  cum  patronus 
eorum  affligeret  et  extenuaret  eas  fame,  surrexit  quadam  die 
ille  cum  duabus  uxoribus  suis  ad  colligendum  ligna.  Et 
inveniens    altera    ipsarum    pecias    panni    accepit   illas   quia 

485  nuda  erat  et  cooperuit  cum  eis  suam  turpitudinem.  Dixit 
altera  viro  suo:  Numquid  vides  meretricem  nudam  cum 
qua  se  cooperuit?  Cui  respondit  vir:  Ve  tibi  dimittens 
personam  tuam  nudam  et  vituperas  illam  que  suam  coope- 
ruit turpitudinem,  nee  respicis  maculam  tui  ipsius,  videlicet 

490  trabem  in  oculo  tuo,  in  alterius  autem  oculo  vides  vestucam. 

11.  [=  S.   139.] 

Fuit  vir  quidam  simplex,  in  cuius  domo  serpens 
morabatur.  Sperabant  autem  vir  et  uxor  eius  valde  fortu- 
nosum  esse  cum  eis  serpentem  ducere  moram,  quod  etiam 
illius  patrie  erat  consuetudo.     Quadam  vero   die   dominica 

495  vir  misit  familiam  suam  cum  uxore  ad  ecclesiam,  ipso 
manente  in  lecto  quia  capitis  dolorem  patiebatur;  et  facto 
silentio  in  domo,  serpens  exivit  cavernam  circumspiciens 
late.  Vir  autem  misit  ianuam  versus  ignem  semiapertam, 
et  vidit  quod  serpens,    postquam   neminem   domi   senserat, 

500  caudam  misit  in  ollam  in  qua  decoxit  muiier  escas  circa 
ignem  et,  veneno  immisso,  abiit  in  antrum  suum.  Et  cum| 
hoc  paterfamilias  videret,  surrexit  et  fudit  ollam  cum  decoc- 
tione  sub  terram,  ne  quis  ab  eo  cibo  infirmaretur.  Adve- 
niente  autem  hora  solita  qua  serpens  querebat  escam,  quam 

505  mulier  frequenter  ei  dabat,  ecce  vir  cum  ligone  stabat  ante 
foramen  expectans  serpentis  exitum,  et  cum  veniret  serpens, 
ad    foramen    erexit    caput   et   sedule   se   circumspexit   quia 

recordabatur  malicie  eius.  Vir  autem  volens  percutere,  serpens 
sensit  hoc   et  fugit  in  antrum  quia  scivit  se  malefecisse. 

510  Et  post  aliquot  dies   mulier   imprecabatur  viro   ut  se 

cum  serpente  uniret  et  odium  suum  deponeret,  in  quod  vir 
consensit.  Et  ivit  ad  foramen  et  vocavit  serpentem,  dicens 
se  cum  eo  velle  unire  et  odium  inter  eos  auferre.  Cumque 
hoc   serpens   audiret,   dixit:    Nunquam    reintegrabitur   inter 

515  nos  amicicia  nostra,  quia  cum  recordaberis  maleficii  mei, 
quando  venenum  in  ollam  ad  interficiendum  te  et  familiam 
tuam  posui;  etiam  quoniam  ego  recordabor  quando  tu  cum 
ligone  ad  puniendum  me  percussisti  absque  ulla  miseri- 
cordia;  tunc  non  potest  stare  amicitia  nostra  et  ergo  melius 

520  est  ut  quilibet  nostrum  solus  et  sine  mora  alterius  habitet. 

12.  [^  S.   146.] 

Dicitur  fuisse  quidam  venator  qui,  cum  exivisset  qua- 
dam  die  cum  suo  arcu  et  sagittis  ad  venandum  in  silva, 
non  procul  a  civitate  occurrit  ei  cervus,  et  sagittans  eum 
interfecit  accepitque  ipsum  et  redibat  ad  domum  suam  cum 

525  eo.  Et  cum  ambularet  per  viam  occurrit  ei  aper  quidam, 
et  sequens  eum  aper  volebat  eum  interficere;  qui  cum  hoc 
vidisset,  deponens  cervum  ab  humero  suo,  sagittavit  aprum 
et  percussit  eum  in  corde  suo.  |  Aper  vero  sentiens  vehe- 
mentiam  doloris  vulneris,    irruit  in   hominem   et  vulneravit 

530  eum  suis  dentibus  scindens  ventrem  suum,  et  mortuus  est 
homo.  Aper  etiam  cum  letaliter  vulneratus  esset,  mortuus 
est  cum  eo.  Et  cum  transiret  ibi  lupus,  vidit  aprum,  cervum 
et  hominem  mortuos  et  gavisus  est  et  dixit  in  corde  suo: 
Debeo  conservare  hec  omnia  que  inveni,  ut  sint  mihi  con- 

535  servata  pro  temporibus  necessitatum;  nee  valebo  de  eis 
gustare  hodie,  sed  sufficit  mihi  nunc  rodere  cordam  arcus. 
Et  accedens  ad  arcum,  cepit  rodere  cordam  que  prorupta 
subito  percussit  eum  in  tramite  et  mortuus  cecidit. 

13.  [=  S.   182.] 

Dicitur  fuisse  quidam  dives  mercator  senex  valde,  qui, 
.540  cum  haberet  uxorem  pulcram,  non  tamen  ab  ea  diligebatur 
nee  volebat  sibi  uxor  sua  in  leclo  adherere;  sed  quantum- 
cumque  ipse  traheret  ad  se  [illam],  illa  semper  elongabat 
se  ab  eo.  Quadam  vero  nocte  dum  iacerent  simul  in  lecto 
supervenit   eis    für,    et   excitata   mulier  ad    strepitum   furis 

545  expavit,  et  accedens  pre  timore  adhesit  viro  suo  fortiter 
donec  excitatus  est.  Et  ait  vir  sue  uxori:  Unde  hoc  novum, 
quia  mihi  adhesisti  nunc  magis  quam  unquam?  Et  attendens 
vir  audivit  strepitum  furis  in  domo.  Nunc  percepit  quia 
ex  timore   furis   adhesit   sibi   uxor  sua.     Et  ait  furi  pater- 

550  familias:  Magnum  gratiam  reputo  te  mihi  nocte  ista  contu- 
hsse  de  quo  tibi  teneor  cunctis  diebus  vite  mee,  postquam 
fuisti  causa  ut  amplexaretur  mihi  uxor  mea.  Nunc  autem 
accipe  quecumque  vis  et  omnia  tibi  de  domo  mea  Hcita  sunt. 

14.  [=  S.   183.] 

Dicitur  fuisse  heremita  cui  data  fuit  vacca  una,  et  cum 

555  duceret  eam  ad  domum  suam,  quidam  für  vidit  illam  et 
furandi  curam  adhibuit.  Ibat  autem  für  post  eum  usque 
ad  dom.um  heremite,  et  cum  esset  in  via  obviavit  ei  demon 
in  figura  hominis.  Cui  dixit  für:  Quis  es  tu,  aut  quid 
intendis?     At  ille  respondit:    Ego   quidem    sum   demon   et 

560  intendo  nocte  ista  suffocare  heremitam,  et  nunc  sequor  eum 
donec  homines  sunt  in  somno;  tunc  exurgam  contra  ipsum 
et  interficiam  eum.  Et  ait  ei  für:  Ego  simihter  intendo 
ire  ad  domum  suam  et  furari  vaccam  suam.  Et  euntes 
iverunt    pariter    ad    domum    heremite.      Ingrediens    autem 

565  heremita  domum  introduxit  vaccam  et  comedit  et  intravit 
cubiculum  ad  dormiendum.  Et  cogitans  für  dixit  in  corde 
suo :  Dubito  ne  forte  quando  accedens  hie  demon  ad 
suffocandum  heremitam,  clamabit  ipse  et  succurrent  ei 
homines  et,    non    potero   capere   vaccam,   sed   me   videntes 

570  capient  et  interficient  me.  Dixit  ergo  für  demoni :  Sile 
parum,  et  dimitte  me  capere  vaccam  prius  quam  tuam  adim- 
plebis  voluntatem.  Cui  respondit  demon:  Nequaquam  hoc 
faciam,  sed  prius  ipsum  volo  interficere  et  postea  facies 
quod  intendis.     At  ille  dicebat:   Nequaquam,  sed  ego  inci- 

575  piam.  Et  orta  discordia  inter  ipsos  fortiter,  inceperunt 
pugnare  et  rixari  ad  invicem  donec  für  vocaret  heremitam, 
dicens  ei:  Surge,  quia  iste  demon  vult  te  suffocare.  Et 
excitatis  heremita  et  sua  familia,  fugerunt  für  et  demon,  et 
sie  evasit  heremita  a  periculo  mortis. 

15.  [=  S.  185.] 

580  I Dicitur  fuisse  quidam  carpentarius  qui  pulcram  habebat 

uxorem    quam    multum    amabat.     Habebat   et    mulier    illa 

amasium  qui  agebat  cum  ea.  Et  cum  signatum  esset  suo 
viro  a  sociis  et  consanguineis,  voluit  vir  inquirere  hoc 
factum  diligenter   ut  sibi  clare   notesceret  veritas  huius  rei, 

585  et  credere  non  voluit  de  facto  uxoris  sui  nisi  videret  ad 
oculum.  Dixit  ei  quadam  die  ut  pararet  ei  cibum  quia 
intendebat  ire  ad  operandum  in  alia  terra,  in  domo  cuius- 
dam  nobilis,  et  ibi  pluribus  diebus  moram  trahere.  Et 
audiens  hec  mulier   letata   est  valde.     Et   parato   sibi   cibo, 

590  exivit  de  domo  et  ait  uxori:  Custodi  bene  domum  et 
habe  potestatem  quousque  redibo.  Et  cum  ibat  respiciebat 
post  eum  mulier  donec  prolongaretur  a  domo,  et  cum 
rediret  mulier  ad  domum,  latitavit  vir  in  quodam  loco  post 
ianuam  domus.    Nocte  vero  accessit  iste  suaviter  ad  cameram 

595  et  se  sub  lectum  intromisit  in  quo  ipsi  iacere  solebant. 
Mulier  vero,  estimans  ipsum  recessisse,  misit  pro  amasio 
suo  significans  ei,  quod  vir  suus  non  erat  in  domo.  At 
ille  cum  venisset,  comederunt  et  biberunt  et  locuti  sunt 
parabolas,  postea  vero  iverunt  ad  lectum.    Et  dum  iacerent 

600  in  lecto,  audivit  vir  omnia  que  agebant;  et  cum  dormiret 
paterfamilias  revolvit  se  et  extendit  pedem  extra  lectum  in 
somno.  Mulier  vero  sentiens  strepitum  eins  cognovit  quod 
maritus  eins  erat.  Et  excitans  cito  suum  amasium  dixit  ei: 
Scio  quoniam  maritus  mens  sub  lecto  est;  nunc  volo  quod 

605  alta  voce  queras  a  me:  Quem  plus  diligis,  aut  me  aut 
maritum  tuum.  Et  cum  noluerim  tibi  dicere,  insiste  a  me 
querere  donec  dixero.  Et  cum  ille  interrogasset  illam, 
respondit  ei:  Quare  queris  hoc  a  me?  numquid  putas,  ne 
Sit  quis   apud  me   dilectus  et   carus   sicut   mens   maritus? 

610  Nos  autem  huiusmodi  mulieres  non  diligimus  amasios 
nostros,  nisi  quantum  adimpleamus  nostram  concupiscentiam 
personas  eorum  non  respicientes  neque  mores  nee  aliquid 
eorum  considerantes;  consummata  vero  nostra  voluntate, 
efficiuntur  in  oculis  nostris  sicut  ceteri  homines  de  mundo. 

615  Maritus  quoque  melior  [est]  mulieri  quam  pater  et  mater 
et  fratres  et  filii;  totus  namque  labor  et  eins  intentio  est  in 
ipsa.  Et  propterea  maledicatur  quecumque  mulier,  que  non 
diligit  magis  vitam  mariti  sui  quam  vitam  suiipsius!  Et 
audiens  vir  suus  hec  verba,    confidit  in  amore  suo  ex  his 

620  que  audiverat  ab  ea,  dicens  in  corde  suo:  Nunc  scio  quod 
uxor  mea  diligit  me  valde  toto  corde  et  mente.  Et  iacuit 
sub  lecto  in  auroram,   et  amasius   cum  sua   uxore  in  lecto 

dormiens.  Mane  vero  recessit  amasius  mulieris  in  viam 
suam,  marito  ignorante,   quia  dulciter  sub  lecto  iacuit  dor- 

625  miendo  in  stercoribus.  Mulier  vero  iacuit  in  lecto  dormiens, 
et  experrectus  maritus  bonus  exivit  de  subtus  lectum  et 
invenit  suam  uxorem  suaviter  dormientem;  et  cepit  sedere 
in  latere  eins  et  flare  in  faciem  eins  et  osculari  et  amplexari 
eam  donec  fuit  excitata.    Et  ait:  Anima  mea  redemptio  tua! 

630  iace  et  dormi,  quia  non  dormivisti  hac  nocte,  et  nisi  quia 
nolui  turbare  te,  interfecissem  utique  illum  iniquum  et 
reddidissem  te  tranquillam  ex  eo. 

16.    [=  S.  211.] 

Dicitur  fuisse  apud  quemdam  lacum  leo,  cui  natum 
erat  apostema  de  quo  extenuatus  est,   et  in  maximum  per- 

635  venit  defectum,  ita  ut  venari  non  posset  aliquid  pro  sua 
vita.  Erat  autem  cum  eo  vulpes,  cuius  victus  erat  residuum 
leonis  et  quod  sibi  erat  superfluum  postquam  comedit.  Et 
facta  est  hec  egritudo  leonis  vulpi  valde  molesta,  quia 
amiserat  escam  et  portionem  suam.   Quadam  vero  die  dixit 

640  vulpes  leoni:  Domine  animalium,  quare  video  te  macilentum 
et  perditum?  Cui  respondit  leo:  Hoc  quod  vides  in  me 
non  est  nisi  ex  apostemate  quod  accedit  mihi,  cui  non 
invenio  medicinam  nisi  cum  corde  et  auriculis  asini,  ut, 
loto  meo  corpore  bene  in  aqua  fluente,  comederem  illas  et 

645  tunc  reficerer.  Dixit  ei  vulpes:  Hoc  mihi  facile  est,  quo- 
niam  scio  prope  nos  fontem  ad  quem  fullo  venit  omni 
die  ad  candidandum  pannos,  secum  ducens  asinum  quem 
ducam  ad  te,  et  de  eo  capies  quod  vis.  Dixit  ei  leo:  Si 
mihi  hoc  feceris,  erit  apud  me  maxima  gratia. 

650  Et  festinans  vulpes,  accessit  ad  locum  ubi  erat  asinus, 

dicens  ei:  Quomodo  video  te  defectuosum  et  macrum? 
Cui  respondit  asinus:  Hoc  est  ex  malicia  mei  patroni,  qui 
me  affligit  et  tenuat  fame.  Et  ait  ad  eum  vulpes:  Quare 
igitur  vis  esse  secum?    Et  respondit  asinus:  Quo  valeo  ire? 

655  ubicumque  enim  iero  simile  mihi  continget.  Et  dixit  vulpes: 
Veni  mecum  ad  quoddam  pascuum  bonum,  in  quo  sunt 
multe  asine,  nee  est  ibi  mugitus  leonum  nee  strepitus 
ferarum.  Et  audiens  hec  asinus,  placuit  sibi  et  dixit:  Non 
solum  tecum  vado   propter  asinas,   sed  ex  nimia  dilectione 

660  quam  habeo  erga  te.  Et  exurgens  ivit  cum  eo.  Venientibus 
illis  ad  leonem,  gavisus  est  leo;  cum  autem  invadere  vellet 

asinum  leo,  ex  debilitate  corporis  sui  non  potuit  ipsum 
laniare,  et  dimisit  asinum  illesum  ab  eo  discedere.  Cum 
hoc  vidisset  vulpes,   ait  leoni:    Domine  ferarum,    quid   est 

665  hoc  quod  fecisti?  luro  tibi,  si  illum  dimisisti  tua  volun- 
tate,  magnum  laborem  et  affHctionem  famis  mihi  intulisti; 
si  vero  ex  tua  impotentia  dimisisti,  ve  nobis!  quia  perditi 
sumus,  nee  in  nobis  ampHus  erit  potentia  acquirendi  vitulum. 
Et   nolens   leo    quod    perpenderet   vulpes    suum    defectum, 

670  cogitavit  dicens:  Si  dixero  ei  quia  volui  ipsum  dimittere, 
reputabit  me  fatuum,  et  ait  ad  eum:  Si  poteris  ipsum 
iterum  ad  me  ducere,  indicabo  tibi  quare  illud  feci.  Dixit 
vulpes:  lam  expertus  est  asinus  deceptionem  meam;  vadam 
ad  ipsum  secundario   et  ei   parabo  argumenta   que   potero. 

675  Et  exurgens  ivit  ad  ipsum,  et,  cum  videret  eum  asinus  a 
longe,  dixit  ei:  Ve  tibi!  quid  amplius  queris  in  me  agere? 
Et  ait  ad  eum  vulpes:  Non  intendo  in  te  agere  nisi  omne 
bonum;  verum  tamen  veni  tecum  ad  asinas  quas  tibi  dixeram, 
et  vidisti  quid  tibi  faciebant  ex  nimia  earum  dilectione  erga 

680  te  et  quia  tua  conversatione  delectabantur.  Tu  autem  expavisti 
estimans  tibi  in  malum  facere;  verum  tamen  si  parum  susti- 
nuisses,  vidisses  gloriam  quam  nunquam  vidisti.  Et  cum 
asinus  a  diebus  suis  non  vidisset  leonem  nee  sciret  quid 
esset,  rediit  secundario  cum  vulpe,  quia  affectabat  esse  cum 

685  asinabus  quas  sibi  significaverat.  Et  cum  accederet  ad 
leonem,  rapuit  ipsum  leo  et  interfecit  illum.  Et  dixit  vulpi: 
Conserva  ipsum,  donec  vadam  et  abluam  corpus  meum 
iuxta  informationem  medici  mei.  Et  cum  iret  leo  ad  lavan- 
dum  se,  comedit  vulpes  aures  et  cor  asini.    Et  cum  rediret 

690  leo  dixit:  Ubi  sunt  eins  auricule  et  cor?  Et  respondit 
vulpes:  Scire  debes  quoniam,  si  habuisset  auriculas  et  cor 
quibus  me  audivisset  et  intellexisset,  non  iterum  ad  te 
ve|nisset,  postquam  de  manu  tua  evasisset. 

17.    [=  S.  219.] 

Adveniente  autem  tempore  partus  antedicte  mulieris 
695  peperit  filium  pulcrum  et  delectabilem  super  quo  ambo 
gavisi  sunt.  Et  consummatus  diebus  purgationis  mulieris, 
dixit  suo  marito:  Sede  hie  cum  puero  ut  vadam  ad  baineu m 
et  mundabo  me.  Et  patre  remanente  cum  puero,  ecce 
venit  nuncius  regis  et  vocavit  eum  ad  regem.  Habebat 
700  autem    in    domo    canem    qui,    cum    vidisset    serpentem    de      1 

foramine  exeuntem  et  ad  puerum  accedentem  ut  ipsum 
offenderet,  rapiiit  ipsum  et  eum  in  frusta  detruncavit,  et 
remansit  os  canis  sanguine  pollutum.  Et  factum  est  cum 
rediret  heremita  de  domo  regis,  aperto  ostio,  exivit  ad  eum 

705  canis,  et  videns  heremita  os  canis  esse  sanguine  pollutum, 
estimavit  puerum  offendisse  et  percutiens  ipsum  fortiter, 
interfecit  illum,  nee  meditatus  est  in  suo  facto.  Postea 
vero  intravit  domum  et,  invento  puero  vivo  et  serpente 
mortuo  ante  ipsum,   scivit  quoniam   canis  serpentem  inter- 

710  fecerat.     Et  penituit   eum   valde   et  doluit   multum    dicens: 

Utinam    non    natus    esset    puer    iste   et   non    interfecissem 

canem    meum,    nee    pro    tanto    bono    tantum    retribuissem 

•  malum  ei !    Talia  enim  sunt  opera  illius  qui  ingratus  est  de 

receptis   beneficiis.      Et   rediens   mulier  ad    domum   suam, 

715  vidit  canem  et  serpentem  interfectos.  Et  interrogavit  maritum 
super  hoc.  Cui  exposuit  negocium.  Et  ait  ad  eum  mulier: 
Talis  est  fructus  cuiuslibet  agentis  opera  sua  cum  festinantia 
nee  providentis  res  antequam  pertractet  eas;  quicumque  enim 
simili  modo  facit  penitebit  et  contristabitur  et  non  proficiet 

720  ei  quicquam  neque  cedet  de  suo  corde  tristicia. 

18.    [=  S.  296.] 

Fertur  quod,  cum  ambularet  quidam  heremita  per 
viam,  vidit  foveam  quam  foderant  venatores  ad  capiendum 
animalia  ut  sua  coria  decoriarent.  Et,  inspiciens  ad  fundum 
fovee,  vidit  ibi  hominem  qui  erat  aurifaber,  et  cum  eo  erant 

725  symeus,  serpens  et  vipera,  nee  illum  hominem  offenderant. 
Et  videns  hec  heremita  cogitavit  dicens:  Advenit  nunc 
tempus  quo  magnam  misericordiam  exhibeas,  eruens  hunc 
hominem  de  dentibus  adversariorum  suorum.  Et  accipiens 
funem  iniecit  eam  in  foveam,    quam  symeus  apprehendens 

730  sua  levitate  ascendit  per  eam.  Et  iniiciens  funem  sccundario 
ascendit  vipera,  et  iniiciens  tercio  ascendit  serpens,  qui 
omnes,  recognoscentes  gratiam  eius,  regraciati  sunt  illi.  Et 
dicunt  ei:  Nequaquam  velis  educere  hunc  hominem  inde, 
quia  non  est  in  terra  aliquid  negans  beneficium  sibi  collatum 

735  sicut  homo  et  precipue  sicut  hie  homo.  Et  dixit  ei  symeus: 
Scias  meum  habitaculum  esse  in  tali  loco;  et  dixit  ei  vipera: 
Et  ego  in  lacu  qui  prope  est  illic  moror;  at  serpens:  Et 
ego  in  flumine  ibi  prope  moror  quia  si  habueris  inde 
transitum,  remunerabimur  tibi  super  bono  quod  nobis  con- 


—     64     — 

740  tulisti.  Et  abiit  unusquisque  in  viam  suam.  Postea  vero 
iniecit  funem  ut  educeret  aurificem,  non  curans  de  eo  quod 
dixerunt  ei  illa  animalia,  et  eduxit  eum  de  fovea.  Et  cum  ipsum 
eduxisset,  regraciatus  est  ei  et  ait  illi:  Tu  maximam  gratiam 
mihi  contulisti  pro  qua  teneor  tibi  remunerare,  quod  si  placeret 

745  deo  te  transire  per  terram  quam  tibi  et  animalia  indicarunt, 
cum  ibidem  sit  meum  habitaculum,  remunerabo  te  de  gratia 
quam  fecisti  mihi.    Et  abiit  unusquisque  in  viam  suam. 

In  processu  vero  temporum    accidit   heremite   transire 
per  illam  terram  et  occurrit  ei   symeus  et  videns  salutavit 

750  eum  et  ait  ad  eum:  Nihil  nunc  habeo  apud  me  sed  presto- 
lare  paulisper.  Qui  abiens  rediit  ad  eum  cum  multis 
fructibus  et  delectabilibus  et  sibi  donavit  et,  sumptis  de  illis 
quod  voluit,  discessit  inde.  Et  occurrit  ei  vipera  que  et 
videns  salutavit  eum  et  ait:  Magna  fuit  gratia  quam  recepi 

755  a  te,  sed  rogo  ne  discedas,  donec  redibo  ad  te;  et  ivit 
vipera  ad  domum  regis  et  interfecit  filiam  suam  et  acceptis 
Corona  et  iocalibus  eins,  tulit  et  donavit  heremite,  et  nihil 
ei  de  morte  filie  regis  manifestavit.  Et  cogitavit  heremita  in 
cordesuo  dicens:  lam  hec  animalia  de  beneficio  quod  eis  egi, 

760  mihi  remuneraverunt;  estimo  quod  si  ad  aurificem  perve- 
nero,  melius  ipse  mihi  remunerabit,  et  saltem  mihi  de 
huiusmodi  iocalibus  consulet.  Postea  vero  heremita  accessit 
ad  domum  aurificis,  et  videns  eum  aurifex  duxit  eum  ad 
suam    domum    et   honorem    ei    contulit.      Cumque   videret 

765  aurifex  coronam  auream,  cognovit  eam  quod  fuit  filie  regis, 
et  ait  ei:  Noli  hinc  discedere,  donec  ad  te  rediero.  Et 
transiens  ad  domum  regis  annunciavit  ei  quomodo  invenerat 
coronam  filie  sue  in  manu  cuiusdam  qui  erat  in  domo  sua 
et   ipsum    retinuerat   donec   mandaret    rex   super   hoc.      Et 

770  audiens  hoc  rex,  misit  pro  eo;  qui  cum  veniret  et  osten- 
deret  coronam  regi,  cognovit  rex  illam,  et  mandavit  rex 
ipsum  flagellari  et  duci  per  civitatem,  deinde  suspendi.  Et 
factum  est  ita.  Et  cum  ducerent  illium  per  civitatem,  ibat 
plorans  amare,  clamans  et  dicens:  Si  consilio  ferarum  atten- 

775  dissem  de  quo  mihi  consuluerunt,  non  utique  hoc  malum 
mihi  evenisset.  Et  audiens  serpens  vocem  eius,  exivit  ad 
eum  de  caverna,  et  videns  quod  acciderat  ei,  doluit  et 
obstupuit  et  meditatus  est  argumenta  pro  sui  liberatione. 
Et  cito   serpens    ad    domum    regis    momordit   filium    eius. 

7H0  Misitque  rex  pro  astrologis  et  magis  ut  sibi  facerent  incan- 

785  tationem  et  portarent  ad  ipsum  de  tyriaca,  et  nihil  ei  profuit; 
et  in  astris  contemplati  sunt  arte  sua,  donec  puer  incepit 
loqui,  privatus  enim  erat  sermone,  et  ait  filius  regis:  Scitote 
me  sanari  non  posse  donec  veniens  heremita  qui  sine  culpa 
est  ad   mortem   condamnatus,    et   ducat   manum    suam    per 

790  carnem  meam.  Et  audiens  hoc  rex,  mandavit  duci  here- 
mitam  ad  se;  qui  a  rege  interrogatus  exposuit  ei  omnia 
que  fecerat  feris  et  aurifici,  et  verbum  quo  fere  ipsum 
promonuerant  homini  non  benefacere  et  quare  venerat  ad 
illam  civitatem.    Et  elevatis  oculis  ad  celum,  oravit  heremita 

795  ad  deum  dicens:  Domine  deus,  ego  sum  innocens  de  hoc 
negocio,  sana,  obsecro,  filium  regis.  Et  puer  sanatus  est 
et  recessit  dolor  eius.  Et  videns  hoc  rex,  honoravit 
heremitam  dans  ei  munera  et  mittens  ipsum  in  pace;  et 
mandavit  suspendi  aurificem.    Et  hoc  est  de  eo,  qui  benefacit 

800  ingratis. 

18.    [=  S.  301.] 

Dicitur  quod  quatuor  homines  pariter  in  itinere  asso- 
ciati  fuerunt,  quorum  unus  erat  filius  regis,  secundus  filius 
mercatoris,  tercius  filius  generosi,  et  erat  speciosus  valde; 
quartus  vero   erat  viator  et  Cursor.     Qui  omnes  simul  in 

805  itinere  convenerunt,  erant  autem  pauperes  nihil  habentes 
nisi  vestimenta.  Et  cum  ambularent  per  viam,  dixit  filius 
regis:  A  divina  voluntate  omnia  predestinata  sunt;  dixit  filius 
negociatoris :  Intellectus  melior  est  omni  re;  dixit  nobilis  et 
speciosus:  Pulchritudo  est  melior  aliis  rebus;  dixit  viator:  Solli- 

810  citudo  et  promptitudo  in  ipsis  negociis  melior  est  omni  re. 

Et  cum  accederent  prope  quandam  civitatem,  sederunt 

in  uno  loco  et  dixerunt   viatori:    Vade  tu  qui  sollicitus  es 

in  tuis  negociis,   et  procura  nobis  hodiernum  cibum.    Qui 

ait:   Libenter.     Et   ingressus  civitatem  (et)   investigavit  dili- 

815  genter  qualem  laborem  deberet  exercere  quo  haberet  salarium 
quod  sufficeret  ad  diem  pro  victu  quatuor  hominum.  Cui 
responsum  est,  nihil  melius  esse  quam  apportare  ligna.  Et 
accedens  ad  silvam,  fecit  sibi  sarcinam  magnam  necessaria 
pro  se  et  sociis  suis,   scribens  in   portam  civitatis  quoniam 

820  vir  probus  et  sollicitus  in  arte  sua  lucratus  est  una  die 
denarium  argenteum.  Et  rediit  ad  socios  qui  cibo  et  potu 
refecti  sunt  illa  die.  Altera  vero  die  dixerunt  filio  nobilis: 
Vade  et  tua  pulchritudine   procura   nobis   hodie  necessaria. 

Et   cogitans  in    corde   suo   dixit:    En   ego    nescio   exercere 

825  artem,  nee  est  conveniens  me  vacuum  ad  socios  meos  redire. 
Et  posuit  se  ad  quamdam  arborem  tristis  et  dolens  et  voluit 
separari  a  sociis,  et  cum  transiret  quedam  matrona  iuxta 
eum  et  suam  videns  pulchritudinem,  capta  est  in  amore  eins. 
Que  veniens  ad  domum  suam,  misit  pro  eo.  Quo  veniente  ad 

830  eam  fecit  convivium  et  stetit  cum  ea  toto  die;  in  sero  autem 

domina  dans   ei    quingentos   denarios  argenteos,   licenciavit 

eum.    Et  rediit  ad  socios  suos  fovens  ipsos  per  totam  diem. 

Tercia  vero  die  dixerunt  filio  mercatoris:  Vade  et  tuo 

intellectu    procura    nobis    hodie    victum.      Qui    ingrediens 

835  civitatem,  venit  ad  portum  maris,  ubi  conventicula  mercatorum 
erat  et  multarum  navium.  Et  vidit  ibidem  negociatores 
loquentes  cum  patrono  et  dicentes,  an  vellet  pro  tanta  dare 
pecunia  quod  renuit  patronus;  tunc  dixerunt  inter  se  merca- 
tores:    differamus  in  crastinum,    quod   nemo  est  qui  ab  eo 

840  emat.  Quod  audiens  filius  mercatoris  et  illis  abeuntibus, 
accessit  ad  patronum,  qui  patrem  eins  bene  noverat;  et 
convenibat  cum  eo  pro  mercantia,  quam  emit  pro  quinque 
millibus  florenis.  Altera  vero  die  veniebant  mercatores 
videntes  se   esse   preventos,    emerunt  a   iuvene    pro  decem 

845  millibus  aureis.  Et  sie  recessit  iste  iuvenis  et  venit  ad 
socios  suos;  scripsitque:  cum  circumspecta  prudentia  lucratus 
est  unus  una  die  quinque  millia  florenorum.  Et  de  hoc 
se  et  socios  suos  educavit. 

Quarta   vero   die   dixerunt   filio   regis:    Vade   et  tu  et 

850  procura  nobis  hodie  necessaria,  qui  de  predestinatione  divina 
locutus  es  et  tu  in  eam  confidis.  Qui  cum  iret  et  sedebat 
tristis  et  dolens  iuxta  portam  civitatis,  et  factum  est  a  deo, 
ut  mortuus  esset  rex  illius  provincie  in  illa  die  non  relictis 
filiis   vel    aliquo   consanguineo.      Et   cum   exiret   universus 

855  populus  ad  sepeliendum  corpus  regis,  transierunt  iuxta  istum 
iuvenem  qui  sedebat  ibi  non  surgens  de  loco  nee  compatiens 
morti  regis.  De  quo  mirabatur  populus,  et  cum  ab  eo 
interrogassent  causam  quare,  ille  obticuit,  et  non  respondit 
quicquam,  propter  quod  expulsus  est  de  illo  loco.    Et  cum 

860  redirent  de  sepultura  regis,  vidit  ipsum  ille  qui  eum  expulsit 
et  dixit  ei:  Nonne  tibi  precepi,  ut  non  amplius  hie  sederes? 
Et  accepit  eum  et  inclusit  eum  in  carcere.  Congregato 
vero  universo  populo  ut  sibi  regem  constituerent,  surrexit| 
hie   qui    filium    regis    in    carcere    detinebat   et    ipsis   totum 

865  processum  declaravit.  Et  miserunt  pro  eo  et  ipsi  interroga- 
verunt  ab  eo,  quis  et  unde  esset,  et  quare  ad  terram  venisset. 
Qui  dixit:  Scitote  quoniam  sum  filius  talis  regis  magnifici, 
quo  mortuo  frater  mihi  regni  usurpans  motus  est  me  perdere 
et  expellere  de  regno;  et  timens  fugi  ad  terram  vestram.    Et 

870  audientes  hoc  quidam,  qui  cognoverunt  patrem  suum,  eleva- 
verunt  vocem  suam  dicentes:  Vivat  rex,  vivat  rex!  Quod 
placuit  Omnibus  et  ipsum  in  regem  constituerunt,  et  duxerunt 
ipsum  per  civitatem,  ut  moris  erat.  Et  cum  pervenissent 
ad  portam  civitatis,  vidit  eam  que  scripserant  socii;  mandavit 

875  scribi  quod  prudentia,  pulchritudo,  intellectus  et  quicquid 
boni  homini  advenit  a  deo  predestinatum  est.  Et  factum 
est,  cum  veniret  ad  domum,  misit  pro  sociis  suis  enarrans 
ipsis  quid  sibi  acciderat  a  divina  predestinatione,  glorificans 
et  laudans  deum  de  sua  gratia. 

880  Post  hec  vero  dixit  philosophus:   Viri  intelHgentes  et 

sapientes  debent  scire  et  credere,  quod  universa  ordinata 
et  disposita  sunt  a  divino  beneplacito,  et  nullus  potest  sibi 
bonum  approximare  nee  malum  elongare,  sed  totum  a  deo 
causatur,   et  ipse  quod   vult  agit  in   ilhs  et   perficit   quod 

885  intendit.  Quapropter  quihbet  tenetur  deo  confidere  et  hoc 
credere,  quoniam  verum  est. 


11.   Historia  de  Septem  sapientibus. 

(ed.  Buchner.) 


Incipit  hystoria  .VII.  sapientum  (BL  138/'.). 

Poncianus  in  civitate  Roma  regnauit,  prudens  valde. 
Qui  vxorem  filiam  regis  Romanorum  accepit,  pulchram  valde 
ac  occulis  hominum  graciosam,  quam  multum  dilexit. 
Imperatrix    concepit    et   filium    pulcherrimum    peperit,    cui 

5  nomen  Dyoclecyanus  erat  impositum.  Creuit  puer  et  ab 
Omnibus  dilectus.  Cum  vero  .VII.  annorum  esset,  mater 
vsque  ad  mortem  infirmabatur,  vidensque  quod  euadere 
non  posset,  nuncium  imperatori  destinauit,  ut  cito  ad  eam 
accederet.     Imperator  vero   statim   ad   eam   venit.     Que  ait 

10  ei:    »Domine  mi,    de   hac   infirmitate  euadere   non   potero. 

5* 

Vnam  paruam  peticionem,  antequam  moriar,  humiliter  peto." 
Qui  ait:  «Pete  a  me  quid  volueris!  Et  si  est  possibile, 
tibi  dabo."  At  illa:  ;;Post  meum  decessum  aliam  vxorem 
accipies.     Rogo  ut  illa  potestatem  super  filium  meum   non 

15  habeat;  sed  nutriatur  longe  ab  ea,  ut  possit  sapienciam  ac 
doctrinam  acquirere."  Ait  imperator:  »Domina,  tuam  peti- 
cionem concedo."  Hiis  dictis  vertit  se  ad  parietem  et  emisit 
spiritum.  Imperator  multis  diebus  mortem  eins  planxit  et 
eam    honorifice    sepulture    tradidit.      Post    eins    decessum 

20  imperator  tristis  valde  erat  nee  a  multo  tempore  vxori 
copulari  uolebat.  Cum  vero  semel  in  stratu  suo  iacuisset, 
cogitauit  de  filio  suo  intime  dicensque  in  corde  suo: 
«Tantum  vnicum  filium  habeo,  qui  heres  meus  erit  Bonum 
est   ut,    cum    iuuenis    fuerit,    doctrinam    atque   sapienciam 

25  addiscat,  per  quam  post  meum  discessum  imperium  regere 
possit."  Mane  vero,  cum  surrexit,  uocauit  satrapas  imperii 
et  super  hoc  consilium  habebat.  At  illi:  „Domine,  in  Roma 
sunt  .VII.  sapientes,  qui  omnes  magistros  mundi  in  sapiencia 
ac  doctrina  excellunt.     Vnus   eorum   vocetur,    {Bl.  Z2>v.)  et 

30  illi  puer  tradatur  ad  nutriendum  ac  doctrinandum!"  Impe- 
rator vero  statim  litteras  anulo  suo  signatas  misit  ad  .VII. 
sapientes,  ut  sine  ulteriori  dilacione  ad  eum  venirent.  Illi 
vero  statim  venerunt.  Cum  autem  venissent,  ait  eis  imperator: 
wScitis,    karissimi,    quare    pro    uobis    misissem?"      At   illi: 

35  ,; Domine,  penitus  ignoramus."  Qui  ait:  „Tantum  vnicum 
filium  habeo,  sicut  vobis  bene  constat,  quem  ad  nutriendum, 
doctrinandum  vobis  tradam,  ut  per  vestram  doctrinam  ac 
sapienciam  possit  imperium  post  meum  decessum  regere." 
Ait  primus  magister,  cui  nomen  Bantillus:    „Domine,  trade 

40  michi  filium  tuum  ad  nutriendum  et  doctrinandum!  Et 
eum  faciam  scire  quantum  ego  scio  et  omnes  socii  mei 
sciunt  infra  .VII.  annos."  Ait  secundus  magister,  cui  nomen 
Lentulus:  „Domine,  a  multo  tempore  tibi  seruiui  et  adhuc 
mercedem  nondum  accepi.     Pro  mercede  nichil  aliud  peto 

45  nisi  ut  michi  filium  ad  nutriendum  tradas.  Et  ego  faciam 
eum  scire  quantum  ego  scio  et  omnes  socii  mei  sciunt 
infra  .VI.  annos."  Ait  tercius  magister,  cui  nomen  Katho: 
„Domine,  sepius  in  periculo  vite  mee  tecum  mare  transiui. 
Nunquam  mercedem  a  te  optinere  potui.    Nichil  aliud  pro 

50  mercede  quero  nisi  ut  tradas  michi  filium  ad  nutriendum, 
doctrinandum.    Et  ego  faciam  eum  scire  quantum  ego  scio 

et  omnes  socii  mei  infra  .V.  [annos],  si  ad  hoc  Ingenium 
habet."  Surrexit  quartus  magister,  cui  nomen  Malquidrac, 
macilentus  valde,  et  ait:  ;,  Domine  mi,  ad  memoriam  reduc, 

55  quomodo  ego  et  omnes  mei  predecessores  imperatoribus 
ministrauerunt  et  mercedem  nullam  recepimus.  Quare  nichil 
aliud  peto  pro  mercede  nisi  ut  michi  filium  tuum  tradas 
ad  nulriendum,  doctrinandum.  Et  ego  faciam  eum  scire 
quantum   ego   scio   et   omnes  socii    mei   infra  .IV.  annos." 

60  Surrexit  quintus  magister,  cui  nomen  Josephus,  et  ait: 
w  Domine  mi,  senex  sum  et  semper  primus  ad  consilia  vestra 
vocari  solebam.  Que  autem  consilia  vobis  dederim,  constat 
prudencia  vestre,  et  quam  vtilitatem  ex  hoc  habuistis  omnes 
satrape  nouerunt.    Nunquam  adhuc  mercedem  michi  reddi- 

65  distis.  Nichil  aliud  quero  pro  mercede  nisi  ut  michi  filium 
vestrum  tradatis  ad  nutriendum,  doctrinandum.  Et  ego 
faciam  eum  scire  quantum  ego  scio  et  omnes  socii  mei 
sciunt  infra  .III.  annos."  Surrexit  sextus  magister,  cui  nomen 
Cieophas,  et  ait:  ,/ Domine  mi,  iam  senex  sum  et  in  vestro 

70  seruicio  toto  tempore  vite  mee  laboraui  et  mercedem  non 
optinui.  Pro  mercede  nichil  aliud  peto  nisi  ut  michi  puerum 
tradatis.  Et  ego  faciam  eum  scire  quantum  ego  scio  et  omnes 
socii  mei  infra  .II.  annos."  Surrexit  septimus  magister,  cui 
nomen   Joachim,    et   ait:    w Domine   mi,   audite   me!     Bene 

75  Omnibus  constat,  in  quot  periculis  (Bl.  139/*.)  vobiscum  fui 
et  mercedem  condignam  nunquam  optinui.  Pro  mercede 
nichil  aliud  peto  nisi  ut  michi  puerum  ad  nutriendum, 
doctrinandum  tradatis.  Et  ego  faciam  eum  scire  quantum 
ego  scio   et  omnes   socii    mei   infra   vnum   annum."     Hiis 

80  dictis  ait  Imperator:  „Karissimi,  multum  vobis  regracior  eo 
quod  quilibet  ex  uobis  cupit  filium  meum  ad  nutriendum 
accipere.  Si  vni  concederem  et  non  alteri,  ceteri  non  essent 
contenti.  Ideo  inter  uos  omnes  filium  meum  ad  nutriendum 
et  doctrinandum  trado."    Uli  hoc  audientes  capita  sua  incli- 

85  nabant  ac  gracias  ei  reddiderunt;  puerum  acceperunt  et 
versus  Romam  secum  duxerunt.  Cum  vero  per  uiam 
equitassent,  ait  magister  Katho  sociis  suis:  »Karissimi,  audite 
consilium  meum!  Si  puerum  in  civitate  romana  nutrire 
debemus  ac  docere,   tantus   populus  ibidem  confluit,    quod 

90  puerum  a  doctrina  impedient.  Extra  Romam  ad  duas  leucas 
est  quoddam  viridarium  sancti  Martini.  Ibi  construemus 
cameram  lapideam,  in  qua  puer  possit  nutriri  ac  scienciam 

addiscere!"  At  illi:  „Bonum  est  consilium."  Statim  cemen- 
tarios  conduxerunt,  cameram  lapideam  fecerunt  et  in  medio 

95  lectum  pueri  posuerunt.  Per  omnes  muros  camere  .VII. 
artes  scripserunt,  quod  puer  omni  tempore  tamquam  in 
libro  clare  doctrinam  suam  videre  posset.  Magistri  vero 
cottidie  ac  satis  diligenter  illum  instruxerimt  per  ordinem 
bene  per  .VII.  annos.     Finitis  .VII.  annis  inter  se  magistri 

100  dixerunt:  ,;Bonum  est  vt  discipulum  nostrum  temptemus, 
quomodo  in  doctrina  nostra  profecisset. "  Aiunt  omnes: 
»Bonum  est."  Ait  Bantillas:  „Et  quomodo  poterimus  eum 
probare?"  Ait  Catho:  ;;Ipso  dormiente  ponemus  sub 
quolibet  cornu  lecti  vnum  folium  edere  et  ante  lectum  eius 

105  stabimus,  quousque  a  sompno  excitatus  fuerit!"  Aiunt  illi: 
,/Bonum  est  consilium."  Statim  ipso  dormiente  folia  posu- 
erunt. Cum  vero  a  sompno  excitatus  erat,  miro  modo 
occulos  in  summitatem  camere  erexit.  Magistri  hoc  videntes 
dixerunt:    „Domine,    qua    de    causa    occulos    sie    superius 

110  erigis?"  At  ille:  „Mirum  non  est.  Aut  summitas  camere 
inclinata  est,  aut  terra  sub  me  eleuata  est."  Magistri  hec 
audientes  inter  se  dixerunt:  »Si  puer  iste  vixerit,  aliquit 
magni  erit."  Interim  venerunt  sapientes  ad  imperatorem  et 
dixerunt:   « Domine,  tantum  vnicum  filium  habes.    Possibile 

115  est  ut  moriatur;  et  ideo  bonum  est  vxorem  accipere,  quia, 
si  XXX  filios  haberes,  potes  omnes  ad  diuicias  promouere." 
Ait  Imperator:  „Ex  quo  sie  est,  querite  michi  virginem 
formosam,  generosam,  graciosam,  et  eam  in  vxorem  accipiam." 
Perrexerunt  illi    per   regna  et  castra.     Tandem  filiam  regis 

120  Castelli  inuenerunt,  nimis  pulchram,  quam  ad  imperatorem 
duxerunt.  Imperator,  cum  eam  vidisset,  captus  est  in  occulis 
eius,  in  tantum  quod  omnis  dolor  (Bl.  1391^.)  prime  vxoris 
recessit.  Ambo  ad  inuicem  diu  vixerunt  et  imperatrix 
concipere  non   potuit,    quare   multum   contristabatur.     Cum 

125  vero  audisset  quod  Imperator  tantum  vnicum  filium  habebat 
in  longinquis  partibus  cum  .VII.  sapientibus  ad  nutriendum, 
doctrinandum,  infra  se  cogitabat:  „Si  ille  exinctus  esset  et 
ego  filium  haberem,  filius  mens  heres  esset."  Ab  illo  die 
cogitabat,    quomodo  filium    interimere  posset.     Accidit  vna 

130  nocte  quod,  cum  Imperator  in  stratu  suo  iacuisset,  ait 
imperatrici:  „Domina  karissima,  iam  secretum  cordis  mei 
tibi  aperiam.  Scire  debes  quod  non  estcreatura  sub  celo, 
quam  magis   diligam  quam  te."     At  illa:    „Domine,    si   sie 

est,  vnam  paruam  peticionem  a  te  peto."  Qui  ait:  «Proponas! 

135  Et  si  est  michi  possibile,  libenter  adimplebo."  At  illa: 
;;Constat  tibi  quod  adhuc  non  concepi,  quare  multum  sum 
desolata.  Tantum  vnicum  filium  habes  in  longinquis  partibus 
cum  .VII.  magistris,  quem  meum  reputo  filium.  Rogo  vt 
pro  eo  mittas,  ut  de  eins  presencia  possim  gaudere,  quosque 

140  deus  visitauerit  me."  At  ille:  »Jam  sunt  anni  .XVI.,  ex  quo 
eum  non  vidi.  Fiet  tua  peticio."  Statim  litteras  .VII. 
magistris  fecerat,  anulo  suo  signatas,  quod  sub  pena  mortis 
in  festo  Penthecostes  filium  suum  ad  eum  ducerent.  Nun- 
cius    vero    litteras    recepit    et    viam    ambulauit,    donec   ad 

145  magistros  venit,  quem  cum  omni  graciarum  actione  recepe- 
runt.  Cum  vero  litteras  legissent  et  voluntatem  imperatoris 
vidissent,  in  crepusculo  noctis  Stellas  firmamenti  perspexerunt, 
si  expediret  secundum  tenorem  litterarum  puerum  ducere. 
Cläre  in  stellis  viderunt  quod,  si  puerum  tempore  assignato 

150  non  ducerent,  omnes  capita  ammitterent.  Tunc  ait  magister 
Cleophas:  wDe  duobus  malis  minus  malum  est  eligendum. 
Melius  est  ut  omnes  moriamur  quam  quod  puer  vitam 
ammittat.  Ideo  consulo  ut  vitam  pueri  saluemus."  Cum 
essent    sie   contristati,    puer   de   camera   descendit   viditque 

155  magistros  suos  desolatos.  Causam  tante  tristicie  ab  eis 
quesiuit.  At  illi:  ,;  Domine,  nuncius  ex  parte  patris  tui  ad 
nos  venit  cum  litteris,  ut  in  Penthecoste  te  ad  patrem  tuum 
ducere  debeamus.  Super  hoc  firmamentum  respeximus, 
ubi  clare  videmus  quod,   si  tempore  assignato  te   patri  tuo 

160  presentamus,  in  primo  verbo,  quod  ab  ore  tuo  fuerit  prolatum, 
morte  turpissima  eris  condempnatus;  et  si  non  te  illo  tempore 
presentamus,  ad  mortem  nos  condempnati  erimus."  At  ille: 
»Firmamentum  cum  stellis  videre  volo."  Et  sie  factum  est. 
Cum  vero  perspexisset,  clare  vidit  quod  magistri  verum  dixe- 

165  runt.  Sed  cum  vlteris  perspexisset,  vidit  in  quadam  parua  Stella 
quod,  si  per  .VII.  dies  ab  omni  verbo  abstineret  quod  non 
loqueretur,  vitam  suam  haberet,  tamen  omni  die  ad  suspen- 
dium  duceretur  et  cum  difficultate  saluaretur.  Magistros  suos 
vocauit  et  ait:  »Karissimi,  ecce  stel-(jB/.  140r.)la  illa  parua, 

170  in  qua  satis  aperte  habetur  quod,  si  ab  omni  verbo  absti- 
nuero  per  .VII.  dies,  vitam  meam  habebo.  Vos  estis  .VII. 
magistri;  parum  est  cuilibet  vestrum  cum  sapiencia  sua  vno 
die  me  saluare.  Ego  vero  octauo  die  loquar  et  uos  omnes 
vna    mecum    saluabimini."      Magistri,    cum    stellam    illam 

175  vidissent,  inter  se  perpendebant  quod  puer  per  omnia  verum 
dixisset,  et  dixerunt:  ,;Benedictus  altissimus!  Sapiencia  dis- 
cipuli  nostri  nos  omnes  excellit  in  sciencia."  Ait  magister 
Bancillas:  »Domine,  in  periculo  vite  mee  primo  die  saluabo 
te   a   morte."     Ait   Lentulus,    secundus   magister:    ,;Et   ego 

180  eciam  die  secundo."  Ait  Chatho:  wEt  ego  tercia  die."  Et 
sie  omnes  per  ordinem  dixerunt.  Hiis  dictis  induerunt 
puerum  purpura  et  bisso  et  dextrarios  ascenderunt  et  cum 
magno  comitatu  cum  puero  versus  patrem  suum  equitabant. 
Imperator,    cum  intellexit  per   nuncios   quod   puer  esset  in 

185  ueniendo,  cum  magno  apparatu  obuiam  filio  suo  equitabat. 
Magistri,  cum  intellexissent  quod  rex  esset  venturus,  dixerunt 
puero:  »Domine,  nos  recedemus  et  interim  de  tua  salute 
prouidebimus,  quomodo  quilibet  nostrum  suo  die  debeat 
te  saluare."     At  ille:    wMichi  bene  placet.     Sed  mementote 

190  mei  tempore  necessitatis ! "  Uli  vero  capita  ei  inclinabant 
et  versus  quandam  civitatem  equitabant.  Puer  vero  satis 
honestam  comitiuam  cum  eo  habebat.  Rex  vero,  cum  filium 
suum  appropinquasset,  amplexatus  est  eum  et  osculatus 
dixitque   ei:    »Pili    mi,   quomodo   est   tibi?     Jam    a   multo 

195  tempore  non  vidi  te."  Ille  vero  caput  ei  inclinauit  et  nichil 
respondit.  Rex  vero  ammirabatur  quod  non  loqueretur 
dixitque  in  corde  suo:  »Numquid  sui  magistri  eum  docuerunt 
quod  non  loqueretur  equitando?"  Cum  vero  ad  palacium 
venerunt,    de    equis    descenderunt.      Imperator    filium    per 

200  manum  accepit  et  aulam  ascendit  eumque  iuxta  se  collocauit. 
Rex  vero  eum  respexit  et  ait:  »Die  michi,  fili,  quomodo 
de  magistris  tuis  tibi  placet!  lam  sunt  anni  multi,  ex  quo 
te  non  vidi."  Ille  vero  caput  inclinauit  et  nichil  respondit. 
Ammirabatur   rex   et   ait:    »Quid    est   hoc,    fili,    quod    non 

205  loqueris?"  Imperatrix,  cum  audisset  quod  puer  venisset  et 
non  loqueretur,  gauisa  est  valde  et  ait:  »Vadam  et  eum 
videbo."  Ornauit  se  meliori  modo  quo  poterat  cum  domi- 
nabus,  ancillis  et  foras  exiuit.  Imperator  vero  eam  iuxta 
filium    suum    sedere   fecit.     Que  ait:    »Domine,    estne   iste 

210  filius  tuus,  cum  .VII.  sapientibus  nutritus?  At  ille:  »Eciam, 
filius  meus  est:  sed  non  loquitur."  Que  ait:  »Trade  eum 
michi!  Et  si  vmquam  loquebatur,  faciam  eum  loqui."  Hiis 
dictis  ait  rex:  »Michi  bene  placet."  lila  eum  per  manum 
accepit,  ut  secum  pergeret.    Puer  manum  retraxit.    Ait  pater: 

215  »Surge   cito    et  cum   ea  ambula!"     Puer  vero  caput  patri 

inclinauit,  ac  si  diceret:  ,;  Presto  sum  per  omnia  voluntati 
tue  obedire."  Imperatrix  vero  eum  secum  ad  cameram 
duxit,  statim  omnes  de  camera  exire  iussit,  puerum  supra 
lectum  iuxta  {Bl.  140v.)  eam  collocauit  et  ait  ei:   ,/ Karissime, 

220  de  tua  pulchritudine  multum  audiui,  sed  iam  experta  sum, 
quia  occulis  meis  video,  quem  diligit  anima  mea.  O  bone 
Dyocleciane,  scire  debes  quod  patrem  tuum  pro  te  feci 
mittere,  vt  gauderem  de  societate  tua.  Vnde  tibi  sine  dubio 
denuncio  quod    propter  amorem  tuum  me  ipsam  virginem 

225  custodiui,  ut  tu  virginitatem  meam  haberes.  Loquere  ergo 
michi,  ut  insimul  dormiamus!"  Puer  non  respondit  ei 
verbum.  lila  hoc  videns  ait:  «O  Dyocleciane,  dimidium 
anime  mee,  michi  non  loqueris?  Nee  solacium,  nee  Signum 
amoris  michi  ostendis?    Quid  faciam   tibi?    Et  parata  sum 

230  implere.  Nisi  amorem  tuum  carnalem  habuero,  filia  mortis 
sum  ego. "  Hiis  dictis  amplexata  est  puerum  et  eum  osculare 
uolebat.  Puer  vero  faciem  suam  auertit  et  ei  consentire 
nolebat.  At  illa:  ,;0  fili,  cur  talia  agis?  Ecce  nullus  nos 
videt!     Dormiamus   insimul   et   bene   percipies  quod  virgi- 

235  nitatem  meam  pro  tuo  amore  custodiui."  wllle  vero  caput 
ab  ea  auertit.  Illa  vero  pectus  et  ubera  ostendit  et  ait: 
wEcce  fili,  quäle  corpus  ad  tuam  voluptatem  habeo;  praebe 
michi  tuum  consenssum!  Aliter  male  michi  eueniet."  Ille 
vero  nee  signo  nee  nutu  amorem  ostendit;  sed  semper,  in 

240  quantum  potuit,  ab  ea  recedere  uolebat.  Illa,  cum  hoc 
vidisset,  ait:  „O  fili  dulcissime,  non  vis  michi  consentire? 
Forte  ex  causa  racionabili  mecum  loqui  [non]  placet.  Ecce 
pergamenum  et  atramentum!  Si  loqui  ore  nolueris,  saltem 
michi  in  pergameno   voluntatem  tuam  scribas,   si  debeo  in 

245  tuo  amore  confidere!"  Puer  vero  scribebat,  ista,  que  hie 
secuntur:  wAbsit  a  me,  domina,  ut  violem  pomerium  patris 
mei!  Si  illud  violassem,  qualem  fructum  ex  hoc  haberem 
penitus  ignoro.  Sed  vnum  scio  quod  grauiter  in  conspectu 
dei    peccarem    et    patris    malediccionem    incurrerem.     Ideo 

250  am  modo  ad  tale  opus  nepharium  me  non  solicites!"  Illa, 
cum  legisset,  scedulam  cum  dentibus  fregit,  cum  vnguibus 
vestes  vsque  ad  umblicum  dilacerauit  et  faciem  ad  sanguinis 
effusionem  et  omnia  ornata  capitis  deposuit  et  clamorem 
validum  emisit:   »Succurrite,   sucurrite  michi  propter  deum, 

255  antequam  dyabolus  iste  me  opprimat!"  Imperator,  cum 
esset  in  aula  et  clamorem  imperatricis  audisset,  agili  cursu 

cameram  intrauit;  milites  sequebantur.  Ait  ei  Imperator: 
mO  bona  domina,  quid  tibi  est?"  At  illa:  „O  domine, 
miserere  mei!     Iste  non   est  filius  tuus,   sed  est   dyabolus. 

2G0  Sicut  scitis,  eum  introduxi  ad  loquendum.  Cum  vero  ei 
predicaui  ut  loqueretur,  ille  me  ad  peccatum,  in  quantum 
potuit,  solicitauit,  et  quia  ei  consentire  nolui,  ipse  me  vi 
opprimere  uolebat.  Sed  restiti,  in  quantum  potui,  propter 
scandalum    euitandum,    donec   faciem    meam   ad    sanguinis 

265  effusionem  dilacerauit  et  vestes  ac  ornamenta  capitis,  sicut 
satis  aperte  videre  potestis;  et  nisi  cicius  ad  clamorem 
veniretis,  suam  uoluntatem  {Bl.  ^A\r.)  pessimam  in  me 
compleuisset."  Imperator,  cum  eam  sanguinolentam  vidisset 
ac   vestes   dilaceratas   et   eins   queremoniam    audisset,    furia 

270  repletus  precepit  satellitibus  ut  eum  ad  patibulum  ducerent, 
ut  suspenderetur.  Satrape  hoc  audientes  dixerunt:  ;;  Domine, 
tantum  vnicum  filium  habes;  non  est  bonum  tam  leuiter 
eum  occidere.  Lex  est  posita  pro  transgressoribus;  et  si 
mori  debet,  per  legem  moriatur,  ne  dicatur:  Ecce  imperator 

275  sine  iudicio  in  furia  sua  vnicum  filium  suum  occidit!"  Ille 
hoc  audiens  precepit  ut  incarceraretur  tota  nocte,  quousque 
iudicium  contra  eum  procederet  die  crastina.  Et  sie  factum 
est.  Imperatrix,  cum  audisset  quod  puer  nondum  ad  mortem 
positus  fuisset,  fleuit  amare  et  consolari  nolebat.    Cum  nox 

280  adesset,  imperator  cameram  intrauit  et  imperatricem  flentem 
inuenit.  Et  ait:  ,;Dic  michi,  karrissima,  ob  quam  rem  sie 
affligitur  anima  tua!"  At  illa:  ,; Nonne  tibi  constat  quomodo 
filius  tuus  maledictus  me  dilacerauit?  Propter  quod  michi 
dixisti  quod  moreretur,  et  adhuc  viuit."    At  ille:   »Cras  per 

285  iudicium  morietur;  et  hoc  est  melius  pro  me  et  te."  At 
illa:  „O  domine,  debet  tam  diu  viuere?  Amen  dico  tibi, 
timeo  quod  contingat  de  te  et  de  eo,  sicut  quondam  con- 
tingebat  de  pina  et  pinella."  At  ille:  ,;Rogo  te,  die  michi 
illud  exemplum!"     At  illa:   ,;Fiat  uoluntas  tua!" 

Prima  narratio  imperatricis  {Bl.   \A\v.). 

[Arbor.l 

290  Erat   quidam    burgensis   in    civitate    Roma,   qui  ortum 

pulcherrimum  habebat.  In  quo  orto  erat  pina  i.  e.  arbor 
nobilis,  que  singulis  annis  fructum  virtuosum  producebat  in 
tanta  virtute,  quod,  quicumque  infirmus  excepto  leproso  de 

fructu  commedit,  sanitatem  perfectam  inuenit.     Accidit  vno 

295  die  quod  burgensis  ortum  intrauit  Arborem  visitauit,  sub 
arbore  respexit,  vidit  quandam  pinellam  pulchram  crescere, 
uocauit  ortulanum  et  ait:  „Karissime,  curam  de  ista  pinella 
specialem  habeas,  quia  spero  meliorem  arborem  habere 
quam  ista  est."    Ait  ortulanus:   „Domine,  fiat  uoluntas  tua  !" 

300  Altera  die  intrauit  et  pinellam  visitauit;  uocauit  ortulanum 
et  ait:  »Karissime,  non  videtur  michi  quod  pinella  crescat, 
sicut  crescere  deberet."  Qui  ait:  „ Domine,  mirum  non  est. 
Arbor  ista  est  tam  longa  et  lata  cum  ramis,  quod  aer  pi- 
nellam   attingere    non    potest. "      At    ille:    „Ramos    arboris 

305  succide,  ut  aer  pinellam  possit  visitare."  Et  sie  factum  est. 
Stetit  arbor  totaliter  nuda.  Burgensis  tercia  vice  intrauit 
cito  post  hoc,  ut  pinellam  visitaret.  Cum  vero  eam  vidis- 
set,  ortulanum  uocauit  et  ait  ei:  „Karissime,  quomodo  est 
hoc?     Pinella    ad    libitum    meum    non    crescit."     Qui  ait: 

310  w  Domine,  mirum  non  est.  Altitudo  arboris  pluuiam  et 
solem  impedit,  per  que  duo  pinella  crescere  deberet."  At 
ille:  ;;Ex  quo  sie  est,  totam  arborem  succide,  quia  spero 
de  pinella  meliorem  habere  quam  arbor  ista  est."  Ortula- 
nus vero  totaliter  eam  succidit.     Postea   pinella   euanuit  et 

315  nullus  profectus  inde  venit.  Pauperes  ac  infirmi  hec  au- 
dien-(Bl.  1 42  r.)tes  malediccionem  omnibus  illis  dederunt, 
qui  auxilio  vel  consilio  fecerunt  vt  arbor  destrueretur,  per 
quam  infirmi  salui  facti  sunt. 

Prima  narracio  primi  magistri  (Bl.  143/*.). 
[Canis.j 

Miles  quidam  erat,  strennuus  valde,  qui  tantum  vnicum 
320  filium  habebat,  sicut  uos  habetis;  sed  erat  infans.     Tantum 
istum  infantem  dilexit,  puod  .111.  nutrices  pro  pueri  custo- 
dia ordinauit:  prima  nutrix,ut  cum  aleret;  secunda,  uteum  asor- 
dibus  lauaret;  tercia,  ut  eum  ad  dormiendum  alliceret.     Post 
puerum  istum  duo  habebat,  que  miro  modo  dilexit,  sc.  lepora- 
325  rium  Optimum  et  vnum  falconem.  Leporarius  iste,  quociens  ad 
aliquam  bestiam  cucurrit,  predam  tenuit,  quosque  dominus  eins 
venit.     Et  si  dominus  eins  at  bellum  debuit  accedere  et  in 
bello    expedire,    .III.    saltus    vel    .IV.  ante   dominum  suum 
fecit,  quando  equum  suum  ascendere  volebat.    Si  vero  non 
330  expediret  in  bello,  leporarius  statim,  cum  dominus  eins  as- 


—      76      — 

cenderet,  caudam  equi  tenuit  ac  eiulatus  emisit.  Per  ista 
duo  Signa  miles  erat  expertus,  quando  expediret  vel  quando 
in  uanum  equitaret.  Falconem  dilexit.  eo  quod,  quociens 
ad    predam    volauit,    non   defecit.     Miles    iste    miro    modo 

335  hastiludia  ac  torneamenta  dilexit,  vnde  semel  vnum  torne- 
amentum  sub  castro  suo  proclamari  fecerat.  Ad  quod 
torneamentum  miilti  nobiles  venerunt.  Miles  armauit  se, 
foras  exiuit,  domina  post  illum  et  omnes  de  familia.  Nu- 
trices vero  puerum  solum  in  cunabulo  dimiserunt,  ita  quod 

340  nullus  in  aula  erat  relictus  nisi  puer  in  cunabulo.  Lepo- 
rarius  iuxta  parietem  erat  iacens  et  falco  in  pertica.  Erat 
quidam  serpens  a  multo  tempore  omnibus  ignorantibus  in 
quodam  foramine  castri  nutritus,  qui,  cum  exitum  euncium 
audisset    de   aula   ad   torneamentum,    caput    suum    extendit 

345  extra  foramen.  Neminem  videns  nisi  puerum  in  cunabulo 
iacentem  exiuit  versus  cunabulum,  ut  puerum  occideret. 
Falco  hoc  percipiens  respexit  ad  leporarium  vidensque  illum 
dormire  sonitum  cum  alis  suis  fecerat,  ac  si  diceret:  ,;Surge 
a  sompno    et   adiuua   puerum    in    cunabulo  contra  serpen- 

350  tem!"  Leporarius  vero,  cum  sonitum  alarum  audisset,  a 
sompno  suo  est  expergefactus.  Vidit  serpentem  versus  cuna- 
bulum pergere,  contra  eum  accessit;  ambo  pungnaverunt, 
serpens  ut  puerum  occideret,  leporarius  ut  vitam  pueri  sa- 
luaret.      Dum    vero    sie    pungnassent,    serpens    leporarium 

355  momordit,  quod  sanguis  ab  eo  exiit  in  (Bl.  143v.)  magna 
copia,  ita  quod  tota  superficies  terre  in  circuitu  cunabuli 
plena  sanguine  erat  leporarii.  Leporarius,  cum  senssit  se 
ipsum  grauiter  vulneratum  esse,  cum  toto  impetu  in  ser- 
pentem insiluit,  in  tantum  quod  inter  eos  versum  est  cuna- 

360  bulum.  Tamen  cunabulum  .IV.  longos  pedes  habebat,  quod 
facies  pueri  terram  non  tetigit.  In  fine  leporarius  serpen- 
tem occidit.  Hoc  ipso  viso  iuxta  murum  jacebat  et  vulnera 
sua  lambebat.  Cito  post  hoc  ludus  torneamenti  erat  finitus 
et  nutrices  primo  intrabant.    Cum  vero  cunabulum  euersum 

365  viderunt  et  terram  in  circuitu  sanguinolentam  et  leporarium 
cruentatum,  credebant  inter  se  et  dixerunt  quod  leporarius 
puerum  occidisset;  nee  fuerunt  ita  prudentes,  ut  cunabulum 
verterent  et  quid  actum  esset  de  puero  viderent,  sed 
dixerunt:  „Fugiamus,  ne  dominus  noster  nobis  culpam  im- 

370  ponat  et  [nos]  interficiat!"  Cum  vero  essent  in  fuga,  do- 
mina eis  obuiauit  et  ait:  „Karissime,  quo  tenditis?"   At  ille: 

»0  domina,  heu  nobis  et  uobis!  Leporarius,  quem  tantum 
diligit  dominus  noster,  filium  vestrum  occidit  et  ibi  iuxta 
mumm  satiatus  de  sanguine  pueri  iacet.    Et  tota  superficies 

375  terre  in  circuitu  cunabuli  de  sanguine  pueri  est  plena." 
Domina,  cum  hoc  audisset,  ad  terram  cecidit  clamans  ac 
eiulans  et  dicens:  ,/Heu  michi,  heu!  quid  faciam!  Orbata 
sum  vnico  filio  meo."  Dominus  uero  de  ludo  venit  et, 
cum  sie  clamaret,   diligenter  quesiuit  causam   clamoris.     At 

380  illa:  ;;0  domine,  heu  nobis  duobus!  Leporarius  tuus,  quem 
tantum  dihgis,  vnicum  fiHum  nostrum  occidit  et  ibi  iuxta 
murum  satiatus  de  sanguine  pueri  iacet."  Miles  vero  com- 
motus  est  valde;  aulam  intrauit  Leporarius,  cum  dominum 
suum  vidisset,  surrexit,  sicut  potuit,    et   applausum  domino 

385  suo  fecit.  Miles  vero  gladium  extraxit  et  caput  leporarii  vno 
ictu  amputauit.  Hoc  facto  perrexit  ad  cunabulum,  euertit 
[eam]  et  puerum  sanum  inuenit.  Iuxta  cunabulum  corpus 
serpentis  mortuum  vidit,  vnde  per  certa  signa  cognouit 
quod    leporarius   ob   defensionem    pueri   serpentem  occidit. 

390  Tunc  cum  clamore  valido  et  fletu  scissis  crinibus  clamauit: 
,;Heu  michi,  heu!  Propter  verbum  vxoris  mee  leporarium 
meum  Optimum  occidi,  qui  vitam  pueri  mei  saluauit  et  ser- 
pentem occidit."  Heu  michi,  heu!  A  me  ipso  penitenciam 
accipiam."     Fregit  lanceam    suam    in   .III.   partes  et   nudis 

495  pedibus  ad  terram  sanctam  perrexit,  vbi  toto  tempore  vite 
sue  vixit. 

Secunda  narracio  imperatricis  {Bl.  145r.). 
[Aper.l 

Quidam  imperator  erat,  qui  quandam  forestam  habe- 
bat, in  qua  erat  aper  strennuus,  crudelis,  in  tantum  quod 
omnes  intrantes  occidit.     Imperator,    multum   de   hoc   con- 

400  tristatus,  fecit  proclamari  per  totum  imperium  quod,  si  quis 
aprum  occideret,  filiam  suam  vnicam  cum  toto  regno  post 
eius  decessum  haberet.  Facta  prociamacione  non  est  in- 
ventus  vnus,  qui  de  hac  re  vellet  se  intromittere.  Erat  tunc 
quidam  pastor  ovium  de  vili  sanguine  productus,  qui  intra 

405  se  cogitabat:  ,;Si  aprum  possem  occidere,  non  tantum  ego 
promotus  essem,  sed  omnes  de  meo  sanguine."  Accepit 
baculum  pastoralem  et  forestam  intrauit.  Aper,  cum  eum 
vidisset,    toto    conamine    in    eum    irruit.     Ille   vero   arbo- 

rem  ascendit.  Aper  vero  incepit  arborem  corrodere,  in 
410  tantum  quod  videbatur  pastori  quod  arbor  cito  caderet.  In 
arbore  autem  erat  copia  fructus.  Pastor  de  fructu  collegit 
et  ad  aprum  proiecit;  aper  vero  commedit.  Pastor  continue 
proiecit,  ita  quod  aper  est  repletus  et  ad  terram  iacuit. 
Hoc  percipiens  pastor  paulatim  descendit  et  cum  vna  manu 
415  aprum  scalpebat,  cum  alia  se  per  arborem  tenuit.  Pastor 
aprum  in  tantum  scalpebat,  quod  dormire  incepit.  Hoc 
videns  pastor  priuate  cultellum  extraxit  et  aprum  occidit. 
Et  filiam  imperatoris  desponsauit  et  post  eins  mortem  rex 
est  f actus. 

[Tertia  narracio  tercii  magistri]  {Bl.  150^). 
[Avis.] 

420  Ciuis  quidam   erat  in   ciuitate  [Roma],   qui   quandum 

picam  habebat,  quam  multum  dilexit,  in  tantum  quod  singulis 
diebus  linguam  ebraycam  eam  docebat;  et  tam  perfecte  in 
lingua  illa  erat  edocta,  quod  satis  aperte  loquebatur.  Pica 
ista,    quidquid   poterat  audire,   videre,    totum    domino   suo 

425  narrauit.  Ciuis  vero  quendam  iuuenculam  in  vxorem  habebat 
pulchram,  sicut  uos  habetis,  que  non  dilexit  maritum  suum, 
quia  non  poterat  ei  placere  per  omnia,  eo  quod  potens  non 
erat  debitum  carnale  reddere,  quociens  volebat.  Mulier  ista 
quendam   alium  sub    marito  suo   dilexit  et   omni   tempore, 

430  quo  maritus  ad  negociandum  extra  ciuitatem  pergeret,  tam 
cito  pro  amasio  suo  mittebat,  ut  secum  omni  nocte  dormiret. 
Pica,  cum  hoc  vidisset,  totum  in  aduentu  domini  sui 
narrauit,  in  tantum  quod  fama  per  totam  ciuitatem  laborabat 
de  eins  adulterio.    Ciuis  vero  super  hoc  sepius  eam  arguebat. 

435  Illa  vero  respondit:  ,;Tu  credis  pice  tue  maledicte;  quamdiu 
pica  tua  viuit,  semper  discordia  inter  nos  erit."  Qui  ait: 
,;  Domina,  pica  nescit  mentiri;  sed  sicut  videt  et  audit,  hoc 
michi  narrat.  Et  ideo  magis  ei  credo  quam  tibi."  Accidit 
semel  quod  ciuis  ad  partes  longinquas  perrexit  pro  merca- 

440  cionibus  perpetrandis.  Illa  statim  nuncium  ad  amasium 
destinauit,  vt  sine  {Bl.  \SOv)  vlteriori  dilacione  ad  eam 
veniret.  Ille  vero  usque  ad  noctem  distulit,  ne  ab  hominibus 
videretur.  Cum  nox  adesset,  ad  cameram  amasie  venit, 
ad   portam    pu Isabat.     Adest   illa    parata   et   ait:    „Audacter 

445  intra!     Nemo  te  videt."     Qui  ait:  «Pica  illa  maledicta  nos 

accusabit,  quia  per  eam  scandelizati  sumus."  At  illa:  ;;Intra 
secure!  Ac  nocte  erimus  de  pica  vindicati."  Cumque  intrasset 
et  per  aulam,  vbi  pica  erat,  transitum  fecisset,  pica  eum 
loquentem  audiuit  hec  verba:  ,;0  bona  amasia,  vltra  quam 

450  credi  potest  picam  timeo  per  omnia."  Pica,  cum  vocem 
eius  audisset,  [ait]:  „O  miser,  propter  noctis  obscuritatem 
te  non  potero  videre,  sed  vocem  tuam  audio.  Iniuste  agis 
cum  domino  meo,  quod  ipso  absente  iam  cum  vxore  sua 
vis  dormire.     Amen  dico  tibi,  cum  dominus  meus  venerit, 

455  omnia  ei  narrabo."  Ille  hoc  audiens  ait  amasie  sue:  ,;Ecce 
karissima,  dixi  tibi  quod  pica  nos  confundet. "  Que  ait: 
wNoli  timere;  nocte  ista  erimus  vindicati  de  pica."  Cameram 
intrauerunt  et  simul  nocte  illa  dormierunt.  Domina  circa 
gallicantum  surrexit  et  ancillam  eius  ad  se  uocauit  et  ait  ei: 

460  wEamus  et  scalam  accipiamus  et  tectum  domus  ascendere 
debemus,  quia  de  pica  nocte  ista  me  vindicabor."  At  illa: 
wPreceptum  tuum  adimplebo."  Scalam  acceperunt;  in 
summitate  domus  foramen  fecerunt  supra  casam,  in  qua 
pica   erat;    tectum   ascenderunt   habentesque   secum    paruos 

465  lapillos,  arenam  maris  et  aqua  scutellam  plenam.  Ista  tria 
per  totam  noctem  super  picam  proiecerunt,  ita  quod  fere 
pica  mortua  erat.  Hoc  facto  descenderunt.  Mane  vero 
amasius  per  posticum  ambulauit.  Hora  prima  ciuis  domum 
venit  et,  sicut  solitus  erat,  in  principio  introitus  picam  visitauit 

470  et  ait  ei:  ;;0  pica,  pica,  die  michi  quomodo  erat  tibi  in 
mea  absencia!"  At  illa:  ,;0  domine,  primo  tibi  dico  rumores, 
quos  audiui.  Vxor  tua  in  noctis  obscuritate  amasium  suum 
intrare  permisit,  quam  grauiter  arguebam  et  dixi  quod  in 
aduentu  tuo  omnia  accusarem;    hoc  non  obstante  cameram 

475  tuam  intrauit  et  cum  domina  tua  dormiuit.  Queris  ergo  a 
me,  quomodo  in  tua  abscencia  michi  erat.  Amen  dico  tibi, 
numquam  tam  male  sicut  ista  nocte,  quia  fere  sum  mortua. 
Grando,  nix  et  pluuia  per  totam  noctem  super  me  ceciderunt, 
in   tantum    quod   fere   sum   extincta."     Domina,   cum    hoc 

480  audisset,  [ait]:  ;,0  domine,  iam  credis  pice  tue  quod  nocte 
ista  erat  grando  ac  pluuia.  Per  totum  annum  non  erat 
nox  tam  amena  sicut  nocte  ista."  Maritus  ait:  ,;Hoc  a 
uicinis  meis  queram,  quia  tibi  non  credo,  sed  magis  pice." 
Perrexit  ad  vicinos  et  ait:    wKarissimi,   amore   meo    dicatis, 

485  si  erat  pluuia  aut  grando  siue  tempestas  nocte  ista?"  At 
illi:  wSine  dubio  aliqui  ex  nobis  vigilabant  et  non  erat  per 

totum  annum  tarn  amena  nox  sicut  {Bl.  \S\  r)  ista,  sine 
omni  pluuia  ac  grandine."  Ciuis,  cum  hoc  audisset,  domum 
suam  intrauit  et  ait:    »Domina,    sicut  tu  michi  retulisti,   ita 

490  dicunt  vicini  mei  quod  per  totum  annum  non  erat  tam 
amena  nox  sicut  nocte  ista."  Que  ait:  „O  domine,  iam 
satis  aperte  perpendere  potestis  quod  mendax  est  et  dis- 
cordiam  inter  nos  fecit.  Et  per  eam  per  totam  civitatem 
sum  diffamata."    Ciuis  perrexit  ad  picam  et  ait  ei:   »Nonne 

495  propriis  manibus  singulis  diebus  pascebam  te?  Et  tu 
mendacia  inter  me  et  vxorem  posuisti,  in  tantum  quod  per 
mendacia  tua  vxor  mea  per  totam  civitatem  est  diffamata?" 
Ait  pica:  »Nouit  deus  quod  nescio  mentiri;  sed  sicut  audiui 
et  vidi,  sie  tibi  retuli!"     At  ille:  »Mentiris!    Nonne  michi 

500  dixisti  quod  nocte  ista  fuissent  grando,  nix  et  pluuia,  in 
tantum  quod  fere  vitam  tuam  amisisti?  Cum  tamen  a 
vicinis  meis,  qui  te  diligunt,  veritatem  quesiui  et  totum 
oppositum  michi  dixerunt;  immo,  quod  plus  est,  per  totum 
annum  non  erat  nox  tam  amena  sicut  nocte  ista.    Ammodo 

505  talia  mendacia  nee  discordiam  inter  me  et  vxorem  non 
facies."  Picam  accepit  et  caput  eins  de  corpore  extraxit. 
Domina,  cum  hoc  vidisset,  gauisa  est  valde  et  ait:  „O 
domine,  optimam  rem  fecisti;  iam  poterimus  in  pace  viuere." 
Cum  vero  picam  occidisset,  respexit  supra,  vidit  in  summi- 

510  täte  domus  foramen  et  scalam,  per  quam  ascendebant  vxor 
et  ancilla.  Ammirabatur,  quare  scala  ibidem  posita  fuisset 
et  quomodo  foramen  factum  fuisset.  Statim  per  eandem 
scalam  ascendit  et  supra  tectum  vas  aque  plenum  et  paruos 
lapillos  ac  harenam  maris  inuenit.    Ciuis,  cum  hoc  inuenisset, 

515  fraudem  vxoris  sue  cognouit,  quomodo  picam  cum  aqua, 
lapidibus  et  harena  maris  per  totam  noctem  confuderunt, 
per  que  pica  credidit  quod  pluuia  et  grando  esset.  De 
scala  descendit  et  voce  alta  clamauit:  »Heu  michi,  heu! 
propter   verbum    vxoris   mee   bonam    picam    meam    occidi, 

520  que  erat  totum  solacium  meum  et  veritatem  dixit  in  omnibus!" 
Statim  pre  dolore  lanceam  suam  in  .111.  partes  fregit;  omnia, 
que  habuit,  vendidit  et  ad  terram  sanctam  perrexit  et  nun- 
quam  ad  vxorem   est  reuersus. 

Tunc  ait  magister  imperatori:   »Domine,  intellexisti  que 

525  dixi?"  At  ille:  »Eciam,  peroptime."  Qui  ait:  »Nonne  illa 
fuit  maledicta,  que  sie  picam  occidi  fecerat  per  mendacia?" 
At  ille:    »Eciam,    tota   plena   maledictionibus;    multum   pice 


I 

compacior,  que  pro  ueritate  sie  vitam  amisit.  Amen  dico 
tibi,  Optimum  exemplum  michi  narrasti.   Non  morietur  filius 

530  meus  hodie."  Ait  magister:  ;,Si  sie  feceris,  sapienter  agis. 
Sed  reddo  tibi  grates,  quod  filio  tuo  hodie  pepercisti.  Ad 
deum  te  recommendo."  Imperatrix,  cum  audisset  quod  puer 
illo  die  saluatus  esset,  fleuit  amare,  in  tantum  quod  in  aula 
vox  eins  est  audita  dicens:   »Heu  michi,  quod  vmquam  vxor 

535  imperatoris  facta  sum !  (BL  1  5 1  /'.)  Vtinam  mortua  essem, 
cum  ad  partes  istas  venissem!"  Imperator,  cum  clamorem 
eins  audisset,  cameram  intrauit,  diligenter  ab  ea  quesivit, 
cur  talia  protulisset.  Que  ait:  ,/ Domine,  nonne  causam 
magnam  habeo,   ex  quo  vxor  tua   sum   et  in   societate  tua 

540  sie   per   filium    tuum    dilacerata,    quam    cruentatam   vidisti? 

Et  michi  dixisti  quod  occidetur  et  adhuc  viuit.    Quare  ergo 

•   non  debeo  dolere?"     Ait  imperator:    vLibenter  vellem  tibi 

placere,  et  iusticiam  in  eum  exercere;    sed  die  hesterna  ab 

vno  de  magistris  eins  audiui  tale  exemplum,  quod  differebam 

545  eius  iudicium."  At  illa:  „O  domine,  iam  dicis  quod  propter 
vnum  exemplum  magistri  sentenciam  contra  filium  tuum 
distulisti!  Amen  dico  tibi  pro  toto  mundo,  tibi  continget 
de  .VII.  magistris  tuis,  sicut  quondam  contigit  de  vno  impe- 
ratore  et  de  suis  .VII.  magistris."    At  ille:   ,;Rogo  te,  narra 

550  michi  hoc!"  Que  ait:  ;;Ad  quid  debeo  in  vanum  laborare? 
Si  scirem  quod  proficerent  verba  mea,  tibi  narrarem  optima 
exempla;  sed  nichil  michi  proficit,  quia,  quitquit  ego  ad 
salutem  tuam  narro,  magistri  tui  ad  destructionem  operantur. 
Et  hoc  per  exemplum    potero   tibi    demonstrare."     At  ille: 

555  „O  bona  domina,  quod  differtur,  non  auffertur.  Licet 
sentenciam  mortis  eius  distulissem,  non  propter  hoc  vitam  ei 
dedi.  Sed  michi  narra  vnum  notabile  [exemplum],  per 
quod  potero  melius  precauere."  [Cui  imperatrix]:  „Libenter 
narrabo;    sed  rogo    deum   meum   ut   verba   mea    locum   in 

560  corde  tuo  habeant." 

Quarta  narracio  quarti  magistri  (BL   154/'.). 
[Tentamina.] 

Miles  quidam  senex  ac  iustus  a  multo  tempore  sine 
vxore  ac  prole  extitit  Tandem  venerunt  eius  amici,  sicut 
satrape  imperii  ad  uos  venerunt,  consulendo  ut  vxorem  ac- 
ciperet.     Miles   sie  eonsultus  et  ab  amicis   pulsatus  conces- 

Ulrich,   Lateinische  Novellistik  des  Mittelalters.  6 

565  Sit.  Uli  vero  filiam  prepositi  Rome,  pulchram  valde,  ad  eum 
duxerunt.  Quam  cum  vidisset,  statim  in  occulis  suis  captus 
est.  Eam  desponsauit  ac  miro  modo  dilexit.  Accidit  quod 
per  .III.  (Bl.  I54v.)  annos  ad  inuicem  steterunt  et  nullam 
prolem  habere  potuerunt.     Cum  vero  quodam  die  domina 

570  mane  surrexit,  ad  ecciesiam  perrexit.  Per  uiam  matri 
obuiabat  et  ait  ei:  „O  mater,  dominus  sit  tecum!"  Que 
respondit:  „Ei  tecum,  bona  filia!  Die  michi,  quomodo  de 
marito  tuo  tibi  placet!"  At  illa:  wPessime.  Tantum  michi 
placeret   iuxta   truncum  iacere,  quam  iuxta  maritum  meum. 

575  Nullum  solacium  corporale  ab  eo  potero  habere  et  ideo 
alium  volo  diligere."  Que  ait:  „O  bona  filia,  per  tantum 
tempus  pater  tuus  et  ego  simul  fuimus  et  nunquam  de  tali 
fatuitate  me  intromisi."  At  illa:  „O  mater,  non  est  mirum, 
quia   ambo   eratis  iuuenes  et  quilibet  solacium  ab  alio  op- 

580  tinebat.  Non  sie  est  de  domino  meo,  qui  est  senex  et  frigi- 
dus  ac  per  omnia  impotens;  et  ideo  tantum  iuxta  truncum 
iacerenr,  sicut  iuxta  illum.  Et  ideo  amare  alium  volo." 
Ait  mater:  „O  filia,  si  amare  vis,  die  michi,  quem  intendis 
diligere!"     At    illa:    » Gerte,    presbyterum    istius    civitatis." 

585  Que  ait:  ,;0  sancta  Maria,  cur  presbyterum?  Nonne  melius 
esset  et  minus  peccatum  militem  vel  armigerum  diligere 
quam  presbyterum!"  At  illa:  »Non.  Et  hec  est  racio.  Si 
militem  vel  alium  diligerem,  cito  de  me  saciatus  esset  et 
tunc  me  derideret  ac  in  opprobrium  haberet.     Non  sie  de 

590  presbytero,  quia  secretum  meum  reuelare  non  audet,  nisi 
se  ipsum  confunderet  et,  quitquit  habet  partem,  de  eo  opti- 
nebo.  Et  ideo  presbyterum  amare  uolo."  Ait  mater:  Audi 
consilium  meum  et  bene  tibi  erit!  Senes  sunt  valde  crude- 
les;  tempta  eum  prius  et  si  sine  pena  euadere  possis,  pres- 

595  byterum  diligas!"  Que  ait:  „O  bona  mater,  non  potero 
tantum  exspectare."  At  illa:  »Sub  benedictione  mea  michi 
acquiescas  et  prius  eum  tempta!"  Que  ait:  »Propter  tuam 
benediccionem  volo  penam  sustinere  Interim.  Sed  die 
michi,  in  quo  eum  temptabo!"    Que  ait:    »Arborem  quan- 

600  dam  nouiter  plantatam  habet,  quam  miro  modo  diligit. 
Illam  succide,  cum  ad  uenandum  pergat,  et  in  ignem  pone! 
Et  si  illud  delictum  tibi  remittat,  tunc  securius  presbyterum 
diligere  poteris."  At  illa:  „Istud  adimplebo.  Ad  deum  te 
recommendo."     Domum  perrexit  et  vbi  esset  maritus  que- 

600  siuit.     Que  respondit:    „Domine,  ad  ecciesiam  perrexi,  ubi 

divina  audiui  et  cum  matre  locuta  fui."  Ait  miles:  wMichi 
bene  placet  ut  omni  die  de  mane  primo  queras  regnum 
dei."  Post  hoc  cito  miles  ad  uenandum,  sicut  solitus  erat, 
perrexit      Domina   vero    dixit    ortulano:    ,;Karissime,    ecce 

610  ventus;  et  dominus  meus  in  aduentu  suo  frigidus  erit. 
Ortum  intremus  et  aliqua  ligna  succide,  per  que  dominus 
meus  calefieri  possit!"  Qui  ait:  »Bonum  est."  Ortulanus 
securim    accepit,   ortum   intrauit,   domina   sequebatur,    hinc 

f    inde  superflua   lignorum   collegit,  donec  ad  arborem  illam 

615  venit,  quam  miles  tantum  dilexit  Dixit  domina  ortulano : 
»Arborem  istam  nouiter  plantatam  succide!"  At  ille:  »Absit 
a  me  hoc  perpetrare!  Nam  dominus  meus  istam  arborem 
plus  diligit  (Bl.  I55r.)  quam  omnes  in  orto  crescentes." 
lila  hoc  audiens  securim  de  manibus  eius  accepit  et  arborem 

620  totaliter  succidit  et  inter  cetera  ligna  in  ignem  posuit.  Hora 
vespertina  miles  de  venacione  venit  totaliter  frigidus.  Do- 
mina vero  ei  obuiam  perrexit  et  kathedram  iuxta  ignem 
posuit,  in  qua  eum  collocavit  ad  calefaciendum.  Cum  vero 
per  horam  sedisset  et  calefactus  fuisset,    odor   lignorum  ad 

625  eum  peruenit.  Ortulanum  vocauit  et  ait:  »Karissime,  per 
odorem  sencio  quod  arbores  nouiter  plantate  sunt  in  igne 
isto."  At  ille:  »Eciam,  domine,  arbores  succidi  ex  precepto 
domine  mee."  At  miles:  „Absit  ut  arbor  mea  nouiter 
plantata  sit  in  igne!"     Domina    statim    respondit:    »Immo, 

630  domine,  ego  hoc  feci,  perpendens  quod  tempus  fuisset  fri- 
gidum,  et  ideo  de  tali  igne  ordinaui."  Miles  vero  torvo 
vultu  eam  respexit  et  ait:  »Ideo  dei  malediccionem  habeas, 
ex  quo  sciuisti  quod  tantum  arborem  illam  dilexi  et 
destruxisti ! «     lila  hoc  audiens  flevit  amare  et  ait:    „O  do- 

635  mine,  propter  bonum  hoc  feci,  et  ideo  intencionem  meam 
debes  acceptare.  Si  sciuissem  quod  tibi  displicuisset,  nun- 
quam  hoc  attemptassem."  Ait  miles:  »;Cessa  a  fletu!  Tibi 
ad  presens  remitto."  Mane  autem  facto  domina  surrexit  et 
ad  ecclesiam    perrexit.     Per    viam    matri    obuiabat    et    ait: 

640  wBene  sit  tibi  nunc  et  in  eternum!  lam,  bona  mater, 
amare  uolo,  quia  dominum  meum  temptaui,  sicut  michi 
dixisti;   parum    fleui    et   totum  michi  remisit.     Et  ideo  per 

p  deum  omnipotentem  presbyterum  de  cetero  amare  uolo." 
Ait  mater:  „O  filia,  licet  senes  vna  vice   parcant,   alia  vice 

645  penam  duplicant  et  ideo  consulo  ut  eum  adhuc  temptes." 
Que  ait:  »Mater,  quid  dicis?     Non   potero  vlterius  exspec- 

tare.  Tot  torsiones,  punctiones  in  vmblico  sustineo  propter 
amorem  presbyteri,  quod  deberes  michi  compati."  Ait 
mater:    „O  bona  filia,    prima   vice   propter   meam  benedic- 

650  cionem  maritum  tuum  temptasti;  iam  propter  benediccionem 
patris  tui  adhuc  semel  eum  temptes  et  si  tunc  euadere  potes, 
presbyterum  diligas."  Que  ait:  »Grauis  pena  michi  est 
per  tantum  tempus  exspeciare.  Verumtamen,  ut  benedic- 
cionem patris  merear,  adhuc  eum  temptare  uolo  semel.    Sed 

655  die  michi,  o  bona  mater,  in  quo  debeo  temptare  eum!" 
At  illa:  wTibi  bene  constat  quod  parvum  caniculum  habet, 
quem  multum  dihgit,  eo  quod  bene  latrat  et  lectum  eins 
custodit.  Illum  canem  coram  eo  occidere  debes,  et  si  tunc 
euadere  possis,  presbyterum  in  nomine  domini  dihgas."    At 

660  illa:  ;;Istud  adimplebo;  sed,  ut  credo,  non  est  natus  de 
muliere,  qui  tam  care  benediccionem  patris  emerat  et  matris, 
Ad  deum  te  recommendo."  Domum  perrexit  et  diem  illum 
in  solacium  duxit.  Cum  nox  adesset,  lectus  de  purpura  et 
bysso  paratur.     Miles    vero    Interim    iuxta   ignem    sedebat; 

665  paruus  canis  intrauit,  ut  solitus  erat,  et  super  lectum  ascen- 
dit.  Domina  vero  eum  per  duos  pedes  posteriores  accepit 
et  Caput  ad  parietem  percussit,  quousque  cerebrum  eins 
erat  circumquaque  effusum.  Miles  hec  videns  ait:  ,;0  pes- 
sima  inter  omnes  (Bl.  155v.),  quas  vnquam  vidi!  Cur  cani- 

670  culum    meum    ante    occulos  meos  occidisti?"     At  illa:    ;;0 

domine,  nonne  vides  quod  lectus  noster  preciosis  pannis  est 

coopertus?    Caniculus  vero  de  luto  venit  et  nostros  pannos 

.  preciosos  confudit."    Qui  ait:   ,;Magis  dilexi  caniculum  quam 

lectum."   Que  ait:   „O  domine,  quitquit  ego  ad  commodum 

675  tuum  studeo  perpetrare,  tu  vertis  in  malum."  Statim  in- 
cepit  flere,  caput  percutere  et  ait:  „Heu  michi,  heu!"  Miles 
vero  videns  fletum  suum  dixit:  ,;A  fletu  cessa!  Tibi  ad 
presens  remitto."  Que  ait:  „Dens  det  michi  cor  tuum 
cognoscere,    quod    possim    tibi    placere   de  cetero!"     Mane 

680  vero  surrexit  et  ad  ecclesiam  perrexit,  in  qua  matrem 
orantem  inuenit,  et  ait:  ,;0  mater,  dominus  sit  tecum! 
Certe,  iam  presbyterum  amare  volo;  satis  care  eins  amorem 
emi,  quod  tam  diu  propter  vestras  benedicciones  exspectaui. 
Feci,  sicut  michi  dixisti,  et  cum  parum  incepi  flere,    michi 

685  remisit  ex  toto  corde."  Ait  mater:  ,;0  filia  dilecta,  non 
est  crudelitas  super  crudelitatem  senum.  Consulo  quod 
adhuc  semel   eum    temptes."     At   illa:    „Mater,    in    uanum 

laboras.  Si  scires  quid  et  quantum  pro  amore  presbyleri 
pacior,    si    me   diligeres,    statim    michi    consentires."       Ait 

690  mater:  ,;Audi  me  semel  et  amplius  non  te  impediam! 
Bene  tibi  constat  quod  lac  ex  mamillis  meis  suxisti  et  do- 
lores tecum  in  partu  habui.  Propter  illas  mamillas  et  do- 
lores adhuc  eum  tempta  tercia  vice!  Et  [si]  tunc  sine  pena 
transieris,    votum    deo    voueo    quod   te   non   impediam  de 

695  cetero."  Que  ait:  ,;Est  michi  pena  grauis  per  tantum 
tempus  a  presbytero  abstinere.  Sed  quia  votum  deo  fecisti 
quod  me  ammodo  non  impedias,  die  michi,  in  quo  eum 
temptare  debeo,  et  hoc  adimplebo."  At  illa:  «Die  dominica 
futura,  ut  bene  tibi  constat,  maritus  tuus  conuiuium  habebit, 

700  in  quo  conuiuio  pater  tuus  et  ego  erimus  et  omnes  nobiliores 
civitatis  romane.  Cum  vero  omnes  in  mensa  sunt  collo- 
cati,  pater  tuus  tanquam  principalis  mensam  incipiet,  et  tu 
ex  opposito  patris  tui  eris  collocata.  Cum  vero  mensa 
pulmento,    vino    atque    aliis    ferculis    fuerit    plena,    private 

705  clauem  tuam  in  fine  mappe  ligari  facias  et  verba  ista  debes 
proferre:  »Ecce,  quam  debilis  memorie  sum!  Cultellum 
meum  in  cameram  dimisi  et  mecum  non  portaui."  Hoc 
dicto  cum  impetu  de  kathedra  surgas  et  mappam  tecum  in 
terram  trahas,    et  si  tunc  penam   euadas,   votum  deo  facio 

710  quod  presbyterum  vel  quemcumque  alium  diligas  et  te 
amplius  non  impediam."  At  illa:  »Libenter  illud  perpe- 
trabo."  Vale  fecit  matri;  domum  perrexit.  Adest  dies 
dominicus;  hora  debita  omnes  inuitati  ad  conuiuium  venerunt. 
Prepositus,   pater  eins,    mensam  incepit  et  filia  ex  opposito 

715  in  kathedra  collocata  est  et  sie  per  ordinem  sederunt  Cum 
vero  mensa  diuersis  pulmentis,  ferculis  ac  vino  repleta 
fuisset,  domina  ait  voce  alta:  vEcce,  quam  labilis  memorie 
sum  ego!  Cultellum  meum  in  camera  dimisi."  Et  statim 
clauem  in  mappam  ligauit  et  ait:  ,;Vadam  et  cultellum  meum 

720  queram."  Surrexit  cum  impetu  et  totam  mappam  cum 
superad-(^/.  l56A'.)clitis  ad  terram  post  se  traxit.  Cyphi 
aurei  et  argentei  in  terra  iacuerunt  et  alia  cibaria.  Miles 
vero  vltra  quam  credi  potest  amaritatus  est  et  verecundiam 
magnam  paciebatur.    Statim  nouam  mappam  ac  omnia  noua 

725  ordinari  fecit,  deinde  cum  omni  gaudio  omnes  solicitabat 
vt  cibum  laute  sumerent  ac  biberent.  Omnes  vero  erant 
consolati.  Finito  conuiuio  omnes  grates  militi  dederunt. 
iVlane  vero  surrexit  miles  et  ad  ecclesiam   perrexit,    in  qua 

divina  audiuit.     Finita  missa  ad  barbitonsorem   perrexit  et 

730  ait:  wKarissime,  esne  peritus  in  sanguinem  trahendo  de 
quacumque  vena  tibi  dixero?"  At  ille:  wEciam,  domine, 
peroptime,  in  periculo  meo."  Qui  ait:  »Sequere  me  cum 
instrumento  acuto!"  Secutus  est  eum.  Cum  vero  domum 
suam  intrauit,  accessit  ad  lectum,  in  qua  erat  domina,  et  ait: 

735  wSurge  cito,  surge!"  At  illa:  „Nondum  est  hora  tercia." 
At  ille:  ,;Et  si  non  fuerit  hora  prima,  surgere  debes."  Que 
ait:  ,;0  domine,  ad  quid  debeo  surgere?"  Qui  respondit: 
wVt  sis  minuta  ex  utroque  brachio."  Respondit:  „O  domine, 
nunquam    eram    minuta."      At   ille:     «Verum    est   et    ideo 

740  infatuata  es.  Non  recolis,  quid  michi  fecisti?  Primo  arborem 
meam  succidisti;  secundo  caniculum  meum  occidisti;  hesterna 
die  in  confusionem  meam  mappam  traxisti  et  si  quartum 
perpetrasses,  me  pro  perpetuo  confudisses.  Causa  huius  est 
corrupcio  sanguinis.  Ideo  illam  corrupcionem  extrahere  volo, 

745  ut  me  nee  te  de  cetero  confundas."  Illa  vero  surrexit  flendo, 
manus  ad  eum  eleuando  ac  dicendo:  w Miserere  mei!"  At  ille: 
;;Noli  misericordiam  petere,  quia  per  misericordiam,  quam 
deus  operatus  est,  nisi  cicius  brachium  ad  ignem  extendas,  san- 
guinem cordis  tui  habebo.  Recole  quanta  mala  michi  fecisti ! " 

750  Illa  vero  brachium  ad  ignem  extendit.  Ait  miles  flebotomatori: 
„Percute  satis  profunde!  Et  nisi  feceris,  te  percuciam." 
Ille  vero  ictum  dedit,  sanguis  in  magna  copia  exiuit,  nee 
ligari  permisit,  donec  color  faciei  eins  mutaretur.  Hoc  facto 
ait:   ,;Iam  liga  illud  brachium  et  aliud  ad  ignem  extendel" 

755  Que  ait:  ,;0  domine,  propter  deum  miserere  mei!  Ecce 
morior!"  Qui  ait:  ,;Istud  cogitasse  debuisses,  quando  illa 
mala  perpetrasti."  Illa  vero  brachium  sinistrum  ad  ignem 
extendit;  alius  percussit,  donec  sanguis  in  magna  copia  exiuit, 
ita   quod    color    mutabatur.     Brachium    ligari    fecit   et   ait: 

760  ;;Iam  ad  lectum  tuum  perge  et  de  cetero  cogita  te  emen- 
dare!"  Hiis  dictis  foras  exiuit.  Illa  vero  totaliter  debilitata 
lectum  intrauit  et  ancillam  suam  ad  se  uocari  fecit.  Que 
cum  venisset,  ait  ei:  ,;Cito  sine  vlteriori  dilacione  post 
matrem  meam  perge,   antequam  moriar,  ut  ad  me  veniat!" 

765  Mater,  cum  audisset,  satis  gauisa  venit  ad  filiam.  Filia, 
cum  vidisset  matrem,  ait:  „O  mater  dulcissima,  fere  sum 
mortua,  quia  tantus  sanguis  exiuit  de  me,  quod  non  credo 
vivere."  Ait  mater:  „Predixi  tibi  quod  senes  essent  crudeles. 
Nunquam  ammodo  presbyterum  {Bl.   I56i'.)  vis  diligere?" 

770  Que  ait:  w  Presbyterum,  presbyterum?  Dyabolus  confundat 
eum!  Nunquam  de  cetero  aliquem  uolo  diligere  nisi 
dominum  meum." 

Sexta  narracio  imperatricis  {Bl.  \6\v). 
[Senescalcus.] 

Rex  quidam  erat  miro  modo  inflatus,  in  tantum  quod 
mulieres  eum   appropinquare  abhorrebant.     Rex  iste  inten- 

775  debat  corpora  apostolorum  Petri  et  Pauli  de  Roma  violenter 
aufferre.  Dum  esset  in  uia,  in  quadam  ciuitate  hospitatus 
est;  uocauit  senescalcum  suum,  quem  multum  dilexit  et  in 
quo  pre  ceteris  confidebat,  et  ait  ei:  „Karissime,  quere  michi 
mulierem  pulcram,  ut  in  sinu  meo  nocte  ista  dormiat."    At 

780  ille:  w  Domine,  mulieres  sciunt  te  inflatum;  sine  magno 
precio  nulla  veniet  ad  uos."  Ait  rex:  »Nonne  diues  satis 
sum  ego?  Querat  mulier  quantum  voluerit  et  dabo  ei, 
etiam  si  petat  mille  florenos."  Senescalcus  hec  audiens 
ductus  cupiditate  ad  vxorem  propriam,  que  erat  pulcra  valde 

785  ac  casta,  accessit  et  ait:  ,;Karissima,  per  te  poterimus  lucrari." 
Que  ait:  „Die  michi,  domine,  quomodo?"  At  ille:  ,; Dominus 
meus  rex  mulierem  appetit  nocte  ista;  sed  quia  est  inflatus, 
vix  mulier  inueniri  poterit,  que  ad  eum  accedere  velit.  Ideo 
michi    precepit   mulierem    conducere   precio;    etiamsi    mille 

790  florenos  ei  darem,  non  propter  hoc  dimitterem.  Vnde, 
karissima,  ducam  te  ad  lectum  suum  in  noctis  obscuritate; 
et  ante  diem  surges  et  sie  tantam  peccuniam  poterimus 
optinere."  (Bl.  162/*.)  At  illa:  »Licet  non  esset  inflatus, 
absit   hoc   a   me    ut    propter   bona    aliqua    temporalia   tale 

795  peccatum  contra  deum  committerem!"  Ait  senescalcus:  «Et 
ego  deo  uoueo,  nisi  uoluntatem  meam  perfeceris,  nunquam 
bonum  diem  mecum  habebis."  Illa  uero  hec  audiens  timuit 
valde,  in  tantum  quod  ex  timore  ei  consensit.  Senescalcus, 
cum  hoc  audisset,   venit  ad  regem  et  ait:    » Domine,   vnam 

800  mulierem  satis  pulchram,  generosam  inueni,  que  non  minus 
quam  mille  florenos  vult  recipere;  et  cum  hoc  ut  in  noctis 
obscuritate  veniat  et  ante  diem  recedat,  ne  videatur  ab 
hominibus."  Ait  rex:  ,; Michi  per  omnia  bene  placet."  Cum 
nox    adesset,    senescalcus    vxorem    suam    ad    lectum    regis 

805  introduxit  et  clauso  hostio  camere  recessit.  Senescalcus  vero 
circa  gallicantum  surrexit  et  uenit  ad  regem  et  ait:  ,;  Domine 
mi,  cito  dies  est.    Bonum  est  ut  teneamus  promissum  quod 

mulier  iuxta  uos  recedat,  ne  ab  hominibus  videatur!  Res- 
pondit    rex:     ;;Amen    dico    tibi,    ipsa    michi    bene    placet; 

810  nondum  recedet"  Senescalcus  hoc  audiens  tristis  recessit. 
Vix  per  aliquot  tempus  exspectabat,  quando  rediit  et  ait: 
»;  Domine  mi,  aurora  est.  Dei  amore  eam  permittatis  exire!" 
Et  iile:  ,;Certum  est  quod  adhuc  non  exibit.  Ad  lectum 
tuum  perge  et  hostium  post  te  claude!"    Senescalcus  tristis 

815  valde  recessit.  Hinc  inde  ambulauit,  quousque  diem  clare 
vidit.  Statim  cameram  intrauit  et  ait:  „Domine  mi,  dies 
est  clara.  Mulier  erit  confusa,  si  videatur.  Permittatis  eam 
exire!"  At  ille:  ;; Gerte  nondum  exibit,  quia  optime  michi 
placet    de    societate    sua."      Senescalcus    hec    audiens    non 

820  poterat  se  vlterius  continere;  ait:  ,;0  bone  domine,  permit- 
tatis eam  exire,  quia  vxor  mea  est!"  Rex  hec  audiens  ait: 
wAperi  fenestram,  vt  videam,  si  verum  est  quod  dicis!" 
Ille  vero  fenestram  aperuit  et  clara  dies  apparebat.  Respexit 
rex   super   mulierem   vidensque   quod    vxor   senescalci    sui 

825  esset,  ait:  ,;0  pessime,  quare  propter  paruam  peccuniam  confu- 
disti  vxorem  tuam,  quod  me  ignorante  eam  tradidisti? 
Exeas  cito  de  regno  meo,  quia,  si  vltra  diem  istum  moram 
feceris,  morte  turpissima  eris  condempnatus!"  Senescalcus 
vero    hoc    audiens    fugit   nee    ultra    comparuit;    rex    vero, 

830  quamdiu  vixit,  vxorem  eins  in  honore  et  gaudio  secum 
tenuit  -  Post  amocionem  senescalci  exercitum  collegit  et 
Romam  obsedit  tam  diu,  quousque  Romani  corpora 
sanctorum  Petri  et  Pauli  volebant  ei  dare,  ut  discederet. 
Erant  tunc  in  ciuitate  .VII.  sapientes,  sicut  iam  uos  habetis, 

835  de  quorum  concilio  tota  ciuitas  erat  regulata.  Venerunt 
ciues  ad  sapientes  et  dixerunt:  „Quid  faciemus?  Ciuitas 
est  in  periculo  perdendi;  vel  oportet  eis  ciuitatem  dari  aut 
corpora  sanctorum."  Ait  primus:  »Ego  manucapio  vno 
die  ciuitatem  et  corpora  {Bl.  162v.)  saluare."    Ait  secundus: 

840  ;;Et  ego  secundo  die  manucapio  saluare."  Et  sie  omnes 
per  ordinem  dixerunt,  sicut  magistri  tui  filio  tuo  promiserunt. 
Rex  vero  incepit  ciuitati  dare  insultus.  Primus  sapiens 
incepit  allegare  pro  pace,  vnde  ita  prudenter  incepit  loqui 
quod  rex  desistebat,  et  quolibet  die  vnus  post  alium,  donec 

845  ad  ultimum  venit.  Venerunt  ciues  ad  eum  et  dixerunt: 
;;0  bone  magister,  rex  iurauit  quod  die  crastina  ciuitatem 
habebit,  vel  omnes  moriemur.  Salua  nos,  sicut  iam  socii 
tui  fecerunt!"    At  ille:   „Nolite  timere!    Crastina  die  vnum 

opus  perpetrabo  quod  rex  fugam  accipiet  cum  exercitu  suo." 

850  Die  crastina  rex  graues  insultus  ciuitati  dedit.  Magister 
quadam  tunica  mirabili  se  induit  habensque  in  tunica  pennas 
pauonis  et  parua  tintinabula  et  alios  colores  aliarum  auium, 
caudas  surellorum  et  sie  cum  duobus  gladiis  politis  alciorem 
turrem   ciuitatis  ascendit,    vbi   rex   cum    toto    exercitu   eum 

855  videre  posset.  Incepit  se  hinc  inde  mouere,  duos  gladios 
in  ore  teuere  et  miro  modo  splendere.  Uli  vero  de  exercitu 
[hoc]  videntes  regi  dixerunt:  ,/0  domine,  nonne  videtis  in 
summitate  turris  vnum  mirabile?"  At  ille:  wEt  satis  mira- 
bile;    sed    quit    sit,    penitus    ignoro."     At   illi:    »Est    deus 

860  Christianorum,  qui  de  celo  descendit,  qui  per  illos  duos 
gladios  nos  omnes  interficiet,  si  moram  hie  fecerimus." 
Rex  hec  audiens  timuit  et  ait:  ;;Et  quid  faciemus?"  At 
illi:  ,;Non  est  nisi  via  vna:  de  loco  isto  statim  recedamus, 
ne   deus   ille   cicius   cum   illis   gladiis    nos    occidat!"     Rex 

865  vero  cum  toto  exercitu  accepit  fugam,  cum  tamen  non  erat 
necesse.  Romani,  videntes  quod  fugam  acceperunt,  armati 
post  eos  toto  conanime  sequebantur,  regem  eorum  occiderunt 
et  infinitos  alios,  ita  quod  pavci  remanserunt.  Et  sie  per 
cautelam  senis  deuictus  [est]. 

Sexta  narracio  sexti  magistri  {Bl.  163r.). 

[Amatores.j 

870  Imperator  quidam  erat,    qui  .III.  milites  habebat,^  quos 

miro  modo  dilexit.  In  ciuitate  romana  erat  quidam  miles 
senex,  qui  iuuenculam  pulcram  in  vxorem  accepit,  quam 
super  omnia  dilexit,  sicut  iam  vos  imperatricem  diligitis. 
Domina  ista  miro  modo  dulciter  cantauit,    in  tantum  quod 

875  multos  ad  domum  suam  traxit  et  a  multis  erat  desiderata. 
Accidit  semel,  cum  sederet  in  solio  suo  versus  stratam 
publicam,  ut  transeuntes  videret,  incepit  cantare  tam  dulciter, 
quod  omnes  delectabantur  eam  audire.  A  casu  vnus  miiles 
ac  senior  de  curia  imperatoris  transitum  per  eandem  plateam 

880  fecerat,  qui,  cum  audisset  eam  tam  dulciter  cantare,  leuauit 
occulos  eins  et  eam  intime  respexit.  Statim  captus  est  in 
amore  eins,  domum  suam  intrauit,  verba  de  amore  inordi- 
nato  ei  proferebat  et  ait:  »Quantum  tibi  dare  debeo,  vt 
vna  nocte  tecum  dormiam?"     At  illa:    »Centum  florenos." 

885  Qui  ait:    »Concedo;   sed  die  michi,  quando  ad  te  accedere 

debeo!"  Que  ait:  ,;De  hoc  prouidebo,  quando  locum  et 
tempus  habere  potero,  et  tunc  ore  ad  os  tibi  denunciabo." 
Miles  contentus  est  de  promissione.  Vale  ei  fecit,  ad  curiam 
imperatoris  perrexit.     Die   vero  secunda   Solarium   ascendit 

890  et  dulciter  cantare  [injcepit.  A  casu  supervenit  secundus 
miles  de  curia  imperatoris,  et  cum  eius  cantum  audisset, 
rsLp-{Bl.  164/*.)tus  est  in  amore  eius  et  de  amore  inordinato 
statim  ei  loquebatur  et  dixit:  ,;Karissima,  quid  tibi  dare 
debeo  ad   hoc,   vt   vna   nocte   tecum    dormiam?"     At   illa: 

895  wCentum  florenos  et  non  minus."  Qui  statim  concessit, 
sed  quando  venire  deberet,  ut  uoluntatem  suam  cum  ea 
impleret,  diligenter  quesiuit.  At  illa:  ,;De  tempore  apto  et 
loco  secreto,  de  hoc  prouidebo.  Vade  ad  [domum],  ne  ab 
hominibus   videaris."      Ille   vero   vale   ei    fecit,   ad    curiam 

900  imperatoris  perrexit.  Tercia  vero  die  simili  modo  solarium 
ascendit,  dulciter  cantare  incepit.  Hoc  audiens  tercius  miles 
de  curia  imperatoris,  qui  eodem  die  transitum  per  eandem 
viam  fecit  a  casu,  vltra  quam  credi  potest,  ei  videbatur  mori, 
nisi  prius  cum    ea    loqueretur.     Cum   vero    locutus  est,    ei 

905  ait :  ,;  Karissima,  non  est  in  mundo  creatura,  quam  magis 
diligo."  At  illa:  „Michi  bene  placet.  Sed  quid  dabis 
michi,  vt  tibi  concedam  voluntatem  tuam?"  At  ille:  »Quid 
queris  pro  nocte  vna?"  Que  respondit:  »Centum  florenos." 
Qui   ait:    ,;Libenter   tibi    dabo.     Sed    die   michi,    quomodo 

910  tecum  potero  dormire!"  At  illa:  „Prouidebo  tempus  aptum, 
quando  erit  nobis  vtile  sine  suspicione,  et  hoc  in  breui,  et 
iunc  tibi  nuncium  mittam,  vel  ore  ad  os  tibi  dicam."  At 
ille:  «Peroptime  michi  placet  responsio  tua."  Vale  ei  fecit, 
ad  curiam  imperatoris  perrexit.    Isti  .III.  milites  sie  domine 

915  loquebantur,  quod  nullus  de  privato  alterius  sciebat.  Domina 
vero,  plena  cautela  et  malicia,  venit  ad  maritum  suum, 
senem  militem,  et  ait:  „Domine,  habeo  tibi  secretum  dicere, 
et  si  secundum  consilium  meum  feceris,  ad  magnas  diuicias 
promotus   eris;    et  hoc   indigemus,    quia   pauperes  sumus." 

920  At  ille:  „O  bona  domina,  libenter  consilium  tuum  perpe- 
trabo,  quia  necesse  esset  ut  bona  haberemus."  Que  ait: 
,;.III.  milites  de  curia  imperatoris  ad  me  venerunt,  vnus 
post  alium,  ita  quod  nullus  seit  de  secreto  alterius.  Qui- 
libet  offert  michi  centum  florenos,    [vt  condormiam  ei  vna 

925  nocte].  Si  illos  trecentos  florenos  haberemus,  et  ego  ab 
eis  non   essem   cognita,    esset   prudencia   magna."     At   ille: 

wQuitquit  tibi  placet,  hoc  et  michi."  Que  ait:  »Dabo  tibi 
bonum  consilium.  Dicam  primo  militi  quod  in  principio 
noctis   cum    florenis  veniat,   secundus  in  gallicantu,   tercius 

930  in  aurora  cum  promissis.  Tu  vero  cum  gladio  euaginato 
stabis  retro  ianuam,  et  cum  quilibet  intrauerit,  vnum  post 
alium  interficies,  et  sie  florenos  habebimus  et  ego  non  ero 
cognita."  At  ille:  .;Timeo  quod  in  occisione  postea  erimus 
depehensi    et   per    consequens     mala     morte    mori[emur]." 

935  Que  ait:  ;;Istud  opus  ego  incipio  et  bonum  finem  faciam. 
Noli  timere!"  Miles,  cum  hoc  audisset,  ait:  „Consilium 
tuum  adimplebo."  Domina  statim  pro  primo  milite  misit, 
ut  ad  eam  veniret.  Ille  vero  statim  se  ei  presentauit 
{Bl.  164v.),  que  ait:    „Karissime,  si  amorem  meum  habere 

940  desideras,  in  ista  nocte  in  principio  in  obscuritate  venias 
cum  florenis  et  voluntatem  tuam  perficies."  At  ille:  „Paratus 
ero."  Statim  recessit.  Deinde  pro  secundo  milite  misit  et 
ei  dixit  ut  eadem  nocte  in  gallicantu  veniret  cum  peccunia. 
Ille  vero  de  hoc  gauisus  recessit.    Deinde  pro  tercio  milite 

945  misit,  ut  ad  eam  veniret;  qui  cum  venisset,  ait:  «Karissime, 
ista  nocte  in  aurora  ad  me  venies  cum  peccunia  et  volun- 
tatem tuam  adimplebis."  Et  ait:  „Istud  tempus  non  omittas, 
quia  aliud  tempus  habere  non  poteris!"  At  ille:  »Michi 
bene  placet."     Cum    nox   adesset,    primus   miles   in    noctis 

950  obscuritate  venit;  adest,  ad  ianuam  pulsauit.  lila  vero  erat 
parata  et  ait:  »Numquid  florenos  tecum  portasti?"  Qui 
ait:  wOmnia  parata  habeo."  lila  vero  ianuam  apperuit  et 
eum  intrare  permisit.  Cum  vero  intrasset,  maritus  eius 
subito  eum  in  capite  usque  ad  cerebri  effusionem  percussit, 

955  et  mortuus  est.  Corpus  eius  in  cameram  priuatam  traxerunt. 
Circa  gallicantum  venit  secundus  miles  cum  peccunia  et 
eodem  modo  est  interfectus  et  in  eandem  cameram  tractus. 
In  aurora  tercius  miles  cum  peccunia  venit  et  simili  modo 
est  interfectus  et  in  eandem  cameram  positus.    Hoc  facto  ait 

960  miles:  ;;0  bona  domina,  si  ista  corpora  nobiscum  inuenta  fue- 
rint,  turpissima  morte  condempnati  erimus,  quia  non  potest  esse 
quin  fiat  questio  in  curia  imperatoris,  quo  milites  deuenerint." 
At  illa:  ,;  Domine,  ego  istud  factum  incepi  et  ego  bonum  finem 
perpetrabo.   Nolitimere!   Adhuc  ignoras  malicias  mulierum." 

965  Domina  ista  germanum  habebat,  qui  erat  peruigil  ciuitatis. 
Illa  vero,  cum  peruigiles  ciuitatem  circuibant,  in  ianua 
domus  sue  stetit,    et  cum  frater  suus  in    platea   ambulabat, 

vocauit  eum  et  ait:  ,;0  f rater  karissime,  quoddam  secretum 
habeo    tibi    expandere;     intra    domum    meam    et    parum 

970  requiesce,  donec  perorauero!"  lUe  vero  intrauit;  miles  vero 
eum  gratanter  recepit;  ambo  iuxta  ignem  sedebant.  Ait 
domina:  ;/0  f rater  mi  dilecte,  hec  est  causa,  quare  feci  te 
intrare,  quia  secretum  cordis  mei  potero  tibi  explicare. 
Nocte  preterita  quidam  miles   intrauit  et  cum  domino  meo 

975  de  diuersis  contulit.  Inter  cetera  quedam  verba  opprobria 
ei  protulit.  Dominus  meus  ex  hoc  indignatus  illum  vsque 
ad  cor  percussit,  et  mortuus  est.  Corpus  eins  in  camera 
nostra  iacet.  Frater  karissime,  nullum  habemus,  in  quem 
poterimus  tantum  confidere  sicut  in  te.    Si  corpus  defuncti 

980  inueniatur  nobiscum,  morte  turpissima  erimus  condempnati. 
Ideo  dei  amore  corpus  illud  ammoueatur,  ne  nobiscum 
inueniatur!"  Et  nichil  ei  fatebatur  nisi  de  vno  milite  occiso. 
At  ille:  » Trade  eum  michi  in  sacco  et  ducam  eum  ad  mare, 
vbi  nunquam  corpus  suum  videbitis."    {Bl.  165/*.)    lila  hec 

985audiens  gauisa  est  valde;  tradidit  ei  corpus  primi  militis  in 
sacco.  Peruigil  corpus  accepit  et  agili  cursu  ad  mare 
perrexit  et  illud  in  mare  proiecit.  Hoc  facto  reuersus  [est] 
ad  domum  sororis  et  ait:  ,;Propina  michi  de  bono  vino, 
quia  per  deum  ab  eo  estis   liberati!"     At  illa:    ;;Deus  tibi 

990  retribuat ! "  Surrexit,  ac  si  vinum  quereret.  Cameram  in- 
trauit, in  qua  corpora  mortuorum  iacebant;  clamauit  uoce 
magna  et  ait:  ;;Per  deum  omnipotentem,  miles  proiectus  in 
mare  rediit!"  Peruigil,  cum  hoc  audisset,  ammirabatur  et 
ait:  ;; Trade  ergo  eum  michi  et  videbo,  si  iterato  resurgat." 

995  Accepit  corpus  secundi  militis,  quod  credebat  esse  primum, 
posuit  in  saccum,  ad  mare  cucurrit,  grandem  quoque  lapidem 
circa  colIum  eins  ligauit  et  sie  in  aquam  proiecit;  nam 
mare  per  medium  ciuitatis  currebat.  Hoc  facto  ad  domum 
sororis  rediit  et  ait:  ,;Karissima  soror,  propina  michi  de 
1000 bono  vino,  quia  sine  dubio  iam  liberata  es  de  eo!"  Ait 
illa:  „Benedictus  sis  a  deo!"  Cameram  intrauit,  ac  si  vinum 
quereret.  Alta  uoce  clamauit:  „Heu  michi,  heu!  per  deum 
omnipotentem,  miles  rediit!"  Peruigil,  cum  hoc  audisset, 
ait:  „Qualis  dyabolus  est  ille  miles?  Primo  eum  in  aquam 
loooproieci;  secundo  lapidem  grandem  circa  Collum  suum  ligaui, 
et  adhuc  surrexit  et  huc  venit.  Trade  eum  michi!"  Accepit 
tercium  militem  in  saccum,  quem  credebat  esse  prinuim, 
et  extra   ciuitatem    perrexit   ad   quandam    forestam    et    fecit 

ignem  copiosum  et  in  ignem    proiecit.     Dum  vero  ipse  in 

1010  conburendo  esset,  peruigil  ad  quandam  distanciam  perrexit, 
ut  venterem  suum  purgaret.  Dum  vero  ille  fuisset  in 
faciendo  opus  nature,  venit  quidam  miles  in  equo  de 
longinquis  partibus  per  uiam  illam  versus  quoddam  torne- 
amentum,    quod    debebat    fieri    crastina    die    hora    prima. 

1015  Miles  vero,  cum  frigidus  esset,  ad  ignem  perrexit,  descendit 
et  calefaciebat  se.  Cum  sie  ad  ignem  staret,  peruigil  versus 
ignem  venit  et  ait:  ,;Qualis  es  tu,  qui  ibi  stas?"  At  ille: 
w Miles  sum  de  nobili  genere."  At  ille:  ,;Non  miles  sed 
dyabolus!    Primo  in  aquam  te  proieci;  secundo  cum  grandi 

i02olapide;  tercio  in  ignem  istum  ad  comburendum  te  posui. 
Et  adhuc  hie  stas  cum  equo."  Accepit  militem  cum  equo 
et  in  ignem  proiecit.  Deinde  ad  domum  sororis  rediit 
denunciansque  ei,  quomodo,  postquam  eum  combusserat, 
eum  stantem  cum  equo  inuenit,  et  ait:   »Equum  cum  milite 

i025iterato  in  ignem  proieci.  lam  propina  michi  de  bono  vino!" 
Soror,  cum  hoc  audisset,  cogitauit:  »Ille  miles  cum  equo 
est  quidam  miles,  qui  ad  torneamentum  die  crastina  venerat." 
Statim  surrexit  et  vinum  ei  propinauit.  Ille  vero  vale  eis 
fecerat  et  recessit.    Non  multum  post  accidit,  contencio  inter 

1030 militem  et  (Bl.  165v.)  vxorem  suam,  ita  quod  miles  ei 
alapam  dedit.  lila  indignata  ex  hoc  ait  coram  multis:  „O 
miser,  numquid  vis  me  occidere  sicut  .III.  milites  imperatoris 
occidisti?"  Homines  hec  audientes  [dixerunt  imperatori]. 
Statim  ambo  capti  sunt  et  coram  imperatore  ducti.    Mulier 

1035  coram  omnibus  confessa  est  quod  maritus  eins  eos  occidit 
et  .CCC.  florenos  ab  eis  abstulit.  Veritate  comperta  ambo 
tracti  sunt  ad    caudas  equi  et  postea  in    patibulo   suspensi. 

Septima  narracio  septimi  magistri  {Bl.  löQv.). 

[Vidua.I 

Quidam  miles  erat,  qui  vxorem  pulchram  habebat, 
quam   miro    modo  dilexit,    in    tantum   quod    presencia   sua 

1040  bono  modo  carere  non  potuit.  Accidit  semel  quod  ambo 
cum  taxillis  ludebant.  Miles  a  casu  cultellum  parvum  in 
manu  tenebat;  illa  vero,  sicut  ludebat,  manum  cultello 
opposuit  et  sanguis  in  modica  quantitate  exiuit.  Miles,  cum 
sanguinem  digiti  vxoris  {BL  170/-.)  vidisset,  quasi  in  capite 

1045  percussus    ad    terram    cecidit.      Vxor    aquam    super    eum 

proiecit,  ut  reuiuisceret.  Occulos  apperuit  et  dixit:  wCeleriter 
michi  sacerdotem  querite!  Ecce  morior  propter  sanguinem 
effusum  de  digito  vxoris  mee!"  Famuli  hoc  videntes  vnus 
post  alium  ad   ecclesiam   cucurrit   pro  sacerdote,    vt  secum 

1050  corpus  Christi  portaret;  sed  ecce  tantum  dolorem  accepit, 
quod,  antequam  sacerdos  venit,  emisit  spiritum.  De  cuius 
morte  factus  est  planctus  magnus  in  ciuitate.  Domina  vero, 
vltra  quam  credi  potest,  gemitus  et  suspiria  emittebat  nee 
consolari  volebat,   sed  cottidie  clamabat:    wHeu  michi,  heu! 

1055  quit  faciam  ego?  Ego  sicut  turtur  de  cetero  ero!"  Cum 
magna  solempnitate  eum  sepelierunt.  Ipso  sepulto  domina 
semper  super  sepulcrum  eins  cecidit.  Amici  volebant  eam 
ammouere,  illa  vero  votum  deo  uouit  quod  nunquam  de 
illo   recederet,   sed    propter   amorem   viri   sui   ibi  spiritum 

1060 emitteret.  Dixeruntque  amici:  wO  domina  karissima,  quid 
prodest  anime  sue  ut  in  isto  loco  maneas?  Melius  est  tibi 
domum  pergere,  largas  elemosynas  pro  anima  sua  perpetrare, 
quam  in  loco  isto  te  ipsam  consumere!"  At  illa:  „O 
pessimi  consiliarii!    Absit  quod  de  loco  isto  recedam,  quia 

1065  pro  eins  amore  hie  volo  mori,  qui  pro  meo  amore  mortuus 
est!"  Amici  eins  videntes  hoc  vltra  sepulcrum  eins  paruam 
casam  ei  fecerunt,  in  qua  omnia  necessaria  posuerunt;  illa 
sie  inclusa  recesserunt.  Erat  tunc  temporis  lex  in  regno 
illo  quod,  si  latro  esset  captus,  vicecomes  patrie  se  armaret 

1070  et  per  totam  noctem  ad  custodiendum  latronem  in  patibulo 
in  propria  persona  custodiret.  Si  vero  latro  esset  ablatus, 
vicecomes  omnes  terras  suas  perderet  et  vita  sua  in  gracia 
regis  esset.  Accidit  quod  illo  die,  quo  miles  sepultus  erat, 
quidam  latro  esset  captus  et  in   patibulo  suspensus.     Vice- 

i075comes  vero  personaliter  se  armauit  et  ad  patibulum,  quod 
erat  iuxta  cimiterium,  equitauit.  Dum  vero  ibidem  esset, 
tantum  geluerat,  quod  videbatur  militi  spiritum  emittere,  nisi 
posset  se  ad  ignem  calefacere.  Respexitad  cimiterium  vidensque 
lumen  ignis  in  casa  domine  percussit  equum  cum  calcaribus,ad 

1080  cimiterium  venit,  percussit  ad  casam  exterius.  Domina,  cum 
audisset,  quesiuit:  ,;Que  sunt  illa,  que  audio  tali  hora?"  Ait 
miles:  »Domina  karissima,  ego  sum  vicinus  tuus,  vicecomes, 
qui  hie  pulso.  Tantum  de  frigore  habeo,  quod  michi  mori 
Video,    nisi  ad   ignem  sedero."     At  illa:    »Timeo   valde,   si 

ioa')intrare  permitto  te,  quod  aliqua  michi  inconueniencia  intendas 
loqui."     Qui  ait:   „Domina,  firmiter   proniitto    quod    nichil 

loquar,  quod  tibi  displicebit,  quia  noui  et  ab  aliis  audiui 
quod  sancta  mulier  sis  et  propter  nimium  amorem  viri  tui 
intendis  in  loco  isto  mori."  At  illa:    „Te  intrare  permittam." 

1090  Et  cum  intrasset,  se  ad  ignem  calefaciebat.  Postquam  erat 
calefactus,  ait  ad  dominam:  „O  karissima,  tibi  (Bl.  170v.) 
non  displiceat  ut  dicam  pauca  verba!"  Que  ait:  wAudiam 
et  postea  respondebo."  Miles  dixit:  ,; Domina,  tu  pulcra, 
tu  generosa,   tu  graciosa,    iuuenis  et  diues  es.     Melius  tibi 

1095  esset  in  domo  tua  permanere,  elemosynas  largas  pro  anima 
mariti  tui  perpetrare,  quam  hie  sola  permanere  et  te  ipsam 
per  gemitus  et  suspiria  consumere!"  At  illa:  „O  miles,  si 
ista  sciuissem  quod  talia  protulisses,  casam  non  intrasses. 
Tibi  dico,   sicut  aliis  sepius  dixi:    ,;Bene  tibi  constat  quod 

iioomaritus  meus  tantum  me  dilexit,  quod  propter  parvum 
sanguinem  digiti  mei  mortuus  est,  et  ego  pro  eins  amore 
volo  hie  mori."  Miles  hec  audiens  vale  ei  fecit;  ascendit 
dextrarium  et  equitauit  ad  patibulum.  Et  cum  ibi  venisset, 
latronem   ablatum    inuenit.     Commota   sunt   omnia   viscera 

1105 eins  et  ait:  „Heu  michi,  quid  feci?  lam  omnia  mobilia  et 
inmobilia  perdidi  et  vita  mea  est  in  gracia  imperatoris." 
Intra  se  cogitauit:  „Quid  faciam  vel  vbi  consilium  queram 
de  tanto  dampno?  Hie  in  cimiterio  manet  sancta  domina, 
de  qua  iam  veni,  que  pro  amore  viri  sui  morietur.    Uadam 

1110 ad  eam  et  consilium  queram."  Percussit  equum  cum 
calcaribus,  venit  ad  casam  domine,  percussit  ad  ianuam. 
Domina,  cum  audisset,  causam  pulsacionis  quesiuit.  At  ille: 
w  Domina  karissima,  ego  sum  vicecomes,  qui  iam  eram  hie. 
Habeo    vnum    secretum   tibi   pandere,    et   ideo   dei   amore 

1115 permittas  me  intrare!"  Domina  vero  hostium  apperuit. 
Qui,  cum  intrasset,  ait:  vO  domina,  nunc  quero  tua  consilia. 
Lex  in  regno  est  talis  quod,  si  latro  captus  fuerit  et  in 
patibulo  suspensus,  vicecomes  tenetur  eum  personaliter 
custodire  nocte  vna.    Si  vero  ablatus  fuerit,  vicecomes  totam 

ii20terram  suam  ammittet  et  vita  sua  est  in  gracia  regis.  Iam 
eram  tecum  ad  me  calefaciendum  et,  cum  moram  tecum 
traxissem,  latro  de  patibulo  est  ablatus.  Et  ideo  dei  amore 
consilium  a  te  peto,  quia  iam  egenus  factus  sum  ego." 
Ait  domina:  „Tibi  compacior,  quia  omnia  bona  per  legem 

ii25amisisti  et  vita  tua  iacet  in  gracia  regis.  Verumtamen  fac 
post  meum  consilium  et  nichil  de  bonis  perdes  nee  de 
vita  timebis."    Atille:  „Immo,  dominna,   omnino  consilium 

tuum  perpetrabo  et  ideo  ad  te  veni,  ut  tuum  auxilium 
habeam,    quomodo    saluari    potero    de    tanto    dampno    ac 

usopericulo."  Que  ait:  wNumquid  placet  tibi  me  in  vxorem 
habere?"  Ait  miles:  ,;0  domina  karissima,  michi  placet 
per  omnia.  Est  maxima  hiimilitas  in  te,  quod  velis  tarn 
basse  descendere  et  tarn  pauperem  inilitem  in  maritum 
accipere."     At  illa:    »Immo  consencio  in  te;    nullum  alium 

1135  accipiam. "  Et  ille:  ;/Nec  ego  [aliam],  quamdiu  tu  in  mundo 
viuis."  Que  ait:  w Dominus  mens,  qui  moriebatur  pro 
amore  meo,  hesterna  die,  sicut  tibi  constat,  erat  sepultus. 
{Bl.  171/-.)  Illum  de  sepulcro  extrahe  et  in  loco  latronis 
suspende!"      Ait   miles:    »Fiat   voluntas   tua!"     Sepulcrum 

1140 apperuerunt  et  militem  [ex]traxerunt.  Ait  miles:  ,;0  domina, 
multum  timeo.  Latro,  qui  erat  captus,  duos  dentes  in 
superiori  parte  amisit,  quia  vnus  in  capcione  sua  lapide 
eum  percussit.  Si  iste  vero  in  patibulo  fuerit  suspensus 
et  cum  dentibus  fuerit  inuentus,  dicetur  quod  ille  [non]  sit." 

lUöAt  illa:  „Accipe  lapidem  et  eum  in  dentibus  percute!"  Ait 
miles:  »Bona  domina,  parce  michi!  Dum  erat  viuus,  socius 
mens  erat  et  ideo  dedecus  militi  viuo  esset  quod  talem 
despectum  mortuo  perpetraret."  At  illa:  „Et  ego  pro  amore 
tuo  faciam!"    Lapidem  accepit  et  eum  in  dentibus  percussit, 

iiöoquousque  omnes  dentes  superiores  amisit.  Hoc  facto  ait: 
,;Iam  eum  in  patibulo  suspende!"  Qui  ait:  ,;Adhuc  timeo 
eum  suspendere,  quia  latro,  qui  erat  captus,  vulnus  in  capite 
habebat  et  duas  aures  amisit.  Si  iste  vero  inuentus  fuerit 
sine  vulnere  et  cum   auribus,    dicetur  quod   ille  non  sit  et 

ii55sic  confusio  sequetur."  At  illa:  „Extrahe  gladium  et  fortiter 
eum  in  capite  percute  et  aures  eins  abscide!"  Qui  respondit: 
„O  bona  domina,  eum  in  vita  sua  multum  dilexi.  Absit 
ut  miles  viuus  eum  mortuum  vulneraret!"  Que  ait:  „Trade 
michi  gladium,    et   ego    faciam    pro   tuo   amore!"     Accepit 

iiGO  gladium,  eum  in  capite  percussit  et  plagam  magnam  fecit; 
deinde  aures  eins  abscidit.  Hoc  facto  ait:  „lam  audacter 
eum  in  patibulo  suspende!"  Qui  ait:  „O  bona  domina, 
adhuc  timeo.  Latro,  qui  erat  captus,  duobus  tcsticulis 
carebat.    Si  vero  iste  cum  testiculis  inuentus  fuerit  in  pati- 

1105  bulo,  dicetur  quod  ille  non  sit  et  sequetur  confusio."  At 
illa:  „Tam  timidum  hominem  nunquam  vidi;  tamcn  bonum 
est  te  esse  securum.  Succide  testiculos  eius  cito,  ut  suspen- 
datur!"     At    ille:    „O    bona    domina,    parcas    michi!     Tibi 


—     97     — 

constat   quod   parum   valet   homo   sine   testiculis.     Si   ergo 

1170  eum  testiculis  priuarem,  esset  michi  dedecus."  At  illa: 
wEt  ego  faciam  pro  tuo  amore!"  Statim  testiculos  eius 
abscidit;  hoc  facto  canibus  ad  commedendum  proiecit  et  ait: 
wlam  rusticum  deturpatum  in  patibulo  suspende!"  Qui  ait: 
wBonum  est."     Acceperunt  corpus   defuncti  et  in  patibulo 

1175  suspenderunt,  et  sie  saluatus  est  miles.  Tunc  ait  domina 
militi:  „O  karissime,  iam  liberatus  es  ab  omni  tribulacione. 
In  facie  ecclesie  bonum  est  me  desponsare."  Miles  respondit: 
,;  Votum  deo  feci  quod  te  viuente  aliam  vxorem  non  ducerem. 
O  misera  et  super  omnes  mulieres  miserrima!   Quis  vmquam 

1180  te  in  vxorem  duceret?  Miles,  maritus  tuus,  pro  amore 
tuo,  quando  darvum  sanguinem  digiti  (Bl.  1  7 1  v.)  tui  vidit, 
pre  dolore  moriebatur;  tu  vero  post  hec  eum  deturpasti, 
quando  dentes  eius  eruisti,  aures  et  testiculos  abscidisti,  in 
capite  vulnerasti.     Quis  dyabolus  post  hec  te  desponsaret? 

1185  Sed  ammodo  talia  non  committes."  Gladium  extraxit  et 
vno  ictu  Caput  eius  amputavit. 


12.    Dolopathos. 

(ed.  Oesterley.) 


1.     [=  S.   45.] 

.  Fuit  antiquo  tempore  rex  quidam  magnus  et  potens, 
qui  congregandi  thesauros  maximam  curam  habens,  magne 
altitudinisque  turrim  auro,  argento  preciosisque  quibusque 
rebus   usque   ad   summum   repleverat.     Habebat  autem  hie 

5  militem,  quem  in  multis  fidelem  expertus  fuerat,  cui  et 
claves  sui  commisit  thesauri.  At  miles  thesaurum  servandum 
suscipiens,  cum  iam  multis  annis  evolutis  labore  et  senio 
fractus  esset,  nee  posset  iam  tumultum  curamque  curie 
sustinere,    regem    obnixe    rogabat,    quatinus   sue   deineeps 

10  debilitati  senectutique  parcens  [151*^]  claves  sui  thesauri 
reciperet,  eumque  sineret  ad  propriam  redire  domum  liceret- 
que  ei  inter  filios  reliquum  vite  quietum  ducere  et  iocundum. 
Rex  vero  eonsiderans,  quod  rationabiliter  necessarioque 
peteret,    eum   magnis   donis   et   muneribus,   mestus   tamen, 

15  abire  permisit.  Receptis  itaque  clavibus  et  thesauro  ipsum 
iterum  alii  commisit  servandum.  Miles  autem  domum 
veniens  curam  sibi  sue  familie  sollicitus  impendebat.    Habuit 

Ulrich,  Lateinische  Novellistik  des  Mittelalters.  7 

hie  multos  filios,  quorum  primogenitus  militari  iam  balteo 
cingebatur.    Quem  cum  pater  nimis  tenere  diligeret,  omnes 

20  ei  suas  exposuit  divitias  iussitque  ut  large  expendens  famam 
sibi  et  amicos  divitiis  compararet.  Ipse  vero  ex  licentia 
paternis  fiducialius  largiusque  utens  rebus,  equos,  arma, 
vestes  ceteraque,  quibus  magis  adolescentum  etas  extolli 
delectarique  solet,  studuit  comparare,  amicos  multos  mune- 

25  ribus  emens  facile  post  munera  ab  amicitia  recessuros.  In 
brevi  ergo  tempore  loculis  patris  exhaustis  pecunia,  ad  patrem 
redit  dicens,  sibi  pecunias  defecisse.  Tunc  demum  pater 
recogitans  secum  penitensque  facti:  Quoniam,  inquit,  te  fili 
nimis  et   stulte   dilexi,    quicquid   habebam    tue   subdideram 

30  potestati,  at  tu  cernens  frenum  tibi  laxatum  temperantie 
immemor  ita  omnia  consumpsisti,  ut  nichil  michi  preter  solam 
domum  reliqueris.  Quid  ergo  tibi  magis  faciam?  Doleo 
quidem,  quod  fama  nomenque  tuam  in  flore  iuventutis  tue 
deperit;   sed    unde  te   sustentem  non   habeo.     Hoc  tantum 

35  unum  superest  consilii,  sed  periculosum,  ut  si  ea  largitate 
qua  prius  vivere  vis,  turrim  in  qua  regis  positi  sunt  thesauri, 
sub  oscure  noctis  silentio,  si  audeas,  adeamus.  Audito  hoc 
filius:  Nullum,  ait,  pater  grave  licet  et  periculosum,  tecum 
subire  refugio,    tantum   ne  desint  divitie,    [151^^]   ne  si  ille 

40  defecerint  nominis  quoque  mei  gratia  evanescat.  Hie  non, 
o  rex,  a  virtute  sperabat,  gloriam,  qui  eam  pecuniis  vel 
furtis  putaverat  obtinere.  Consurgunt  igitur  ambo  nocte, 
turrim  addeunt,  perforant  malleis  ferreis  murum,  intrat  pater, 
sublatoque   quantum   placuit   de   thesauro,    exit   obstruitque 

45  foramen.  Revertuntur  domum  onusti  opibus  alienis,  et 
iuvenis  iterum  sua  utitur  largitate.  Quandocumque  iterum 
opus  erat  opibus,  ad  thesaurum  sibi  notum  revertebantur. 
Contigit  autem,  ut  rex  thesaurum  suum  videre  vellet, 
accersitoque  custode  ut  intraret  turrim  videretque  magnam 

50  thesauri  partem  sublatam  fore.  Furore  ergo  repletus,  dissi- 
mulans  tamen,  egreditur,  venitque  ad  decrepitum  quendam 
senem  consilium  quesiturus.  Fuerat  hie  senex  aliquando 
famosissimus  latro,  quem  comprehensum  rex  oculis  priva- 
verat  eique  de  mensa  sua  cotidianos  constituerat  cibos.    Hie 

55  regi'  consilium  sepe  bonum  et  utile  prebebat,  utpote  qui 
multa  viderat  et  audierat,  suoque  experimento  didiscerat 
multa.  Narrat  ei  rex  dampnum  suum  queritque  quomodo 
perdita    recuperare   possit.     Cui   senex   tale   dat   consilium. 

Si,   inquit,   o  rex,    nosse   cupis,   quis   hoc,   tuus   custos   an 

60  alius,  egerit,  iube  fasciculum  herbe  viridis  in  turrim  inferri 
supponique  ignem.  Tu  autem  serato  ostio  turrim  iterum 
atque  iterum  circueas,  considerando,  si  per  aliquam  muri 
rimulam  fummum  egredi  videris.  Hoc  facto,  ad  me  redeas 
consilium  accepturus,  quid  post  hec  tibi  agendum  sit.    Rex 

65  autem  dictum  senis  festinanter  impleri  iubens  clausit  ostium 
et  cepit  tacitus  turris  ambitum  circuire.  Ecce  autem  ex 
calore  ignis  viridisque  materie  humore  fumus  excitatus  totam 
usque  ad  testudinem  replevit  turrim,  qui  dum  ahas  spira- 
culum  non  haberet,   per  locum  [151^]  foraminis  iUius,    eo 

70  quod  lapide  tantum  sine  cemento  obstructum  fuerat,  egre- 
ditur.  Quod  intuens  rex  festinus  venit  ad  senem,  quid 
viderit  manifestat.  Audiens  hoc  senex:  Scias,  ait,  o  rex, 
fures  tibi  tuos  per  locum,  ubi  fumus  egreditur  abstuHsse 
thesauros,    quos    nisi    aliqua    arte    capias,    quod    superest, 

75  asportabunt.  Non  enim  cessabunt,  quippe  quibus  adhuc 
prospere  cessit  res,  donec  totum  thesaurum  exhauriant. 
Meo  igitur  uteres  consilio,  dampnum  dissimula  et  preme 
silentio,  ne  rumore  hoc  per  aures  popuH  discurrente  tuum 
furibus  Studium  innotescat,   et  tu  interim   cuppam  latam  et 

80  profundam  calenti  imple  bitumine,  resina,  pice  et  glutine, 
quam  foramini  introrsus  opponas,  ut  dum  für  more  solito 
securus  nullam  deceptionem  suspicans  ad  assuetum  thesaurum 
recurrerit,  repente  in  cuppam  corruat,  captusque  et  colHgatus 
glutine  se  tibi  velit  nolit  in  crastinum  manifestet.    Admiratur 

85  rex  astutum  senis  consilium,  cuppam  illico  ferventi  impletans 
glutine  opponit  foramini  seratoque  ostio  abscedit.  Ecce 
autem  fatalis  illa  dies,  que  neminem  bonum  malumve 
preterit,  miserum,  patrem  cum  filio  eadem  nocte  ad  turrim 
adduxit,  remotoque  a  foramine  lapide  intrat  pater,  nichil  de 

90  pretensis  laqueis  suspicatus,  dumque  festinat,  ut  heri,  et 
nudius  tertius  in  pavimentum  salire,  incautus  miser  ut  erat 
vestitus  cal(i)ciatusque  cuppam  mentotenus  insilit,  statimque 
vallatus  glutine  redditur  immobilis,  ita  ut  nee  manum  nee 
pedem    vel    aliquod    membrorum    movere    posset    excepta 

95  lingua,  que  tantum  ab  hac  iniuria  libera  remanserat.  Inge- 
miscens  igitur  infelix  filium  advocat,  insinuat  quibus  laqueis 
teneatur  astrictus,  orat,  ut  ei  cito  antequam  aliquis  super- 
veniat,  caput  amputet  et  abscedat,  [152^]  ne  forte  per  caput 
cognitus  eternam   suo   generi   maculam    inferat  et  iacturam. 

7* 

100  At  vero  filius  totis  viribus  patrem  conatur  extrahere;  cum 
laborem  suum  frustrari  videret,  cepit  anxiari  et  hesitare, 
quid  de  duobus  ageret.  Hinc  etenim  horrebat  suas  in  nece 
patris  cruentare  manus,  hinc  vero  metuebat  per  faciem  patris 
deprehendi.    Dum  ergo  eum  a  nece  retraheret  amor,  timor 

105  et  necessitas  urgeret,  nesciens  quid  utilius  ad  tempus  ageret, 
Caput  patris  cultro  abscisum  fugiens  asportavit. 

In  crastinum  autem  rex  summo  mane  de  lectulo  surgens 
intravit  turrim  cucurritque  ad  cuppam  invenitque  murum 
perforatum   et  totam    illam    bituminis   superficiem    infectam 

110  sanguine,  furem  quoque  adesse  suum,  sed  truncato  capite 
deprehendit.  Festinans  ergo  ad  suum  recurrit  consiliarium, 
illum  videlicet  senem,  annuntians  captum  quidem  furem, 
sed  capite  mutilatum.  Quod  cum  audisset  senex,  parumque 
subridens:    Miror,   ait,  huius  latronis  astutiam.     Quia  enim 

115  nobilis  erat  nee  voluit  se  vel  genus  suum  perdere,  idcirco 
a  socio  sibi  caput  amputari  fecit.  Unde  difficile  videtur 
michi,  te  posse  aut  thesaurum  recuperare  aut  cognoscere 
furem.  Tunc  rex  vehementer  urgebat  senem,  ut  daret 
consiHum,    minime   de   thesauro  perdito  aiens  se  curare,  si 

120  tantummodo  furem,  quis  fuerit  agnovisset.  Cui  senex: 
Fac  illum,  inquit,  abstractum  de  cuppa  caude  equi  fortissimi 
alHgari  trahique  per  plateas  et  vicos  civitatum  regni  tui. 
Porro  mihtes  armati  subsequantur  capientes  si  quos  viderint 
viros  vel  mulieres  ad  aspectum  cadaveris  lacrimari,   tibique 

125  eos  presentantes.  Et  si  fuerit  ibi  socius  aut  uxor  aut  filii, 
nequaquam  poterunt  a  lacrimis  temperare.  Bonum  rex 
ratus  senis  consilium,  iubet  festinato  truncum  equo  fortissimo 
pedibus  al[1 5l^]ligatum  cum  armatis  militibus  trahi  per 
proximam    civitatem.     Qui    dum    miser   traheretur,    contigit 

130  eum  ante  fores  domus  sue  devenire.  Stabat  autem  ille 
filius  eins  maior,  qui  et  ei  fuerat  socius,  ante  ipsas  fores. 
Qui  cum  videret  patrem  sie  miserabiliter  trahi,  flere  quidem 
non  audens,  sed  non  volens  lacrimas  prohibere,  occasione 
recepta  cu[l]tellum  lignumque  accipit  quasi  aliquid  incisurus, 

135  sinistreque  manus  pollicem  ex  industria  sibi  amputavit. 
Tunc  vero  sub  occasione  pollicis  vocem  emittit  luctuosam, 
erumpunt  lacrime,  accurrit  mater,  fratres  et  sorores  dilacerant 
manibus  vestes  oraque  et  capillos,  in  persona  filii  patris 
miseriam     lamentantes.      Affuerunt    iliico    milites,    qui    eos 

140  caperent    ducereijLtqu« — ad-x^em.      At    vero    rex    maximo 

effluctuans  gaudio,  speraris  quod  perdita  recuperare  posset, 
pollicebatur  illis  vitani  et  gratiam  suam,  si  crimen  confiterentur 
redderentque  thesauros.  luvenis  autem  ille  ex  metu  et 
necessitate  audaciam  sumens:    Non  ideo,   ait,   o  serenissime 

145  rex,  ego  aut  mei,  quia  hie  miser  truncus  ad  nos  aliquid 
pertineat,  lacrimas  effundimus,  sed  quia  hec  dies  nefastus 
michi  sinistre  manus  pollicem  abstulit.  Ob  hoc  ergo  lacrime 
effuse,  exarate  facies,  capilH  evulsi,  quia  ego  adhuc  iuvenis 
hodie   heu   uno  et  potiori   membro   debilitatus   sum.     Rex 

150  vero  pollicem  adhuc  fluentem  sanguine  certissimum  veritatis 
argumentum  fore  ratus,  motus  misericordia  super  fortuna 
iuvenis:  Non  est,  ait,  mirum,  si  dolet,  cui  male  contigit; 
vade  in  pace  et  hunc  diem  male  ominatum  de  cetero 
precaveto.    Sic  ergo  ille  astutia  sua  se  suosque  liberans  ad 

155  propria  remeavit,  et  rex  similitudine  delusus  veritatis  redit 
ad  senem  consi[l52^]lium  accepturus. 

Senex  vero  asserebat  regem  vix  posse  invenire,  quod 
quereret,  suadebat  tarnen,  ut  cadaver  iterum  per  eandem 
traheretur  civitatem,  quod  et  factum  est.    Cumque  ut  prius 

160  ventum  esset  ad  domum  eius,  filius  internum  animi  dolorem 
non  ferens  filium  parvulum  in  puteum,  qui  pro  foribus 
erat,  clam  proiecit,  tuncque  vultum  unguibus  carpens  voce 
lacrimosa  populos  quasi  ad  liberandum  filium  convocat. 
Accurrit  iterum  mater  cum  filiis,  girant  puteum,  lacrimantur, 

165  aliique  funibus  ad  extrahendum  puerum  in  puteum  se 
dimittunt  et  alii  eos  iterum  sursum  trahunt.  Quid  plura? 
Capitur  iterum  ille  solus  duciturque  ad  regem,  et  Interim 
cadaver  per  alia  civitates  incassum  tractum,  ad  regem  vix 
ossibus   et   nervis   coherens    reducitur.      Porro    rex   videns 

170  hunc  iterum  captum,  quem  antea  dimiserat,  et  nimium 
admiratus:  Quid  prosunt,  ait,  tibi  callide  deceptiones,  dii 
summi  te  produnt,  furta  tua  et  crimina  te  accusant.  Redde 
ergo  thesaurum  et  iuro  tibi  per  meam  magnique  lovis 
potentiam,  quod  nee  te  vita  nee  aliquo  privabo  membrorum, 

175  sed  Sanum  et  integrum  liberumque  dimittam.  Tunc  latro 
calliditate  sua  utens  producta  primo  suspiria  ab  imo  pectoris 
trahit,  dehinc  talem  emittit  vocem:  O  me,  inquiens,  omnium 
infelicissimum  hominum,  quem  tanto  dii  odio  prosecuntur, 
ut  nee  solum  michi    diem   absque   doloribus  et  cruciatibus 

180  corporis  et  anime  transire  permittant.  Heri  michi  dies 
infehx  pollicem  abstulit,   hie  hodie  infelicior  filium  unicum 

demersit  in  puteum,  et  ecce  de  thesauro  regis  requiror. 
Tunc  etiam  lacrimis  falsis,  immo  verissimis  perfusus: 
Magnum,    ait,    o    rex,    beneficium    solatiumque    prestiteris 

185  misero,  si  me  ab  hec  vita,  que  omni  tormento,  omni 
morte  michi  gravi  [152^]  or  videtur,  subtraxeris.  Rex 
autem  cum  iuvenem  crebris  perfundi  lacrimis  mortem- 
que  loco  beneficii  querere  videret,  audiretque  quod 
vere    ipso     die    filium   perdidisset,    hesternoque    pollicem, 

190  miseratus  hominem  abire  permisit,  centum  ei  argenti 
marcas  pro  solatio  tribuens.  Sic  iterum  rex  deceptus 
consiliarium  suum  adiit  aiens,  quod  in  vanum  operam 
insumpsissit. 

Sed  senex  ad  regem:  Unum,  ait,  adhuc  superest  agen- 

195  dum,  quo  nisi  furem  superstitem  capias,  iam  frustra  ad  alia 
te  convertes.  Elige  tibi  milites  fortissimos  quadraginta, 
quorum  viginti  nigris  armis  nigrisque  equis  muniantur, 
aliique  viginti  albis  equis  armisque  eiusdem  coloris  sint 
armati.     Hiisque   cadaver   ligno   pedibus    suspensum    nocte 

200  ac  die  custodiendum  committas,  viginti  albis  hinc,  inde 
viginti  nigris  circa  ipsum  ordinatis.  Hü  profecto,  si 
vigilanter  custodierint,  tuum  capient  furem,  quia  non  patietur 
ipse  diutius  pendere  socium,  etiam  si  sciat,  se  mortem 
protinus  subiturum.    Rex  autem,  prout  dixerat  senex,  milites 

205  nigris  albisque  munitos  armis  circa  suspensum  cadaver 
ordinavit.  At  vero  für  ille  suum  patrisque  obprobrium 
ferre  non  volens,  malensque  semel  mori,  quam  diu  infeliciter 
vivere,  deliberavit  in  animo,  quod  aut  patrem  turpi  ludibrio 
subtraheret,  aut  ipse  cum  eo  pariter  moreretur.    Subtili  ergo 

210  ingenio  arma  partita  fabricat,  tota  scilicet  ab  una  parte  alba, 
et  nigra  ab  altera,  quibus  armatus  equum  hinc  albo,  inde 
nigro  panno  opertum  ascendit.  Sicque  lucente  luna  per 
medios  transit  milites,  ut  nigra  pars  armorum  eins 
viginti    albos    deluderet    et    alba    pars    deciperet    nigros, 

215  putarentque  nigri  unum  esse  ex  albis,  et  albi  unum  ex 
nigris  fore.  Sic  ergo  pertransiens  venit  ad  patrem 
depositumque  a  ligno  asportavit.  [153''^]  Facto  autem 
mane  milites  videntes  furem  furtim  sublatum  sibi  con- 
fusi    redierunt   ad    regem,    narrantes,    quomodo    eos    miles 

220  albis  nigrisque  armis  pertitus  decepisset.<  Desperans  ergo 
iam  rex  posse  recuperari  perdita  et  furem  et  thesaurum 
cessavit  querere. 

2.     [=  S.   52.] 

Cum  olim  Romanorum  res  publica  admodum  adhuc 
tenuis   sub   primis   regibus   ageretur,    rex   quidam    moriens 

225  regnum  filio  adhuc  adolescente  dereliquit.  Contigit  autem 
eo  regnante,  quod  plerumque  in  mutatione  regum  fieri 
solet,  turbari  scilicet  Romanorum  regnum,  urbem  ipsam 
obsidentibus  inimicis.  Peracta  vero  obsidione  in  menses 
plurimos  ceperunt   cives  fame  valida   laborare,    porro   dum 

230  cottidie  foris  pugne  intus  timores  essent,  famesque  magis 
ac  magis  ingravesceret,  rex  ille  adolescens  ex  principum 
suorum  consilio,  qui  eiusdem  etatis  ac  sapientie,  cuius  et 
ipse  erant,  decretum  posuit  in  urbe,  ut  omnis  senum  virorum 
ac  mulierum  etas  occideretur,   indignos  aiens  esse  vita  eos, 

235  qui  nee  urbem  tueri  possent,  nee  pascere  manuum  laboribus, 
tantumque  cibi  sumerent  cottidie,  quantum  quilibet  fortiores. 
Eos  vero,  qui  parentes  suos  neci  subtraherent,  precepit  cum 
ipsis  parentibus  mortis  sententie  subiacere.  Trucitabantur 
ergo    parentes   a   filiis   sine   misericordia,    et   quod    dictum 

240  quoque  horrendum,  nullum  seviorem  hostem  pater,  quam 
filium,  sentiebat.  Tantum  autem  hec  crudelitas  potuit,  ut 
nullus  in  tota  urbe  huius  etatis  mortem  evaderet,  excepto 
uno  sapiente  sene,  qui  a  filio,  uxore  tantum  conscia,  que 
hoc  secretum  se  habituram  sacramento  firma[1 53^]verat,   in 

245  specu  subterraneo  salvatus  est.  Interfectis  igitur  cunctis,  in 
quibus  velut  solis  iubar  sapientia  refulgebat,  non  post 
multum  tempus  urbs  ab  obsidione  pace  inter  se  et  hostes 
mediante  soluta  est.  Rex  autem  ille  adolescens  cum  nullum 
sapientem    legum    iurisque    peritum    consiliarium    haberet, 

250  haberet  autem  multos  malorum  incentores,  coetaneos  videlicet 
suos,  qui  eum  secum  in  omne  nephas  scelusque  trahebant, 
cepit  omnia  corumpere,  libidine  pro  ratione  uti,  exercere 
in  subditos  tirannides,  insidias  inequales,  putans  sibi  licere 
quicquid   animo   placuisset.      lamque   venerabiles   leges   ab 

255  usu  deciderant,  nee  secundum  eas  tractabantur  cause,  sed 
sepius  iusti  causam  vel  meritum  tollebat  impius,  et  innocens 
iniqui  fortunam  sustinebat.  Corrumpebantur  boni  mores  et 
vitia  pro  virtutibus  colebantur.  In  hac  ergo  confusione 
constituta  urbs  terraque  illi    subiecta  de  se  suoque  rege  ac 

260  principibus  dolens  dicere  cogebatur,  quod  olim  sapiens 
dixerat:    Ve,    inquiens,   terre,    cuius   rex   puer  est  et   cuius 

principes  mane  comedunt!  Interim  autem  iuvenis  ille,  qui 
patrem  morti  subtraxerat,  in  curia  utpote  nobilis  morabatur, 
causasque    sibi    propositas    ad    patrem    in   abdito    referebat, 

265  quarum  solutionem  a  patre  suscipiens  ad  palatium  reverte- 
batur  easque  iterum  diligenter  ventilans  terminabat.  Quod 
cum  cottidie  crescens  in  sapientia  ageret,  regemque  paulatim 
reduceret  ad  rectitudinem  vite  morumque  honestatem,  ad 
tantum  eins  pre  ceteris  quamquam  nobilioribus  ditioribusque 

270  repente  pervenit  familiaritatem  et  amicitiam,  ut  eum  primum 
et  super  omnes  principem  et  consiliarium  ordinaret.  Sed 
ob  hoc  maxime  sodalium  contra  eum  suscitantur  insidie, 
odia  succenduntur.  [153^^]  Videntes  enim  iuvenes  nobiles 
super  se  illum  exaltatum,  se  vero  ut  inutiles  trusos  retrorsum, 

275  indignabantur  vehementer  et  cogitabant,  unde  eum  et 
quomodo  accusarent.  Dum  autem  hie  in  virtutibus,  illi  in 
malitia  crescerent,  venit  eis  de  patre  iuvenis  in  mentem 
suspicio,  ne  forte  viveret  ac  filium  istam  doceret  sapientiam. 
Quod  cum  frequenter  submurmu raren t,    nee  tamen  hoc  ut 

280  dubium  in  palam  auderent  dicere,  artem,  qua  et  patrem 
prodant,  accusentque  fihum  machinantur.  Adeunt  etenim 
regem  petuntque  ut  sollempnes  principibus  suis  exhibeat 
ludos  sollempnesque  epulas,  precipiens  cunctis  ex  edicto,  ut 
quilibet   eorum  amicorum   precipuum,    pessimumque  inimi- 

285  corum  meUoremque  mimum  servumque  fidehorem  secum 
adducat.  Placuit  ei  petitio,  statuuntur  sollempnizandi  dies, 
evocantur  principes,  conveniunt  singuH.  Alius  quidem  pro 
amico  patrem,  ahus  uxorem,  aHus  amasiam  cum  eo,  quem 
magis  oderat,    eoque  quem   fidehorem    probaverat   servum, 

290  mimo  quoque  quem  invenerat  mehorem,  secum  cum  magno 
fastu  adducens.  Interim  autem  iuvenis  ad  patrem  veniens, 
ei  quod  gestum  fuerat,  enarravit.  Qui  mox  dolum  intelhgens 
interrogat  fihum,  si  quos  haberet  emulos,  accipitque  eum 
omnium  sodalium  invidiam  et  odium  incurrisse.     Tunc  ad 

295  filium  pater:  Scio  ait,  fili  mi,  propter  me  et  te  hoc  exisse 
decretum  et  hec  sollempnia  celet)rari,  ut  cum  tu  me,  amicum 
scilicet  tuum  mehorem,  regi  obtuleris,  continuo  ut  reus 
contemptorque  decreti  regis,  quia  olim  me  non  occideras, 
accuseris.     Sed  tu   aliter,   quam   sperant  emuli,    faciens  me 

300  ad  presens  omisso  canem  et  asinum,  uxorem  et  parvulum 
ad  regem  omnium  ultimus  introducas.  Et  [154-'^]  docuit 
eum  pater,    quem    horum   amicum,   quem  inimicum,    quem 

servum,    quem    mimum    diceret,    quamve    interrogatus    de 
singulis,     redderet    rationem.      Congregatus    igitur   cunctis 

305  principibus  exhibitisque  regi  que  adduxerant,  introivit  et 
iste  cum  pompa  sua  satis  mirabili  dissimili  que  ceteris, 
regique  astitit  Porro  diversis  musicorum  instrumentis 
concrepantibus  omnia  resonabant,  ad  quorum  voces  asinus 
stolidum  animal   stupefactus  aures  erigit   tenditque    caudam 

310  magnisque  conatibus  rudit,  rugituque  suo  totum  concutiens 
palatium,  regem  omnesque,  qui  aderant,  ad  sui  spectaculum 
congregavit.  Inimici  vero  eius  videntes,  se  esse  deceptos, 
ad  irrisionem  verba  verterunt,  sub  yronia  regi  dicentes 
bonum    sapientemque   consiliarium   se   habere,    qui   talibus 

315  suum    palatium    replesset    monstris.     At    rex   maledicorum 

verbis  minime  intendens,  sciebat  enim,  hoc  non  absque  re 

fieri,  interrogabat  iuvenem,  quid  unumquid  que  eorum,  que 

adduxerat,  representaret.    Cui  ille  per  singula  sie  respondit: 

Canis,  inquit,  meus  tibi  amicum   Optimum  representat. 

320  Hie  enim  mecum  quocumque  iero  vadens  pericula  fluminum 
latronumque  mucrones  dentesque  ferarum  subire  non  timet. 
Sed  ipsam  prorsus  mortem  propter  me  despicit,  sepe  etiam 
me  convivasque  meos  sua  nobili  reficit  preda,  nunquam 
absque  me  letus,   numquam  mecum  tristis  existens.     Gerte, 

325  0  rex,  numquam  tam  fidum  sincerumque  amicum  potui 
invenire,  sed  nee  te  quidam  hoc  potuisse  reor. 

Asinum  autem  meum  servum  fidelissimum  patientissi- 
mumque  tibi  adduxi.  Hie  enim  quolibet  mane  ad  Silvas 
pergens  Hgnis  inde  redit  onustus,  quibus  a  dorso  depositis 

330  frumentum  ad  molendinum  portat  reportatque  moHtum, 
deinde  cum  utribus  ad  fontem  pergit,  revehitque  domum 
plenos.  Cum  autem  cottidie  hie  sine  murmure  [154^]  et 
reluctatione  faciat,  non  vestes  preciosas,  non  cibos  exigit 
lautiores,  sed  sufficit  ei,  si  parum  feni  vel  palee  pro  labore 

335  diuturno  consequatur.  Quem,  queso,  o  rex,  vel  ubi  talem 
servum  inveniam?     Profecto  nusquam. 

Quem  autem  tibi  mimum  meHorum  fiUo  parvulo 
adduxissem?  Hie  etenim  michi  cottidie  exhibet  ludos 
novos,    dumque  quod   viderit   vel   audierit   imitari   conatur, 

340  gestus  comicos  representat,  frangit  verba  que  plene  pro- 
ferre  non  valet,  et  cum  omnino  non  possit  exprimere, 
quod  cogitaverit,  signis  illud  motuque  corporis  manifestat. 
Sub   uno   eodemque   höre    momento   letus   et   tristis,    flens 

et   ridens   invenitur,    nee   hoc   artificiose,    ut  alii,   sed  sim- 

345  pliciter,  natura  et  etate  impellente  agit,  nichil  inde  sperans 
premii. 

Porro  graviorem  quem  habeo  inimicum  uxorem  obtuli. 
At  uxor  cum  videret  se  huic  iniurie  reservatam  recoleretque 
fidem,  misericordiam  et  humanitatem  erga  maritum  maritique 

350  patrem  habitam,  furore  succensa  vixque  dum  ille  verba 
finiret  sustinens:  O  omnium,  inquit,  pessimum  ingratissi- 
mumque  hominum,  qui  immemor  beneficiorum  misericordia- 
rumque,  quas  ego  patri  eins  morti  subtracto  iam  multis 
annis  in  cavea  exhibui,    me   coram    rege   omnique   populo 

355  inimicum  sibi  reputavit.  At  iuvenis:  Ecce,  inquit,  o  rex, 
vides  Vera  esse  de  uxore,  que  dixi,  que  pro  solo  verbo  et 
patrem  occultum  prodidit  et  me  mortis  sententie  mancipavit. 
Ideo  sapientissimus  quidam  olim  filium  suum  docens,  eam 
maxime,  que  in  sinu  suo  cubaret,  cavendam  esse  mandavit, 

360  uxorem  videlicet,  vel  pseudoamicum  intelligi  volens.  Cum 
enim  manifesti  inimici  facile  caveantur,  uxorem  aut  blandum 
inimicum,  qui  semper  incumbunt,  nullus  vitare  potest,  quia 
amorem  vehementissimum  ore  Simulant  et  corde  insidias 
machinantur.      Rex    autem    ille    subtili[l54^]tatem    iuvenis 

365  ammiratus,  intelligensque  veritatem  dictorum,  accusatores 
eins  prevenit:  Vade,  inquiens  ad  ipsum,  securus  esto 
patremque  tuum,  si  adhuc  vivit,  non  differas  nostris  sollenniis 
exhibere.  Deductus  ergo  senex  de  specu  ob  immensam 
sapientiam    pater  urbis  patrieque  iudex  a  rege  constituitur, 

370  qui  in  brevi  leges  et  iura  ad  antiquum  statum  reduxit,  et 
evulsit  pravos  mores,  bonos  inseruit,  discordes  revocavit  ad 
pacem  multosque  moriens  reliquit  virtutum  sectatores. 

3.    [=  S.  57.] 

Fuit  quondam  nobilis  vir  et  potens  castellum  munitissi- 
mum  aliasque  multas  possessiones  Habens.     Huic  filia  sola 

375  ex  uxore  relicta  fuerat,  quam  ipse,  cum  nulluni  haberet 
heredem,  liberalibus  artibus  decrevit  imbuendam,  quatinus 
ex  artium  disciplina  philosophorumque  libris  sapientiam, 
que  melior  est  fortitudine  mutuaret,  per  quam  paternam 
sciret   hereditatem    tueri,    quod    posse   armis   aut  viribus  ei 

380  muliebris  infirmitas  denegarat.  Nee  fefellit  eum  in  hoc 
spes  sua.  Tantam  siquidem  illa  scientiam  subtilitatemque 
ex  artibus  comparavit   ut   magicam  quoque   artem  nuUo  se 

docente  magisto  perciperet.  [155^]  Contigit  autem  post  hec 
patrem  eius  febre  acuta  correptum  in  lectum  decidere,  qui 

385  infirmitatem  se  evadere  non  posse  intelligens,  filiam  ex 
testamento  omnium  bonorum  suorum  designavit  heredem, 
sicque  ordinatis  rebus  suis  defunctus  est.  Puella  vero 
hereditate  patris  potita  firmavit  in  animo,  nulluni  se 
accepturam    virum,    nisi   quem   sibi   et  sapientia   et  generis 

390  nobilitas  adequaret.  Veniebant  autem  ad  eam  quam  plurimi 
nobilium  filii,  seu  eius  pulchritudine  seu  facultatibus  capti, 
sollicitabant  eam  de  coniugio,  pulsabant  precibus,  muneribus 
attrahebant,  offerentes  quidem  multa,  sed  plurima  promittentes. 
At  illa,   ut  erat  prudentis  animi,    nullum  spernens  nullique 

395  se  denegans  precantium  cuivis  sui  contubernium  offerebat, 
sub  tali  dumtaxat  conditione,  ut  prima  nocte  centum  argenti 
marcas  solveret,  ea  prout  vellet  eiusque  amplexibus  frueretur, 
ac  deinde  mane  facto,  si  alter  alteri  complaceret,  tunc 
sollempniores  coram  amicis  nuptias  celebrarent.    Hac  igitur 

400  conditione  audita  veniebant  multi  iuvenes,  provectioris 
quoque  etatis  viri,  numerum  et  pondus  marcarum  virgini 
offerentes.  Sed  vacui  tam  ab  eius  amplexibus,  quam  a 
pecunia  recedebant.  Incantaverat  et  enim  illa  magica  sua 
arte    nocturne    strigis    pennam,    quam    cum    capiti    secum 

405  iacentis  supposuisset,  statim  ille  somno  gravatus  usque  ad 
diei  sequentis  auroram,  vel  quousque  illa  pennam  tolleret, 
immobilis  permanebat.  Sicque  illa  multos  spolians  pecuniis 
infinitum  sibi  congregavit  thesaurum,  et  aliorum  dampnis 
lucrum  suum  augmentavit. 

410  Inter    eos   autem,    qui    ad    hoc    puteal    suas   pecunias 

offerebant,  iuvenis  nobilis  quidem  satis,  sed  minus  facul- 
tatibus pollens,  centum  marcas  super  possessione  sua 
mutuatas  virgini  sub  illa  conditione  obtulit.  Quibus  illa 
susceptis  die  illa  cum  iuvene  multum  cibi  et  vini  sibi  [155^] 

415  indulgens  seroque  in  lectum  molliter  Stratum  nudi  ambo 
pariter  se  collocant,  penna  illa  strigis  prius  iuvenis  suppo- 
sita  cervicali.  Nee  dum  autem  ille  membra  lecto,  cervicali 
Caput  aptaverat,  cum  ipse  obdormiens  usque  ad  horam 
diei    primam  virginis   secum  dormientis   oblitus  est.     Tunc 

420  enim  illa  surgens  pennam  abstulit,  illumque  evigilatum 
confusum  mittit  ad  propria.  Verum  iuvenis  se  esse  delusum 
dolens,  a  quodam  servo  divite,  cui  quondam  ipse  iratus 
pedem  abciderat,  centum  argenti  marcas  sibi  mutuari  rogat. 


—      108      — 

volens    eas    iterum    aut    perdere,    aut    virginitatis    nomine 

425  virginem  spoliare.  Cui  servus  accepte  quondam  iniurie 
non  immemor,  pecuniam  sub  hoc  pacto  concedit,  ut,  si 
infra  annum  ipsam  non  restitueret,  ipse  de  carne  et  ossibus 
iuvenis  ad  centiim  marcarum  pondus  auferret.  Quod 
iuvenis  parum  curans  concessit,  insuperque  ei  cyrographum 

430  suo  munitum  sigillo  tradidit.  Accepta  ergo  ille  pecunia, 
redit  ad  virginem,  offert  argentum,  accipit  illa,  diemque 
letum  ad  vesperum  usque  perducunt.  Sero  autem,  cum 
paratum  esset  cubiculum,  pennaque  ex  more  pulvillo  sub- 
posita,  ille  iuvenem  subsecutura  premittit.     Qui  iuvenis  ad 

435  lectum  preterite  noctis  veniens  delusione  sibi  ex  lecti 
mollicie  contigisse  putans,  cervical  illud  molle  removit, 
cum  quo  et  strigis  fortuito  casu  excussit  pennam.  Quo 
facto  membra  dimittit  lecto,  suspendit  sursum  palpebras, 
et   somno    totis    viribus   reluctatur.     At   illa   iuvenem   suis 

440  iterum  artibus  magicis  obdormisse  putans,  secura  et  nuda 
iuxta  ipsum  se  collocat.  Ille  vero,  postquam  aliquantulum 
graviter  se  dormire  simulasset,  virginem  ad  se  trahit,  requirit 
debitum.  Confusa  illa  repletaque  stupore  vehementi,  pactum 
nequaquam  negare  potuit.     Quid   plura?     Nox   illa   usque 

445  ad  diem  deducta  est,  mane  autem  inter  se  voto  et  [155^] 
assensu  pari  concordantes,  coram  amicis  et  propinquis 
non  sine  admiratione  invidiaque  multorum  nuptias  cele- 
brarunt. 

Porro    iuvenis    prosperis    succedentibus   creditoris   sui 

450  oblitus  pecuniam  infra  terminum  constitutum  non  reddidit, 
unde  loripes  ille  ulciscende  iniurie  oportunitatem  se  invenisse 
gavisus,  regem,  qui  tunc  temporis  regnum  tenebat,  adit, 
movet  de  iuvene  querelam,  testem  pacti  cyrographum  profert 
in  medium  iustitiam   super  hoc   fieri    rogans.     Rex  autem, 

455  ut  equissimus,  crudele  quamquam  horesceret  pactum,  iuvenem 
tarnen  ad  se  venire  precepit,  accusatoris  sui  responsurum 
querelis.  Tunc  tandem  iuvenis  debiti  reminiscens,  regis 
auctoritate  perterritus,  cum  amicorum  turba  maximaque  auri 
et  argenti  copia  venit  ad  curiam.    Profert  adversarius  ciro- 

460  graphum,  recognoscit  ille  iussuque  regis  dant  sententiani 
principes,  licere  scilicet  loripedi,  agere  quod  cirographum 
testabatur,  aut  quantam  voluerit  pro  redemptione  iuvenis 
pecuniam  accipere.  Rogabat  ergo  rex  loripedem  quatinus 
iuveni   parcens   duplicem    reciperet   pecuniam.     Quod    cum 

465  illo  negante  diebus  multis  efficere  conaretur,  ecce  uxor 
illius  virili  sumpto  habitii,  vultuque  et  voce  magica  sua 
arte  mutatis,  ante  regis  palatium  equo  descendit,  regemque 
adiit  regemque  salutat.  Inquisita  autem,  que  esset  aut  unde, 
militem  se  esse  respondit  de  ultimis  mundi  partibus  oriun- 

470  dum,  iuris  legumque  peritum  fore,  ac  iudiciorum  subtilem 
investigatorem.  Gavisus  rex  iubet  illam,  quam  putabat 
militem,  consedere  sibi,  causamque  que  inter  loripedem  et 
iuvenem  versabatur,  illi  committit  terminandam.  At  illa 
vocatis  utrimque  partibus:  Tibi,  inquit,  o  loripes,  secundum 

475  regis  principumque  sententiam  licet  de  carne  iuvenis  centum 
marcarum  pondus  [155^]  auferre.  Sed  in  hoc  quid  lucra- 
beris,  nisi  mortem  forsitan,  si  iuvenem  interficias?  Melius 
est,  ut  pro  eo  septuplum  pecunie  aut  decuplum  accipias. 
nie    autem    decem    etiam   marcarum    milia   se   accepturum 

480  negavit.  Illa  autem  linteum  candidissimum  iubet  afferri, 
iuvenemque  nudatum  veste  manibusque  ac  pedibus  ligatum 
extendi  desuper.  Quo  facto:  Abcide,  ait  loripedi,  quocum- 
que  volueris  ferramento  marcarum  tuarum  pondus.  Verum 
si  plus  aut   minus  iusto   pondere   ad   quantitatem   cuspidis 

485  accus  inde  tuleris,  vel  si  una  sanguinis  gutta  infecerit 
linteum,  cum  sanguis  substantia  sit  iuvenis,  scias  te  continuo 
mille  mortibus  perimendum,  discerptumque  in  mille  frusta 
fore  escam  bestiarum  et  avium,  totumque  genus  tuum  simili 
sententie   subiacebit,    resque   tue   publicabuntur.     Hanc  ille 

490  horribilem  expavescens  sententiam:  Quoniam,  inquit,  nullus 
est  hominum  excepto  deo,  qui  ita  manum  modificare  possit, 
quin  plus  minusve  auferat,  huic  incerto  me  submittere 
nolens  iuvenem  absolvo  mittoque  debitum,  mille  ei  marcas 
pro  reconciliatione   superaddens.     Sic   ergo   iuvenis    uxoris 

495  prudentia  liberatus,    letus   ad    propria  remeavit. 

4.    [=  S.  62.] 

Quidam  Romanorum  rex,  dum  aliquando  contra  hostes, 
qui  iam  maximam  regni  sui  partem  occupaverant,  cum 
exercitu  pergeret,  contigit,  ut  per  quendam  transiret  viculum. 
Habebat  ibi  vidua  quedam  pauper  cum  filio  unico  domum- 
500  culam,  unam  tantum  de  cunctis,  que  in  mundo  moventur 
gallinulam  possidens.  Transeunte  autem  per  ante  huius 
domum  exercitu,  regis  filius  adolescentulus  accipitrem,  quem 
nobilium  more  manu  gestabat,  ad  gallinam  vidue  iecit,  qui 

dum    recurvis    unguibus    miseram    suffocaret,    vidue    filius 

505  avicule  succurrere  volens  accurrit,  accipitremque  fuste  per- 
cussum  occidit.  Ob  hoc  regis  filius  indignatus  vehementer- 
que  furens,  in  ultione  accipitris  vidue  filium  transverberat 
et  abscedit.  Quid  ergo  vidua  pauper  ageret,  filio  unico  et 
possessi  [1 56^]  uncula     destituta?       Cucurrit     concita     post 

510  regem,  assecutumque  lacrimis,  voce,  singultibus  rogat, 
quatinus  filium  suum  iniuste  occissum  vindicaret.  Rex  vero, 
ut  erat  mansueti  miserantisque  affectus  animi,  gradum  figens 
viduam  blande  leniterque  ammonet,  ut  reditum  eius  ab 
hostibus  sustineret:  Tunc,  inquiens,  filium  tuum  ut  volueris 

515  vindicabo.  At  vidua:  Et  quid  fiet,  ait,  si  in  bello  occideris, 
quis  filium  vindicabit?  Mando,  ait,  pro  te  ei,  qui  michi 
in  regne  succedet.  Et  illa:  Et  quam,  ait,  mercedem  accipies, 
si  alius  eum  vindicaverit,  qui  te  vivente,  te  regnante,  occisus 
est?     Nullam,    inquit.     At  vidua:    Ergo   tu    ipse  fac,    quod 

520  alii  precepturus  es,  ut  inde  laudem  ab  hominibus,  et  a  diis 
premium  consequaris.  Motus  rex  tam  ratione  vidue,  quam 
etiam  misericordia,  dilato  iterum  bello  ad  urbem  regreditur. 
Cognito  autem,  quod  filius  suus  filii  vidue  esset  interfector: 
Qallina,  ait,  tua  satis,  ut  puto,   mortuo  accipitre  conpensata 

525  est.  Ceterum  pro  filio  interfecto  de  duobus  optionem  do 
tibi.  Aut  enim,  si  velis,  filium  interficiam,  aut,  si  eum 
vivere  melius  decreveris,  do  eum  tibi  loco  mortui,  ut  te 
colat  ut  matrem,  adoret  ut  reginam,  timeat  ut  dominam, 
serviatque   tibi   cunctis    vite   tue   diebus.     Illa   vero   utilius 

530  sibi  fore  iudicans  regis  filium  vivere,  quam  mori,  pro 
mortuo  illum  suscepit,  translataque  est  de  tugurio  ad 
palatium,  pannicilos  et  semicintias  vestibus  murice  tinctis 
com  mutans.  Rex  autem  post  hec  contra  hostes  profectus 
est  pugnaturus. 

5.    [=  S.  65.] 

535  Latro  quidam  famosissimus  divitias  sibi  furtis,    rapinis 

et  homicidiis  congregare  volens,  multos  huius  prave  vie  et 
perverse  emulos  sibi  copulaverat,  quorum  princeps  factus 
non  urbium  munitiones,  non  presidia  castrorum  sibi  habita- 
culum  posuit,  sed  remotas  solitudines,  speluncas  et  cavernas 

540  petrarum  et  opaca  queque  et  abdita  silva[1  5  7^]rum.  Diebus 
autem  et  noctibus  incessanter  secus  dificiliores  regalium 
viarum  transitus  cum  satellitibus  suis  latitans,  transeuntibus 

ß  insidiabatur  et  quoscumque  sibi  fortuna  obtulisset  adversa, 
cuiuscumque  essent  conditionis  vel  sexus,  rebus  et  vita 
*5  absque  ulla  misericordia  spoliabat.  In  hac  ergo  malitia 
tota  vita  sua  usque  ad  senectutem  transacta,  cum  iam 
immensi  auri  et  argenti  copiis  sibi  male  acquisitis  ditatus 
esset,  sciens  nichil  inpunitum  fore,  nichilque  quod  non 
reveletur  occultum,  quodque  non  diutius  glorietur  in  malitia 

>50  potens  iniquitate,  huic  tandem  sero  prave  renuntiavit  con- 
suetudini,  reliquum  vite  sue  in  honestate  et  emulatione 
virtutum  ducens.  Erat  cunctis  miraculo,  quod  tam  repente 
pellem  mutasset  Ethiops,  et  pardus  diversicolores  maculas 
abstersisset.     Porro  cum  ad  decrepitam    pervenisset  etatem, 

555  tres  filios  suos  ex  uxore  succeptos  honestioribus,  quam' 
ipse  fuisset  eruditus,  disciplinis  instruere  volens,  diversas  eis 

fet  multiplices   proposuit  artes,    libertatem   tribuens  eligendi 
sibi,    quam  quis  vellet  cum   tertia  dumtaxat   sue   substantie 
portione.     Qui  secum   habito  consilio,    nullam  artem  aliam 
I  560  quam  eam,   qua  pater  illo   usque  vixerat,   se  recipere  uno 
ore  respondunt.    Quibus  pater:  Quoniam,  inquit,  sie  placuit 
'        vobis,    ut  relicta  honestate  securaque  via  ad  sinistram,    que 
l       ducit  ad  interitum,    viam    periculis   subditam,    de   que   fere 
[15  7^]  nulli  redire  datum  est,  unanimes  decliiiaretis,  utimini 
65  electione   vestra,    novas   vobis   divitias   latrociniis  cum  vite 
periculo    sub    estu    solis    hyemisque    frigore   conquirentes, 
quoniam  harum  quas   habeo   divitarum    nullus  vestrum  vel 
quadrantem    habebit.      Verumtamen    sciatis,    quod    paucis 
huius  vie  sectatoribus  felici  exitu  gaudere  fortuna  permittit. 
570  Sed  illa  ammonitione  patris  contemtui  habita,  nocte  sequenti 
equum,  quo  regina  vehebatur,  omni  fore  pretio  incompara- 
bilem  hac  arte  furati  sunt     Collegerunt  herbe,  quam  ervum 
vocamus,  fasciculum,  audierant  enim  equum  illum  taHs  esse 
nature,    quod    omne   pabuH    genus,    hac  excepta,    fastidiret, 
575  fratremque   suum    iuniorem  in    herba   absconsum    caute  ad 
forum  rerum  venalium  circa  vesperum  quasi  venundandum 
detulerunt.      Ecce   autem    custos    equi    more   solito   forum 
deambulans,    hos   cum   fasciculo   suo   repperit,    nesciensque 
latere    dolum,    emit    herbam,    imposuit    humeris,    tuHt    in 
580  stabulum,  apposuit  equo,   seratoque  iterum  ostio  dormitum 
abnt.    Circa  mediam  autem  noctem,  quando  cuncti  mortaHum 
graviori  solent  somno  deprimi,    surgens,   qui  viridi   latebat 
anguis  m  herba,  equo  frenum  inponit  aureum,  sternit  serico. 

superponit    sellam,    antelam    aptat,    omnia    hec    rex    auro 

585  purissimo,  dependentia  eiusdem  metalli  tintinabula,  que 
ille,  ne  sonitum  darent,  cera  obstruit.  Hoc  facto  reserat 
ostium,  ascendit  equum,  velocique  cursu  pergit  ad  locum 
sibi  a  fratibus  constitutum.  Ve[15  7^]rum  non  bene  cesserunt 
ei  latrocinandi  principia,  mentita  est  iniquitas  sibi,  et  fefellit 

590  eos  malitia,  quoniam  visus  est  a  custodibus  civitatis,  a  quibus 
etiam  fugiens  fortiter  insecutus  est  ad  locum  disignalum, 
et  cum  fratribus  deprehensus  est  et  mane  cum  eisdem 
regine  oblatus.  Que  videns  eos  forma  elegantes  esse, 
audiensque   quod    filii    essent    illius   quondam    tamosissimi 

595  latronis,  erat  autem  hie  familiaris  regine,  retrusit  eos  in 
carcerem  et  Interim  patri,  ut  ad  se  veniret,  mandavit.  Qui 
cum  venisset,  interrogabatur  a  regina,  si  filios  redimere 
vellet.  Illo  negante  obolo  eos  saltem  redimere  velle:  Nunc 
ergo,   ait  regina,    refer   michi    casus  vel   pericula,    que  tibi, 

600  dum  latrocinia  exerceres,  unquam  acciderint  graviores,  et 
filios  liberos  reddam  tibi.  At  ille,  ut  ipsius  verbis  melius 
utar:  Quoniam,  inquit,  perdere  secundum  poetam  verba 
leve  est  parvaque  iactura,  multo  levius  puto  solis  verbis 
lucrari.     Audi   ergo,    ait   ad    reginam,    sub   sponsione   tua 

605  casus,  qui  me  unquam  magis  terruerunt. 

Audieramus  aliquando  gigantem  multa  auri  argentique 
milia  possidentem  intra  solitudinem  viginti  fere  milibus 
remotum  ab  hominibus  habitare.  Congregati  igitur  in  unum 
centum  latrones  auri  cupiditate  illecti,  ad  habitationem  eins 

610  magno  cum  labore  pervenimus,  eoque  non  invento,  gavisi 
abstulimus  quicquid  auri  et  argenti  potuimus  invenire.  Sed 
cum  securi  repedaremus,  gigas  novem  [158^]  cum  aliis 
comitatus  nobis  inprovisus  supervenit,  captique  sumus,  proch 
pudor,  centum  a  decem.    Qui  nos  inter  se  dividentes,  deveni 

615  ego  miser  cum  novem  aliis  in  partem  eins,  cuius  nos 
divitias  tuleramus.  Ligatis  ergo  manibus  retrorsum  minabat 
nos  ad  antrum  suum  quasi  decem  oviculas  statua  illa 
tredecim  cubitos  excedens.  Dum  autem  ei  immensam  pro 
nostra    redemptione    pecuniam    offerremus,    ille    insultando 

620  nobis  non  aliud,  quam  carnes  nostras  se  accepturum 
respondens,  eum  statim,  quem  inter  nos  pinguiorem  vidit, 
comprehensum  iugulat,  divisumque  membratim  in  cacabrum 
proicit  coquendum.  Quid  plura?  Sic  illum,  sie  reliquos 
usque  ad  me  iugulatos  coctosque  devoravit,    meque,   proch 

625  nephas,  de  singulis  comedere  coegit  Porro  cum  et  me 
iugulare  vellet,  mentitus  sum  me  esse  medicum,  promittens 
me  eius  oculos,  quibus  graviter  dolebat,  curaturum,  si 
mortis  discrimen  evaderem.  Quo  libenter  hoc  pro  oculorum 
remedio   consequendo,    annuente    roganteque,    ut   promissa 

630  citius  effectui  manciparem,  imposui  olei  sextarium  igni, 
admiscens  ei  in  magna  quantitate  calcem,  salem,  sulphur 
et  auripigmentum,  ceteraque,  que  nociviora  et  seviora  oculis 
esse  cognoveram,  factumque  exinde  collirium,  uti  super 
ignem    f ervebat,    super    patientis    caput   effudi.      Mox   ille 

635  ferventi  oleo  totas  corporis  profunditate  partes  decoriatus 
pelleque  contracta  in  rugam  nervisque  rigentibus  illud  [158*^] 
tantillum  lumen,  quod  habere  videbatur,  amisit.  Videres 
ergo  enormem  statuam  illam  quasi  quendam  epilenticum  per 
pavimentum  volutari  et  nunc  rugitus  leonum,  nunc  taurorum 

640  imitari  mugitus,  horrendum  nimis  michi  sui  spectaculum 
exibentem.  Diu  autem  volutatus,  cum  sie  dolorem  mitigare 
non  posset,  furibundus  clavam  suam  accipit,  meque  cum 
illa  querens  parietes  interdum  ac  pavimentum  quasi  quodam 
ariete  quatiebat.    Sed  ego  tunc  quid  agerem,  quo  fugerem? 

645  Clausa  erat  undique  muro  solidissimo  domus,  nee  aliunde 
nisi  per  ostium  patebat  exitus.  Sed  et  illud  vectibus  ferreis 
seratum  erat.  Cum  ergo  ille  per  angulos  domus  me  que- 
rendo  discurreret,  ego  autem  aliud  agere  non  valens  ad 
tectum   per   scalam   ascendi,   arreptaque   trabe   nocte  et  die 

650  tota  manibus  herens,  pependi  deorsum.  Verum  cum  hoc 
diutius  ferre  non  possem,  coactus  sum  iterum  descendere, 
et  aliquando  inter  ipsius  curra  gigantis,  aliquando  inter 
ovium  suarum  gregem  occultabar.  Habebat  enim  gigas 
mille  fere  oves,  quas  cum  numeratas  cottidie,  una  pinguiori 

655  sibi  retenta,  ad  pascua  dimitteret,  eas  tamen,  nescio  qua 
arte  vel  maleficiis  incantatas,  sero  de  pascuis  sponte  sua 
revertentes  integro  recipiebat  numero.  Has  dum  cottidie 
numerando  emitteret,  ego  evadere  cupiens  pelle  arietis 
villosa   me  circumdedi,   ap[l58^]tavi   capiti   cornua   sicque 

660  exeuntibus  me  miscui.  Porro  cum  sub  manu  numerantis 
venissem,  ille  me  palpato  ut  pinguem  retinuit:  De  te, 
inquiens,  ego  hodie  ventrem  meum  saginabo  ieiunum. 
Sicque  septies  sub  manu  eius  veni,  septiesque  retentus  sum, 
et   tamen   semper   manus   eius  evasi.     Ad  extremum   vero, 

665  cum  sub  manu   eius  venissem  et  ille  me  palpaturus  nimis 

extra  ostium  me  expulit:  Vade,  inquiens,  lupi  te  comedant, 
qui  iam  totiens  dominum  tuum  decepisti.  Ego  autem 
evulsus  ab  eo  quantum  iactus  est  lapidis,  cepi  insultare  ei, 
quod  totiens  deceptum  evasissem.    Ipse  vero  anulum  aureum 

670  de  digito  abstrahens:  Tene,  ait,  pro  munere,  non  enim 
decet  te  a  tanto  viro  inmunem  dimitti.  Porrectum  michi 
anulum  inserui  digito,  statimque  nescio  quibus  maleficiis 
captus,  cogebar  eundo  clamare:  Ecce  ego,  ecce  ego!  Ipse 
vero  quamquam  cecus  prepeti  tarnen  cursu  vocem  clamantis 

675  sequens  minora  queque  transiliebat  arbusti,  offendensque 
interdum  pedibus  quasi  quedam  moles  maxima  corruebat. 
Vero  cum  iam  michi  propinquus  fieret,  nee  ego  a  clamore 
temperare  possem,  nee  anulum  a  digito  eveliere,  coactus 
sum  ipsum    digitum    cum   anulo   abscidere    proicereque   in 

680  eum.  Sicque  amissione  menbri  totum  ab  imminenti  morte 
servavi  corpus.  Hiis  dictis  [158^^]  latro:  Ecce,  ait  ad  reginam, 
multis  tibi  periculis  sub  uno  casu  pro  redemptione  filii 
narratis,  et  alios  etiam  pro  reliquis  eventus  subiungam. 


13.    Gesta  Romanorum. 

(ed.  Dick.) 


Cap.   10  {BL  Sr). 
De  filia  in  venenosis  nutrita.  ' 

Allexander  regnauit,  qui  erat  tam  fortis  tempore  suo  et 
potens,  quod  nullus  eum  deuincere  potuit.  Et  quantum 
ad  sapienciam  magistrum  Aristotilem  habebat  secum,  qui 
eum  in  omni  sapientia  instruebai  {BL  5  v)  Hec  audiens 
5  regina  aquilonis  filiam  suam  a  tempore  natiuitatis  veneno 
nutriuit,  et  cum  ad  etatem  legittimam  peruenisset,  erat  tam 
pulcra  et  in  omnibus  amorosa,  ita  quod  multi  per  aspectum 
eins  infatuati  fuerunt.  Tandem  regina  eam  ad  Allexandrum 
misit,   vt  esset   eius  concubina.     Visa   puella   statim    captus 

10  est  in  eius  amore  et  dormire  cum  ea  uolebat.  Hec  per- 
cipiens  magister  Aristotiles  dixit  ei:  //Nolite  talia  attemptare, 
quia,  si  feceritis,  incontinenti  moriemini,  eo  quod  ipsa  sit  toto 
tempore  vite  sue  veneno  nutrita!  Et  vt  verum  fuerit,  quod 
dico,  statim  hoc  probabo.     Hie  est  quidam  malefactor,  qui 

15  per  legem  mori  debet;    cum  ea   dormiat,    et  tunc  videbitis, 

si  verum  dixerim."  Et  sie  factum  est.  Malefactor  oscu- 
latus  est  eam,  coram  omnibus  cecidit  et  mortuus  est. 
Allexander  hec  percipiens  magistrum  suum  miro  modo 
laudabat,  qui  eum  a  morte  liberauit.    Puellam  matri  remisit. 

Cap.   12  (Bl.  6r). 
De  sacerdote  et  riuulo. 

20  Erat  quidam  Imperator,  in  cuius  imperio  erat  quidam 

sacerdos  lubricus,  qui  per  hoc  subditos  multociens  pertur- 
bauit,  et  per  hoc  scandaHzati  multum  erant.  Erat  vnus 
parochiahum  suorum,  qui  nunquam  interesse  voluit  misse 
ipsius,    dum  celebrauit.     Accidit  quodam   die  festiuo,  quod 

2.5  tempore  misse  eius  solus  in  campo  deambularet  et  miro 
modo  siciebat,  in  tantum  quod  videbatur  ei  mori,  nisi 
posset  sitim  extinguere.  Accidit,  dum  ambulasset,  venit  ad 
quendam  riuulum  purissimi  fontis.  Quo  viso  incepit  haurire 
et  fortiter  bibere.    Sed  cum  plus  gustasset  et  bibisset,  tanto 

30  ardencius  siciebat.  Intra  se  admirabatur .  et  dixit:  ,;Fontem 
huius  riuuH  querere  volo!"  Dum  autem  ambulasset, 
obuiabat  ei  quidam  senex  pulcher  valde  et  ait  ei:  »Karissime, 
quo  tendis?"  Qui  ait:  ;; Vitra  quam  credi  potest  sicio. 
Inueni  vnum   riuulum  aque,    de  quo  bibo,    et  quanto  plus 

35  bibo,  tanto  amplius  sicio.  Ideo  fontem  illius  riuuli  quero, 
ut  de  fönte  bibam,  si  sitim  extinguere  possim."  Ait  senex: 
„Ecce  hie  est  fons,  de  quo  riuulus  ille  proeedit!  Sed  die 
michi,  quare  cum  aliis  christianis  ad  audiendum  diuinum 
officium   ecclesiam    non    intrasti!"     Qui    respondit:    »Vere, 

40  domine,  quia  sacerdos  noster  exeerabilem  dueit  vitam,  quod 
ipsum  non  credo  mundas  missas  et  deo  placitas  celebrare." 
Ad  quem  senex:  »Si  ergo  tu  sicis,  vt  dicis,  ecce  fons,  de 
quo  tam  dulcis  aqua  riuuli  proeedit,  de  qua  bibisti!"  Res- 
pexit  ille  vidensque  canem  fetidissimum  habentem  os  apertum, 

45  per  cuius  os  et  dentes  tocius  fontis  seaturigo  emanabat 
mirabiliter.  Quod  dum  ille  perspieacius  agnouisset,  mente 
confusus  expauit;  toto  corpore  pertremiscens  propter  feto  rem 
non  audebat  gustare  et  miro  modo  siciebat.  Quem  senex 
intuens  ait  illi:    wNoli  timere,  quia  potasti  de  riuulo  huius 

50  fontis!  Nullam  enim  molestiam  tibi  generabit."  Ille  hec 
audiens  gustauit,  sitim  extinguit  et  ait:  „O  domine,  tam 
dulcem  aquam  nunquam  bibit  homo."     Qui  ait:    (Bl.  6v.) 

8* 

wVide  modo,  quemadmodum  hec  dulcis  aqua  per  os 
canis    fetidi    obseruato    colore    proprio    cum    sapore    nee 

55  polluitur  nee  mutatur!  Karissimc,  sie  et  missa  per 
indignum  sacerdotem  celebrata.  Et  ideo,  quamuis 
tibi  displieeat  vita  talium  presbyterorum,  tamen  deuote 
missas  debes  audire."  Hiis  dictis  senex  euanuit  ab  eo. 
Et  quod  viderat,   aliis  narrauit   et  post  hec  deuote  missas 

60  audiuit. 


Cap.   13  {BL  1r). 
De  regina,  que  de  filio  concepit  et  partum  iugulauit. 

Quidam  imperator  erat,  qui  pulchram  vxorem  habuit, 
quam  miro  modo  dilexit.  Ipsa  primo  anno  concepit  et 
filium  pulcherrimum  peperit,  quem  multum  dilexit,  in 
tantum  quod  singulis  noctibus  in  vno  lecto  cum  eo  iacebat. 

65  Cum  autem  puer  tres  annos  in  etate  compleuisset,  mortuus 
est  imperator.  De  cuius  morte  factus  est  dolor  intollerabilis. 
Regina  multis  diebus  mortem  eins  planxit.  Cum  autem 
sepulture  fuisset  traditus,  regina  per  se  in  quodam  Castro 
vixit  habensque  secum  filium  suum.     Puerum  istum  tantum 

70  dilexit,  quod  ab  eo  separari  non  poterat.  Ambo  continue 
simul  iacebant,  donec  puer  XVIII  annos  in  etate  compleuit. 
Vidensque  dyabolus  amorem  ordinatum  inter  filium  et 
matrem  eos  ad  nefarium  opus  solicitauit,  in  tantum  quod 
filius  propriam  matrem  cognouit.    Regina  vero  statim  con- 

75  cepit.  Cum  vero  inpregnata  fuisset,  filius  eins  totum  regnum 
pre  dolore  amisit  et  verecundia  (et)  ad  partes  longinquas 
accessit  Mater,  cum  tempus  pariendi  adesset,  filium  pul- 
cherrimum peperit  vidensque  filium  statim  illum  iugvlauit 
scindens  guttur  eins  per  medium.     Sanguis  gutturis  cecidit 

80  in  palma  sinistra  manus  matris,  factique  sunt  quatuor  circuli 
rotundi  in  ista  forma:  CD  (D  (I)  (D .  Vnde  ipsa  nulla  arte 
poterat  circulos  de  manu  sua  euellere.  Et  propter  hoc 
ducta  verecundia  semper  in  illa  manu  vtebatur  cyrotheca, 
ne  circuli    sanguinei    viderentur.     Regina   ista  satis   deuota 

85  erat,  et  cum  tantum  verecundaretur,  quod  ex  proprio  filio 
concepit  et  proprium  filium  occidit,  quod  nullo  modo  de 
hoc  confiteri  volebat,  et  tamen  omni  quindena  de  peccatis 
suis  fuit  confessa.    Regina  ista  miro  modo  virginem  Mariani 

dilexit  et   elemosinam    pro   eius   amore   sepius   dedit.     Ab 

90  Omnibus  erat  dilecta,  quia  erat  omnibus  graciosa.  Accidit 
vna  nocte,  quod  confessor  eius  coram  lecto  genu  flexo 
quinquies  Ave  Maria  beate  virgini  diceret.  Apparuit  ei 
beata  virgo  et  ait:  ,;Karissime,  ego  sum  [virgo  Maria]. 
Habeo   tibi   aliqua  proferre."     Confessor   eius   gauisus  est 

95  valde  et  ait:  »Die,  domina  karissima,  seruo  tuo,  que  tibi 
placent!"  Que  ait:  »Regina  istius  regni  tibi  confitetur. 
Tarnen  vnum  peccatum  commisit,  quod  non  audet  pre 
nimia  verecundia  tibi  pandere.  Die  vero  crastina  ad  te 
veniet  causa  confessionis.    Die  ex  parte  mea,  quod  elimosine 

100  sue  et  oraciones  sunt  presentate  in  conspectu  filii  mei  et 
accepte,  et  (Bl.  7  v)  quod  confiteatur  de  illo  peccato 
quod  priuate  in  camera  sua  commisit,  quia  rogaui  filium 
meum  pro  ea  et  remissum  est  ei  peccatum,  si  voluerit 
confiteri.     Si   vero   dictis    tuis    noluerit    acquiescere,    roga 

105  eam,  vt  cyrothecam  de  manu  sua  sinistra  deponat! 
Et  in  palma  eius  peccatum  suum  commissum  et  non  con- 
fessum  videbis.  Si  noluerit  cyrothecam  deponere,  vi  eam 
extrahe!"  Hiis  dictis  beata  virgo  euanuit.  Mane  vero 
regina  satis  humiliter  confitebatur  de  omnibus  excepto  illo 

110  peccato.  Cum  autem  omnia  dixisset,  que  ei  placuerunt,  ait 
confessor:  »Domina  et  filia  karissima,  multi  multa  locuntur, 
quare  semper  in  manu  sinistra  cyrothecam  portas.  Audacter 
michi  manum  extendas,  vt  possim  videre,  si  lateat  aliquid, 
quod   deo    non    placeat!"     At  illa:    »Domine,    manus  mea 

115  Sana  non  est,  et  ideo  eam  tibi  ostendere  nolo."  Ille  hec 
audiens  per  brachium  eam  accepit  et  contra  voluntatem 
eius  cyrothecam  abstraxit  et  ait:  »Domina,  noli  timere! 
Beata  virgo,  que  te  intime  diligit,  michi  precepit,  hoc  per- 
petrare."    Cum  vero  manum  apertam  vidisset,  vidit  quatuor 

120  circulos  sangvineos  ac  rotundos.  Et  in  primo  circulo  erant 
quatuor  C  C  C  C,  in  secundo  circulo  IV  D  D  D  D,  in 
tercio  circulo  IV  M  M  M  M,  in  quarto  circulo  IV  R  R  R  R. 
Et  in  circuitu  circulorum  ad  modum  sigilli  erat  talis  super- 
scripcio    rubea:     »Casu    Cecidisti    Carne   Cecata;     Demoni 

125  Dedisti  Dona  Dotata;  Monstrat  Manifeste  Manus  Maculata; 

Recedet  Rubigo  Regina  Rogata."    Domina  cum  hec  vidisset, 

ad  pedes  confessoris  cecidit  et  cum  lacrimis  satis  humiliter 

.   confitebatur  de   illo  peccato.     Accepta  absolucione  et  peni- 

tencia   completa   infra   paucos  dies   obdormiuit   in  domino. 


—      118      — 

Cap.  19  (BL  lOv.). 
De  elephante  et  virginibus. 

130  Erat  quidam  Imperator,  qui  habuit  quandam  forestam, 

in  qua  erat  elephas,  cui  nemo  audebat  apropinquare.  Hec 
audiens  Imperator  a  philosophis  naturam  elephantis  quesiuit. 
Uli  vero  respondebant  et  dixerunt,  quod  virgines  nudas 
multum  diligeret  ac  in  cantu  earum  delectaretur.    Imperator 

135  statim  fecerat  inquiri  duas  puellas  pulcriores,  quas  in  imperio 
habebat.  Inuente  sunt  due  virgines.  Ambe  forestam  intra- 
bant  totaliter  denudate.  Vna  peluim  accepit,  altera  gladium, 
et  inceperunt  dulciter  cantare  per  forestam.  Hec  audiens 
elephas  venit  ad  eas  et  cepit  mamillas  earum  lambere.    Ille 

140  cantum  continuabant  tamdiu,  quosque  elephas  requieuit  in 
gremio  eins,  que  peluim  portabat.  Puella  alia  videns  elephan- 
tem  dormire  cum  gladio  illum  occidit.  Puella  alia  sanguinem 
in  pelui  accepit,  et  de  illo  sanguine  rex  fecit  fieri  purpuram. 

Cap.  22  {BL   1 1  V.). 
De  rege,  qui  filio  pigritiori  regnum  disposuit. 

Pollemius  in  ciuitate  Babylonie  regnauit,  qui  tres  filios 

145  habebat,  quos  multum  dilexit.  Vnde  per  se  cogitabat  de 
regno  suo  disponere.  Vocauit  tres  filios  suos  coram  se  et 
ait:  wQuis  vestrum  est  pigricior?  Ille  regnum  meum  post 
decessum  meum  occupabit."  Ait  primus:  w  Domine,  ergo 
michi  debetur  regnum,  et  hec  est  ratio.     Adeo  piger  sum, 

150  quod,  quando  ad  ignem  sedeo,  prius  crus  in  eo  comburi 
permitto,  quam  illud  retraham  ab  ignis  incendio."  Ait  secundus 
filius:  wEgo  sum  apcior  ad  regnandum;  nam  cum  funem  in 
collo  habeam  et  mox  suspendi  debeam  et  gladium  in  manu 
teneam,  propter  magnam  pigriciam  ad  scindendum  cordam 

155  non  porrigo  manum  meam."  Ait  tercius:  »Domine,  ego 
regnare  debeo,  quia  in  pigricia  ceteros  antecedo.  Resupinus 
enim  in  lecto  iaceo,  et  stillat  super  vtrumque  oculum  aqua, 
et  propter  summam  pigriciam  a  stratu  meo  non  me  remoueo 
ad  partem  dextram  vel  sinistram."     Rex  cum  hoc  audisset, 

160  ei  regnum  legauit,  reputans  eum  pigriciorem. 

Cap.  25   (BL   \2r). 
De  vxore  militis  et  serpente. 

Fulgencius  regnauit,  in  cuius  regno  erat  quidam  miles, 

nomine  Studer,  qui  vxorem  puicram  accepit,  sed  stultam. 
In  cuius  domo  quidam  serpens  habitabat  in  quadam  camera. 
Miles  vero  torneamenta  et  hastiludia  frequentabat,  in  tantum 

165  quod  deuenit  ad  magnam  egestatem.  Vnde  fleuit  amare  et 
quasi  de  ipso  desperatus.  Serpens  {Bl.  \2v)  vero  videns 
eius  dolorem,  data  est  ei  a  deo  vox  et  ait:  »Cur  fies?  Fac 
secundum  meum  consilium  et  post  factum  non  penitebis! 
Singulis    diebus    michi   de    lade   ministres,    et   te   ditabo." 

170  Miles  hec  audiens  ei  fideliter  hoc  adimplere  promisit.  Statim 
infra  tempus  breue  ditatus  est  valde  et  habebat  prolem 
pulcherrimam  et  possessiones  magnas.  Accidit  vna  die, 
quod  vxor  sua  ei  dicebat:  » Domine,  vt  credo,  iste  serpens 
multa  bona  possidet  in  camera,  in  qua  iacet.  Consulo,  vt  occi- 

175  datur,  et  bona  omnia  optinebimus."  Ille  vero  ad  instinctionem 
mulieris  malleum  portabat,  vt  serpentem  occideret,  in  vna 
manu  et  lac  habebat  in  uase  in  altera  manu.  Cum  vero 
vas  lactis  serpens  videret,  extra  cameram  caput  extendit,  vt 
lac  lamberet   more   consueto.     Miles   vero   grandi   ictu    ad 

180  serpentem  percussit;  sed  serpens  caput  retraxit,  et  mallei 
ictum  vas  suscepit.  Statim  cum  talis  prodicio  fuisset  facta, 
prolem  et  omnia  bona  miles  amisit.  Ait  ei  vxor:  »Heu 
michi,  malum  consilium  tibi  dedi!  Sed  perge  modo  ad 
foramen    serpentis   et    humilia   te   sibi,    et  forte  dabit  tibi 

185  graciam  iterato  bona  recuperando ! "  Perrexit  miles  ad 
cameram  serpentis  et  fleuit  amare,  petens  graciam,  vt  per 
eum,  sicut  prius,  ad  diuicias  sit  releuatus.  Ait  serpens: 
,;Modo  Video,  quod  stultus  sis,  quia  non  potest  esse,  quin 
ille   ictus  magnus   mallei,    quem    vas   suscepit   loco   capitis 

190  mei,  veniret  ad  memoriam  meam ;  et  eciam,  quomodo  occidi 
prolem  tuam,  occurreret  tibi,  et  omnes  diuicias  tibi  abstuli, 
et  sie  nulla  pax  stare  posset."  Ille  vero  recessit  contristatus 
et  semper  postea  in  egestate  vixit. 

Cap.  31    {BL   \Av). 
De  tribus  anulis. 

Miles  quidam  erat,  qui  tres  filios  habuit,  qui  cum  mori 
195  deberet,  primogenito  suo  dedit  hereditatem,  secundo  filio 
thezaurum  suum,  tercio  vero  filio  anulum  preciosum,  qui 
plus  valuit  quam  aliorum  duorum  possessio.  Duobus 
primis  dedit  anulos  duos  non  tam  preciosos.  Omnes  anuli 
fuerunt   eiusdem    forme,    sed    non   eiusdem    virtutis.     Post 

200  mortem  patris  dixit  primus  filius:  »Ego  habeo  anulum 
patris  mei  preciosum."  Secundus  dixit:  „Et  similiter 
ego."  Tercius  frater  respondit:  „Non,  inquit,  est  iustum, 
quod  vos  eum  habeatis,  eo  quod  senior  habet  hereditatem, 
alius   thezaurum.     Sed   ego,    vt  spero,    preciosum   anulum 

205  habeo." 

Cap.  48   {DL  20r.). 
De  mago  et  mundo. 

Narratur  de  quodam  mago,  qui  habuit  quendam  ortum 
pulcherrimum,  in  quo  tot  erant  flores  redolentes,  tot  fructus 
suaues,  tot  diuicie  et  delicie,  quod  delectabile  fuit  ibi  esse. 
Hunc  locum  nunquam  volebat  ostendere  nisi  fatuis  et 
210  inimicis  suis.  Et  cum  essent  introducti,  viderunt  tot  et 
tanta  gaudia,  quod  admirabantur.  Quesierunt,  vbi  essent; 
responsum  est  eis,  quod  in  paradyso. 


Cap.  53   (Bl.  21  V.) 

De  rege  et  senescalco  et  tribus  amicis. 

Narratur,  quod  quidam  imperator  nobiHs  habuit  filiam 
pulcram  sibi  similem,  quam  commiisit  senescalco  suo  custo- 

215  diendam  et  peregre  profectus  est.  Promisit  senescalco 
magnum  honorem,  si  bene  eam  custodiret  vsque  ad  reditum 
suum.  At  ille  oblitus  est  preceptum  domini  sui.  Tractauit 
eam  male,  in  tantum  quod  misera  facta  est  et  totam  pulcri- 
tudinem    amisit.      Post   modicum    tempus    misit    imperator 

220  nuncios  senescalco  pro  filia  sua  sibi  reddenda.  Non 
reddidit.  Tandem  peremptorie  est  citatus.  Vocauit  tres 
amicos,  in  quibus  confidebat,  vnum,  quem  plus  quam 
se  [dilexit],  alium,  quem  tantum  sicut  se  ipsum,  et  tercium 
modicum,    querens    ab    eis    consilium,    quomodo    respon- 

225  deret  in  conspectu  tanti  domini.  Dixit  primus,  quod 
duceret  eum  ad  exitum  domus.  Alter  dixit,  quod  duceret 
eum  ad  portam,  et  tercius  promisit,  quod  eum  duceret 
ante  dorn  [in]  um  et  pro  illo  responderet.  Statim  fecit 
puellam    lauari    et    vngentis   optimis    inungi    et   vestimentis 

230  preciosis  indui,  ita  quod  nulla  penitus  macula  in  illa 
appareret.     Et  sie  factum  est. 

Cap.  57    (Bl.  22/-.). 
De  rege  serpentem  soluente. 

Legitur  de  quodam  imperatore,  qui  a  casu  per  quandam 
siluam  transiit,  iniienit  serpentem  a  pastoribus  captum  et 
ad  arborem  alligatum.   Qui  pietate  motus  eum  soluit  et  in 

2ii^  sinu  calefacere  fecit.  Cum  esset  calefactus,  incepit  mordere. 
Ait  imperator:  «Quid  facis?  Cur  malum  pro  bono  reddis?" 
Ait  serpens:  wQuod  natura  dedit,  nemo  (Bl.  22 v.)  tollere 
potest.  Et  ideo  secundum  naturam  facio."  Qui  ait: 
wBonum   tibi   feci,   et  illud   michi    male   soluis."     Ulis  sie 

240  contendentibus  vocatus  est  quidam  philosophus,  vt  esset 
iudex,  et  ei  totum  processum  narrauit.  Ait  philosophus: 
;;De  hac  causa  per  auditum  ignoro  iudicare,  sed  volo,  vt 
serpens  ligetur  vt  prius,  et  tunc  iudicium  dabo."  Et  sie 
factum    est.      Tunc    ait    philosophus:     ,; Serpens    si    potest 

245  euadere,  discedat!  Et  tu,  imperator,  noli  amplius  labo- 
rare,  vt  serpentem  soluas,  quia  semper  facit,  quod  natura 
dedit!" 

Cap.  63  {BL  25  r.) 
De  diuite  et  puero  per  oleum  decepto. 

Qvidam  homo  erat,  qui  vnicum  filium  habebat,  cui 
post  mortem  nichil  preter  domum  dimisit.    Qui  cum  magno 

250  labore  vixit,  in  tantum  quod  vix  neccessaria  optinebat,  et 
quamuis  magna  coactus  inedia,  tamen  domum  suam  vendere 
nolebat.  Puer  iste  habebat  vicinum  diuitem  niniis,  qui 
domum  eius,  vt  suam  faceret  largiorem,  cupiebat  emere. 
Sed    puer    nee    prece    nee    precio    vendere    volebat.     Quo 

255  comperto  diues  cogitabat  domum  a  puero  subtrahere. 
Incepit  cum  eo  familiaritatem  habere.  Sed  puer  secundum 
posse  suum  eius  familiaritatem  deuitabat.  Denique  con- 
tristatus  diues,  qui  non  potuit  puerum  decipere,  quodam 
die  ad  eum  venit  et  ait:  ,;0  puer,  acommoda  michi  paruam 

2G0  partem  curie  tue  precio,  quia  in  ea  X  tonellos  oleo  plenos 
custodire  volo!  Et  nichil  tibi  nocebunt,  sed  habebis  inde 
aliquid  sustentaculum  vite."  Puer  autem,  neccessitate  coactus, 
concessit  et  dedit  ei  claues  curie.  Puer  vero  Interim  victum 
manibus  acquisiuit  more  solito.    At  diues  acceptis  clauibus 

265  pueri  curiam  suffodiens  V  tonellos  oleo  plenos  ibi  recon- 
didit  et  V  dimidios.     Hoc  facto   puerum   aduocauit   et   ei 

claues  dedit  et  ait:  »Puer,  oleum  meum  tibi  committo  sub 
tua  custodia."  Puer  vero  simplex  putans  omnes  esse  plenos 
in  custodia  recepit.    Post  longum  tempus  contigit,  quod  in 

270  terra  illa  oleum  carum  factum  fuit.  Diues  hoc  videns  ait 
puero:  ,/Amice,  veni,  adiuua  me  oleum  effodere  et  premium 
a  me  accipias  pro  tua  custodia!"  Puer  concessit  et  eum 
iuuit.  Diues  vero  plenus  malicia  adduxit  secum  illos,  qui 
oleum    emere   deberent.     Terram   apperuerunt  et  V  plenos 

275  et  V  dimidios  inuenerunt.  Statim  diues  puerum  vocat  dicens: 
wAmice,  causa  custodie  tue  oleum  amisi.  Nam  quod  tibi 
commisi,  fraude  abstulisti.  Sed  cito  redde  michi,  que  mea 
fuerunt!"  Hiis  dictis  puerum  accepit  et  ad  iudicem  duxit. 
Sed  puer  respondere  nesciuit,  sed  inducias  vnius  diei  peciit; 

280  quod  ei  est  concessum.  In  ciuitate  illa  morabatur  quidam 
phylosophus,  qui  nominabatur  auxilium  gencium.  Puer  hec 
audiens  ad  eum  perrexit  querens  consilium.  Phylosophus 
autem  cum  totum  processum  pueri  audisset,  pietate  motus 
ait:  ;;Mediante  diuina  gracia  te  iuuabo."    Mane  autem  facto 

285  phylosophus  venit  cum  puero  ad  palacium.  Iudex  cum 
vidisset  sapientem  phylosophum,  eum  iuxta  se  sedere  fecit 
et  vocauit  accusantes  et  accusatum  et  precepit,  vt  verba 
recita-(B/.  25v.)rentur.  Et  sie  factum  est.  Tunc  ait  iudex 
phylosopho:    »Bone  magister,    date   iudicium!"     Ait  phylo- 

290  sophus:  wPrecipe  darum  oleum  de  quinque  plenis  tonellis 
mensurari,  vt  scias,  quantum  ibi  sit  clari  olei,  et  similiter 
de  quinque  dimidiis,  vt  scias,  quantum  in  vtrisque  fuerit. 
Et  si  tantum  spissi  olei  in  dimidiis  inueneris,  quantum  in 
plenis,    scias   oleum   fuisse   furatum.     Si    vero    in    dimidiis 

295  tantum  spissitudinis  inueneris,  quantum  darum  oleum  ibi 
existens  exigit,  quod  non  poteris  in  plenis  inuenire,  scias, 
vtique  oleum  non  fuisse  furatum."  Iudex  hec  audiens 
confirmauit  iudicium.  Factumque  est  ita  per  omnia,  et  sie 
puer  est  saluatus,  et  cupidus  dampnatus. 

Cap.   75   {Bl.  2^v.). 
De  ciconia  adulterata. 

300  Erat  quidam  Imperator,  qui  habebat  ante  portam  palacii 

fontem  darum;  et  iuxta  fontem  due  cyconie  nidificabant, 
sie  quod  femella  pullos  produxit,  masculus  illo  tempore  per 
campos    volabat   cibum    pro    femella   et   pullis    colligendo. 

Ipso  absente  femella  adulterata  est,  et  ne  fetorem  masculus 
305  in  aduentu  sentiret,  femella  ad  fontem  descendit  et  se  lauit. 
Imperator  hec  percipiens  semel,  cum  femella  fuisset 
adulterata,  fontem  claudi  fecerat.  Quem  cum  femella  clausum 
inuenisset,  ad  nidum  rediit.  Cito  masculus  rediit  et 
cum  fetorem  adulterii  sensisset,  auolauit.  Deinde  infra 
310  tempus  breue  multitudinem  cyconiarum  secum  duxit,  et 
ab  illis  femella  est  occisa.  De  quo  facto  admirabatur 
Imperator. 

Cap.  91   (Bl.  Z^v). 
De  puero  et  delfino. 

Refert  Valerius,  quod  erat  quidam  puer  V  annorum, 
qui  singulis  diebus  ad   litus  maris  perrexit.     Quod  videns 

315  quidam  delphinus  incepit  cum  puero  ludere  et  ipsum  super 
dorsum  portare.  Puer  vero  singulis  diebus  panem  ad 
delphinum  portabat  et  sie  delphynum  per  V  vel  IV  annos 
sustentabat.  Accidit  vno  die,  quod  puer  ad  litus  maris 
perrexit  portans  secum  panem,  vt  solitus  erat.     Delphynus 

320  non  venit.  Interim  mare  puerum  circumvallabat,  et  puer 
submersus  est.  Cum  mare  se  traxit,  delphynus  venit,  et 
cum  puerum  mortuum  inuenisset,  pre  nimio  dolore  iuxta 
puerum  cecidit  et  mortuus  est. 

Cap.  95   (BL  35  v.). 
De  hominibus  diuersarum  formarum. 

De  hominibus  iam  est  loquendum,  vnde  dicit  Plinius 

325  et  Augustinus,  quod  aliqui  homines  canina  capita  habentes 

cum   latratu    locuntur.     In  Indya  sunt  aliqui  homines,   qui 

vnum  occulum  habent  in  fronte  super  nasum.     Hü  carnes 

animalium  commedunt.     In  Lybia  sunt  alique  femine  sine 

capite  OS  et  occulos   habentes   in   pectore.     (BL  Z6r)     In 

330  Oriente  contra  paradysum  sunt  homines  nichil  commedentes, 

quia  OS  tarn  modicum   habent,    vt   calamo   potum   sumant; 

odore    pomorum    et    florum    viuunt.     Odore   malo   subito 

moriuntur.     Item    ibidem    sunt    homines   sine    naso,    facie 

plena.    Item  homines  habentes  labium  inferius  ita  magnum, 

335  vt  totam  faciem  contegant  dormientes.    Item  alii  sunt  unguis 

muti  loquentes  vt  monachi.     Item  in  Stichia  sunt  homines 

aure  tam  magna,   vt  contegant  totum  corpus.     Item  aliqui 

sunt  proni  ambulantes  vt  peccora.  Item  aliqui  homines 
cornuti,    naso    breui,    pedibus   caprinis.     Item    in    Ethyopia 

340  homihes  vno  pede  latissimo  tarn  veloces,  vt  bestias  inse- 
quuntur.  In  Indya  pigmei  duorum  cubitorum  equitantes 
super  yrcos  et  cum  gruibus  preliantes.  Ibidem  femine 
quinquennies  concipiunt  et  octo  annis  tantum  viuunt.  Item 
in  India  sunt  aliqui  homines  VI  manus  habentes  et  homines 

345  nudi  et  pilosi  in  flumine  morantes.  Item  homines  in  mani- 
bus  et  in  pedibus  VI  digitos  habentes.  {BL  36  v.)  Item 
mulieres  cum  barbis  vsque  ad  pectus  sed  capite  piano. 
Item  in  Ethyopia  IV  occulos  habentes.  In  Eripia  sunt 
homines   formosi  sed   capite    et   collo   grvino   cum    rostris. 

Cap.  98  {BL  3  7r.). 
De  eo,  qui  uas  ductile  vitreum  obtulit. 

350  Tyberius    regnauit,    qui     [ante]    sumptum     imperium 

prudens  ingenio,  clarus  eloquio,  fortunatus  in  hello  fuit, 
sed  postea  resolutis  milicie  artibus  nulla  bella  gerens 
populum  romanum  grauiter  afflixit,  filios  proprios  pluresque 
patricinos  et  consules  interfecit.     Temperanciam  abiecit  sie, 

355  vt  qui  antea  Nero  Tyberius,  nunc  Mero  Bibero  vocabatur. 
Huic  quidam  artifex  vas  vitreum  ductile  seu  fabricabile 
optulit,  quod  Tyberius  ad  parietem  proiciens,  non  fractum 
siistulit  sed  curuatum.  Igitur  artifex  malleum  proferens  et 
vitrum  velud  cuprum  fabricans  mox  correxit.     Interrogauit 

360  autem  eum,  quomodo  hoc  posset  esse.  lUe  dixit  neminem 
hanc  artem  scire  super  terram.  Quem  Tyberius  mox 
decollari  iussit  dicens:  »Si  hec  ars  venerit  in  consuetudinem, 
pro  nichilo  reputabitur  aurum  vel  argentum." 

Cap.   103  {BL  38/-.). 
De  regina,  que  III  filios  ex  adulterio  et  IV"i  de  semine  regis  pepererit. 

Qvidam  rex  nobilis,  sapiens  atque  diues  vxorem  habuit 
365  predilectam,  que  debite  dileccionis  inmemor  tres  filios  aput 
eum  genuit,  qui  semper  erant  patri  rebelies  et  in  nullo  ei 
similes.  Deinde  de  regis  semine  quartum  filium  concepit, 
peperit  et  nutriuit.  Accidit  autem,  vt  rex  finito  dierum 
suorum  curriculo  moreretur  corpusque  suum  in  regali 
370  sarcophago  clauderetur.    Post  cuius  exequias  IV  filii  supra- 

dicti  pro  regni  dominio  litigauerunt.  Miles  quidam  veteranus, 
mortui  regis  quondam  secretarius  specialis,  regni  primatibus 
sie  dicebat:  vAudite  consilium  meum!  Expedit  vobis,  ut 
corpus   defuncti   regis   de   sarcophago   tollatis;    et   quilibet 

375  arcum  cum  sagitta  paratum  habeat,  et  quicunque  profundius 
corpus  sagittauerit,  regnum  suum  habebit"  Placuit  eis 
consilium.  Patrem  suum  de  loco  effoderunt  et  ad  arborem 
ligauerunt.  Primus  sagittam  iaciens  manum  dextram  patris 
sui  vulnerauit.     Qua  de  re  tanquam   hereS/vnicus  et  regni 

380  dominus  gloriatur.  Secundus  vero  torquens  sagittam  propius 
sagittam  in  os  letanter  quodammodo  sagittabat.  Vnde  sibi 
regnum  cercius  ascribebat.  Tertius  autem  cor  eins  sagitta 
perforauit,  qui  {Bl.  38v.)  se  pro  suis  fratribus  regnum 
putabat    sine    lite    certissime    possessurum.     Quartus    vero 

385  cum  accederet  ad  corpus,  ingemuit  et  voce  lamentabili  sie 
dicebat:  «Absit  a  me,  vt  ego  corpus  patris  mei  viuum  aut 
mortuum  vnquam  ledam!"  Hiis  dictis  regni  principes 
simulque  populus  vniuersus  eundem  iuuenem  eleuantes 
tamquam   verum    heredem    et   regni   dominum    imperatoris 

390  solio  locauerunt,  et  alii  III  omni  dignitate  erant  priuati. 


Cap.   105   {BL  39/-.). 
De  milite,  [qui]  semiambulaiis,  semiequitans  venit  ad  regem. 

Qvidam  miles  quendam  regem,  a  quo  infeodatus  erat, 
grauiter  offendit.  Misit  ad  eum  milites,  vt  pro  eo  inter- 
cederent.  Vix  eins  amiciciam  sub  hoc  pacto  optinuit,  scilicet 
quod  ad  curiam   eins  pedes  et  eques   pariter,    id  est  semi- 

395  ambulans  et  semiequitans  veniret,  et  quod  secum  duceret 
fidelissimum  amicum  et  ioculatorem  et  inimicum  perfidissi- 
mum.  Qua  de  re  miles  contristatus  cogitare  cepit,  quomodo 
hoc  adimplere  posset.  Quadam  vero  nocte  cum  peregrinum 
quendam    hospicio  recepisset,    clam  dixit  vxori  sue:    wScio, 

400  quia  peregrini  promptam  peccuniam  sunt  secum  portantes. 
Volo  igitur,  si  tu  suades,  hunc  peregrinum  interficere; 
peccuniam  eins  optinebimus."  At  illa:  wBonum  est  con- 
silium." Cunctisque  dormientibus  circa  diluculum  surgit 
miles,    peregrinum  excitans  abire  iubet;   vnumque    de   suis 

405  vitulis  in  frusta  secuit  ponensque  ea  in  sacco.  Deinde 
vxorem   suam    excitat   dansque   sibi   saccum,   vt   in  angulo 

domus  absconderet,  et  dixit:  „Tantum  caput  et  crura  cum 
brachiis  in  hoc  sacco  posui,  truncum  autem  corporis  in 
nostro  stabulo  sepeliui."    Hiis  dictis  aliquantulam  peccuniam 

410  ei  ostendit,  ac  si  illam  peregrino  mortuo  abstulisset.  Cum 
autem  dies  adesset,  vt  domino  suo  se  presentaret,  accipiens 
a  dextris  canem  et  puerum  suum  paruum  in  gremio  et 
vxorem  suam  a  sinistris  simulque  pulc(r)inum  paruulum  ire 
cepit.    Cumque  castro  domini  sui  appropiaret,  dextrum  crus 

415  supra  dorsum  pulc(r)ini  sui  velud  equitans  posuit  in  terris 
per  alterum  gradiendo,  sicque  pedester  ed  castrum  et 
{Bl.  Z9v)  curiam  subintrauit.  Quo  viso  princeps  cum 
astantibus  mirabatur.  Ait  ei  princeps:  „Vbi  est  amicus  tuus 
fidelissimus?"    Qui  statim  gladium  suum  euaginans  canem 

420  suum  in  conspectu  omnium  vulnerabat  ad  probandam  vere 
fidei  puritatem.  Qui  cum  clamaret  et  fugeret  pre  dolore, 
ipsum  denuo  reuocauit;  cumque  claudicans  et  sangvinans 
remearet,  ait  miles:  „Ecce,  domine,  amicum  fidelissimum 
duxi    mecum!"     Cui   ille:    „Vbi   est   ioculator   tuus?"     At 

425  ille  paruulum  filium  suum  ei  ostendit  dicens:  „Ecce,  domine! 
Non  est  ioculator  in  mundo,  qui  tantum  solacium  michi 
conferat,  sicut  quando  filium  meum  ante  me  ludere  video." 
Dicit  ei  princeps:  „Vbi  est  inimicus  tuus?"  Qui  statim 
alapam  vxori  sue   dedit  dicens:    „Quare   tu    tam    impudice 

430  dominum  meum  regem  intueris?"  lila  statim  respondit: 
,;0  maledicte  homicida,  quare  me  percutis?  Nonne 
in  domo  tua  propria  lamentabile  homicidium  perpetrasti? 
Audite  me,  domine!  Pro  modica  peccunia  quendam 
pauperem     peregrinum     occidit."       Quod     miles    audiens 

435  iterum  alapam  ei  dedit  dicens:  „O  maledicta,  cur  fal- 
sum  crimen  inpingere  non  formidas?"  Que  statim  liuoris 
et  iracundie  facibus  inflammata  coram  omnibus  excla- 
mauit:  „Venite,  et  ostendam  vobis  locum,  in  quo  occisi 
Caput    et    crura    et    brachia     sepeliuit,     et    stabulum,     in 

440  quo  truncum  corporis  sepeliuit."  Hec  illi  audientes  ad 
probandam  rei  veritatem  ad  hospicium  militis  perrexerunt. 
Precurrens  autem  mulier  cellarium  apperuit  et  locum 
ostendit,  in  quo  Saccus  cum  vitulinis  carnibus  est  defossus. 
Qui    concito    effodientes    visis    carnibus    stupuerunt    astu- 

445  ciamque  militis  cognoscentes  dignis  ipsum  laudibus  extu- 
lerunt.  Qui  postea  suo  domino  specialis  dileccionis  vinculo 
est  annexus. 


—      127      ~ 

Cap.   112  {BL  41  v). 
De  scacario. 

Scacarium  habet  VIII  puncta.  Ad  istum  ludum  ludunt 
VI  homines.    Primus  pedinus,  qui,  cum  procedit,  non  vadit 

450  nisi  vnum  punctum,  et  quando  vadit  lateraliter  ex  alia  parte, 
rapit  alium,  et  cum  venerit  ad  metam,  fit  fert  vel  regina. 
Secundus  alphinus,  currit  tria  puncta  sursum  et  deorsum. 
Tercius  miles  vadens  III  puncta  lateraliter.  Quartus  rocchus, 
vadit  Omnibus  modis  in  longum,    latum  et  capit,  quidquid 

455  inuenit  Quintus  fert,  id  est  regina,  non  vadit  de  albo  ad 
nigrum  et  ponitur  iuxta  regem  et,  quando  recedit  a  rege, 
capitur.  Sextus  rex,  vadit  ante  et  retro  et  a  latere  et  capit 
vbique.  Sed  quando  non  curat,  habet  sichel  et  math,  id 
est  conclusus  atque  captus. 

Cap.   114  {BL  42a-.). 
De  quadam  phylomena  et  sagitario. 

460  Sagittarius  quidam   auiculam  paruam  capiens,    nomine 

phylomenam,  et  cum  vellet  eam  occidere,  vox  data  est 
phylomene,  et  ait:  »Quid  tibi  proderit,  o  homo,  si  me 
occideris?  Neque  enim  ventrem  tuum  de  me  implere 
valebis.    Sed  si  dimittere  me  velles,  tria  mandata  tibi  darem, 

465  que  si  diligencius  obseruares,  magnam  inde  vtilitatem  con- 
sequi  posses."  Ille  vero  ad  eius  loquelam  stupefactus 
promisit,  quod  eam  dimitteret,  si  hec  tria  mandata  ac  vtilia 
proferret.  Et  illa:  ;;Audi  me!"  Numquam  rem,  que 
apprehendi    non    potest,    apprehendere   studeas!      Hoc   est 

470  primum.  Audi  secundum!  De  re  perdita  et  inrecuperabili 
numquam  doleas!  Audi  tercium!  Verbum  incredibile 
numquam  credas!  Hec  tria  custodi,  et  bene  tibi  erit!" 
Ille  autem,  vt  promiserat,  eam  volare  dimisit.  Phylomena 
per  aera  volitans   dulciter  cantauit.     Finito   cantu  dixit  ei: 

475  wVe  tibi,  homo,  quam  malum  consilium  habuisti  et  quam 
magnum  thezaurum  hodie  perdidisti!  Est  enim  in  meis 
visceribus  margarita,  que  strucionis  ovum  sua  vincit  magni- 
tudine."  Ille  hec  audiens  contristatus  est  valde,  quod  eam 
dimisit.     Expandit  rete  suum   et  conabatur   eam  apprehen- 

480  dere  dicens  ei:  «Veni  in  domum  meam,  et  omnem  huma- 
nitatem  tibi  exhibebo  et  propriis  manibus  te  pascam  et  ad 

tuam  voluntatem  te  dimittere  volare  volo!"  Cui  phylomena: 
„Nunc  pro  certo  fatuum  te  esse  cognoui.  Nam  ex  hiis, 
que  tibi  dixi,    nullum  profectum  inde  habuisti,    quia  et  de 

485  me  perdita  sed  irrecuperabili  doles  et  me  capere  per  rethe 
temptasti,  cum  nequeas  me  capere;  et  insuper  margaritam 
tarn  grandem  in  meis  visceribus  esse  credisti,  cum  ego  tota 
ad  modum  oui  strucionis  non  valeam  per-(iB/.  42  v.)tingere. 
Stultus   es   et   in    stulticia    tua   semper   permanebis."     Hiis 

490  dictis  auolauit.  Homo  dolens  et  tristis  ad  domum  suam 
est  reuersus. 

Cap.   115   (Bl.  43/-.). 

De  vnicornu  et  puteo  et  peccatore. 

Barlaam  narrat,  quod  peccator  est  similis  homini,  qui, 
cum  timeret  vnicornem,  cecidit  in  baratrum.  Dum  autem 
caderet,  arbustulam  quandam  apprehendit  manibus,  que  de 

495  fundo  ascendebat,  et  aspiciens  inferius  vidit  ad  pedem 
arboris  puteum  teterrimum  et  draconem  horribilem  arborem 
cingentem  et  eins  casum  ore  aperto  exspectantem.  Duobus 
autem  muribus,  quorum  vnus  erat  albus  et  alter  niger, 
arborem    incessanter    corrodentibus    in    radice    sensit    eam 

500  vacillare.  IV  quoque  vipere  albe  a  base,  in  qua  pedem 
fixerat,  procedentes  totam  foueam  flatu  suo  mortifero  toxi- 
cabant.  Eleuans  autem  occulos  vidit  exitum  mellis  de 
ramo  arboris  distillare  oblitusque  periculi,  in  quo  vndique 
positus  erat,  dulcedini  illius  se  totum  dedit.    Quodam  autem 

505  amico  eins  porrigenti  sibi  scalam,  vt  egrederetur,  melle 
delectatus  distulit  et  cadente  arbore  cecidit  in  os  draconis, 
qui  descendens  in  puteum  ibi  eum  deuorauit. 

Cap.  118  (Bl.  44  V.). 
De  Alexandro  et  Dyonide  pirata. 

Refert  Augistinus  de  ciuitate  dei,  quod  Dyonides  pyrata 
galea  vna  longo  tempore  in  mari  homines  spoliauit  et  cepit. 
510  Qui  cum  multis  nauibus  iussu  Allexandri  fuisset  quesitus, 
tandem  captus  est  et  Allexandro  presentatus,  qui  eum 
interrogauit  dicens:  „Quare  mare  te  habet  infestum?" 
Respondit  statim:  „Et  quare  te  orbis  terrarum?  Sed  quia 
ego  illud  ago   galea   vna,    latro    vocor:    tu    vero   mundum 

515  opprimens  nauium  multitudine  magna  diceris  Imperator. 
Sed  si  fortuna  circa  me  mansuesceret,  fierem  melior;  at 
contra  quo  tu  fortunacior,  tanto  eris  deterior."  Allexander 
respondit:  ,;Fortunam  tibi  mutabo,  ne  malicia  sue  fortune 
sed  meritis  asscribatur."     Sicque   ditatus   est   per  eum,    de 

520  latrone  factus  est  princeps  et  mirabilis  zelator  iusticie. 

Cap.   120  {BL  45/-.). 
De  puero  Papyro. 

Macrobius  refert,  quod  quidam  puer  romanus,  nomine 
Papyrus,  semel  cum  patre  senatum  sapientum  intrauit,  vbi 
quoddam  secretum  consilium  preceptum  est  sub  pena  capitis 
custodiri.    Cumque  puer  esset  reuersus  ad  matrem  domum, 

525  interrogatus  a  matre,  quid  consules  statuissent,  ait  puer: 
,;Non  licet  alicui  dicere,  quod  sub  pena  capitis  precipitur 
occultari."  Audiens  hec  mater  plus  incepit  precibus,  pro- 
missis,  minis  et  verberibus  puerum  ad  reuelacionem  tanti 
secreti    inclinare.      Tandem    puer,     vt    matrem    molestam 

530  euaderet  et  secretum  teneret,  dixit  actum  esse  in  senatu 
consilium,  vtrum  sit  melius  in  futurum,  quod  vnus  vir 
ducat  plures  vxores,  vel  vna  mulier  plures  viros  in  matri- 
monium.  Quo  dicto  mater  aliis  feminis  romanis  secretum 
hoc  proposuit  quasi  verum.    Altera  die  femine  cum  turma 

535  venerunt  ad  senatum  dicentes  pocius  vnam  duobus,  quam 
duas  feminas  nubere  vni  viro.  Senatores  vero  pauentes 
verecundi  sexus  inpudicam  insani-(i5/.  45v.)am  mirabantur, 
quidnam  vellet  tanta  feminarum  intemperies,  non  ut  tam 
parue    rei    prodigium,    et   tam   verecunda    postulacio    quid 

540  sonaret.  Postea  puer  Papyrus  dixit  senatui  rem  gestam. 
De  qua  ipsi  puerum  commendantes  statuerunt,  vt  hie  puer 
semper  senatui  interesset  et  alius  nullus  in  futurum. 

Cap.   125   {BL  46 V.). 

De  Ligurio  milite,  qui  coegit  populum  iurare  et  seruare  leges. 

Narrat  Trogus  Pompeius  de  Ligureo,  nobili  milite,  qui 

ciuitatem  quandam  cum   populo   iurare   induxerat  ad  seru- 

545  andum  leges  quasdam    iustas  et  vtiles,    licet   graues,   donec 

ipse    Appolline    deifico,    quem    ipse   finxit   esse   auctorem 

Ulrich,    Lateinische  Novellistik  des  Mittelalters.  9 

dictarum  legum,  responsum  reportaret.  Quo  facto  in 
Cretam  iuit  et  ibi  perpetuum  exilium  egit.  Moriturus  autem 
ossa  sua   in    mare  submergi  {Bl.  47  r.)  iussit,    ne  forte,    si 

550  eins  ossa  ad  ciuitatem  redirent,  omnes  se  liberos  a  iuramento 
esse  crederent  et  legum  obseruanciam  violarent.  XII  autem 
erant  dicte  leges.  Prima  lege  populum  in  obsequium 
principum  et  principes  in  custodiam  subditorum  et  ad 
cohercionem  inpiorum  informauit.  Secunda  lege  parsimoniam 

555  et  frugalitatem  omnibus  persuasit,  credens  miliciam  lauda- 
biliorem  fieri  modestia  quam  crapula.  IIH  iussit,  vt  singuli 
non  peccunia  sed  meritorum  compensacione  pensarent. 
IV^  lex  instituit  materiam  auri  et  argenti  velud  omnium 
vilium.     V^  lex  administracionem  rei   puplice  per  ordinem 

560  diuisit  dans  regibus  potestatem  bellorum,  magistratibus  iudicia 
et  omnes  offensiones,  senatui  custodiam  legum;  populo 
creandi  vel  eligendi  magistratus  potestatem  permisit.  VI^  lex 
fundos  omnibus  equaliter  diuisit,  vt  omnibus  patrimoniis 
equalibus  nullus  alio  potencior  redderetur.    VII ^  lege  iussit 

565  omnes  conuiuari  publice,  ne  alicui  diuicie  in  occulto  sint 
causa  luxurie.  VIIH  iuuenibus  vna  toto  anno  voluit  vti 
veste.  IX ^  pueros  pauperes  in  agrum,  non  in  forum  deduci 
iussit,  vt  primos  annos  ducerent  in  opere,  non  in  ludo  et 
leuitate.   X^  statuit  virgines  sine  dote  nubere.   XH  maximum 

570  honorem  non  diuitum,  sed  pro  gradu  etatis  statuit  fore. 
Xin  voluit  vxores  eligi  non  peccunia.  Omne  autem, 
quod  quacumque  lege  statuit,  ipse  pro  exemplo  aliis  primus 
seruauit. 

Cap.   126   {Bl.  47  V.). 
De  pretore  et  femina. 

Refert  Valerius  libro  V°,  quod  pretor  feminam  nobilem 
575  coram  se  capitali  sentencia  dampnatam  carceri  tradidit  ibi 
clam  occidendam.  Quam  custos  carceris  non  statim  occidit 
pietate  motus,  aditum  quoque  ad  matrem  concessit  filie 
nupte  obseruans,  ne  quid  ferret  alimonie,  vt  sie  periret 
fame.  Post  multos  dies  ammiratus,  vnde  femina  viueret, 
580  inuenit  filiam  matris  famen  sui  lactis  subsidio  releuantem. 
Que  tam  inaudita  ammirabilis  spectaculi  nouitas  ad  iudicem 
portata  femine  plene  veniam  inpetrauit. 

Cap.  127   {Bl.  AU). 
De  Tiberio  Cesare  et  iacente  inter  muscas. 

Refert  losephus  quod  Tyberias  Cesar  requisitus,  cur 
prouinciarum  presides  diu  teneret  in  officiis,   respondit  per 

585  exemplum:  »Vidi  quandoque  hominem  infirmum,  vlceribus 
plenum,  muscis  grauatum.  Cui  cum  flabello  muscas 
expellerem,  dixit  michi:  'Dupliciter  me  crucias,  vnde  me 
consolari  putas,  expellendo  muscas  meo  sanguine  plenas  et 
remittendo  vacuas  et  famelicas.    Quis  enim  aculeum  musce 

590  famelice  deuitet  duplum  plus  affligere  quam  plene,  nisi  is, 
qui  cor  lapideum  haberet  et  non  carneum?'  Karissime,  sie 
ego  presides  diu  in  officiis  teneo,  qui  ditati  rebus  subditis 
magis  parcunt;  noui  autem  et  vacui  deserta  iusticia  subditos 
iniquis  exactionibus  magis  rodunt. 

Cap.   131    {BL  48/-.). 
De  Dyonisio  et  vetula  muliere. 

595  Valerius  Maximus  narrat,  quod,  cum  omnes  Syracusani 

mortem  Dyonisii  Sycilie  optarent,  quedam  femina  senectutis 
vltime  sola  pro  eo  matutinis  horis  deos  orauit,  vt  sibi  su- 
perstes  fieret  in  hac  vita.  Cuius  oracionis  causam  Dyonisius 
ammirans   ab   ea   quesiuit.     Que   respondit:    »Cum    essem 

600  puella,  grauem  tyrannum  Habens  eo  carere  cupiens  peiorem 
recepi;  quo  iterum  carere  volui,  tercium  duriorem  habui. 
Timens  igitur  deteriorem  tibi  succedere  et  ideo  pro  vita  tua 
rogo.    Dyonisius  hec  audiens  amplius  molestiam  non  fecit. 

Cap.   133  {BL  48 v.). 

Miraculum  de  Sancto  Bernhardo. 

Qvidam  lusor  occurrens  beato  Bernhardo  equitanti 
605  dixit  sibi :  „  Pater,  ludam  tecum !  Animam  meam  pro  equo 
tuo  ponam!"  Sanctus  annuit,  de  equo  descendit  dicens: 
wSi  plura  puncta  me  proieceris,  equus  tuus  sit!  Si  vero 
ego  plura  proiecero,  anima  tua  mea  erit ! "  Lusor  concessit. 
Statim  cum  tribus  traxillis  proiecit  XVIII  puncta.  Quo  facto 
610  f renn m  equi  tamquam  suum  tenuit.  Ait  sanctus:  «Pili, 
adhuc  plura  puncta  sunt  in  tribus  taxillis  quam  ista."  Et 
proiecit  XIX  puncta,  vno  puncto  plus  quam  lusor.  Quo  viso 
lusor  se  sub  obediencia   sua  dedit  et  sancto    fine  decessit. 

9* 

Cap.  136  {Bl.   51/-.). 
De  tribus  serenibus. 

Legitur,  quod  III  syrenes  in  insula  maris  fuissent  et 
615  suauissimam  cantilenam  diuersis  modis  cecinissent,  vna  quippe 
voce,  altera  tybia,  III ^  lyra  canebat.  Hec  habebant  facies 
mulierum,  alas  et  vngues  volucrum.  Omnes  naues  pretere- 
untes  suauitate  cantus  sistebant;  nautas  sompno  oppressos 
lacerabant,  naues  in  salo  inmergebant.  Cumque  quidam 
620  dux  Vlixes  neccessitate  haberet  ibi  preternauigare,  iussit  se 
ad  malum  nauis  ligare  et  aures  eius  obdurare.  Et  sie 
periculum  illesus  euasit  et  eas  fluctibus  submersit. 

Cap.   137   {Bl.   51  V.). 
[De  triumpho  victoris.] 

Consuetudo  erat  apud  Romanos,  quod  victoribus 
triumphus    hoc    modo   exhybebatur.     Postquam    imperator 

625  aliquam  gentem  romano  imperio  armis  subiugasset  et  victor 
cum  preda  remeasset,  senatus  ac  totus  populus  romanus 
ei  festinus  processit  obuiam  et  eum  canticis  et  laudibus 
victorem  recepit.  Victor  purpura  induitur,  dyadema  ex 
lauro   auroque    contexta    ei    imponitur,    in    curru    auro   et 

630  gemmis  radiante  IV  albis  equis  trahentibus  vrbi  inuehitur. 
Porro  nobiles  precedunt  currum  victoris  aureis  cathenis 
vincti,  vulgus  vero  captivum  iunctis  manibus  sequebatur 
currum;  pompa  prede  simul  ob  insigne  triumphum  ducitur, 
et  sie  victor  cum   magno  tripudio  summo  templo  laureatus 

635  inducitur,  et  tunc  preda  populo  diuiditur. 

Cap.   144  {BL  55v.). 
[De  milite  saluato  per  tres  veritates.] 

Benegarius  regnauit,  qui  statuit  pro  lege,  quod  qui- 
cumque  malefactor  esset  captus  et  coram  iudice  ductus,  si 
III  veritates  posset  dicere  tam  veras,  contra  quas  nullus 
posset  obicere,  quin  vere  essent  sine  omni  fallacia  quanta- 
640- cumque,  malefactor  vitam  suam  optineret  cum  tota  here- 
ditate.  Accidit,  quod  quidam  miles  contra  imperatorem 
surrexit  et  ad  quandam  forestam  se  posuit,  in  qua  multa 
mala   commisit,    quia    omnes    intrantes    aut    exeuntes    aut 

spoliauit  aut  occidit.     Iudex  cum   hec   audisset,    insidias  in 

645  circuitu  foreste  posuit  et  eum  apprehendit  et  ligatis  manibus 
et  pedibus  ad  iudicium  duci  fecit.  Cum  vero  adesset  dies 
iudicii,  dixit  ei  iudex:  ,;Karissime,  nosti  beneficium  legis?" 
Qui  ait:  „Eciam,  domine.  Oportet  me  III  veritates  dicere, 
si  velim  euadere  mortem."    Et  ille:   »Cito  ergo  beneficium 

650  legis  impleas,  aut  hodie  cibum  non  gustabo,  donec  fueris 
suspensus  in  patibulo!"  At  ille:  v Domine,  fac  fieri  silen- 
cium!"  Quo  facto  ait:  wEcce,  domine,  hec  est  prima 
veritas:  »Vobis  omnibus  denuncio,  quod  toto  tempore  vite 
mee  extiti    malus  homo."     Iudex   hec  audiens   ait   circum- 

655  stantibus:  »Estne  verum,  quod  iste  dixit?"  At  illi:  » Domine, 
si  non  esset  malefactor,  huc  in  statu  isto  non  venisset." 
Ait  ei:  »Die  ergo  secundam  veritatem!"  Qui  ait:  »Domine, 
secunda  veritas  est  ista:  Michi  multum  displicet,  quod  in 
ista  forma   huc  veni."     Ait   iudex:    »Certe,    credimus   tibi. 

660  Die  ergo  terciam  veritatem,  et  te  ipsum  a  morte  saluasti!" 
At  ille:  wHec  est  tercia  veritas:  Si  semel  euaderem,  num- 
quam  {Bl.  56r.)  in  ista  forma  huc  ad  locum  istum  volun- 
tarie  peruenirem."  Dicit  ei  iudex:  »Certe  satis  prudenter 
te  ipsum  liberasti.    Vade  in  pace!"    Et  sie  per  tres  veritates 

665  saluatus  est  miles. 

Cap.   148  {BL  63  V.). 
De  nimia  presumpcione  [imperatoris,  qui]  ideo  correptus  est. 

louinianus  Imperator  regnauit  potens  valde.  Qui  cum 
semel  in  stratu  suo  iacuisset,  eleuatum  est  cor  eins  vltra, 
quam  credi  potest,  et  dicebat  in  corde  suo:  »Estne  alter 
deus,    quam   sim   ego?"      Hiis   cogitatis   dormiuit.      Mane 

670  vero  surrexit,  uocauit  milites  suos  ac  ceteros  et  ait: 
»Karissimi,  bonum  est  cibum  sumere,  quia  hodie  ad  uenan- 
dum  volo  pergere."  Illi  vero  parati  erant  eins  voluntatem 
adimplere.  Cibo  sumpto  ad  uenandum  perrexerunt.  Dum 
vero  imperator  equitasset,    calor  intollerabilis   arripuit  eum, 

675  in  tantum  quod  videbatur  sibi  mori,  nisi  in  aqua  frigida 
posset  balneari.  Respexit,  a  longe  vidit  aquam  latam. 
Dixit  militibus  suis:  »Hie  remaneatis,  quousque  ad  uos 
veniam!"  Percussit  dextrarium  cum  calcaribus  et  ad  aquam 
festinanter  equitauit.    De  equo  descendit,  omnia  vestimenta 

680  deposuit,  aquam  intrauit  et  tamdiu  ibidem  remansit,  quous- 

que  totaliter  refrigeratus  fuisset.  Dum  vero  ibidem  ex- 
spectasset,  venit  quidam  ei  per  omnia  similis  in  vultu,  in 
(Bl.  6 Ar.)  gestu  et  induit  se  vestimentis  suis,  dextrarium 
eins   ascendit   et   ad    milites   equitauit.     Ab    omnibus   sicut 

685  persona  imperatoris  est  receptus,  quia  nuliam  suspicionem 
de  eo  habebant,  nisi  quod  dominus  eorum  esset,  quia  in 
Omnibus  ei  similis  erat.  Ludebant;  finito  ludo  ad  palacium 
cum  militibus  equitabat.  Post  hec  louinianus  de  aqua 
exiuit,  vestes  nee  eqvum  inuenit.    Ammirabatur;  contristatus 

690  est  valde,  quia  nudus  erat  et  neminem  vidit.  Cogitabat 
intra  se:  „Quid  faciam  ego?  Miserabiliter  sum  ministratus.« 
Tandem  ad  se  reuersus  dicebat:  „Hie  prope  manet  vnus 
miles,  quem  ad  miliciam  promoui.  Pergam  ad  eum  et 
vestimenta    habebo    et    eqvum    et   sie   ad    palacium    meum 

695  ascendam  et  videbo,  quomodo  et  per  quem  taliter  sim 
confusus."  louinianus  totaliter  nudus  solus  ad  castrum 
militis  perrexit;  ad  ianuam  pulsauit.  lanitor  causam  pulsacio- 
nis  quesiuit.  At  ille:  ,;  Ianuam  aperi  et  vide,  qualis  sim 
ego!"     Ille  ianuam  aperuit,  et  cum  vidisset  eum,  ait:  »Quis 

700  es  tu?  Et  ille:  vEgo  sum  louinianus  Imperator.  Vadas 
ad  dominum  tuum  et  die  ei,  vt  michi  vestes  mittat,  quia 
a  casu  vestes  et  eqvum  perdidi!"  Qui  ait:  «Mentiris, 
pessime  ribalde!  Parum  ante  te  dominus  meus  Imperator 
louinianus  ad   palacium    suum  cum    militibus   equitauit,    et 

705  dominus  meus  secum  equitauit  et  rediit  et  iam  in  mensa 
sedet.  Sed  quia  imperatorem  te  nominas,  domino  meo 
denunciabo."  lanitor  intrauit  et  domino  suo  verba  eins 
annunciauit.  Ille  hec  audiens  precepit,  ut  introduceretur. 
Et  sie  factum  est.  Miles  cum  eum  vidisset,  in  nullo  noticiam 

710  eins  habebat;  sed  Imperator  eum  peroptime  cognouit.  Ait 
ei  miles:  ,; Die  michi,  quis  es  tu,  et  quod  est  tibi  nomen?" 
At  ille:  „Imperator  sum  et  louinianus  dicor  et  te  ad  mili- 
ciam promoui  tali  die  et  tali  tempore."  At  ille:  „O  ribalde 
pessime,  qua  audacia  audes  te  ipsum  inperatorem  nominare? 

715  Iam  dominus  meus,  Imperator  louinianus,  ante  te  ad  pala- 
cium cum  militibus  equitauit,  et  ego  per  uiam  eram  ei 
associatus  et  sum  reuersus.  O  rybalde  pessime!  Verum 
est,  quod  tali  die  et  hora  factus  sum  miles  per  dominum 
meum    imperatorem.       Quia    ad     tantam     presumpcionem 

720  deuenisti,  ut  te  ipsum  imperatorem  nominares,  impune  non 
transibis."     Et  statim  fecit  eum  egregie  verberari  et  postea 

expelli.  nie  vero  sie  flagellatus  et  expulsus  fleuit  amare 
et  ait:  wO  deus  meus,  quid  hoc  esse  potest,  quod  miles, 
quem   ad   miliciam    promoui,    noticiam   mei    non   habet   et 

725  cum  hoc  me  grauiter  verberauit?  Hie  prope  est  quidam 
dux  consiHarius  meus.  Ad  eum  pergam  et  neccessitatem 
meam  ei  ostendam;  per  quem  potero  indui  et  ad  palacium 
meum  pergere."  Cum  vero  ad  ianuam  ducis  venisset, 
pulsabat.       lanitor    audiens    pulsacionem     ostium    aperuit, 

730  {Bl.  64  r)  et  cum  hominem  nudum  vidisset,  ammirabatur 
et  ait:  »Quis  es  tu  et  quare  sie  totaliter  nudus  aduenisti?" 
At  ille:  vRogo  te,  fac  negocium  meum  cum  duce!  Ego 
sum  imperator  et  a  casu  vestimenta  et  eqvum  perdidi  et 
ideo  ad  eum  veni,    ut  michi   in   hac  necessitate  succurrat.« 

735  lanitor  cum  verba  eius  audisset,  ammirabatur,  intrauit  et 
domino  suo  annunciauit,  quod  quidam  homo  nudus  in 
porta  esset,  qui  diceret  se  imperatorem  esse  et  introitum 
peteret.  Ait  dux:  ,;Cito  eum  introduc,  ut  videamus,  quis 
sit,  qui  presumit  se  imperatorem  nominare!"     lanitor  vero 

740  hostium  aperuit  ac  introduxit.  Imperator  noticiam  ducis 
peroptime  habebat,  sed  ille  eius  noticiam  in  nullo.  Ait  ei 
dux:  wQuis  es  tu?"  Et  ille:  vEgo  sum  imperator  et  te  ad 
honores  et  ad  ducatum  promoui  et  consiliarium  meum  inter 
alios  constitui."     Ait  dux:    wInsanis   miser,    parum   ante   te 

745  perrexi  cum  domino  meo  imperatore  versus  palacium  et 
reuersus  sum;  et  quia  talem  gradum  tibi  apropriasti,  im- 
pune  non  transibis."  Fecit  eum  incarcerari  et  per  aliquos 
dies  pane  et  aqua  sustentari.  Deinde  de  carcere  eum 
extraxit  et  vsque  ad  effusionem  sanguinis  egregie  verberare 

750  eum  fecit  et  ab  eius  terra  eum  deiecit.  Ille  sie  deiectus 
vltra,  quam  credi  potest,  gemitus  et  suspiria  emittebat  et 
ait  intra  se:  ,;Heu  michi!  Quid  faciam?  Confusus  sum. 
Sum  enim  opprobrium  hominum  et  abieccio  plebis.  Melius 
est   michi    ad    palacium    meum    pergere,    et   mei   de   curia 

755  noticiam  mei  habebunt.  Si  non  illi,  saltem  domina  vxor 
mea  noticiam  mei  habebit  per  certa  signa."  Solus  ad  palla- 
cium  totaliter  nudus  accessit,  ad  ianuam  pulsauit.  Audita 
pulsacione  ianitor  ianuam  apperuit.  Quem  cum  vidisset, 
ait:    „Die   michi,    quis   es   tu?"     Et  ille:    ;/Numquid    non 

760  nostis  me?"  Qui  ait:  „In  nullo."  At  ille:  „De  hoc 
ammiror,  quia  portas  meas  vestes."  Qui  ait:  „Mentiris, 
quia  vestes  domini  mei  imperatoris  porto."     Et  ille:    wEgo 

sum  ille.  Insignum  huiiis  rogo  te  dei  amore,  ut  ad  impera- 
tricem  pergas  et  ei  de  aduentu  meo  dicas,  ut  michi  celeriter 

765  vestes  mittat,  quia  aulam  intrare  volo.  Si  vero  dictis  tuis 
non  credat,  die  ei,  quod  per  ista  signa  et  ista,  que  nemo 
nouit,  nisi  nos  duo,  vt  tibi  per  omnia  credat!"  Ait  ianitor: 
wNon  dubito,  quia  sis  insanus,  quia  iam  dominus  meus  in 
mensa  sedet   et   imperatrix  iuxta  eum.     Verumtamen,    quia 

770  dicis  te  imperatorem  esse,  inperatrici  intimabo  et  certus 
sum,  quia  grauiter  propter  hoc  punieris."  Ianitor  ad  impe- 
ratricem  perrexit,  flexis  genibus  omnia  ei  retulit.  lila  non 
modicum  contristata  ad  dominum  suum  conuersa,  iuxta 
quem  sedebat,  ait:   ,;0  domine  mi,  audite  mirabilia!    Signa 

775  priuata  inter  nos  sepius  acta  quidam  rybaldus  per  ianitorem 
michi  recitat  et  dicit  se  imperatorem  esse  et  dominum 
meum."  Ipse  cum  hoc  {Bl.  65/*.)  audisset,  precepit  ianitori, 
vt  eum  introduceret  in  conspectam  omnium.  Qui  cum 
introductus  fuisset  totaliter  nudus,   canis  quidam,    qui  ante 

780  eum  multum  dilexit,  ad  guttur  saltauit,  vt  eum  occideret, 
sed  per  homines  inpeditus,  quod  eum  non  lesit.  Item 
quendam  falconem  habebat  in  pertica,  qui  cum  eum  videret, 
ligaturam  fregit  et  extra  aulam  volauit.  Ait  imperator 
Omnibus    in    aula,    sedentibus    in    mensa,    siue    stantibus: 

785  »Karissimi,  ait,  audite  mea  verba,  que  isti  dicam!  Die 
michi,  karissime,  quis  es  tu  et  ob  quam  causam  huc  venisti?" 
At  ille:  w Domine,  imperator  sum  istius  imperii  et  dominus 
istius  loci;  et  ideö  huc  veni  ad  loquendum  cum  impera- 
trice."     Ait    imperator    omnibus    circumstantibus:     «Dicite 

790  michi  per  iuramentum,  quod  fecistis,  quis  nostrum  est 
imperator  et  dominus?"  At  illi:  wO  domine,  ista  est  questio 
mirabilis.  Per  iuramentum,  quod  fecimus,  numquam  illum 
nequam  vidimus,  quod  scimus;  sed  tu  es  dominus  noster 
et  imperator,  quem  a  iuuentute  habuimus.  Ed  ideo  rogamus, 

795  vt  puniatur,  vt  omnes  exemplum  capiant,  ut  de  tali  pre- 
sumpcione  se  non  intromittant."  Imperator  ille  conuersus 
ad  imperatricem  et  ait:  »Die,  domina,  michi  per  fidem,  qua 
teneris,  nosti  tu  istum  hominem,  qui  dicit  se  imperatorem 
et  dominum  tuum  esse?"     At  illa:    ,;0  bone  domine,    cur 

800  talia  a  me  queris?"  Nonne  plus  quam  XXX  annis  in 
societate  tua  steti  et  prolem  per  te  habui?  Sed  vnum  est, 
quod  miror,  quomodo  rybaldus  ille  peruenit  ad  nostra 
secreta  inter  nos  perpetrata."     Imperator  ille  dixit  ei:  «Quia 

tarn  ausus  fuisti,    quod  te   imperatorem  nominasti,    do  pro 
805  iudicio,  ut  ad  caudas  equi  hodie  sis  tractus.    Et  si  ammodo 
talia  audes  affirmare,   turpissima    morte  te   condempnabo!" 
Vocauit    satellites,    precepit    eis,    vt   eum    ad    caudam    equi 
traherent,  ita  tarnen,   quod  non  occideretur.     Et  sie  factum 
est.     Post   hec   vero   vltra,    quam    credi    potest,    dolebat   et 
810  quasi  desperatus  de  se   ipso  ait  intra  se:    ;;Pereat  dies,    in 
qua  natus  sum!     A  me  amici   mei   recesserunt;    vxor  mea 
nee    filii    nouerunt    me."      Dum    hec   dixisset,    [cogitabat]: 
;;Hic  prope    manet   heremita,    confessor  meus.     Vadam  ad 
eum;  forte  ipse  noticiam  mei  habebit,  quia  sepius  confessio- 
815  nem  meam  audiuit."    Perrexit  ad  heremitam  et  ad  fenestram 
celle   sue   pulsauit.     At   ille:    ,;Quis    est,    qui   ibi   pulsat?" 
Qui  dixit:    „Ego  sum  louinianus   imperator.     Aperi   michi 
fenestram,   vt   loquar   tecum!"     Ille   vero  cum   vocem  eius 
audisset,  aperuit  fenestram,  et  cum  eum  vidisset,  statim  cum 
820  impetu  fenestram  clausit  et  ait:    „Discede  a  me,  maledicte! 
Tu   non   es   imperator,    sed    dyabolus   in   specie   hominis." 
Ille  hec  audiens  ad  terram  pre  dolore  cecidit,  crines  capitis 
traxit  et   barbe  et   lamentaciones   vsque   ad    celum  dedit  et 
dixit:    „Heu  michi,    quid  faciam?     Heu   ego!"     Hoc  dicto 
825  recordatus  est,  quomodo  vna  nocte  in  stratu  suo  eleuatum 
est  cor  eius  et  dixit:  „Estne  alter  deus  quam  ego?"     Pul- 
sauit   iterum    (Bl.    65  v.)   ad    fenestram    heremite    et    dixit: 
„Amore   illius,   qui    pependit  in    cruce,   audi   confessionem 
meam!    Saltem,  si  nolis  fenestram  aperire,  clau[sa  au]d[i]as 
830  tarnen,    quousque  finiero!"     At  ille:    „Michi    bene   placet." 
Tunc  de  tota  vita  sua  est  confessus,  et  precipue,  quomodo 
se  contra  deum   erexisset  dicens,   quod  non  crederet  alium 
deum  esse  quam  se  ipsum.    Facta  confessione  et  absolucione 
heremita  fenestram   aperuit  et  statim   noticiam  eius  habebat 
835  et  ait:    „Benedictus   altissimus!      lam    noticiam    tui    habeo. 
Paucas  vestes  hie  habeo;  cito  indue  te  et  ad  palacium  tuum 
perge!    Ut  spero,  omnes  noticiam  tui  habebunt."    Imperator 
induit  se   et   ad   palacium    perrexit.     Ad    ianuam    pulsauit. 
lanitor  hostium   apperuit  et  eum   satis   honorifice  salutauit. 
840  At  ille:  „Numquid  noticiam  mei  habetis?"    Qui  ait:  „Eciam 
domine,  peroptime.    Sed  miror,  quod  tota  die  hie  steti  nee 
vidi  vos  exire."     Ille  vero   aulam    intrauit,    et  ecce   omnes 
capita  inclinabant.     Sed  alius   imperator   erat   cum  domina 
in  Camera.     Quidam  autem  miles  de  camera  exiuit  et  eum 

845  intime  respexit,  in  cameram  rediit  et  ait:  v Domine  mi,  est 
quidam  homo  in  aula,  cui  omnes  honorem  faciunt,  qui 
tantum  assimilatur  vobis  in  omnibus,  quod,  quis  vestrum  sit 
imperator,  penitus  ignoramus."  Imperator  hec  audiens  ait 
imperatrici:    »Karissima  domina,    exi  foras  et  michi  die,    si 

850  noticiam  eins  habeas,  et  michi  renuncia!"  lila  vero  foras 
exiuit,  et  cum  eum  vidisset,  ammirabatur.  Statim  cameram 
intrauit  et  ait:  vO  domine,  in  periculo  anime  mee  vobis 
vnum  dico,  quod,  quis  vestrum  sit  dominus  meus,  penitus 
ignoro."    At  ille:   vEx  quo  sie  est,  foris  pergam  et  veritatem 

855  discuciam."  Cum  aulam  intrasset,  eum  per  manum  accepit 
et  iuxta  eum  stare  fecit  et  vocauit  omnes  nobiles  in  aula 
tunc  existentes  cum  imperatrice  et  ait:  «Per  iuramentum, 
quod  fecistis,  dicite,  quis  nostrum  est  imperator?"  Imperatrix 
primo  respondit:    »Domine,   michi  incumbit  primo  respon- 

860  dere.  Testis  est  michi  deus  in  ceHs,  quis  vestrum  sit 
dominus  meus,  penitus  ignoro!"  Et  sie  omnes  dixerunt. 
Tunc  ait  ille,  qui  de  camera  exiuit:  vAudite  me!  Iste  homo 
est  imperator  vester  et  dominus;  nam  aliquo  tempore  se 
contra  deum  erexit,   vnde    omnis   noticia   hominum   ab   eo 

865  recessit,  quovsque  satisfaccionem  deo  fecit.  Ego  vero  sum 
angelus  eius,  custos  anime  sue,  qui  imperium  suum  custo- 
diui,  quamdiu  penitenciam  sustinuit.  lam  penitencia  est 
completa  et  pro  delictis  suis  satisfecit,  quia,  vt  vidistis,  illum 
ad  caudas  equi  trahi  feci."    Hiis  dictis  ait:   «Ammodo  sitis 

870  ei  obedientes!  Ad  deum  vos  recommendo."  Statim  ab 
occulis  eorum  disparuit.  Imperator  vero  gracias  deo  reddidit 
et  post  hec  omni  tempore  vite  sue  in  bona  pace  vixit  et 
spiritum  deo  tradidit. 

Cap.  156  (Bl.   19r.). 
De  canpana  et  iudicio  et  serpente. 

Theodosius  in  ciuitate  romana  regnauit  prudens  valde, 
875  qui  lumen  occulorum  ammiserat.  Edidit  quandam  legem, 
quod  quedam  campana  in  palacio  esset,  et  quicumque 
aliquam  causam  tractare  haberet,  cordam  campane  propriis 
manibus  traheret  ac  pulsaret,  ad  cuius  pulsacionem  iudex 
ad  hoc  constitutus  descenderet  et  vnicuique  iusticiam  faceret. 
880  Erat  tunc  quidam  serpens,  qui  sub  corda  campane  nidum 
fecerat   et   infra   tempus    breue    proles   produxit.     Post  hec 

quodam  die,  cum  pulli  ambulare  poterant,  perrexit  cum 
pullis  ad  spaciandum  extra  ciuitatem.  Cum  vero  absens 
esset,    quidam    bufo    nidum    eius    intrauit    ac    occupauit. 

885  Serpens  cum  hoc  vidisset,  posuit  caudam  circa  cordam 
campane  et  traxit  ac  pulsauit,  ac  si  diceretur  ab  ea:  ;,Des- 
cende,  iudex,  et  fac  michi  iusticiam,  quia  iniuste  bufo  nidum 
meum  occupat!"  Iudex  cum  campanam  audisset,  descendit; 
neminem  vidit,  iterum  ascendit.    Hoc  videns  serpens  iterato 

890  pulsauit.  Hec  audiens  iudex  iterum  descendit,  et  cum 
serpentem  cordam  trahere  vidisset  et  bufonem  locum  eius 
occupantem,  ascendit  et  totum  imperatori  narrauit.  Ait  ei 
imperator:  ;;Cito  descende  et  non  tantum  bufonem  expelle, 
sed  eciam  occide,    ut  serpens   locum  suum    rehabeat!"     Et 

895  sie  factum  est;  serpens  vero  nidum  suum  possedit.  Post 
hec  vero  vna  dierum,  cum  imperator  in  stratu  suo  iacuisset, 
serpens  cameram  intrauit  portansque  in  ore  suo  lapidem 
paruum.  Hec  videntes  serui  imperatori  de  introitu  serpentis 
narrabant.     At  ille:    »Nolite   eum   impedire!     Credo  enim, 

900  quod  nullum  malum  michi  faciat."  Serpens  vero  super 
lectum  eius  ascendit  et  se  ad  faciem  suam  porrexit.  Cum 
vero  ad  occulos  eius  venisset,  lapidem  super  occulos  cadere 
permisit  et  statim  exiuit.  Cum  vero  lapis  duos  occulos 
eius  tetigisset,  imperator  darum  visum  recepit.   Non  modi- 

905  cum  gaudens  serpentem  requiri  fecit,  sed  non  est  inuentus. 
Ille  vero,  quamdiu  vixit,  lapidem  secum  custodiuit  et  sie  in 
pace  vitam  finiuet. 

Cap.   159  (Bl.  81/-.). 
De  milite,  quem  leo  liberauit  a  morte. 

Qvidam  miles  erat,  qui  super  omnia  venari  dilexit. 
Accidit    die    vna,    quod,    cum    ad    uenandum    perrexisset, 

910  occurrit  ei  leo  claudicans,  qui  pedem  suum  ei  ostendit. 
Miles  vero  de  equo  descendit  et  spinam  acutam  de  pede 
eius  extraxit  atque  vnguentum  vulneri  eius  apposuit.  Sanatus 
leo  est  et  ad  nemora  perrexit.  Post  hec  vero  rex  illius 
(BL  81 V.)   regni   venatus   est   in   eodem    nemore.     A   casu 

915  eundem  leonem  cepit  et  nutriuit  annis  multis.  Miles  vero 
ille  contra  regem  surrexit  et  in  eandem  forestam  se  posuit 
et  omnes  transeuntes  spoliauit  ac  occidit.  Rex  vero  explora- 
tores  habebat,  qui  eum  apprehenderunt  et  ante  regem  eum 

duxerunt.     Rex  vero  dedit  sentenciam,   ut  leoni  daretur  ad 

920  deuorandum,  et  quod  nullus  cibus  leoni  daretur,  et  hoc, 
ut  eum  deuoraret.  Miles  vero  cum  ad  eum  in  foueam 
esset  proiectus,  vltra,  quam  credi  potest,  timuit  exspectauitque 
horam,  quando  deuoraretur.  Leo  cum  eum  vidisset,  apro- 
pinquauit,  et  cum  eius  noticiam  haberet,   eum,  in  quantum 

925  potuit,  protexit  nee  alios  permisit,  qui  in  fouea  cum  eo 
erant,  vt  eum  attingerent.  Et  sie  leo  sine  cibo  VII  diebus 
remansit,  et  miles  illesus.  Rex  cum  hoc  audisset,  ammira- 
batur  fecitque  militem  de  fouea  extrahi  et  ait  ei:  »Die 
michi,  karissime,  quomodo  potest  esse?"    Qui  ait:  ;; Domine 

930  mi,  semel  per  siluam  equitaui,  leo  iste  michi  occurrebat 
claudicando;  ego  vero  spinam  de  pede  eius  extraxi  et  vulnus 
sanaui,  et  ideo  propter  illud,  ut  credo,  michi  pepercit."  Ait 
rex:  ,;Ex  quo  leo,  animal  irracionabile,  tibi  parcebat,  ammodo 
studeas  vitam  tuam  corrigere!    Tibi  remitto,  quidquid  vsque 

935  huc  commisisti."  Ille  vero  regi  gracias  egit  et  post  hec 
vitam  suam  correxit  diesque  suos  in  pace  finiuit. 

Cap.   162  {BL  82 V.). 
De  mercatore,  qui  III  sapiencias  vendidit. 

1.  Domicianus  regnauit  prudens  valde  ac  per  omnia 
iustus,  in  tantum  quod  nulli  parcebat,  quin  per  uiam 
iusticie   incederet.     Accidit   semel,    cum    in    mensa   sederet, 

940  venit  quidam  homo  ad  ianuam  et  pulsauit.  lanitor  vero 
causam  pulsacionis  quesiuit.  At  ille:  „Mercator  sum  et  cum 
imperatore  loqui  vellem,  quia  aliquo  ad  uendendum  habeo 
pro  utilitate  sua."  lanitor  hec  audiens  ipsum  introduxit. 
Dixit  ei  imperator:  ,; Karissime,  quid  habes  ad  uendendum 

945  pro  vtilitate  mea?"  At  ille:  „Domine,  III  sapiencias."  At 
ille:  .;Et  quomodo  quamlibet  sapienciam  michi  dare  vis?" 
Qui  ait:  „Pro  M  florenis."  Qui  dixit:  „Et  si  sapiencie 
tue  michi  non  prosunt,  peccuniam  perdo?"  Ait  mercator: 
„Domine,    si  sapiencie   mee    vobis   non   valuerint,    reddatis 

950  {BL  83/-.)  michi  sapiencias!"  Ait  imperator:  „Optime  dicis. 
Die  michi  modo  sapiencias,  quas  vendere  vis!"  At  ille: 
„Domine,  prima  sapiencia  est  ista: 

'Quidquid  agas,  prudenter  agas  et  respice  finem!' 
Secunda  sapiencia  est:    'Numquam  viani    publicam   dimittas 

955  propter  aliquam  semitam,  si  tu  diligis  vitam  tuam!'    Tercia 

sapiencia  est:  'Numquam  hospicium  capias  in  domo  alicuius 
ad  manendum  de  nocte,  vbi  dominus  domus  sit  senex  valde 
et  vxor  iuuencula!'  Hec  III ^  custodi,  et  bene  tibi  erit!" 
Imperator    ei    dedit    pro    qualibet    sapiencia    M    florenos. 

960  2.  Primam  sapienciam,  scilicet:  Quidquid  agas  etc.,  fecit 
scribi  in  aula,  in  camera  et  in  omnibus  locis,  in  quibus 
ambulare  solebat,  in  pannis,  de  quibus  commedebat,  et  in 
manutergiis.  Post  hec  cito  propter  iusticiam  suam  multi 
de  imperio  aduersus  eum  conspirabant,  ut  eum  occiderent; 

965  sed  per  viam  potencie  hoc  non  poterant  adimplere.  Cum 
barbitonsore  eius  loquebantur,  per  mercedem  ut,  cum  bar- 
bam  eius  räderet,  guttur  eius  abscideret.  Barbitonsor  vero 
accepta  ab  eis  peccunia  fideliter  promisit  illud  adimplere. 
Cum  vero  imperator  in   proximo  radi  deberet,   barbitonsor 

970  se  per  omnia  parauit,  lauit  barbam  et  incepit  rädere,  respexit 
inferius,  vidit  manutergium  circa  colIum,  in  quo  erat 
scriptum:  Quidquid  agas  etc.  Barbitonsor  cum  esset  litteratus 
et  intellexisset  scripturam,  intra  se  cogitabat:  wHodie  sum 
Conductus,    ut  istum   hominem  interficiam.     Si   hoc  fecero, 

975  finis  mens  erit  pessimus,  quia  morte  turpissima  ero  con- 
dempnatus.  Quitquid  agas  etc.  Bonum  est,  ut  finem  istum 
respiciam  et  a  malo  proposito  resistam."  Statim  manus 
eius  ceperunt  tremere,  quod  nouacula  de  manibus  eius 
cecidit.    Hec  videns  imperator  ait  ei:  «Die  michi,  karissime, 

980  quid  est  tibi?"  At  ille:  ,;0  domine,  miserere  mei!  Hodie 
apreciatus  sum,  ut  te  occiderem;  sed  sicut  deus  uoluit, 
scripturam  vidi  in  manutergio:  Quidquid  agas  etc.  Statim 
consideraui,  quod  finis  mens  esset  mors  turpissima,  et  ideo 
manus   mee  tremebant."     3.  Imperator    cum    hoc  audisset, 

985  intra  se  cogitabat:  „lam  prima  sapiencia  vitam  meam  saluauit; 
bona  hora  precium  pro  ea  dedi."  Ait  barbitonsori:  „Ammodo 
sis  fidelis,  et  hoc  tibi  dimitto."  Satrape  imperii  hoc  videntes, 
quod  non  possent  eum  per  illam  viam  occidere,  intra  se 
tractabant,  quomodo  eum  occiderent.    Ad  inuicem  dixerunt: 

990  wTali  tempore  recedet  versus  talem  ciuitatem.  Simus  illa  die 
absconditi  in  semita,  per  quam  transiet,  et  eum  occidamus!" 
Dicebant  alii:  »Bonum  est  consilium."  Imperator  eodem 
tempore  parabat  se,  et  cum  (Bl.  83  v.)  equitasset  vsque  ad 
semitam  illam,    dixerunt  ei  milites  eius:    «Domine,   bonum 

995  est  ac  vtilius  per  istam  semitam  transire  quam  per  latam 
viam,   quia  propinquior  est  ac  mundior.«     Imperator  intra 

se  cogitabat:  ,;Secunda  sapiencia  mea  erat,  quod  viam 
publicam  propter  semitam  non  dimitterem,  sed  per  uiam 
latam  pergerem.    Vos  ergo,  qui  vultis  per  semitam  pergere, 

1000  ite  et  omnia  preparate!"  Uli  vero  per  semitam  perrexerunt. 
Inimici  vero  cum  essent  in  insidiis,  credebant,  quod  impe- 
rator  inter  eos  esset,  omnes  surrexerunt  et,  quotquot 
inuenerunt,  occiderunt.  Rex  vero  cum  hoc  audisset,  ait 
intra   se:    ;;Iam    secunda   sapiencia   vitam    meam    saluauit." 

1005  4.  Uli  de  imperio  videntes,  quod  per  illam  viam  eum 
occidere  non  possent,  inter  se  conspirabant,  quomodo  eum 
necarent,  dixeruntque  inter  se:  »Tali  die  erit  in  tali  ciuitate 
hospitatus  cum  tali,  in  qua  domo  omnes  nobiliores  hos- 
pitantur,  quia  non  est  alia  domus  nisi  illa  sola  pro  nobili- 

loiooribus.  Conducamus  hospitem  cum  vxore  precio,  ut,  cum 
imperator  dormierit,  illum  occidant!"  Cum  vero  imperator 
ad  illam  ciuitatem  venisset  et  in  ede  illa  hospitatus  fuisset, 
statim  fecit  vocare  ad  se  hospitem  domus.  Cum  vero 
hospes  imperatori  fuisset  presentatus,   apparuit  homo  senex 

loiövalde.  Ait  imperator:  ,;Numquid  vxorem  habes?"  At  ille: 
;;Eciam,  domine."  Qui  ait:  ,; Ostende  michi  eam!"  Quam 
cum  rex  vidisset,  apparuit  iuuencula  habensque  in  etate 
XVII  annos.  Imperator  cum  hoc  vidisset,  ait  camerario 
suo:    ;;Vade  cito   et  alibi    prepara   michi   lectum,    quia  hie 

1020 non  iacebo!"  At  ille:  „O  domine,  cena  est  parata  cum 
lecto;  non  esset  bonum  iam  hospicium  dimittere,  quia  in 
tota  ciuitate  non  est  hospicium  vtilius  pro  uobis."  At  ille: 
,;Et  ego  tibi  dico,  quia  alibi  iacere  volo."  Statim  camerarius 
omnia  mouebat,    et  rex  ad  aliud   hospicium    iuit  occulte  et 

i025dixit  militibus  suis:  »Vos,  qui  vultis  hie  manere,  potestis, 
sed  cito  ad  me,  cum  dies  assit,  veniatis!"  Uli  vero  pro- 
miserunt  se  esse  venturos.  Cum  autem  omnes  dormirent 
in  lectis,  senex  cum  vxore  sua  surrexit,  quia  precio 
conducti    erant,    ut   regem    dormientem    occiderent;    sed  in 

1030  quo  lecto  rex  iaceret,  penitus  ignorabant  nee  de  exitu  suo 
sciebant.  Intrauerunt  cameram  in  qua  milites  VII  iacuerunt; 
vnum  post  alium  iugulabant.  Mane  vero  rex  surrexit  cum 
suis  et  ad  illud  hospicium  venit  querens,  vbi  milites  essent. 
Ait  senex:    „ Domine,  diu  est,   quod  surrexerunt  et  ad  uos 

1035  perrexerunt."  Senex  autem  cum  regem  vidisset,  ammirabatur 
et  ipsum  credebat  occidisse.  Rex  vero  de  militibus  requi- 
siuit,  et  cum  eos  interfectos  inuenisset,  contristatus  est  valde 

dixitque  in  corde  suo:  ;;Iam  IIF  sapiencia  vitam  meam 
saluauit."  Et  statim  senem  cum  vxore  et  tota  familia  in 
1040  patibulum  suspendi  fecit.  Imperator  autem,  quamdiu  vixit, 
illas  III  sapiencias  secum  retinuit  et  in  bona  pace  vitam 
suam  finiuit. 

Cap.   163   {BL  84r.). 
De  orto,  quem  aper  destruxit. 

Trayanus  in  ciuitate  romana  regnauit,  qui  miro  modo 
pomeria,    ortos,    vineas   dilexit.     Vnum    cum   semei   ortum 

1045  construxisset  et  arbores  diuersi  generis  in  eo  plantasset, 
custodem  super  ortum  constituit,  ut  fideliter  custodiret. 
Erat  quidam  aper  strennuus,  qui  ortum  fregit  et  intrauit  et 
arbores  confudit  et  euertit.  Hec  percipiens  custos,  nomine 
lonathas,  aurem  eins  sinistram  abscidit.    Aper  vero  ammissa 

1050  aure  clamauit  et  exiuit.  Altera  vero  die  aper  intrauit  et 
multa  mala  in  orto  perpetrauit.  Hec  videns  lonathas  aurem 
eius  dextram  abscidit,  et  iterum  cum  valido  clamore  exiuit 
aper.  Hoc  non  obstante  tercia  vice  intrauit  et  multa  mala 
in    orto    commisit.      Quod    videns    lonathas    caudam    eius 

1055  abscidit,  et  sie  turpiter  cum  clamore  valido  exiuit.  Deinde 
cito  post  hec  quarta  vice  intrauit  et  quasi  mala  infinita 
perpetrauit.  lonathas  cum  hoc  vidisset,  cum  lancea  ipsum 
per  medium  cordis  transfixit,  et  mortuus  est.  Coquinario 
eum  tradidit  ad   preparandum   eum  regi.     (Bl.  2>Av.)     Rex 

1060  vero  plus  de  quolibet  animali  cor  dilexit  quam  aliquid  aliud 
membrum.  Cocus  vero  cum  aprum  preparasset  et  cor 
pingue  vidisset,  commedit.  Sed  cum  regi  fuisset  ministratum 
de  apro,  a  seruitoribus  cor  quesiuit.  Seruitores  vero  ad 
coquinam    perrexerunt,    cor   apri   quesierunt.     Dixit   cocus: 

i065,;Dicite  domino  meo,  quod  aper  nullum  cor  habuerit!  Et 
si  illud  non  credat,  ego  ostendam  illi  per  validas  raciones." 
Seruitores  hec  audientes  regi  omnia  verba  nunciauerunt. 
Ait  rex:  »Quid  est,  quod  dicit?  Numquam  erat  animal 
sine  corde;  et  ideo,  ex  quo  dixit  se  illud  per  raciones  velle 

1070  probare,  adducite  ipsum,  ut  probet  in  facto,  quod  dicit  in 
verbo!"  Cocus  fuit  vocatus.  Ait  ei  imperator:  ;,  Ostende 
michi,  quomodo  aper  cor  non  habuerit!  Et  nisi  michi 
hoc  racionabiliter  ostenderis,  vitam  ammittes."  At  ille: 
;;  Domine,  omnis  cogitacio  a  corde  procedit.    Vnde  sequitur, 

1075  si  nulla  cogitacio,  ergo  nee  cor.  Aper  iste  primo  intrauit 
ortum  et  multa  mala  commisit.  Ego  vero  hoc  videns  aiirem 
eius  sinistram  abseid i;  clamauit  et  foras  exiuit.  Si  cor 
habuisset,  de  aure  amissa  cogitasset;  sed  hoc  non  fecit,  qui 
iterato  intrauit.    Ergo  cor  non  habebat;  et  si  cor  habuisset, 

1080  quando  aurem  eius  dextram  abscidi,  hoc  cogitasse  debuisset. 
Sed  non  cogitauit  de  aure  dextra  ammissa  plus  quam  de 
sinistra,  quia  tercia  vice  iterum  intrauit.  Ergo  cor  non 
habebat.  Item  si  cor  habuisset,  numquam  post  amissionem 
dextre  auris  introisset;   sed   hoc   non   obstante  fecit.     Ergo 

1085  ego  caudam  eius  abscidi.  Et  ideo  cor  non  habebat;  et  si 
fuisset  aliqua  pars  cordis  in  eo,  de  auribus  et  de  cauda 
intime  cogitasset  et  numquam  postea  redisset.  Sed  rediit 
et  multa  mala  commisit.  Ideo  eum  occidi.  Et  sie  per 
istas  raciones  vobis  ostendi,  quod  non  habuerit  cor."     Rex 

1090  vero  cum  hoc  audisset,  non  potuit  racionibus  contradicere; 
et  sie  euasit  cocus,  quia  prius  cor  commedit. 

Cap.   165   {BL  85  v.). 
De  camisia,  de  panno,  qui  III  polices  habet. 

Antonius  in  romana  ciuitate  regnauit,  qui  III  virtutes 
habebat.  Primo  erat  forcior  omnium  hominum  in  corpore; 
secundo  sapiencior  ac  dicior;    III  [°J  pulcrior   ac  in   statura 

1095  corporis  longior.  Qui  diu  sine  vxore  vixit.  Tandem 
venerunt  amici  et  dixerunt:  ,;  Domine,  melius  est  vxorem 
accipere  et  prolem  generare,  quam  sie  sine  vxore  et  prole 
Stare."  At  ille:  ;;Karissimi,  vobis  constat,  quod  satis  diues 
ac  potens  sum;    ideo    diuiciis    non    indigeo.     Ite  ergo   per 

1100  regna  et  castra  et  michi  virginem  generosam,  pulcram  ac 
sapientem  querite!  Et  si  ista  tria  in  aliqua  inueneritis, 
licet  paupercula,  eam  in  vxorem  habebo."  Perrexerunt  illi 
per  regna  et  per  castra.  Tandem  inuenerunt  puellam  in 
quadam  ciuitate  nimis  pulcram,    graciosam  ac  sapientem  et 

1105  de  sanguine  regum,  tamen  pauperculam.  Ipsi  imperatori 
omnes  virtutes  nunciauerunt.  Imperator  vero  volebat  eius 
sapienciam  experiri;  vocauit  nuncium  et  ait:  »Ecce  tibi 
trado  pannum  lineum  habentem  in  longitudine  et  latitudine 
tantum  III  pollices.     Vade  ergo   et   puellam    ex    parte   mea 

luosaluta;  trade  ei  istum  pannum,  de  quo  secundum  sapienciam 
suam    faciat   michi    camisiam    satis    longam    et    latam    pro 

\       corpore  meo!     Et  si  hoc  fecerit,  vxor  mea  erit"     Perrexit 

'        nuncius  ad  virginem  et  eam  ex   parte  imperatoris  salutauit 

dicensqueei:  wEcce  pannus  lineus  Habens  tantum  in  longi- 

iiiötudine  et  latitudine  III  pollices!  Si  camisiam  satis  longam 
de  isto  panno  pro  corpore  eius  potes  operari,  te  in  vxorem 
ducet  cum  magno  gaudio."  At  illa:  »Quomodo  fiet  illud? 
Ex  quo  non  sunt  plures,  tantum  nisi  III  pollices  in  longi- 
tudine  et  latitudine,  camisiam  ei  facere  esset  michi  impossi- 

1120  bile.  Verumtamen  concedat  michi  vas,  in  quo  operari 
possim,  et  camisiam  satis  longam  et  latam  ei  promitto." 
Nuncius  est  reuersus  nunciansque  imperatori  de  responsione 
virginis.  Statim  Imperator  vas  debitum  ei  misit.  Illa  vero 
de  tam  parua  quantitate  in  eodem  vase  operata  est  camisiam, 

1125  que  erat  satis  longa  ac  lata  pro  corpore  imperatoris.  Statim 
eam  in  vxorem  duxit  cum  magno  gaudio. 

Cap.   169   (Bl.  90 r.). 
De  duobus  latronibus,    qui  per  fidem  vitam  suam  conseruauerunt. 

Erat  quidam  imperator,  in  cuius  imperio  erant  duo 
latrones  ad  inuicem  confederati  iuramento  ac  fide,  ut  nullus 
alium  deciperet  in  neccessitate.     Multa  mala  simul  commi- 

ii30serunt,  scilicet  (Bl.  90 1^.)  furta,  spoliaciones  et  homicidia. 
Accidit,  quod  vnus  eorum  absente  altero  in  furto  captus 
fuisset  et  in  carcere  fortiter  vinculatus.  Quod  audiens 
socius  eius,  scilicet  alter  latro,  venit  ad  eum  et  ait: 
«Karissime,    die   michi,    quid   pro  te   debeam   facere,   quia 

1135 ambo  ligati  sumus  in  fide!"  Respondit  alter:  ,;Vt  michi 
videtur,  oportet  me  mori,  quia  captus  sum  in  furto.  Si 
tantum  velles  istud  facere,  quod  dixero  tibi,  semper  essem 
tibi  obligatus  ad  seruiendum.  Habeo  vxorem  et  pueros 
cum  familia  et  de  illis  nichil  ordinaui  neque  de  bonis  meis. 

1140  Si  loco  mei  Interim  exspectare  velles  in  carcere  et  hoc 
posses  a  iudice  optinere,  tunc  irem,  vtique  domum  et  de 
vxore  ac  familia  ordinärem  et  tempore  debito  redirem  et 
te  liberarem."  Respondit  socius:  ,; Istud  fideliter  adimplebo." 
Perrexit   ad    iudicem   et   ait:    ;; Domine   mi,    amicus   meus 

1145  captus  est  et  incarceratus;  mortem  euadere,  ut  credo,  non 
potest.  Si  placeret,  tantum  vnam  peticionem  a  te  peto,  ut 
ei  licenciam  dares,  quod  rediret  ad  domum  suam,  ut  ante 
mortem  de  vxore  et   familia  et  de  suis   rebus   aliquid   dis- 

Ulrich,   Lateinische  Novellistik  des  Mittelalters.  10 

ponere  posset.     Ego   vero,    ut   sis   securus,    loco    ipsius   in 

ii50carcere  manebo,  donec  veniat."  Dixit  iudex:  »Tali  die 
iudicium  de  eo  ac  de  aliis  fiet;  si  vero  in  eodem  die  non 
venerit,  quid  ad  hoc  respondebis?"  At  ille:  „Domine, 
securitatem  tibi  faciam,  quod,  si  non  venerit,  pro  amore 
ipsius   mortem    sustinebo."     Ait   iudex:    ,;Ex   quo    ita   est, 

1155  tuam  peticionem  concedo."  Statim  eum  incarcerauit  et 
alium  abire  permisit.  Ille  vero  rediit  in  domum  suam  et 
cum  vxore  ac  prole,  familia  ac  omnibus  bonis  suis  fecit 
testamentum.  Cum  autem  domi  fuisset,  tamdiu  cum  suis 
exspectauit,    quousque   affuisset  dies   iudicii,    in  qua  omnes 

1160  malefactores  iudici  deberent  presentari.  Inter  alios  ille,  qui 
sc  sponte  optulit  pro  amico  suo,  est  presentatus.  Dicit  ei 
iudex:  «Die  modo,  vbi  est  amicus  tuus,  qui  deberet  hodie 
redire  et  te  saluare?"  Ait  ille:  ,; Domine,  spero,  ut  me 
non  deseret."     Iudex  vero  diu  exspectauit,   vt  veniret,    sed 

1165  non  venit.  Statim  dedit  pro  sentencia,  ut  ad  patibulum 
duceretur.  Et  sie  factum  est.  Cum  vero  ad  patibulum 
venisset,  dixit  ei  iudex:  ,;Ecce,  karissime,  inputes  tibi  ipsi 
et  non  michi,  quod  morieris!  Dixisti  enim,  quod  amicus 
tuus  veniret  ad  liberandum  te."     Respondit:    „Domine,  ex 

1170  quo  mori  debeo,  instanter  peto,  ut  ante  mortem  pro  anima 
mea  liceat  michi  pulsare."  Respondit  iudex:  „Cuiusmodi 
pulsacio  est  illa?"  Qui  ait:  „Ante  mortem  trina  vice  alte 
clamare."  Cui  iudex:  „Libenter  tibi  concedo."  Ille  vero 
incepit  alta  uoce  clamare.     Deinde   altera   vice  clamauit  et 

ii75respexit  circumquaque  et  neminem  vidit.  Deinde  IIP  vice 
clamauit.  Vidit  a  longe  hominem  agili  cursu  venientem  et 
ait  iudici:  „O  domine,  adhuc  differas  {Bl.  91/*.)  mortem 
meam!  Ecce  video  hominem  venientem;  forte  ipse  est 
socius   meus,    qui   me    liberaturus   est."     Iudex   vero    cum 

iisoipsum  venientem  vidisset,  exspectauit,  et  ecce  socius  eius 
venit  et  ait:  „O  domine,  ego  sum  ille,  qui  vxorem  et 
prolem  visitaui,  et  iste  est  amicus  meus,  qui  pro  me  in 
periculo  mortis  stetit.  Ecce  paratus  sum  illum  liberare  et 
mortem  pro  delictis   meis  sustinere."     Iudex   eum    respexit 

iia5et  ait:  „O  karissime,  rogo  te,  die  michi  causam,  quare 
inuicem  estis  ita  fideles!"  At  ille:  »Domine,  a  puericia 
quilibet  alteri  fidem  dedit,  vt  in  omnibus  operibus  vsque 
ad  mortem  fideles  essemus.  Et  hec  est  causa,  quare  ipse 
se    ipsum    in    locum    posuerit,    quousque  ego   testamentum 

ii9ofacerem."  Iudex  ait:  „Karissimi,  si  securus  possem  esse, 
vobis  aliqua  dicerem,  vnde  contenti  essetis."  Ait  primus: 
,; Domine,  si  placet,  conceptum  tuum  nobis  die!  Tunc 
habemus  respondere."  At  ille:  ,;Si  ammodo  quilibet 
vestrum   esset   persone   mee   ita   fidelis,    sicut   vos   insimul 

ii95estis,  quamdiu  viueretis,  in  curia  mea  essetis,  et  omnia 
neccessaria  vobis  prouiderem."  Ait  primus:  «Domine,  pro 
me  volo  respondere.  Ammodo  vobis  fideliter  promitto, 
quod  numquam  aliquid  malum  contra  vos  committam;  et 
si  neccesse  fuerit,  mori  pro  vobis  paratus  ero."    Ait  secundus 

i2oosocius:  wEt  ego,  domine,  firmiter  promitto,  quidquid  socius 
meus  vobis  fecerit,  hoc  et  ego  adimplebo;  et  si  accidat  me 
in  aliquo  delinquere,  libenter  penitencie  subcumbam."  Ait 
iudex:  „Ex  quo  ita  est,  ambos  vos  ad  graciam  meam 
recipio,    et    mecum    manebitis,    et    omnes    transgressiones 

1205  trän sactas  remitto."  Omnes  audientes  misericordiam  iudicis 
illum  laudabant. 

Cap.  171    (BL  96  a-.). 
De  ymagine  et  clerico  et  pallacio  sub  terra. 

Erat  quedam  ymago  in  ciuitate  romana,  que  stabat 
rectis  pedibus  habebatque  manum  dextram  extensam,  et  in 
medio  digito  erat  superscripcio  talis:  ,;Percute  hie!"    Ymago 

1210  ista  longo  tempore  sie  stabat,  eo  quod  nullus  sciebat,  quid 
hoc  significaret.  Multi  ammirati  sunt,  sepius  ad  ymaginem 
venerunt  et  sie  recesserunt,  quia  superscripcionem  penitus 
ignorabant.  Erat  tunc  quidam  clericus  subtilis  valde,  qui, 
cum  audisset  de  ymagine,  multum  solicitus  erat  eam  videre. 

1215  Quod  et  fecit.  Dum  autem  eam  vidisset  et  superscripcionem 
legisset:  ,;Percute  hie!"  vidensque  solem  super  yamaginem 
et  per  vmbram  solis  discernebat  digitum,  per  quem  dicebat: 
wPercute  hie!"  Statim  lygonem  accepit  et  recte  per  vmbram 
digiti  terram  apperuit  et   per  III  pedes  infra   terram  fodie- 

1220  bat.  Tunc  quosdam  gradus  inuenit.  Clericus  non  modicum 
gaudens  semper  gradatim  descendit,  quousque  sub  terra 
nobile  palacium  invenit.  Aulam  intrauit  vidensque  regem 
et  reginam  ac  multos  nobiles  in  mensa  sedentes  respexit 
circumquaque,    vidit   totam    [aulam]    hominibus  plenam,   et 

1225  omnes  induti  erant  vestimentis  preciosis,  et  nullus  ex 
hominibus  loquebatur  ei  vnicum  verbum.    Viditque  in  vno 

angulo  domus  vnum  lapidem  politum,  qui  vocatiir  carbun- 
culus,  a  quo  tota  domus  lumen  recepit.  Ex  opposito  car- 
bunculi  in  alio  angulo  vidit  hominem  stantem  habentemque 

1230  in  manu  sua  arcum  paratum  cum  sagitta  at  sagittandum 
carbunculum,  et  in  fronte  eins  erat  scriptum:  wEgo  sum, 
qui  sum,  et  nullus  potest  vitare  archum  meum."  Clericus 
cum  hoc  vidisset,  ammirabatur;  cameram  intrauit  et  mulieres 
pulcherrimas    in    purpura   et    bysso    operantes    inuenit;    et 

r235nullum  verbum  ei  dixerunt.  Deinde  intrauit  quoddam 
stabulum  et  optimos  equos  inuenit;  quos  cum  tetigisset, 
per  tactum  lapides  apparuerunt.  Hoc  facto  omnes  domos 
per  ordinem  visitauit  et,  quidquid  cor  eins  desiderabat, 
inuenit.      Deinde    aulam    intrauit    sicut    prius   et    recedere 

i24ovolebat.  In  corde  suo  cogitabat  ac  dicebat:  wMirabilia  vidi 
hodie  et  quidquit  homo  desiderat,  sed  nullus  credet  dictis 
meis.  Bonum  ergo  est  ad  probacionis  Signum  ac  veritatis 
aliquid  mecum  portare."  Respexit  ad  mensam  superiorem, 
vidit  cyphos  aureos  et  cultellos  optimos.  Ad  mensam  accessit, 

1245  vnum  ex  ciphis  cum  vno  cultello  leuauit,  ut  secum  portaret. 
Cum  vero  in  sinum  suum  collocasset,  homo,  qui  in  angulo 
stabat,  cum  arcu  sagittam  direxit  ad  carbunculum  et  illum 
sagittauit  ac  in  {Bl.  96v.)  multas  partes  fregit.  Statim  aula 
facta  est  tam  tenebrosa  sicut  nox.  Clericus  hec  videns  totaliter 

1250  consternatus  est,  propter  nimiam  obscuritatem  viam  exeundi 
inuenire  non  poterat  et  sie  in  eadem  aula  misera  morte  obiit. 

Cap.   182  {BL    \OAv.). 
De  ancilla,  que  cantus  auium  intellexit. 

Gordianus  regnauit  potens  valde,    in  cuius  regno  erat 

quidam  miles  generosus,  qui  pulcram  vxorem  habebat,  que 

sub  eo  adulterata  est.    Accidit  semel,  quod  maritus  eius  ad 

1255  peregrinandum  perrexit.     lila  vero  statim  amasium  vocauit. 

Habebatque   domina   illa  vnam   ancillam,    que    miro    modo 

cantus  auium  intellexit.  Cum  vero  aniasius  intraret,  erant  tunc 

in  curia  III  galli.    Circa  mediam  autem  noctem  cum  domina 

cum  amasio  iaceret,  primus  gallus  cantare  cepit.  Domina  cum 

1260 hec  audisset,  [ait  ancille]:   »Die  michi,  karissima,  quid  dicit 

gallus  in  cantu  suo?"    Illa  respondit:  »Gallus  dicit  in  cantu 

suo,    quod  tu  facis  iniuriam  domino  tuo.     Anglicis  verbis: 

Ye  koc  seyt  in  yr  sani^, 

Yat  yoii  doyst  yi  iisban  wrang." 

1265  Domina  hec  audiens  dixit  ancille  sue:  wOccidatur  gallus 
ille!«  Et  sie  factum  est.  Tempore  debito  post  hec  secundus 
gallus  cantauit.  Ait  domina  ancille:  «Quid  dicit  gallus  in 
cantu  suo?"  Ait  ancilla:  „Sic  dicit:  'Socius  meus  occisus 
est  pro  veritate,  et  ego  paratus  sum  mori  pro  eins  amore.' 

moAnglicis  verbis: 

My  faliau  for  ys  soze-sau 
Hayt  ylor  is  lyf  an  lyt  ful  lau." 

Ait   domina:    „Occidatur   et   gallus   ille!"     (Bl.  105r.)     Et 

sie  factum  est.   Cito  post  hec  tercius  gallus  cantauit.    Domina 

1275 cum  hoc  audisset,  dixit  ancille:  wEtquid  dicit  gallus  ille?" 

Respondit: 

„Audi,  vide,  tace,  si  tu  vis  viuere  in  pace! 

Anglicis  verbis: 

Yr  an  se  an  dolye  stylle, 
1280  Chyff  you  woylt  af  yi  pesse  an  al  yi  ^x7l!" 

Ait  domina:  wNon  occidatur  gallus  ille!"    Et  sie  gallus  iste 
saluatus  est. 


Cap.  188  (BL   108v.). 
De  carpentario  et  camisia. 

Gallus  regnauit  prudens  ac  potens  valde,  qui  quoddam 
palacium   pulcherrimum    construere   uolebat.     Erat  tunc  in 

1285  imperio  quidam  carpentarius,  nomine  Tyrius,  subtilis  valde, 
quem  imperator  pro  palacio  construendo  conuenit.  Quidam 
vero  miles  in  imperio  erat,  qui  pulchram  filiam  habebat. 
Miles  cum  semel  in  stratu  suo  iaceret  et  de  filia  sua  pro- 
mouenda  intime  cogitaret,  ait  vxori  sue:    »Karissima,    quid 

1290  tibi  videtur  de  hoc,  quod  iam  cogitaui?  Est  vnus  carpen- 
tarius in  regno  isto  subtilis  valde.  Michi  videtur  bonum, 
vt  filiam  nostram  ei  demus  in  vxorem,  quia  per  subtilitatem 
suam  acquiret  sibi  et  filie  nostre  habundanciam."  At  illa: 
wBonum    (Bl.  109/*.)    est   hoc   attemptare."     Miles   carpen- 

i295tarium  vocauit  et  ait  ei:  »Karissime,  pete  a  nobis,  quidquid 
volueris,  quod  sit  possibile,  et  dabimus  tibi,  ita  tamen  quod 
filiam  nostram  sumas  in  vxorem!"  Ille  respondit:  „Libenter 
peticioni  vestre  satisfaciam."  Conuenerunt  in  vnum,  carpen- 
tarius eam  in  vxorem  duxit  cum  magna  solempnitate.    Hoc 

1300 facto  mater  uocauit  generum  suum  carpentarium  et  ait  ei: 
wKarissime,  iam  filiam  meam  virginem  in  vxorem  accepisti. 
Ecce  dabo  tibi  istam  camisiam",  quam  ei  satis  pulchram 
ostendit.  wCamisia  ista  habet  talem  virtutem.  Si  vtaris  ea 
toto   tempore    vite    tue,    numquam    locione    indigebit    nee 

1305  frangetur  nee  consumetur,  quamdiu  te  fideliter  habes  cum 
vxore  tua,  et  ipsa  similiter.  Si  vero,  quod  absit,  aliquis  ex 
uobis  matrimonium  violauerit,  statim  camisia  deturpetur  et 
indiget  locione  sicut  ceteri  panni."  Carpentarius  hec  audiens 
gratanter  camisiam  accepit  et  ait:  wKarissima  mater,  pulchrum 

i3iodonum  michi  dedisti.  Iam  nullus  nostrum  poterit  matrimo- 
nium violare,  quin  per  camisiam  sciatur."  Statim  infra 
paucos  dies  carpentarius  uocatus  erat  festinare  ad  curiam 
imperatoris,  ut  palacium  suum  construeret.  Carpentarius 
camisiam  secum  recepit  et  vxorem  in  domo  sua  dimisit,  ut 

I3i5familiam  regeret.  Cum  autem  ad  imperatorem  venisset, 
cum  eo  conuenit,  ut  secum  staret,  quousque  palacium  finitum 
fuisset.  Carpentarius  iste  die  ac  nocte  viriliter  laborabat  et 
in  omni  opere  camisia  vtebatur,  sudores  diuersos  emisit, 
sed    in    nullo   camisia    deturpabatur.     Admirabantur   multi, 

1320  quod  numquam  camisiam  lauari  fecerat  et  tamen  in  omni 
mundicia  et  candore  steterat.  Venit  quidam  miles  ad  eum 
et  dixit:  ,;  Magister,  dicas,  rogo  te,  quomodo  potest  hoc 
esse,  quod  in  continuis  laboribus  permanes  ac  sudoribus 
et   tamen   camisiam    tuam    numquam    lauas?"      Respondit: 

1325  »Quia  locione  non  indiget."  Respondit  miles:  ,;Que  est 
causa  huius  rei?"  At  ille:  ,;Scias,  quod  ab  illo  tempore, 
quo  vxorem  meam  desponsaui,  mater  eins  michi  istam 
camisiam  dedit,  que  talem  virtutem  habet,  quod,  quamdiu 
inuicem    fideles   sumus,    numquam  locione   indiget   camisia 

1330  mea.  Sed  si  semel  ego  vel  illa  matrimonium  violaremus, 
statim  indigeret  locione  sicut  ceteri  panni.  Miles  intra 
se  cogitabat:  »Ego  faciam  te  camisiam  tuam  lauare,  sicut 
faciunt  ceteri  homines."  Statim  perrexit  ad  domum  carpen- 
tarii.     lila  vero    satis  gratanter  eum  recepit."     Miles  statim 

1,335 de  amore  inordinato  ei  loquebatur.  Que  ait:  »Domine, 
numquid  illud  erat  negocium  tuum,  quare  huc  venisti?" 
Qui  dixit:  „Eciam,  domina.  Quare  si  uoluntatem  meam 
perfeceris,  te  ad  diuicias  promouebo."  At  illa:  »;Fiat  ita!" 
Requirit   locum    priuatum  et  dixit:    »Veni  mecum,    et  te  in 

i340cameram  priuatam  introducam!"    Ille  vero  concessit.    Cum 

autem  introductus  fuisset,  illa  hostium  clausit  et  ait:  »Ibi 
exspectabis,  quousque  tempus  habuero,  quando  te  liberare 
possim.  Domina  ista  singulis  diebus  eum  visitauit  et  pane 
et  aqua  sustentauit.     Ille   vero   sepius   ei   preces   fundebat, 

1345 ut  eum  abire  permit(ß/.  109v.)teret.  At  illa:  „Deo  meo 
uoueo,  quod  ibi  exspectabis,  donec  dominus  mens  de 
imperatore  venerit.  Et  tunc  videbo,  in  quo  statu  sit  camisia 
domini  mei."  Post  hec  cito  secundus  miles  quesiuit  a 
carpentario  eandem  questionem,    quare  camisia  sua  locione 

1350  non  indigeret.  Ille  vero  respondit  ei  sicut  primo  militi. 
Miles  hec  audiens  statim  ad  domum  eins  perrexit  cogitans, 
quomodo  eam  seducere  posset,  quod  ei  consentiret.  Multa 
promisit.  Illa  vero  cum  voluntatem  eins  vidisset,  in  eandem 
cameram  cum  priore  eum  inclusit  ac  pane  et  aqua  susten- 

i355tauit.  Deinde  venit  tercius  miles  et  eandem  questionem 
a  carpentario  quesiuit.  Responsum  erat  ei  sicut  duobus 
primis.  Ille  vero  statim  ad  domum  eins  perrexit  et  dominam 
solicitauit,  in  quantum  potuit.  Sed  nichil  ei  valuit,  et  eciam 
eum  cum  prioribus  inclusit.     De  istis   militibus  absentibus 

1360  facta  est  magna  commocio  in  domo  imperatoris.  Vnde 
post  hec  consumatum  est  palacium  imperatoris;  carpentarius 
vero  accepta  mercede  et  licencia  domum  perrexit.  Domina 
vero,  vxor  eins,  non  modicum  gaudens  eum  honorifice 
recepit  et  de  statu  suo  quesiuit.    Ille  respondit:  „"Bene  per 

i365omnia."  Illa  uero  respexit  camisiam  uidensque  eam  satis 
mundam  ait:  „Benedictus  deus!  Apparet  enim  in  ista 
camisia,  quod  amor  durat  inter  nos  et  est  dilectio  vera." 
Qui  ait:  »Karissima,  dicam  tibi  aliquod.  Cum  essem  in 
palacio    construendo,    venerunt    ad    me    III    milites,    vnus 

1370  post  alium ,  et  de  camisia  mea  quesierunt,  quando 
eam  semper  candidam  et  mundam  viderunt.  Eis  vero 
veritatem  respondi,  et  ab  illo  die  recesserunt  et  amplius 
non  sunt  visi."  At  illa:  ,;De  illis  tribus  militibus  dicam 
tibi    pauca.      Ipsi   ad    me   venerunt,    vnus   post   alium,    et 

1375  multa  michi  promiserunt,  ut  eis  consentirem;  ego  vero 
porpendens  amorem  tuum  nolui  eis  consentire,  sed  eos 
inclusos  teneo  in  quadam  camera  et  pane  et  aqua  susten- 
taui."  Carpentarius  hec  audiens  gauisus  est  valde  de 
constanticia  vxoris  et  quod    milites   a   morte  saluauit.     Eos 

1380  autem  abire  permisit,  et  ambo  in  amore  tali  vsque  ad 
finem  vite  permanserunt. 

Cap.   193  (Bl.  WZv.). 

De  filia  regis,  que  petiuit  tria. 

1.  Erat  quidam  rex,  qui  filiam  pulchram  habebat  ac 
sapientem,  quam  pater  maritare  volebat.  lila  vero  uotum 
deo   fecit,    quod   numquam    virum   acciperet,    nisi    qui    tria 

1385  perpetraret.  Primum  erat,  quod  diceret  veraciter,  quod  pedum 
essent  in  longitudine,  latitudine  IV  elementa.  Secundo,  quod 
mutaret  ventum  ab  aquilone  in  orientem.  Tercio,  quod 
ignem  portaret  in  gremio  sine  lesione  iuxta  nudam  carnem. 

2.  Rex   cum   hoc  audisset,    fecit   ista   tria   per   totum 
i39oregnum   diuulgari,    et   quicumque    illa   tria   faceret,    fiham 

eins  in  vxorem  haberet.  Multi  autem  venerunt  et  tempta- 
uerunt  ista  III ^  implere,  sed  defecerunt. 

3.  Erat  tunc  quidam  m\-(Bl.  114/'.)les  in  partibus  lon- 
ginquis;  qui  cum  de  uoto  puelle  audiret,  ad  palacium  regis 

i395venit  ducens  secum  famulum  vnum  ac  eqvum  furibundum. 
Ad  ianuam  pulsauit,  ut  introitum  haberet.  lanitor  cum  eins 
negocium  intellexisset,  ipsum  introduxit.  Aulaum  intrauit, 
regem  et  puellam  et  omnes  sedentes  in  mensa  satis  hono- 
rifice  salutauit   et   ait:     w Domine    mi    rex,    ecce    ad   pala- 

1400 cium  tuum  veni  ad  optinendum  filiam  vestram  in  vxorem." 

4.  Ait  rex:  wFac  ergo,  quod  provulgatum  est,  et  vxor 
tua  erit!  Primo  die  michi,  quod  pedes  habent  IV  elementa 
in  longitudine,  latitudine  et  profunditate?"  Qui  ait:  »Domine, 
statim    respondebo."     Uocauit    famulum    suum    et    ait    ei: 

1405  w  Cito  super  terram  iaceas!"  At  ille:  ,;  Domine,  presto 
sum."  Cum  autem  sie  iacuisset,  miles  a  capite  vsque  ad 
pedes  corpus  suum  mensurauit.  Hoc  facto  ait  regi:  »Ecce, 
domine,  primum  est  probatum.  Crede  michi,  in  longitudine 
et  latitudine  IV  elementorum    non  sunt   nisi  VII  pedes,   in 

1410 profunditate  vero  vix  vnus  pes  cum  dimidio!"  Ait  rex: 
„Quid  homo  ad  IV  elementa?"  Qui  respondit:  wimmo, 
domine.  Omnis  homo  componitur  ex  IV  elementis.  Vnde 
quando  famulum  meum  mensuraui,  IV  elementa  mensuraui 
secundum  omnes  dimensisones." 

1415  5.   Ait    rex:     »Amen    dico   tibi,    satis   clare   declarasti 

illud.  lam  procedamus  ad  secundum!  Muta  ventum  ab 
aquilone  in  orientem!"  At  ille:  »Domine,  fiat  uoluntas 
tua!"  Statim  dixit  famulo  suo:  »Adduc  michi  eqvum 
meum  furibundum!"     Cum   autem   eum    adduxisset,    dedit 


—     153     — 

1420  ei  quandam  pocionem  ad  bib[e]ndum.  Cum  autem  potasset, 
factus  est  sanus.  Hoc  facto  caput  equi  in  orientem  ponebat 
et  ait:  wEcce,  domine,  ventus  est  mutatus  ab  aquilone  in 
orientem!"  Ait  rex:  »Quid  est  hoc  ad  uentum?"  At 
ille:    w Domine,    nonne   constat    tue    prvdencie,    quod   vita 

1425  cuiuscumque  animalis  non  est  nisi  ventus?  Quamdiu  eqvus 
meus  malum  paciebatur,  erat  in  aquilone,  quia  omne  malum 
panditur  ab  aquilone.  Sed  modo  per  pocionem,  quam  ei 
dedi,  liberatus  est  ab  omni  malo  et  caput  suum  versus 
orientem,  eo  quod  paratus  est,  quodcumque  onus  portare." 

1430  6.  Ait  rex:  »Satis  clare  istud  probasti.  lam  ad  tercium 
procedamus!"  At  ille:  » Domine,  paratus  sum.«  Statim 
coram  omnibus  impleuit  manus  suas  prunis  ardentibus  et 
in  sinum  posuit,  et  caro  eins  in  nullo  ledebatur.  Ait  rex: 
wAlia  duo  satis  clare  vidi.    Sed  die  michi,  quomodo  glebe 

1435  non  ledunt  te?"  At  ille:  «Non  virtute  mea;  sed  hie  habeo 
quendam  lapidem  in  loculo  meo.  Vnde  quicumque  illum 
munde  portauerit,  a  nullo  igne  nee  aqua  ledi  potest.  Ecce 
lapis!"     Et  lapidem  ei  ostendit. 

7.  Ait  rex:    «Amen  dico  tibi,  peroptime  ista  tria  pro- 

i44obasti."  Statim  cum  magno  honore  infra  paucos  dies  dedit 
ei  filiam  suam  in  vxorem.  Ambo  simul  diu  vixerunt  et  in 
pace  vitam  finierunt. 


14.   Jacques  de  Vitry. 

(ed.  Crane.) 


1.    [=  No.  9.] 

Faciat  igitur  prelatus,  qui  ad  tempus  constitutus  est 
rex  super  Syon  montem  sanctum  ejus  etiam  super  ecclesiam, 
illud  quod  de  quodam  sapiente  legimus.  Qui  cum  esset 
rex  constitutus  in  civitate  cujus  talis  erat  consuetudo  quod, 
5  per  annum  unum  tamen  regnaret,  et  tempore  regni  sui, 
cunctis  juramento  obedientibus,  quecumque  vellet  faceret, 
anno  autem  preterito,  in  exilium  mitteretur,  ut  non  posset 
redire  vel  jure  hereditario  regnum  possidere,  ipse,  dum 
potestatem  habuit,  aurum,  argentum,  lapides  preciosos, 
10  pannos  sericos  et  cibaria  copiosa  cum  multis  servientibus 
in  insulam  maris,   ad  quam  in  exilium  predicti  reges  mitti 

solebant,  premisit  et  ita  de  exilio  locum  amenum  constituit, 
et  nos,    qui   post  mortem   non   poterimus  villicare,    permit- 
tamus  ante   faciem    nostram  opera   sancta   conversationis  et 
15  misericordie  .... 

2.  [=  No.  20.] 

Qui  igitur  prave  consuetudinis  corruptela  et  multi- 
tudinis  exemplo  decipiuntur,  similes  sunt  cuidam  rustico 
qui,  dum  agnum  portaret  ad  vendendum,  quidam  trupha- 
tor   ait   sociis    suis:    »Facite    quod   dicam    vobis    et    gratis 

20  habebimus  agnum  illum."  Et  posuit  eos  in  diversis  locis 
separatim,  unum  post  unum.  Transeunte  autem  rustico, 
primus  ait:  »Homo,  vis  vendere  canem  illum?"  At  ille 
pro  minimo  reputavit  et  processit.  Cum  autem  veniret  ubi 
alius    stabat,    dixit   ille:    »Frater,   vis    mihi    vendere    canem 

25  illum?"  ;;  Domine,  volite  me  irridere,  non  fero  canem  sed 
agnum."  Cum  autem  idem  tercius  dixisset,  cepit  rusticus 
amirari  et  erubescere.  Quarto  autem  et  quinto  idem 
dicentibus,  cogitavit  inter  se  quid  hoc  esse  posset  quod  tot 
homines  in  hoc  concordabant   quod  canem  et   non  agnum 

30  portaret,  et  tandem  opinionibus  multorum  acquiescens,  ait: 
»Novit  Deus  quia  credebam  quod  esset  agnus,  sed  quia 
canis  est  de  cetero  non  portabo  illum;"  et,  projecto  agno, 
recessit.     At  illi  tulerunt  eum  et  comederunt. 

3.  [=  No.  28.] 

Vani   sunt   [magistri]  et  singulares   qui  nova   et  inau- 

35  dita    adinvenire    nituntur,    probatos   et   antiquos    magistros 

sequi    nolentes,    cum    tarnen     Ecclesiastes    dicat,    xxxi[x].: 

»Antiquorum    exquiret    sapiens."      Isti   autem     in    magnis 

ambulant  et  in  mirabilibus  super  se.     In  magnis  ambulant 

qui  cogitant  quomodo    in    hoc   seculo   magni   habeantur  et 

40  dignitatibus  attollantur.     In  mirabilibus   super  se  ambulant 

qui  cogitant  qualiter  facere  possint  vel  dicere  utrum  homines 

ammirentur.  Verum  plerumque  nova  et  inauditafingunt,quibus, 

licet  incredibilia  sint,  fidem  adhibentcuriosi  et  stolidi  auditores, 

similes  cuidam  homini  qui,  cum  cepisset  phylomenam,  dixit 

45  ei  phylomena:  »Tu  vides  quam  valde  sum  parva,  si  me  occidas 

et  commedas    non  multum    comedum    assequeris,    si  autem 

[fo.  31'"]  abire  me  permisseris,    docebo   te  sapientiam  que 

prodesse  tibi  multum  poterit."     At  ille:   "Doce  me  et  per- 

mittam  te  abire."  Cuiphylomenaait:  wNumquamapprehendere 

50  coneris  que  apprehendere  non  possis  et  nunquam  de  re  perdita 
doleas,  quam  recuperare  nequeas,  et  verbo  incredibili  num- 
quam  fidem  adhibeas."  Hiis  auditis,  eam  avolare  permisit. 
Tunc  phylomena  volenseum  pro  bare  ait:  »O  miser,  quid  fecisti 
quia  me  dimittere  voluisti,   habeo  in  visceribus  meis  mar- 

55  garitam  que  ovi  structionis  excedit  magnitudinem."  Hoc 
audiens  contristatus  est  valde  et  eam  apprehendere  conabatur. 
At  illa:  »Nunc  cognovi  fatuitatem  tuam  ex  quod  et  doctrina 
mea  nichil  profecisti;  conaris  me  comprehendere  cum  itineri 
meo  non  possis  pergere,  doles  de  re  perdita  quam  recuperare 

60  non  potes.  Credis  in  visceribus  meis  esse  margaritam  ventris 
mei  excedentem  mensuram,  cum  ego  tota  ad  mensuram  ovi 
structionis  pertingere  non  possim."  Sic  fatui  et  decepti 
scolares  quibusdam  fantasiis  et  incredibilibus  fidem  ad- 
hibent  que,  tanquam  frivola  irrisione  digna,  statim  respuere 

65  debuissent. 

4.  [=  No.  38.] 

Audivi  de  quodam  judice  iniquo  et  venali,  cum  pauper 
muliercula  jus  suum  ab  ipso  optinere  non  valeret,  dixit 
quidam  mulieri:  »Judex  iste  talis  est  quod,  nisi  manus  ejus 
unguantur,   nunquam   ab   ipso   justicia  optinetur."     Mulier 

70  autem  simpliciter,  et  ad  litteram  quod  ille  dixerat  intelligens, 
cum  sagimine  seu  uncto  porcino  ad  consistorium  judicis 
accedens,  cunctis  videntibus,  manum  ejus  ungere  cepit. 
Cum  autem  quereret  judex:  »Mulier,  quid  facis?"  Respondit: 
V  Domine,  dictum  est  mihi  quia,  nisi  manus  vestras  unxissem, 

75  justiciam  a  vobis  consequi  non  possem."  At  ille  confusus 
erubuit  eo  quod  ab  omnibus  notaretur  et  irrideretur.  Vos 
autem,  fratres  karissimi,  sive  in  judicando  sive  in  advocando 
taliter  vos  habeatis  quod  de  talento  vobis  commisso  secure 
rationem    reddere    valeatis    coram    summo   judice    Domino 

80  nostro  .... 

5.  [=  No.  42.] 

Legimus     de     quodam     rege     sapiente    qui    semper, 

quando  curiam  tenebat,  aliis  gaudentibus  ipse  semper  tristis 

apparebat;    verum    et    milites    ejus    murmurabant,    sed    ei 

dicere    non    audebant.     Tandem    quidam    f rater    ejus,    ex 

85  fiducia    magna    quam    habebat    ad    regem,   quesivit   ab    co 

quare  in  magnis  sollempnitatibus,  in  quibus  cum  aliis 
gaudere  debuisset,  tristis  et  nescio  qualia  cogitans  incedebat, 
multosque  ex  tali  gestu  scandalizabat.  Cui  rex  ait:  "Que 
facio  tu  modo  nescis,  scies  autem  postea."     Recedente  illo 

90  ad  hospicium  suum  servos  suos  cum  bucinis  misit  rex  post 
eum.  Erat  autem  consuetudo  in  regno  quod  quando  homo 
adjudicatus  esset  morti  ante  hostium  domus  ejus  cum  tubis 
ministri  clangebant.  Buccinantibus  igitur  servis  regis  frater 
ejus  vehementer   expavit  et  se  mortem  non    posse  evadere 

95  pro  certo  credidit.  Statim  autem,  sicut  rex  jusserat,  ligatus 
ad  regis  palacium  est  ductus;  tunc  jussit  expoliari  eum  et 
tria  spicula  acuta  applicari  ventri  ejus  et  lateribus  et  ecce, 
sicut  rex  ordinaverat,  mimi  et  joculatores  astiterunt  et  alii 
cantantes  et  choreas    dicentes.      Frater    autem    regis    inter 

100  letantes  contristabatur  et  lugebat.  Cui  rex  ait:  "Quare  cum 
istis  gaudentibus  non  gaudes?"  At  ille:  ,;  Domine,  quomodo 
gauderem  cum  mortis  sententiam  statim  expectem?"  Tunc 
rex  precepit  eum  solvi  et  vestiri  et  ait:  "Nunc  ad  ea  que 
quesisti    respondebo   tibi,   si  tu   timuisti  et   contristatus   es, 

105  quando  bucinatores  meos  audivisti,  et  ego  cum  audio 
buccinatores  summi  regis  et  tubam  divine  predicationis  et 
sonum  tube  terribilis  judicii  recolo,  merito  magis  espavesco, 
presertim  cum  tria  spicula  acutissima  quibus  continue 
pungor  circa  me  sentiam,   quorum   unus   est  timor   pecca- 

110  torum  meorum,  alius  metus  mortis  incerte  que  omni  die 
imminet  mihi,  tercius  timor  gehenne  et  pene  interminabilis, 
nam  ista  pena  quam  tu  modo  formidabas  cito  terminatur, 
illa  autem  nunquam  finitur;  verum  non  mireris  si,  aliis 
inaniter  gaudentibus,   ego  appareo  tristis  semper  formidans 

115  inflexibilem  justiciam  districti  judicis  qui  pro  uno  peccato 
superbie  angelum  de  paradyso  ejecit."  Iste  igitur  rex 
veram  habuit  sapientiam  et  qui  addidit  illi  scientiam  addidit 
et  dolorem  dominus  noster  Jesus  Christus  qui  vivit  et 
regnat  per  omnia  secula  seculorum. 

6.     [=  No.  51.] 

120  In    mane   autem    omnia  [monachi]  tradebant   oblivioni 

similes  cuidam  vetule  que,  dum  in  urceo  terreo  ad  forum 
lac  portaret,  cepit  cogitare  in  via  quomodo  posset  fieri 
dives.  Attendens  autem  quod  de  suo  lacte  tres  obolos 
habere    posset,    cepit   cogitare   quod    de   illis   tribus   obolis 

125  emeret  pullum  galline  et  nutriret  ita  quod  fieret  gallina,  ex 
cujus  Ovis  multos  pullos  acquireret;  quibus  venditis,  emeret 
porcum;  quo  nutrito  et  inpinguato,  venderet  illum  ut  inde 
emeret  pullum  equinum,  et  tarn  diu  nutriret  ipsum  quod 
aptus  esset  ad  equitandum,  et  cepit  intra  se  dicere:  »Equi- 

130  tabo  equum  illum,  et  ducam  ad  pascua,  et  dicam  ei,  io,  io." 
Cum  autem  hec  cogitaret,  cepit  movere  pedes,  et,  quasi 
calcaria  in  pedibus  haberet,  cepit  talos  movere  et  prae 
gaudio  manibus  plaudere;  ita  quod  motu  pedum  et  plausu 
manuum  urceum  fregit,  et  lacte  in  terra  effuso,  in  manibus 

135  suis  nichil  invenit;  et  sicut  prius  pauper  fuerat,  ita  postea 
pauperior  fuit.    Multi  enim  multa  proponunt  et  nichil  faciunt. 

7.  [=  No.  52.] 

Audivi  de  quodam  magno  clerico  qui  fuerat  advo- 
catus  in  seculo  et  fere  in  omnibus  causis  obtinebat,  cum 
[fo.    48^°]    suscepisset    habitum    monachorum    frequenter 

140  mittebatur  ad  causas  procurandas,  et  in  omni  causa  suc- 
cumbebat.  Verum  abbas  et  monachi  indignati  dixerunt  ei: 
wQuomodo  in  causis  nostris  semper  succumbis  qui  cum 
esses  in  seculo  semper  obtinebas  in  causis  alienis?"  At  ille 
respondit:  »Cum  essem  secularis,  mentiri  non  timebam,  sed 

145  per  mendatia  et  fraudes  adversarios  superabam;  nunc  autem, 
quia  non  audeo  dicere  nisi  verum,  semper  accidit  mihi 
contrarium."  Et  ita  permissus  est  in  claustri  pace  quiescere 
nee  amplius  missus  est  ad  litigandum. 

8.  [=  No.  56.] 

Proprium    quidem    est    presumptuosi    credere    de    se 

150  supra  se  et  ea  que  non    habet   putare   se   habere.     Audivi 

de  quodam   sacerdote   qui   vocem   asinariam   et   horribilem 

habebat   et   tamen   se   bene   cantare   putabat.     Cum   autem 

quadam  die  cantaret,  mulier  quidam  audiens  eum  plorabat 

Presbiter  vero  credens  quod  suavitate  vocis  sue  ad  devoti- 

155  onem    et    lacrimas    mulier    incitaretur,    cepit    adhuc    altius 

clamare.    At  illa  cepit  magis  flere.    Tunc  sacerdos  quesivit 

a  muliere  quare  fieret,  credens  audire  quod  libenter  audie- 

bat.     At  illa  dixit:    »Domine,   ego   sum   illa    infelix  mulier 

cujus    asinum    lupus    illa    die    devoravit,    et    quando    vos 

160  audio   cantare,   statim   ad    memoriam    reduco   quod    asinus 

meus   ita   cantare  solebat."     Quo  audito,   sacerdos   erubuit 
et  linde  putavit  se  reportare  laudem  confusionem  reportavit. 

9.  [=  No.  62.] 

Demones  siquidem  assimilantur  satellitibus  viri  potentis 
qui,  cum  ducerent   hominem   ad  suspendium,    venientes  ad 

165  silvam  dixerunt  illi:  »Oportet  quod  suspendamus  te  sicut 
injunctum  est  nobis,  sed  hanc  facimus  gratiam  ut,  ex 
Omnibus  arboribus  hujus  silve,  eligas  tibi  aliquam  quam 
malueris  ut  in  illa  suspendaris,  multas  enim  pulcras  et 
proceras    invenias,    que    te    bene    sustentabunt    et    poteris 

170  honorifice  suspendi."  Cum  autem  ducerent  illum  per 
diversas  arbores  dicebant:  „Placet  tibi  arbor  ista?"  At  ille: 
»Non  placet  mihi,  in  ista  nolo  suspendi."  Et  cum  per 
omnes  transisset  numquam  invenire  potuit  quam  acceptaret. 

10.  [=  No.  66.] 

Audivi  de  quodam  paupere  laico  qui,   propriis  mani- 

175  bus  laborando,  victum  tenuem  omni  die  sibi  acquirebat, 
nee  ei  plusquam  cenaret  quicquam  remanebat  Omni 
nocte  priusquam  dormiret  multum  cantabat  et  letabatur 
in  tugurio  suo  cum  uxore  sua,  et  post  modum  letus  et 
securus  dormiebat.    Cantabit   vacuus   coram   latrone  viator. 

180  Vicini  autem  ejus,  qui  divites  erant,  nunquam  cantabant  sed 
semper  in  curis  et  sollicitudinibus,  in  timore  et  angustia 
permanebant.  Cum  autem  de  tanto  gaudio  illius  pauperis 
mirarentur  et  quidam  murmurarent  et  conquererentur  quod 
pauper  ille,    dum  cantaret,   non   sineret   eos  dormire,   dixit 

ia5  quidam  valde  dives  vicinis  suis:  wVos  nescitis  quicquam 
nee  cogitatis,  ego  reddam  eum  talem  quod  nee  gaudebit 
nee  cantandi  habebit  voluntatem."  Tunc,  presentibus  vicinis 
quos  absconderat  in  quodam  loco  ut  viderent  et  testes 
essent,  projecit  sacculum  cum  pecunia  ante  ostium  pauperis, 

190  illa  hora  qua  solebat  exire  ut  victum  quereret  ex  labore. 
Inventa  autem  pecunia,  reversus  est  in  domum  suam  et 
abscondit  illam.  Imminente  autem  nocte,  cepit  anxius  esse 
et  sollicitus,  ex  una  parte  metuens  ne  latrones  pecuniam 
furarentur,  ex  alia  parte  formidans  si  de  pecunia  possessiones 

195  emeret  et  melius  solito  se  indueret  ab  illo  qui  amiserat 
pecuniam  vel  a  domino  terre  deprehenderetur  et  furti 
argueretur.     In    hac    ergo    cogitatione   et    mentis   anxietate 

permanens,  non  gaudebat,  nee  canlabat  more  solito  cum 
uxore.     Tunc   dives  ille  et  alii  vicini   ejus  post  aliquantum 

200  tempus  ceperunt  querere  ab  eo  cur  ita  macilentus  et  tristis 
factus  esset.  Cumque  ille  veritatem  fateri  non  änderet,  ait 
dives  ille:  »/Ego  scio  veritatem,  non  potes  abscondere,  tu 
tali  die  et  in  tali  loco  pecuniam  meam  invenisti  et,  videntibus 
bis  Omnibus  qui  presentes  sunt,  in  domum  tuam  detulisti." 

205  At  ille  timens  et  erubescens,  ait:  wMaledicta  sit  ista  pecunia 
que  me  tantum  afflixit  quod,  postquam  illam  inveni,  gau- 
dium  non  habui  et  longe  magis  fatigatus  sum  animo  quam 
prius  tota  die  manibus  propriis  laborando,  fatigatus  fuerim 
corpore;   tolle  pecuniam  tuam   ut  letari  et  cantare   valeam, 

210  sicut  consuevi.« 

11.    [=  No.  67.] 

Audivi  de  quibusdam  monasteriis  que  in  principio 
fundationis  sue,  cum  modicas  possessiones  haberent,  fratres 
valde  hospitales  erant  transeuntibus  et  benigni  pauperibus  et 
cum  gaudio  absque  sollicitudine  Domino  serviebant.    Post- 

215  quam  autem  facti  fuerunt  divites  et  amplas  habuerunt 
possessiones  totum  contrarium  faciebant.  Unde  et  quidam 
abbas,  cum  valde  durus  esset  et  inhumanus,  semper  sibi 
similes  nequiores  quam  invenire  poterat  in  hospicio  et  ad 
portam  abatie  et  in  aliis  obedientiis  ponebat.     Accidit  autem 

220  quod  joculator  quidam,  cum  iter  faceret,  nocte  compellente 
ad  monasterium  hospitaturus  diverteret,  qui  nee  vultum 
hylarem  nee  aliquam  invenit  pietatem,  sed  vix  panem 
nigerrimum  et  legumina  cum  sale  et  aqua  et  lectum  durum 
et  sordidum  potuit  obtinere.     Mane   autem   valde   offensus 

225  recedens,  cogitare  cepit  quomodo  de  illo  nequissimo  pro- 
curatore,  qui  preerat  hospicio,  posset  se  vindicare  et,  cum 
aliquantulum  processisset,  occurrit  illi  abbas  qui  pro  quibus- 
dam negociis  exierat  et  ad  abbatiam  redibat.  Cui  joculator 
ait:   »Bene  veniat  dominus   mens  bonus  abbas  et  liberalis, 

230  gratias  vobis  refero  et  toti  conventui,  quia  frater  ille,  qui 
preest  hospicio,  hac  nocte  splendide  me  procuravit,  preparans 
mihi  pisces  optimos  cum  vino  precioso  et  igne  magno,  et  tot 
alia  fercula  mihi  apposuit  quod  numerum  scire  non  possum 
et  in  recessu  meo  calciamenta  mihi   dedit  cum   corrigia  et 

235  cultello."  Audiens  hec  abbas  iratus  valde  pro  gravi  crimine 
[procuratorem]   dure   verberavit   et,  eo  projecto  ab  officio, 

alium  quem  credidit  nequiorem  loco  illius  constituit,  et  ita 
joculator  de  cane  illo  nequissimo  se  vindicavit. 

12.    [=  No.   82.] 

Legimus  de   quodam   rege  qui,    cum  filios  mares  non 

240  haberet  tristabatur  valde.  Cui  natus  est  filius  masculus  et 
gavisus  est  gaudio  magno  valde;  dixerunt  autem  regi  periti 
medici  quod  filius  ejus  talis  erat  dispositionis,  si  solem  vel 
ignem  infra  decem  annos  videret,  lumine  oculorum  priva- 
retur.     Quo  audito,    rex  in  spelunca  filium  cum  nutricibus 

245  inclusit,  in  qua,  usque  ad  x.  annos,  luminis  claritatem  non 
vidit,  et  tunc,  puero  de  spelunca  educto,  cum  (rex)  munda- 
lium  nullam  haberet  noticiam,  precepit  rex  ei  ostendi  omnia 
que  sunt  in  mundo,  secundum  genus  suum,  videlicet  viros 
seorsum,    mulieres   seorsum,    equos   in    alio    loco,   aurum, 

250  argentum,  lapides  preciosos  et  omnia  que  delectare  possunt 
oculos  intuentium.  Cum  autem  puer  quereret  nomina 
singulorum  et  ventum  est  ad  mulieres,  quidam  regis  servus 
respondit  ludendo:  "Iste  sunt  demones  homines  seducentes." 
Cor  vero    pueri  illarum  desiderio   plus  quam  ceteris  rebus 

255  anhelabat.  Cumque  rex  a  puero  quereret  quid  magis  ex 
Omnibus  que  viderat  amaret,  respondit:  ,;Magis  diligo 
demones  illos  qui  seducunt  homines  quam  omnia  alia  que 
vidi."  Ecce  quomodo  hominis  natura  in  hac  parte  prona 
est  ad  lapsum  et  idcirco  qui  volunt  esse  continentes  necesse 

260  est  ut  fugiant  mulieres. 

13.     [=  No.   104.] 

Unde  legimus  quod  cum  angelus  Dei  diceret  here- 
mite:  »Eamus  et  sepeliamus  quemdam  peregrinum  quem 
latrones  in  hoc  nemore  occiderunt."  Cum  appropin- 
quarent  cadaveri,  quod  jam  per  dies  aliquod   super  terram 

265  jacuerat,  heremita  cepit  obturare  nares  suas.  Cui  angelus 
ait:  wQuare  nares  tuas  constringis?"  At  ille:  wNon  valeo 
fetorem  sustinere."  Paulo  post  juvenis  quidem  pulcher 
corpore  et  ornatus  sertis  floreis  cum  phaleris  et  seile  aurea 
equitando   transibat   et,    cum    adhuc    longe   esset,    angelus 

270  abhominari  cepit  et  obturare  nares  corporis  quem  ad  tempus 
assumpserat.  Cui  heremita  valde  admirans  ait:  »Quare 
nares  tuas  ita  stringis  et  a  pulchro  juvene  illo  faciem  evertis 
qui    cum    esses   juxta    fetidum    cadaver   talia   non    fecisti?" 


—     161      — 

Angelus  autem  respondit:  wQuia  infracturam  lascivus  ille 
275  superbus  juvenis  magis  fecit  coram  Deo  et  angelis  ejus 
quam  cadaver  illud  quod  sepelivimus  fecerat  coram  homi- 
nibus,  et  cum  universi  peccatores  fetorem  suum  non  sentiunt 
nee  lepram  suam  abhorrent  vel  agnöscunt." 

14.     [=  No.   109.] 

Unde  cum  quidam  heremita,  spiritu  blasphemie  temp- 

280  tatus,  cogitaret  quod  non  essent  justa  Dei  judicia,  qui  bonos 
affligit  et  mali  prosperati  sunt,  angelus  Domini  in  specie 
hominis  apparens  ei  dixit  ei:  ;;Sequere  me;  Deus  enim 
misit  me  ut  mecum  venires  et  ostenderem  tibi  occulta  ejus 
judicia."     Et   duxit   eum   ad    domum    cujusdam   boni   viri 

285  qui  liberaliter  et  benigne  recepit  eos  in  hospitio,  omnia 
necessaria  ministrans  eis.  In  mane  autem  furatus  est  angelus 
hospiti  suo  ciphum  quem  valde  diligebat  et  valde  cepit 
heremita  dolere  credens  quod  ille  non  esset  a  Deo.  Alia 
nocte  hospitati  sunt  in  domo  cujusdam  hominis  qui  malum 

290  hospicium  fecit  eis  et  eos  male  tractavit.  Cui  angelus 
ciphum  dedit  quem  furatus  erat  bono  hospiti;  quod  videns 
heremita  contristatus  est  valde  et  malam  opinionem  de  eo 
cepit  habere.  Inde  igitur  procedente  tercia  nocte  hospitati 
sunt   in    domo    cujusdam    boni    hominis    qui    cum    magno 

295  gaudio  ipsos  recepit  et  necessaria  sufficienter  eis  ministravit. 
In  mane  quemdam  juvenem  famulum  suum  concessit  eis 
qui  eos  deduceret  et  ostenderet  viam,  quem  angelus  de 
ponte  precipitavit  et  suffocatus  est  in  aquis.  Quod  videns 
heremita    valde    scandalizatus    est    et    contristatus.     Quarta 

300  autem  nocte  quidam  vir  bonus  optime  recepit  eos,  copiose 
cibaria  eis  cum  vultu  hylari  exhibens,  et  lectos  ydoneos 
eis  preparari  fecit,  sed  parvulus  quidam,  quem  hospes 
solum  habebat,  nocte  flere  cepit  nee  sinebat  illos  dormire. 
Angelus  autem  nocte  surgens   puerum  strangulavit.     Quod 

305  videns  heremita  credidit  quod  esset  angelus  Sathane  et 
voluit  discedere  ab  ipso.  Tunc  demum  angelus  dixit  ei: 
„Dominus  ob  hoc  misit  me  ad  te  ut  ostenderem  tibi  occulta 
ejus  judicia  et  scires  quia  nichil  sit  sine  causa  in  terra. 
Bonus  ille  homo  cui  ciphum   abstuli    nimis  illum  diligebat 

310  et  curiose  servabat,  frequenter  cogitans  de  cypho  cum 
deberet  cogitare  de  Deo,  et  ideo  pro  bono  suo  illi  sub- 
traxit  et  dedi   illi   malo   hospiti,   qui   nos   in   hospicio   suo 

Ulrich,  Lateinische  Novellistik  des  Mittelalters.  '|'| 


—      162      — 

non  bene  recepit  ut  mercedem  suam  reciperet  in  hoc  seculo 
et  in  alio  seculo  nullam  aliam  haberet  retributionem.    Sub- 

315  mersi  autem  servientem  illum  qui  firmaverat  in  animo  quod 
sequenti  die  dominum  suum  occideret  et  ita  bonum  hos- 
pitem  nostrum  a  morte  liberavi  et  servum  suum  ab  homi- 
cidio  operis,  qui  jam  homicida  erat  proposito  male  volun- 
tatis,  ut  minus  puniretur  in  inferno.    Quartus  autem  hospes 

320  noster,  antequam  filium  haberet,  multa  bona  faciebat  et 
quicquid  supra  victum  et  vestitum  habere  poterat  pauperibus 
reservabat;  verum,  nato  illi  filio,  manum  ab  operibus 
misericordie  retraxerat  et  omnia  filio  suo  reservabat.  Ego 
autem    materiam    avaricie    domino    precipiente    abstuli    et 

325  animam  pueri  innocentis  in  paradiso  collocavi."  Quod 
audiens  heremita  liberatus  est  ab  omnia  temptatione  et  Dei 
judicia  que  sunt  abyssus  multa  cepit  glorificare. 

15.  [=  No.   119.] 

Unde  dicitur  de  Sarahadine  Damasi  et  Egypti  soldano 
quod,  imminente  mortis  articulo,  precepit  ut  modicum 
330  tele  per  totum  regnum  suum  circumferetur  post  mortem 
ipsius,  et  voce  preconaria  clamaretur  quod  nichil  amplius 
secum  deferebat  ex  omnibus  que  habebat.  Unde  Job  de 
vanis  et  reprobis  hominibus  ait:  wElati  sunt  ad  modicum 
et  non  subsistent  quia  carnis  gloria  dum  nitet  cadit  ."  .  .  . 

16.  [=  No.   134.] 

335  Legimus   autem    quod   quidam   homo,   dum   fugeret  a 

facie  unicornis,  decidit  in  foveam  magnam  et  profun- 
dam,  et,  extensis  manibus,  apprehendit  arbusculam  unam, 
et  aperiens  oculos  vidit  duos  mures,  unum  album  et 
alium   nigrum,   arbuscule   radicem    incessanter   rodentes,    et 

340  insuper  quatuor  aspidum  capita  que  arborem  corrodebant 
et  consumebant,  et  in  fundo  fovee  vidit  drachonem  cupientem 
ipsum  devorare.  Superius  autem  supra  caput  ejus  filo 
tenui  pendebat  gladius  acutissimus  qui  capiti  ejus  imminens 
paratus  erat    ipsum    perforare.     Cum  autem    in  tanto  esset 

345  periculo  [fo.  104^^]  elevatis  oculis  vidit  modicum  mel  quod 
de  ramis  arbuscula  distillabat,  et  statim  tantorum  periculorum 
oblitus,  cepit  manum  porrigere  et  mellis  dulcedini  inhiare, 
et  ecce  subito  et  improviso  arbore  que  corrodebatur  cadente, 
et    gladio    cadente    super    caput    ejus,    corruit    in    foveam 

350  plenam  igne,  et  dracho  insidians  rapuit  ipsum  et  cepit 
devorare.  Unicornis  bestia  crudelis  que  omnes  insequitur 
et  nulli  parcet  est  mors;  fovea  mundus  iste;  arbuscula 
mensura  vite  nostre  que  continue  diebus  ac  noctibus  velud 
duobus   muribus   corroditur;    per  murem   album   dies,   per 

355  nigrum  noctes  designantur.  Quatuor  aspidum  capita  quatuor 
sunt  elementa  in  corpore  nostro  quibus  inordinatis  et  con- 
turbatis  dissolvitur  corporis  compago.  Serpens  dyabolus; 
profundum  fovee  infernus;  gladius  imminens  capiti  sententia 
districti  judicis;  stilla  mellis  dulcedo  delectationis  temporalis; 

360  casus  hominis  hujus  vite  finis. 

17.  [=  No.  149.] 

Similiter  de  quodam  regi  legimus  quod  curiam  teneret, 
et  totum  ejus  palatium  deauratum  esset,  et  pavimentum 
pannis  sericis  opertum  ad  jactantiam,  et  mensa  ejus  vasis 
aureis  et  argenteis  repleta.    Quidam  sapiens  Philippus,  cum 

365  sederet  ad  mensam  juxta  regem,  attendens  quod  omnes 
adularentur  ei  et  de  superfluo  apparatu  laudarent,  conspuit 
in  barbam  ejus  et  statim  a  satellitibus  regis  captus  est,  ut 
in  carcerem  duceretur,  et  rex  ad  se  reversus  ait:  „Sinite 
eum,  nullo  modo   credere  possem  quod  tam  sapiens  homo 

370  ista  sine  ratione  feceret."  Cumque  rex  ab  eo  quereret,  cur 
tantum  vituperium  illi  fecisset,  respondit:  >;Ego,  cum  vellem 
spuere,  respexi  circumquaque  et  non  potui  videre  nisi 
aurum  et  argentum  et  pannos  sericos  ac  lapides  preciosos, 
non  vidi  locum  viliorem  quam  barbam  tuam  et  ideo  conspui 

375  in  ipsam."     Et  ita  cognita  veritate  dimissus  est  a  rege. 

18.  [=  No.   150.] 

De  quodam  satellite  et  pessimo  ballivo  cujusdam 
comitis  audivi  quod,  volens  ei  placere  blandis  verbis  et 
maliciosis  factis,  ait:  "Domine,  si  mihi  credere  velitis,  faciam 
quod  magnam  pecunie  summam  omni  anno  lucrari  potestis." 

380  Cumque  comes  ab  eo  quereret  quomodo  solem  Dei  vendere 
posset,  ait  ille  nequam:  »Multi  siccant  telas  et  albificant  ad 
solem  per  totam  terram  nostram,  si  pro  qualibet  tela  xii  dena- 
rios  accipiatis,  magnam  pecuniam  acquiretis."  Et  ita  mahgnus 
ille  induxit  dominum  suum  ut  venderet  solis  radios  qui  com- 

385  munes  sunt  omnibus.  Hoc  autem  vicium  adulationis  non 
solum  christiani  sed  etiam  pagani  aspere  reprehendunt  .  .  . 

11* 

19.  [=  No.   155.] 

Audivi  quod  quidam  ex  nimia  simplicitate  nolebat 
ab  indignis  sacerdotibus  sacramenta  recipere,  et  quia  non 
ex    certa    malicia   sed    ex    ignorantia    istud    faciebat,    Deus 

390  volens  ipsiim  revocare  ab  errore  immisit  ei  in  sompnis 
sitim  vehementem  et  quasi  intolerabilem,  et  videbatur  ei  quod 
esset  super  puteum,  ubi  quidam  leprosus  cum  fune  aureo 
in  vase  pulcherrimo  limpidissimam  aquam  de  puteo  extra- 
hebat.    Cumque  multi  accederent  et  biberent,  illo  accedente, 

395  leprosus  manum  retraxit  et  ait:  »Quomodo  de  manu  leprosa 
vis  aquam  recipere  qui  a  malis  sacerdotibus  dedignaris 
accipere  sacramenta?"  Pessima  igitur  hereticorum  doctrina 
qui  ex  una  ministri  dicunt  pendere  virtutem  sacramentorum. 

20.  [=  No.    191.] 

Audivi  de  quodam  rustico  qui  nutritus  erat  in  fumo 
400  et  in  stercoribus  animalium,  et  cum  transisset  prope  apothe- 
cariam,  ubi  species  aromatice  terebantur,  non  Valens  ferre 
odorem  corruit  quasi  semivivus  nee  potuit  convalescere 
aut  confortari,  donec  portatus  ad  domum  suam  ad  fetorem 
fumi  et  stercorum  reverteretur.  Ita  quidam  sie  assueti  sunt 
405  fetore  et  immundiciis  peccatorum  quod  bonum  odorem 
verbi  Dei  sustinere  non  possunt. 

21.  [=  No.  201.] 

Hü  miseri  et  incauti  homines  similes  sunt  cuidam 
misero  seni  qui  duos  habebat  amicas,  unam  juvenem  et 
aliam  senem.     Senex  volebat  ut  amasius   ejus  assimilaretur 

410  ei;  unde  quando  in  gremio  suo  dormiebat,  capillos  nigros 
ei  subtrahens,  albos  ex  canicie  illi  relinquebat.  Quando 
vero  dormiebat  in  gremio  junioris  amice,  illa,  volens  ut 
juvenis  appareret,  canos  capillos  ei  subtrahebat,  ex  quo 
accidit  quod  totus  depilatus   tam  albos  quam  nigros  crines 

415  amisit.  Ita  accidit  hiis  miseris  marinariis  quos  meretrices 
spoliant  et  emungunt. 

22.  [=  No.  222.] 

De  alia  etiam  audivi  quod,    cum  transiret  per  pratum 

quoddam    cum    viro   suo,    dixit  vir  ejus:    ,;Hoc  pratum  est 

falcatum."      At    illa:    »Immo   est  tonsum."       »Immo  falce 

420  secatum    est,"    ait    maritus   ejus,   ,;et  falcatum."      Respondit 

uxor:  ,/Non  est  verum,  sed  forcipe  tonsum;"  et  ceperunt 
diu  litigare.  Tandem  maritus  valde  iratus  abscidit  linguam 
uxoris.  lila  nichilominus  cum  digitis  forcipes  exprimens 
signo  innuebat  quod  pratum  tonsum  fuerat  et  cum  non 
425  posset  ore  cepit  digitis  litigare.  Sic  faciunt  quidam  monachi 
quando  eis  silentium  imperatur. 

23.  [=  No.   230.] 

Audivi  de  quadam  quam  maritus  ejus  custodiebat, 
ita  quod  numquam  sine  ipso  illam  egredi  sinebat.  Ipsa 
vero    cepit    multiplex   cogitare    quomodo    custodem    suum 

430  posset  decipere,  et  tandem  significavit  amasio  seu  adul- 
tero  quod  expectaret  eam  in  quadam  domo.  Cum  autem 
mulier  ante  domum  illam  venisset,  permisit  se  cadere  in 
luto  magno  simulans  quod  lubricassent  pedes  ejus.  Cumque 
tota  vestis  ejus  inquinata  fuisset,  dixit  marito  suo:  "Expectate 

435  hie  ad  hostium  quia  oportet  me  exuere  et  mundare  vestes 
jneas.  In  domo  hac  quam  ingressa  postquam  diu  cum 
adulterio  fuit,   lotis  vestibus   exivit  et  ita    maritum    decepit. 

24.  [=  No.  231.] 

De  illa  audivi  quod  Habens  maritum  odio  inebriavit 
ipsum,   sicut   de   filiabus  Loth   dicitur   quod    inebriaverunt 

440  patrem  suum,  et  mittens  pro  monachis  cepit  flere  et  dicere: 
»Ecce  maritus  meus  laborat  quasi  in  extremis,  et  rogavit 
me  ut  darem  ei  licentiam  habitum  assumendi."  Monachi 
vero  gavisi  sunt  eo  quod  esset  dives  et  mulier  multa  illis 
quasi  ex  parte  viri   promittebat.     Cum   autem    totondissent 

445  eum  et  ei  habitum  monachalem  imposuissent,  illa  cepit 
plorare  et  alta  voce  clamare,  ita  quod  vicini  omnes  con- 
currerunt.  Monachi  vero  ponentes  hominem  illum  supra 
quadrigam  duxerunt  ad  monasterium  suum.  Mane  autem, 
digesto  vino,  homo  ille  excitatus  postquam  in  habitu  regulari 

450  se  repperit  et  circa  se  monachos  in  domo  infirmorum 
aspexit,  cepit  contristari  et  mestus  esse,  et  tamen  pre  vere- 
condia  et  confusione  noluit  ad  domum  redire,  quia  ab 
Omnibus  apostata  diceretur. 

25.  [=  No.  238.] 

De    quadam   autem    bona   muliere  audivi    quod,    cum 
455  maritus  ejus  esset  in  carcere  et  precepisset  ei  dominus  quod 

nullus  ad  manducandum  vel  bibendum  daret  illi  sed  com- 
pelleretur  fame  mori,  uxor  ejus  omni  die  ingrediens  ad 
eum  de  mamilla  sua  latenter  lactabat  ipsum.  Cum  autem, 
post  dies  XV,  quereret  dominus  si  mortuus  esset  homo  ille 

460  et  dictum  esset  ei  quod  viveret,  credidit  quod  aliquis  ex 
servis  ei  ad  manducandum  dedisset,  unde  fecit  adduci  ante 
se  ut  cognosceret  veritatem.  Tandem  dominus  ab  ipso 
extorquens  veritatem,  postquam  cognovit  quod  fecerat  uxor 
ejus  fidelis,   valde  commotus  est  et   compunctus  et  vocans 

465  mulierem  reddidit  ei  maritum  suum  propter  fidem  quam 
habuit  .... 

26.     [=  No.  244.] 

Ornatus  meretricis  non  pertinet  ad  matrimonii  hones- 
tatem,  sed  incitat  ad  luxuriam,  que  etiam  sine  exteriori 
aminiculo  omne  genus  hominum  valde  infestat.    Teste  enim 

47ojeronimo:  «Libido  ferreas  mentes  domat."  Unde  dici  solet 
quod  diabolus  novem  filias  genuit  ex  uxore  turpissima  et 
concupiscentia,  que  nigra  est  velut  carbo  extinctus  per 
pravorum  desideriorum  adustionem;  fetidam  per  infamiam; 
{urgentes  Habens  oculos   per  superbiam;    nasum  longum  et 

475  distortum  per  machinationes  et  adinventiones  in  peccatis; 
aures  magnas  et  patulas  per  curiositatem ;  libenter  audiens 
non  solum  rumores  vanitatis,  sed  verba  iniquitatis  et 
detractionis;  manus  admixtas  per  rapacitatem  et  avaricie 
tenacitatem ;  labia  hiantia  et  os  fetidum  per  immundam  vel 

480  iniquam  loquacitatem;  pedes  discretos,  id  est,  affectus  in- 
compositos;  mamillas  magnas,  tumidas,  prurientes,  scabiosas, 
ex  quarum  una  propinat  catulis  suis  venenum  concupiscentie 
carnalis,  ex  alia  ventum  mundane  vanitatis.  Ex  hiis  autem 
filiabus  octo  maritavit  totidem  generibus  hominum,  symoniam 

4a5  prelatis  et  clericis;  ypocrisim  monachis  et  falsis  religiosis; 
rapinam  militibus;  usuram  burgensibus;  dolum  mercatoribus; 
sacrilegum  agricolis,  qui  decimas  Deo  sacratas  auferunt 
ecclesiarum  ministris;  fictum  servitium  operariis;  superbiam 
et  superfluum    habitum   mulieribus.     Nonam  autem,    id  est 

490  luxuriam,  nulli  voluit  maritari,  sed  tanquam  meretrix  im- 
proba  Omnibus  generibus  hominum  se  prostituit,  omnibus 
commiscens,  nulli  generi  hominum  parcens.  in  fetore  enim 
unguentorum  ejus  currunt  homines  incauti  ad  ipsius  prosti- 
bulum,  tanquam  aves  ad  laqueum,  mures  ad  caseum,  pisces 

495  ad  hamum,  difficile  autem  est  manus  ejus  evadere  post- 
quam  semel  arripuerit  hominem  .... 

27.  [=  No.  246.] 

De  quadam  etiam  turpi  muliere  legimus  quod  non 
esset  aliquis  ita  religiosus  quem  non  posset  decipere  ut 
cum  ipsa  peccasset,  et  obligavit  se  summa  pecunie  duobus 

500  leccatoribus,  quod  induceret  quemdam  sanctum  heremitam 
ut  ejus  libidini  consentiret.  Accedens  autem  crepusculo  ad 
hostium  Celle  ejus,  dicebat  quod  societatem  suam  in  nemore 
amiserat  et,  amissa  via,  quo  divertere  posset  nesciebat,  unde 
instanter   et    quasi    lacrimando    cepit   heremitam    rogare   ut 

505  ipsam  morientem  frigore  et  timentem  lupos  et  alias  bestias 
intuitu  Dei  in  domo  sua  reciperet  illa  nocte.  Tandem  post 
multam  repulsam  compassione  motus  cepit  eam  in  angulo 
Celle  sue.  Illa  vero  dicente  quia  frigore  moreretur  et  fame 
heremita   ignem   accendit   et   dedit  ei    manducare.     At  illa 

510  levatis  pannis  calefaciens  se  ad  ignem  pedes  nudos  et  crura 
cepit  ostendere.  Que  videns  heremita  statim  exarsit  in  eam 
et  cum  vehementer  temptaretur,  cepit  Deum  orare.  At  illa 
magis  volens  eum  accendere  appropinquans  dicebat:  w Domine 
ecce  quomodo  lesa  sum  spinis  in  pedibus  et  tybiis."    Homo 

515  vero  bei  magis  ac  magis  accendebatur  et  cepit  digitos  suos 
cum  igne  candele  comburere  et  cum  anxiaretur  valde  dice- 
bat: wSi  non  potes  hunc  modicum  ignem  sufferre,  quomodo 
ignem  gehennalem  posses  sustinere?"  Et  ita  successive 
Omnibus  digitis  igne  crematis,  cessavit  ardor  concupiscentie 

520  carnalis.  Illam  autem  stupentem  et  ammirantem  horror 
tantus  invasit  quod  mortua  est  pre  timore.  Mane  autem 
facto,  duo  leccatores  ad  cellam  heremite  venientes  et  ei 
improperantes  quod  cum  illa  muliere  dormivisset,  postquam 
domum  intraverunt  illam  mortuam  invenerunt.    Tunc  here- 

525  mita  quid  ei  nocte  illa  accidisset  narravit  et  digitos  com- 
bustos  ostendit.  Uli  vero  cognita  veritate  valde  doluerunt  et 
peccatum  suum  confessi  sunt,  rogantes  heremitam  ut  pro  sus- 
citatione  sua  Deum  rogaret;  qui  rogavit  et  suscitata  post- 
modum  bene  vixit.  Ecce  quam  periculosa  sunt  luxurie  blandi- 

530  menta  que  etiam  viros  sanctos  alliciunt  et  impugnant  .... 

28.  [=  No.  247.] 

Audivi    etiam    de    quodam    monacho    qui    a    pueritia 

nutritus  fuerat  in  abbatia  et  nunquam  viderat  mulierem. 
Cum  quadam  die  equitaret  cum  abbate,  accidit  quod 
differ[r]atus  est  equus  ejus  et,    cum  faber   calidum   ferrum 

535  projecisset  in  terra,  monachus  ferrum  calidum  accipit  et 
nullum  calorem  in  manu  sensit,  et  miratus  est  abbas  ejus. 
Cum  autem  nocte  in  domo  secularium  hospitati  essent, 
mulier  tenebat  parvulum  et  miratus  monachus  quesivit  quid 
esset.    Cui  mulier:   »Anicula  est  quam  ego  et  maritus  meus 

540  fecimus."  Cui  monachus:  vValde  pulchra  est  anicula  ista." 
Cui  mulier:  ,;Vis  ego  et  tu  talem  faciamus  aniculam?"  Et 
monachus  nesciens  quod  esset  peccatum  ait:  »Volo."  Et 
concubuit  cum  illa,  ignorante  abbate.  Cum  autem  redirent 
et   iterum    equum    differratum    ferrare   vellent,   dixit   abbas. 

545  "Fili,  accipe  ferrum."  Et  cum  accepisset  combusta  est 
manus  ejus.  Quod  videns  abbas  quesivit  ab  eo  quod 
egisset,  at  ille  confessus  est  quomodo  cum  muliere  jacuisset, 
et  postmodum  abbas  inclusit  eum  in  claustro  nee  voluit  ut 
de  cetero  equitaret  cum  eo  .  .  . 

29.     [=  No.  248.] 

550  Audivi  de  quadam  mala  muliere  cui  maritus  ejus  per 

omnia  credebat  quod  cum  ire  vellet  ad  adulterum  dicebat 
viro  suo:  winfirmus  es,  intra  in  lectum  meum  et  sudabis  et 
vide  ne  surgas  donec  dixero  tibi."  Tunc  illa  firmans 
ostium  camere  et  clavem  secum  portans  ibat  et  non  reverte- 

555  batur  usque  ad  vesperum.  Ille  vero  credens  se  esse  infirmum 
non  audebat  de  lecto  surgere  donec  rediret  ejus  uxor  et 
diceret:  »Amice,  potes  surgere,  video  enim  quod  curatus  es 
ab  infirmitate."  Quadam  autem  die,  cum  illa  diceret  adultero 
quod  diligeret  eum  plus  quam  maritum  suum,  ille  respondit: 

560  ;;ln  hoc  probabo  quod  verum  est  quod  dicis,  si  meliorem 
dentem  quem  habet  maritus  tuus  dederis  mihi."  At  illa 
ad  maritum  reversa  cepit  plorare  et  tristiciam  simulare.  Cui 
maritus  ait:  „Quid  habes?  Quare  luges?"  At  illa:  "Non 
audeo  dicere."     „Volo,"  inquit,  »ut  dicas  mihi."     Cumque 

565  ille  multum  instaret,  tandem  illa  dixit:  „Tantus  fetor  ex  ore 
tuo  procedit  quod  jam  non  possum  sustinere."  Ille  vero 
ammirans  et  dolens  ait:  "Quare  non  dixeras  mihi,  possemne 
aliquid  remedium  adhibere?"  Cui  mulier:  »Non  est  aliud 
remedium  nisi  ut  facias  extrahi  dentem  illum  de  quo  tantus 

570  fetor  procedit."     Et  ita  ad  hortationem  uxoris  fecit  extrahi 

bonum  et  sanum  dentem  quem  illa  ostendit  illi  et  statim 
dentem  illam  asportavit  et  dedit  leccatori.  Non  est  facile 
credendi  uxori  nee  consiliis  adultere  acquiescendi. 

30.    [=  No.  251.] 

De  quadam  iterum  muliere  audivi  quod,  cum  habe- 
575  ret  secum  quemdam  adulterum,  et  maritus  vidisset  eum 
in  lecto,  exiens  insidiabatur  ei  in  tali  loco  quod  per  alium 
non  poterat  transire.  Mulier  vero  misit  ad  quamdam 
vetulam  levam,  valde  maliciosam,  que  multa  sciebat,  ut  in 
hoc  aiiiculo  juvaret  eam.  Que  mandavit  ei  ut  absconderet 
580  juvenem  et  transiens  vetula  coram  marito  ait:  »Dominus 
sit  tecum  et  cum  sociis  tuis."  At  ille:  »Quid  dicis,  vetula? 
solus  sum."  At  illa:  w Domine,  ignoscite  mihi,  quia  aliqua 
est  hora  diei  in  qua  oculi  ita  solent  transmutari  quod  de 
una  persona  creditur  quod  sint  due."  Tunc  cepit  ille 
585  cogitare  quod  forte  ita  accidit  ei,  quando  vidit  uxorem,  at 
ivit  ut  probaret  si  ita  esset,  et  cum  videret  uxorem  solam 
peciit  ab  ea  veniam  quod  malum  credidisset  ab  ea.  Hujus- 
modi  autem  vetule  leve  sunt  inimice  Christi  et  ministre 
diaboli  atque  hostes  castitatis  .  .  . 

31.     [=  No.  254.] 

590  Audivi  quod  multi  claudi  et  contracti  convenerunt  ad 

tumulum  cujusdam  sancti  ut  sanarentur.  Cum  autem  duo 
fuissent  et  non  recepissent  sanitatem,  volebant  propter  sacer- 
dotem  recedere,  sed  valde  conturbabant  ecclesiam  et  divinum 
officium  perturbabant.    Quibus  sacerdos  ait:  »Vultis  sanari 

595  ut  possitis  per  vos  ire  et  currere?"  At  illi  responderunt: 
i/Volumus,  domine."  Tunc  sacerdos  ait:  «Proicite  omnes 
baculos  vestros."  Quibus  projectis,  ait:  wExpectate  modicum 
donec  affer[r]atus  ignis,  oportet  enim  comburi  ex  nobis  qui 
magis   est   contractus  ut  de  cinere  corporis   ejus   proiciam 

600  super  alios  et  sanentur."  Quilibet  autem  de  se  timens  ne 
magis  contractus  reputaretur  et  combureretur,  cepit  sibi 
violentiam  inferre,  ita  quod  omnes  simul  ceperunt  fugere, 
nee  unus  solus  remansit  qui  sine  baculo  non  recederet 
a   loco.     Pedibus    timor    addidit    alas.     Quam    miseri    qui 

605  ignem  hujus  seculi  timent  et  fugiunt  et  ignem  gehennalem 
non  metuunt. 

32.  [=  No.  255.] 

Audivi  de  quadam  muliere  que  conquerebatur  coram 
judice  de  juvene  qui  ei,  ut  dicebat,  violentiam  intulerat  et 
ipsam  oppresserat.     Juvenis  autem  negabat.    Cui  judex  ait: 

610  »Da  illi  decem  marcas  argenti  ut  satisfacias  de  violentia 
quam  ei  intulisti."  Quibus  receptis  illa  gaudens  recedebat. 
Tunc  judex  ait  juveni:  wSequere  eam  et  aufer  illi  pecuniam." 
Illa  vero  cepit  fortiter  resistere  et  clamare  ita  quod,  homi- 
nibus  accurrentibus,  juvenis  non  valuit  illi  pecuniam  auferre. 

615  Cum  autem  juvenis  et  mulier  adducerentur  ante  judicem, 
dixit  judex:  „Mulier  quid  habes,  quid  petis,  quare  modo 
ita  fortiter  clamabas?"  Cui  illa:  „Domine,  quia  iste  volebat 
mihi  peccuniam  auferre  sed  ego  fortiter  restiti  et  clamavi 
ita    quod    non    potuit    prevalere."       Cui    judex:     „Redde 

620  pecuniam  juveni,  si  enim  prius  ita  fortiter  repugnasses  et 
clamares,  nunquam  opprimere  te  potuisset,  sed  tu  plus 
diligis  pecuniam  quam  castitatem."  Et  ita  juvenis  a  judice 
cum  pecunia  recessit. 

33.  [=  No.  263.] 

Aliquando  autem    demones   peccata    hominum  cognos- 

625  centes  accusant  eos  ut  morti  tradantur,  et  spatium  penitentie 
non  consequantur;  unde  audivi  quod  quedam  valde  religiosa 
quondam  erat  in  civitate  Romana,  que  parvulum  filium 
Habens,  semper  illum  secum  in  lecto  nocte  ponebat  quous- 
que   adultus    fuisset;    unde   dyabolica   suggestione    quadam 

630  nocte  accidit  quod  mater  ex  proprio  filio  concepit.  Timens 
autem  dyabolus  ne  peniteret,  eo  quod  multas  elemosinas 
faciebat,  et  Beatam  Virginem  frequenter  salutabat,  trans- 
figuravit  se  in  speciem  Scolaris,  et  veniens  ad  imperatorem 
Romanum,  ait:   „Domine,  ego  sum  peritissimus  astronomus 

635  ita  quod  nunquam  fallor;  scio  futura  predicere,  furta  latentia 
revelare,  et  multa  alia  novi,  que  certo  experimento  cognos- 
cere  poteritis,  si  me  de  familia  vestra  retinere  volueritis." 
Imperator  autem  suscepit  eum  gaudens,  et  ille  cepit  ei  multa 
Vera  predicere,  et  furta  abscondita  revelare,  ita  quod  impe- 

640  rator  ei  per  omnia  credebat,  et  ipsum  pre  omnibus  famili- 
aribus  honorabat.  Quadam  autem  die  ait  imperatori: 
„Domine,  mirum  est  quod  civitas  ista  non  absorbetur  a 
terra;    quedam  enim   detestabilis   mulier  est  in  illa,   que  ex 

proprio   filio   concepit  et  peperit"     Imperator   hoc   audito, 

645  vocata  muliere,  valde  mirari  cepit  eo  quod  domina  illa  inter 
alias  Romanas  mulieres  religiosissima  haberetur,  et  tamen 
credebat  clerico  suo  quia  nunquam  percipere  potuit  quod 
ei  mentiretur.  Cum  autem  vidua  illa  inducias  respondendi 
ab  imperatore  via   obtinuisset,    ivit   cum    lacrimis   ad   con- 

650  fessionem,  et  die  ac  nocte  cepit  Beate  Virgini  supplicare  ut 
eam  liberaret  ab  infamia  et  a  morte.  Die  autem  assignata 
non  invenit  aliquem  de  amicis  suis  qui  auderet  ire  cum 
ea,  vel  clerico  imperatoris  se  opponere,  quia  omnes  credebant 
ei   tanquam    prophete.     Cum    autem    ingrederetur   domum 

655  imperatoris,  cepit  demon  expavescere  et  fremere.  Cui 
imperator  ait:  »Quid  habes?"  At  ille  obmutuit.  Apropin- 
quante  autem  muliere  cepit  dirum  ululatum  emittere,  et  ait: 
wEcce  Maria  cum  muliere  illa  venit,  et  eam  per  manum 
tenens  adducit."    Et  hoc  dicto,  cum  turbine  et  fetore  recedens 

660  disparuit.  Et  ita  supradicta  vidua  per  virtutem  confessionis 
auxilio  Beate  Virginis  a  morte  et  infamia  liberata,  post- 
modum  cautius  in  Dei  serviciö  perseveravit  Aliquando 
autem  hujusmodi  vetule  pessime  Simulant  se  divinare  ut 
pecuniam  extorqueant   ab  illis  qui  illas  curiose  interrogant. 

34.  [=  No.  27  7.] 

665  De  quibusdam  tamen  audivi  quod  multa  illi  promittunt, 

in  voto  se  astringunt,  et  postea  in  detrimentum  animarum 
suarum  votum  frangunt,  fraudem  faciendo  illi  illudere 
volunt,  similes  cuidam  viro  et  uxori  ejus,  qui  cum  Deo 
vovissent  quod  non   nisi  in  magnis  sollempnitatibus  vinum 

670  biberent  vel  forte  cum  mercatum  facerent.  Cum  paucis 
diebus  aquam  bibissent  cepit  homo  uxori  dicere:  «Non 
possumus  hodie  omnino  abstinere,  faciamus  mercatum  ut 
possimus  bibere  vinum."  Et  vendidit  uxori  asinum  suum. 
Sequenti    autem    die    dixit    uxor    marito:     wEme    asinum 

675  tuum  et  bibemus  vinum."  Et  ita  omni  die  faciebant  mer- 
catum ut  vinum  bibere  possent. 

35.  [=  No.  282.] 

Narravit  mihi  quidam  valde  religiosus  quod,  in  partibus 

quibus  commoratus  fuerat,  accidit  quod  quedam  honesta  et 

religiosa   matrona   frequenter   ad   ecclesiam    veniens  die  ac 

680  nocte     devotissime    Domino     serviebat.       Quidam     autem 

monachus  custos  et  thesaurarius  monasterii  magnum  nomen 
religionis  habebat  et  revera  ita  erat.  Cum  autem  in  ecclesia 
frequenter  de  hiis  que  ad  religionem  pertinent  mutuo 
loquerentur,    diabolus    invidens    honestati    et    fame   eorum 

685  immisit  eis  vehementes  temptationes,  ita  quod  amor  spirituaHs 
conversus  est  in  carnalem.  Unde  condixerunt  sibi  et 
assignaverunt  noctem  in  qua  recederet  monachus  a  monasterio 
cum  thesauro  ecclesie,  et  matrona  recederet  a  domo  sua 
cum    summa    pecunie    quam    auferet    clam    marito.     Cum 

690  autem  sie  recederent  et  fugerent,  monachi  surgentes  ad 
matutinas  viderunt  archas  fractas  et  thesaurum  ecclesie 
asportatum,  et  cum  non  invenirent  monachum  festinanter 
secuti  sunt  eum.  SimiHter  et  maritus  dicte  muHeris  videns 
archam    suam    apertam    et    pecuniam    ablatam    secutus   est 

695  uxorem  suam,  et  apprehendentes  monachum  et  muherem 
cum  thesauro  et  pecunia  reduxerunt  et  in  arctis  carceribus 
posuerunt.  Tantum  autem  fuit  scandalum  per  totam  regionem 
et  ita  omnes  infamabant  religiosas  personas  quod  longe 
majus    dampnum    fuit   de    infamia   et    scandalo    quam    de 

700  ipsorum  peccato.  Tunc  monachus  ad  se  reversus  cepit  cum 
multis  lacrimis  rogare  Beatam  Virginem,  cui  semper  ab 
infantia  servierat  et  nichil  umquam  tale  illi  acciderat,  simiHter 
et  dicta  matrona  cepit  auxiHum  Beate  Virginis  instanter 
implorare  quam  frequenter   diebus  ac  noctibus  consueverat 

705  salutare,  et  coram  ejus  ymagine  genua  flectere.  Tandem 
Beata  Virgo  valde  irata  eis  apparuit  et  postquam  eis  muUum 
improperavit:  wRemissionem,"  inquit,  wpeccati  vobis  obtinere 
a  filio  meo  possum,  sed  quid  possum  facere  de  tanto 
scandalo?     Vos    enim    fetere    fecistis    nomen    religiosarum 

710  personarum  coram  omni  populo,  ita  quod  de  cetero  religiosis 
personis  non  credetur;  hoc  est  enim  quasi  dampnum  inre- 
cuperabile."  Tandem  orationibus  earum  pia  Virgo  devicta 
compulit  demones  qui  hoc  procuraverant  venire,  injungens 
eis  quod   sicut   religionem    infamaverant,    ita   quod   infamia 

715  cessaret  procurarent  illi.  Vero  cum  non  possent  ejus 
imperiis  resistere,  post  multas  anxiettates  et  varias  cogitationes, 
reperta  via  quomodo  cessaret  infamia,  restituerunt  nocte 
monachum  in  ecclesia  et  archam  fractam  sicut  prius  erat 
reparantes,   et  in  ea  thesaurum    imponentes;    archam   etiam 

720  quam  matrona  aperuerat  clauserunt  et  ferraverunt  et  pecuniam 
in  ea  reposuerunt,    et  in  camera   sua  et  in  loco   ubi   nocte 

orare  solebat  mulierem  posuerunt.  Cum  autem  monachi 
reperissent  domus  sue  thesaurum  et  monachum  qui  sicut 
consueverat  Dominum  exorabat,  et  maritus  uxorem  reperiret 

725  et  thesaurum,  atque  pecuniam  sicut  prius  fuerat  invenissent, 
ceperunt  obstupescere  et  ammirari,  et  currentes  ad  carcerem 
viderunt  monachum  et  muHerem  in  compedibus,  sicut  prius 
eos  dimiserant;  sie  enim  videbatur  eis  quod  unus  demonum 
transfiguraverat  se  in  speciem  monachi,  et  aHus  in  speciem 

730  mulieris.  Cum  autem  tota  civitas  ad  videnda  mirabilia 
convenisset,  demones,  omnibus  audientibus,  dixerunt:  »Rece- 
damus,  satis  enim  istis  illusimus  et  de  religiosis  personis 
mala  cogitare  fecimus."  Et  hoc  dicto,  subito  disparuerunt. 
Omnes  autem  ad  pedes  monachi  et  mulieris  inclinati  veniam 

735  postulaverunt  Ecce  quantum  infamiam  et  scandalum  atque 
inestimabile  dampnum  dyabolus  contra  religiosas  personas 
procurasset,  nisi  Beata  Virgo  succurrisset. 

36.     [=  No.  289.] 

Valde  quidem  difficile  est  ut  a  malis  parentibus  non 
corrumpantur    [filii].      Unde    legitur    de    quodam    homine 

740  bono,  qui  simplex  erat  valde  et  timens  Deum,  et  cotidie 
laborans  in  agro  de  labore  manuum  mediocriter  vivebat. 
Uxor  autem  in  domo  remanens  tota  die  cum  leccatoribus 
manducabat  et  bibebat,  et,  quecumque  maritus  ejus  poterat 
acquirere,  luxuriöse  vivens  consumebat.   Accidit  autem  quod 

745  mortuus  est  uterque,  et  reliquerunt  unicam  filiam  quam 
habebant.  Que  cepit  cogitare  utrum  vitam  patris  aut  matris 
sue  deberet  imitari.  Dyabolus  autem  ante  oculos  ejus 
ponebat  quod  vita  patris  ejus  dura  nimis  et  aspera  fuisset, 
et  quod  in    dolore  et   miseria  semper  vixisset;    mater  vero 

750  ipsius  in  magnis  deliciis  et  gaudio  et  in  magna  felicitate 
vixerat.  Et  jam  pene  adhuc  animus  ejus  inducebatur  ut, 
contempta  patris  conversatione,  matrem  imitaretur.  Proxima 
vero  nocte  angelus  Domini  apparuit  ei  in  sompnis,  et  vide- 
batur ei  quod    duceret  eam  ad  quedam   fetida  et  horribilia 

755  loca  tormentorum,  ubi  inter  alios  dampnatos  videbat  matrem 
suam  nigerrimam  igne  intollerabili  igne  succensam,  et  ser- 
pentes  omnia  ejus  membra  morsu  amarissimo  corrodebant 
et  laniabant.  Tunc  illa  cepit  quasi  ululando  clamare: 
wVeni,   filia,   quia  propter  viles  et  transitorias   delicias  sine 

760  fine  cruciabor,  et  nunquam  veniam  obtinebo.     Cave  igitur, 

filia  mea,  ne  miserabilem  et  turpissimäm  vitam  imiteris, 
qiiia  nullo  modo  posses  evadere  cruciatus  eternos."  Post- 
modum  videbatur  illi  quod  duceretiir  ad  locum  amenissimum 
et    gloriosum,    ubi    in    consortio    sanctorum    et    bonorum 

765  spirituum  videbat  patrem  siium  sole  splendidiorem, 
gloria  et  honore  coronatum.  Cui  angelus  ait:  ,; Cujus  vitam 
vis  imitari  patris  tui  aut  matris?"  Cui  illa:  » Domine,  juro 
vobis,  promitto  quod  nunquam  matris  mee  vitam  imitabor, 
sed  exemplo  patris  mei  in  penitentia  et  labore  vitam  meam 

770  volo  consumare."  Mane  autem  facto,  quicquid  habebat 
pauperibus  erogavit,  et  artissimam  vitam  ducens  in  spelunca 
se  reclusit.  De  hiis  ergo  parentibus  qui  secundum  carnem 
filios  suos  diligunt  et  de  animabus  non  curant,  sed  malum 
exemplum  eis  prebent,  ait  Dominus:  »Qui  non  odit  patrem 

775  et  matrem  propter  me  non  est  me  dignus." 

37.     [=  No.  296.] 

De  quodam  alio  audivi  qui,  cunctis  que  habebat  cum 
deciis  amissis,  ceperit  desperare  et  blasphemare  Deum,  atque 
invocare  dyabolum;  et  cum  accessisset  ad  quemdam  judeum 
magnum,  dixit  ei  judeus:  »Nega  Christum  et  matrem  ejus 

780  et  sanctos,  et  ego  faciam  quod  plura  habebis  quam  ante 
habuisti."  Qui  respondit:  «Deum  et  sanctos  negare  possem, 
sed  piissimam  ejus  matrem  nullo  modo  negarem."  Quo 
audito,  judeus  iratus  expulit  ipsum.  Cum  autem  quadam 
die  ante   ymaginem  Beate  Virginis  transisset,   ymago  quasi 

785  gratias  referens  illi  inclinavit,  et  hoc  quidam  dives  homo 
qui  erat  in  ecciesia  vidit.  Cum  autem  alia  vice  ante  yma- 
ginem transiret  iterum  ymago  inclinavit  illi,  predicto  divite 
hoc  vidente,  et  valde  ammirante,  et  vocato  illo,  qui  nudus 
erat,    et  quasi   ribaldus  incedebat,   ait  illi:    »Que   sunt   hec 

790  mirabilia  quod  ymago  illa  bis  inclinavit  tibi?"  Cui  ille 
respondit:  «Nescio  quare  hoc  fecit;  pessimus  enim  peccator 
sum,  et  omnia  bona  paterna  luxuriöse  vivendo  et  cum  deciis 
ludendo  amisi."  Cui  dives:  »Quomodo  potest  hoc  esse? 
fecisti    unquam    aliquod   servicium  Beate  Marie?"     At  ille: 

795  ,;Nec  Deo,  nee  illi  servivi."  Et  tandeni  recordatus,  ait: 
»Quidam  judeus  voluit  me  divitem  facere,  si  negarem 
Beatam  Mariam,  sed  malui  pauper  remanere  quam  illam 
negare."     Et   valde   compunctus   dives   ait:    „Bene  fecisti." 

Et  filiam  suam  cum  multis   divitiis  illi   dedit,    et  ita,   Beata 
m  Maria    procurante,    longe    ditior    factus   est   quam    judeus 
facere  noluisset.    Ecce  quam  bonum  est  servire  Beate  Virgini 
et  ipsam  Honorare! 


15.   Etienne  de  Bourbon. 

(ed.  Lecoy  de  la  Marche.) 


1.     [=  S.  46.] 

Item  audivi  a  quodam  magistro,  qui  ostendit  hoc 
luculenter  metrice  compositum,  quod  quidam  miles  fuit 
raptor  et  flagiciosus,  qui  ad  instanciam  uxoris  sue,  que 
valde  devota  erat,   venit  ad  confitendum  episcopo  suo;  qui 

5  cum  reus  esset  multorum  homicidiorum  et  aliorum  scelerum, 
nee  vellet  ire  Romam  vel  aliam  penitenciam  facere  con- 
dignam,  ait  ei  episcopus,  confisus  de  Domino,  quod  in 
facto  suo  aliquod  consilium  deberet  apponere:  «Tu,  inquit, 
qui  tot  noctes  in  servicio  dyaboli  vigilasti,  velles  tu  saltem 

10  hoc  modicum  facere,  quod  per  noctem  integram  in  Dei 
servicio  in  ecclesia  vigilares,  nulH  ahi  loquens  vel  intendens 
nisi  Deo  et  sanctis  ejus,  rogando  eos  pro  tua  salute?  Et 
hoc  solum  tibi  injungimus  pro  remissione  omnium  pecca- 
torum.«    Tunc  ille,  cogitans  de  bono  foro  quod  sibi  fiebat 

15  et  de  lenitate  et  brevitate  dicte  penitencie,  hanc  gratanter 
accepit;  quem  episcopus  in  ecclesia  introduxit,  firmatis 
hostiis,  et  precepit  ne  omnino  usque  in  mane  alicui  loque- 
retur,  nisi,  ut  dictum  est,  usquequo  ipse  ad  eum  rediret 
facto  mane.    Cum  autem  usque  circa  mediam  noctem  miles 

20  coram  crucifixo  in  pace  orando  vigilasset,  ecce  quedam 
claritas  incepit  per  ecclesiam  fulgere  quasi  si  diesceret, 
dyabolo  procurante,  et  visa  est  ei  porta  aperta  et  homines  et 
mulieres  quasi  ingredientes  ad  orandum;  incepit  audire  quasi 
strepitus  quadrigarum  multarum,  et  visum  fuit  quod  intrarent 

25  ecclesiam  mercatores,  qui  dixerunt  quod  missi  erant  ab 
uxore  sua,  quia  mercatores  erant,  ducentes  multas  quadrigas, 
et  volebant  eum  habere  pro  guidagio  et  conductore  per 
terram  vicinam,  et  dare  sibi  de  pecunia  sua  ad  beneplacitum 
suum.     Cum    autem   videretur   ei   quod   dies   non    ita  cito 

30  deberet  esse  et  quod  nee  episcopus  ad  eum  venerat,  cogitavit 
apud  se  quod  nullo  modo  penitenciam  suam  frangeret. 

Cum  autem  illi  sollicitassent  eum  qualiter  esset  res- 
ponderet,  et  ipse  immobiliter  oraret,  indignantes  recesserunt; 
et  quasi  ad  domum  ejus  euntes,  adducunt  ei  unum  dyabolum 

35  in  speciem  uxoris  transfiguratum,  et  alium  in  speciem  pueri 
sui  parvuli,  quem  maxime  diligebat,  quem  portabat  inter 
brachia  mater;  et  dixit  ei  uxor:  ;;  Domine,  quid  responde- 
bitis  istis  mercatoribus?  Modo  juste  potestis  lucrari,  qui 
solebatis  aliena  rapere."     Similiter   puer   pomum   ei   porri- 

40  gebat,  et  ei  applaudebat,  et  ei  loquebatur  balbuciendo.  Cum 
autem  nee  per  hoc  stupens  se  moveret  aut  loqueretur  eis, 
incepit  uxor  flere  et  se  miseram  dicere,  pro  viro  suo,  qui 
loquelam  amiserat  et  sensum;  et  cum  nee  sie  ille  loque- 
retur,   mutant   se    demones    in    similitudinem    episcopi    et 

45  clericorum,  et  venit  ad  militem  ille  factus  episcopus  cum 
clero  suo,  dicens:  wBenedicite,  fili;  benedicat  tibi  Dominus; 
quomodo  fuit  tibi?"  et  hujusmodi.  Obstupuit  miles,  et 
hesitans  diu  si  responderet,  quia  non  videbatur  ei  nox 
transisse,  rogabat  intra  se  Dominum  ne  deciperetur,  et  deli- 

50  beravit  se  primo  signare  quam  loqui;  quod  cum  faceret, 
confusi  demones  invertunt  se  in  horribiles  species,  militem 
verberantes  usque  ad  mortem  et  eum  acerrime  torquentes. 
Cum  autem  ad  crucifixum  oculos  elevaret  et  Jhesum  cruci- 
fixum  et  matrem  ejus  in  suum  adjutorium  advocaret,  confusi 

55  cum  maximo  sonitu  fugerunt.  Mane  autem  facto,  aperiens 
episcopus  portas,  venit  et  invenit  eum  quasi  mortuum,  qui, 
reversus  ad  vires,  retulit  qualiter  sibi  fuerat;  et  cum  epis- 
copus diceret  ei  quod  ei  aliam  penitenciam  non  injungeret, 
ille  in   artissima   penitencia   permansit,    dicens   quod    magis 

60  vellet  mori  quam  demonibus  tam  crudelibus  servire  de 
cetero  vel  in  manus  eorum  cadere. 

2.     [=  S.  54.] 

Audivi  a  fratre  Qaufrido  de  Blevex,  rectore  theologie, 
quod  accidit  in  Theothonia  quod  quidam  archidyaconus, 
ambiens  episcopatum,  insidiabatur  episcopo  suo,  bono  viro 
65  et  seni,  quomodo  eum  occideret;  et  cum  consuevisset 
dictus  episcopus  venire  ad  matutinas  et  prevenire  alios,  ad 
salutandam  beatam  Virginem,  et  intrare  per  quamdam 
portam  veterem,    collocavit  de  nocte  archidyaconus  lapidem 

super  portam  dictam:  et  veniens  episcopus,  ut  consueverat, 

70  et  aperiens  portam,  lapide  cadente,  excerebratur  et  moritur. 
Archidyaconus  cum  multo  labore  optinet  episcopatum; 
cumque  confirmatus  gaudens  obtineret  et  faceret  convivium 
recepcionis  sue,  quidam  princeps  serviens  in  mensa  coram 
eo,  flexis  genibus,  subito  rapitur  ante  tribunal  summi  judicis 

75  et  videt  ibi  beatam  Virginem  Mariam,  cum  innumera  multi- 
tudine  sanctorum  et  angelorum,  adducentem  dictum  epis- 
copum  portantem  cerebrum  suum  in  manibus  suis;  et  dixit 
beata  Virgo:  »Fili,  adhuc  recenti  sanguine  et  vulneribus  et 
cerebro    hujus    mei    militis,    cujus    hec    sunt    vulnera,    hie 

80  sanguis,  hoc  cerebrum,  crudelis  et  proditor  homicida  gaudet 
se  optinere  pontificalem  ejus  dignitatem."  Respondit 
Dominus:  »Quem  mittam,  et  quis  ibit  vobis?"  Tunc  beata 
Virgo  ait:  „Ecce  hie  servitor  suus."  Cui  Dominus  precepit 
sub  pena  mortis  ut  citet   dominum  suum  peremptorie,   ut 

85  cito  veniat  coram  eo  de  tam  nephando  crimine  responsurus, 
et  ei  causam  coram  omnibus  exprimat.  Qui  statim  rediens, 
turbatus  infremuit  tremuitque,  et  cutellum  quem  tenebat  ad 
serviendum  projecit,  amarissime  flens.  Rogatus  ab  omnibus 
et    eciam   ab    ipso    episcopo,    causam   pandit;    qua  audita, 

90  episcopus,  subita  morte  percussus,  ibi  coram  omnibus 
mortuus  est. 

3.    [=  S.   77.] 

Nota  quod  in  civitate  cujusdam  regis  magne  erant 
nundine,  ut  dicitur:  filius  autem  regis  cum  sociis  suis  ivit 
per  nundinas  videre  diversitatem  mercium,    si  forte  aliquid 

95  ibi  videret  quod  ei  placeret;  et  cum  pertransiret,  vidit 
domum  mirabiliter  ornatam  et  paratam  pannis  serieeis  et 
deauratis,  tamen  intus  vacuam.  Admiratus  intravit;  nil 
vidit  intra,  nisi  senem  in  cathedra  sedentem  et  in  manu 
librum  legentem  et  tenentem,  a  quo  quesivit  quid  sibi  vellet 

100  hoc.  Respondit  quod  domus  ista  erat  in  qua  vendebantur 
preciosiora  et  utiHora  que  essent  in  nundinis,  maxime 
hominibus  qui  ahquos  habent  regere,  et,  si  ipse  vellet 
emere,  venderet  ei  centum  libratas  et  plus;  et  dixit  quod 
merces  ejus  erant  sapiencia  et  prudencia.    Iste  emit  centum 

105  libratas.  Scripsit  [senex]  in  cedula  hoc:  wIn  omnibus  factis 
tuis  considera,  antequam  facias,  ad  quem  finem  inde  venire 
valeas;«    asserens  quod,  si  hoc  semper   haberet  pre  oculis, 

Ulrich,    Lateinische  Novellistik  des  Mittelalters.  12 

plus  posset  ei  valere  quam  unum  regnum.  Juvenis,  mortuo 
patre,    rex    fuit  factus;    verba   ista    scripsit   in    mensis,    in 

110  mappis  et  mappulis  et  in  aliis  rebus  ubi  poterat  Cum 
autem  barones  ejus  conspirassent  contra  eum,  fecerunt 
pactum  cum  barbitonsore  ejus  quod  eum  occideret.  Cum 
autem  hoc  vellet  facere  et  vellet  faciendo  barbam  ejus 
guttur  amputare,   legit  scriptum   quod  erat  in   mappula,   et 

115  incepit  stupere,  fremere  et  tremere:  quod  rex  advertens, 
fecit  eum  teneri  et  urgere  usque  dum  veritatem  diceret; 
qui  proditores  suos  fecit  capi,  et  ipse  a  morte  liberatus  est. 
Hoc  exemplum  predicabat,  ut  audivi,  frater  Symon  pueris 
de  Bruelio. 

4.  [=  S.  84.] 

120  Quidam  miles  devotissimus  fuit  in  Francia  qui,  in  die 

Natalis,  cogitans  in  matutinis  de  infancia  Domini  et  partu 
virgineo,  in  tantum  excessum  amoris,  ut  audivi,  raptus  est, 
quod  videbatur  eum  habere  pre  ocuHs,  et  clamaret  gallice 
coram    omnibus,    iterans   et  iterans:    »Bercies   l'enfant. .  ." 

125  Quidam    clericus    secularis,     in    quadam    neccessitate 

positus,  ut  audivi  ab  eodem,  vovit  Deo  et  beate  Virgini 
quod  serviret  ei  in  religione.  Cum  autem  intraret  ordinem 
Predicatorum  et  graviter  temptaretur,  consueverat  venire 
coram    ymagine    beate    Virginis    ad    oracionem;    ibi,    ad 

130  memoriam  infancie  Salvatoris,  consueverat  recipere  consola- 
ciones.  Ahquando,  cum,  victus  temptacione,  occulte  rece- 
deret  et  fugeret,  cogitavit  quod  non  acceperat  licenciam  ab 
illa  ymagine:  unde  reversus,  flexis  genibus,  dicebat  quod 
non    poterat    ultra    morari   ibi,    et    vadens    osculari   pedes 

135  ymaginis,  et  pueri  et  beate  Virginis  accipiendo  licenciam, 
tantis  lacrimis  fuit  perfusus  et  gracia,  quod  ita  omnino  post 
recessit   illa   temptacio,   quod   pro   toto   mundo  non  exiret. 

5.  [=  S.  86.] 

Audivi  quod  quidam  magnus  clericus  predicator  crucis 
hoc  predicabat,  quod  legitur  in  hystoria  Arturi,  quod  con- 
140  suetudo  ejus  erat  quod  differebat  comedere  quousque  ali- 
quid novum  et  mirabile  veniret  ad  curiam  suam.  Cum 
autem  expectaret  hoc,  ecce  navis  quedam  applicuit  sine 
gubernatore  et  ductore.  Mirantes  et  occurrentes  milites 
invenerunt  in  navi  illa  militem  ibi  jacentem,  vulneratum  et 

145  lanceatum  et  cruentatum.  Cum  autem  respicerent  in  ejus 
elemosynariam,  invenerunt  ibi  litteras  ubi  continebatur  quod 
defunctus  ille  petebat  justiciam  a  curia  ab  eis  ibi  contentis, 
qui  injuste  eum  occiderant;  que  littere  animaverunt  totam 
curiam  ad  sumendum   arma   in   ulcionem   sanguinis    inno- 

150  centis.  Hoc  autem  si  non  fuit  ad  litteram,  verumptamen 
similitudinarie,  quia  Christus,  pugil  noster,  in  navicula 
crucis  apparet,  pro  nobis  innocenter  occisus  a  Judeis  et 
gentibus;  quod  ostendunt  nobis  euvangelia  sacra,  que  de 
cordis  ejus  elemosynaria,  tanquam  hujus  prodicionis  littere, 

155  exierunt.  Hec  ad  accipienda  arma  pro  hac  prodicione 
vindicanda  corda  nobilia  debent  multum  movere. 

6.  [=  S.   104.] 

In  comitatu  Nivernensi,  anno  Domini  m°  cc°  xx°  y^, 
fuerunt  tres  fratres  a  quodam  castellano  exheredati:  facti 
sunt  eschivi,  multa  mala  facientes;   duo  eorum,   capti,   sus- 

160  pensi  sunt;  tercius,  confessus  cuidam  religioso,  dicebat  quod 
penitenciam  libenter  faceret,  sed  cessare  non  posset  usque- 
quo  fratres  suos  vindicasset  et  occisorem  occidisset.  Cum 
autem  postea  a  familia  militis  occisoris  fratrum  ejus  inventus 
esset  totus  vulneribus  dissipatus  et  evisceratus,  captus,  nullo 

165  vulnere  poterat  occidi  vel  loquelam  amittere,  sed  dicebat 
quod  non  possent  eum  occidere  nisi  sacerdotem  prius 
haberet,  cui  confiteretur  et  eucharistiam  ab  eo  reciperet. 
Hiis  dictis,  affuit  sacerdos,  cui  dixit  quod  beate  Marie 
voverat  vigilias   ejus  in    pane  et  aqua,   ut  eum   mori   non 

170  permitteret  sine  confessione  et  communione,  et  hoc  votum 
in  malefactis  suis  nunquam  voluerat  transgredi  pro  aliqua 
neccessitate.  Facta  autem  confessione  et  recepta  communione, 
statim  mortuus  est.  Militem  illum,  dictum  dominum  Petrum, 
qui   suspendi    fecerat    duos    fratres,    dicit    ille   qui   scripsit 

175  miraculum  se  vidisse  et  hoc  ab  illo  audivisse. 

7.  [==  S.  110.] 

Item  dicitur  quod  quidam  miles  fuit,  dominus  cujus- 
dam  castri  in  Alvernia,  cui  dyabolus  in  humana  specie 
servivit  per  duodecim  annos,  volens  deferre  eum,  si  eum 
aliquando  inveniret  immunitum,  propter  maleficia  sua.  Cum 
180  hoc  revelatum  fuisset  cuidam  sancto  viro,  accessit  ad  castrum, 
dicens  se  velle  loqui  cum  familia  ejus.    Cum  autem  dyabolus 

12* 

eum  videns  vellet  subterfugere  et  latere,  fecit  eiim  vocari; 
et  adjuranti  illo  sancto  quod  diceret  quid  quereret  et  quis 
esset,  dicit  se  esse  dyabolum,  et  quod  per  duodecim  annos 
185  expectaverat  quando  posset  deportare  dominum  illum,  sed 
non  potuit,  quia  singulis  diebus  Septem  vicibus  cum  flectione 
genuum  beatam  Virginem  salutabat  et  Septem  Pater  noster 
dicebat.  Adjuratus  ex  parte  beate  Virginis,  cadaver  fedum 
in  quo  erat  relinquens,  fugit. 

8.     [=  S.  115.] 

190  Item  legitur  quod  quidam  imperator  Romanus  uxorem 

habuit  pulcherrimam  et  castissimam;  qui,  recedens  pro 
negociis  imperii,  sub  custodia  fratris  sui  uxorem  et  terram 
dimisit.  Cujus  allectus  frater  pulcritudine,  impetivit  eam 
promissis    et    minis   et    violenciis.     Cum    autem    ipsa    hec 

195  omnino  respueret  et  se  ab  eo  viriliter  defenderet,  adveniente 
imperatore,  frater  precurrens,  ut  Egypcia  Joseph,  crimen 
retorquens  in  eam,  viro  suo  eam  accusavit;  cui  leviter 
credens,  eam  sibi  accurrentem  pugnis  et  pedibus  verberans, 
duobus  ejus  servis  eam  tradidit,    ut  furtive  eam   in  silvam 

200  ducerent  et  decapitarent:  ubi,  ejus  allecti  pulcritudine,  cum 
primo  eam  vellent  violare,  et  illa  se  pro  viribus  defenderet 
et  beate  Virginis,  cui  devote  servierat,  adjutorium  alta  voce 
advocaret,  quidam  nobilis  peregrinus  transiens  et  clamorem 
audiens  accurrit,    et,   ea  liberata,    occidit  servos,   et  secum 

205  adduxit  et  uxoris  servicio  eam  mancipavit,  et  puerum  suum 
nutriendum  tradidit.  Quam  cum  interim  impeteret  frater 
domini  sui  et  ipsa  non  consentiret,  sed  viriliter  cum  pugnis 
cedens  se  defenderet  et  sanguinem  ei  faceret,  ille,  volens 
sibi  illatam  injuriam  vindicare,  ea  dormiente,   filium  fratris 

210  extinguit  juxta  eam.  Ideo  dominus  ille  nautis  eam  tradidit, 
ut  eam  in  perpetuum  exilium  relegaret.  Cum  autem  ipsi 
eam  vellent  opprimere  vel  in  mari  submergere,  ipsa  omnino 
non  adquiescente,  eam  in  quamdam  insulam  dimiserunt, 
ubi  ei  in  arto  posite  beata  Virgo  apparuit,  eam  confortans, 

215  et  docuit  eam  quamdam  herbam  cognoscere,  cujus  virtute 
curubantur  infirmitates  desperate,  et  maxime  per  hanc  leprosi 
curubantur,  peccata  sua  confitentes.  Cum  aliqui  ad  famam 
tante  curacionis  venirent,  dominus  ejus,  adducens  fratrem 
suum,   illum  qui  eam  opprimere  voluerat  et  infantem  occi- 

220  derat,   factum   pessimum    leprosum,   et   diceret,   cognoscens 

eos  et  incognita  ab  eis,  quod  prius  ad  curam  tantam 
oporteret  eum  coram  fratre  suo  omnia  peccata  sua  confiteri 
et  coram  astantibus,  cum,  aliis  confessis,  id  predictum 
retineret   peccatum  et  nil  ei  proficeret  medicina,    dixit  illa 

225  quod  adhuc  peccatum  hoc  retinuerat,  pro  quo  curacio  ejus 
impediebatur.  Fratre  eo  assecurante  et  monente  ut  diceret 
omnia,  confessus  dictum  facinus,  a  lepra  curatur.  Ad  hanc 
famam  commotus  imperator,  fratre  suo  facto  leproso  corrup- 
tissimo,   facit  eam  adduci  ad  se,   honorabiliter   rogans  eam 

230  pro  curacione  sui  fratris:  cui  respondit  quod  aliter  curari 
non  posset,  nisi  culpa  sua  coram  omnibus  preconfessa. 
Cum  autem  alia  confiteretur  et  id  quod  in  eam  commiserat 
retineret  nee  curaretur,  monente  fratre  eum  et  assecurante, 
vix   tandem   confitetur    scelus   in    eam   commissum.     Cum 

235  autem  imperator  inconsolabiliter  pro  ea  doleret,  non  cog- 
noscendo  eam,  ipsa  eum  advocans,  fratre  curato,  temperavit 
eum  ab  odio  fratris;  et,  cum  ei  colloqueretur,  per  aliqua 
sibi  data  eam  cognoscens  recepit,  in  gaudium  dolore  com- 
mutato.     Et   postmodum   facta   est   monialis,    et   beatissime 

240  Marie  devotissime  servivit. 

9.     [=  S.  122.] 

Item  dicitur  quod,  cum  alius  propter  eadem  verba 
vaccam  suam  dedisset  sacerdoti  diviti,  et  ille  misisset  vaccam 
pauperis  sibi  datam  cum  suis  et  grege  aliarum,  in  vespere 
illa  vacca  ad  domum  pauperis  omnes  illas  sacerdotis  et 
245  usque  ad  centum  de  aliis  adduxit.  Dixit  ille  quod  illa  erat 
solucio  promissi  quam  Deus  ei  fecerat;  et  sie  judicio  epis- 
copi  pro  promissione  sacerdotis  sunt  ei  adjudicate  que  erant 
sacerdotis. 

10.     [=  S.  136.] 

Dicitur  quod  quidam  paterfamilias  uxorem  habuit 
250  adulteram,  de  qua  habere  videbatur  tres  filios.  Cum  autem 
aliquando  improperaret  ei  peccatum  suum  et  molestaret 
eam,  ait  illa  ei:  ,;Ut  vos  habeatis  dolorem  perpetuum, 
significo  vobis  quod  unicus  istorum  trium  vester  est,  alii 
duo  adulteri;  et,  ut  amore  unius  duobus  aliis  provideatis, 
255  nunquam  scietis  quis  est  vester."  Quod  cum  nulla  racione 
vellet  ita  ei  dicere,  cum  ille  in  morte  faceret  testamentum 
suum,  dixit  quod  omnia  bona  sua  relinquebat  illi  qui  suus 

erat,  aliis  ab  eis  exclusis.  Cum  autem  quereretur  ab  eo 
quis  esset   ille,   nee   ille   sciret   eis   dicere,    quilibet  eorum 

260  dicebat  se  legitimum  heredem  et  volebat  res  omnes  occu- 
pare.  Trahuntur  ad  Judicium;  judex  dat  istam  sentenciam: 
quod  pater  mortuus  ligaretur  ad  arborem,  et  quod  quilibet 
haberet  arcum  et  sagittam,  et  qui  melius  percuteret  eum 
medium    hereditatem    haberet.      Cum    autem    duo    eorum 

265  traxissent  et  valde  fortiter  corpus  infixissent,  tercius  dixit 
quod  nunquam  ad  patrem  suum  traheret,  sed,  si  quis  eum 
de  cetero  percuteret,  non  impune  fieret;  et  hoc  dicens  flebat. 
Tunc  judex  judicavit  eum  verum  heredem  et  alios  spurios, 
quia  naturalis  instinctus  in  compassione  patris  eum  ad  hoc 

270  impellebat;  unde  propter  hoc  vulgariter  dicitur  quod  cor 
non  mentitur. 

11.     [=  S.   138.] 

Audivi  hoc  exemplum  a  magistro  Nicholao  de  Flavini, 
archiepiscopo  Bysuntino,  in  sermonibus,  quod,  cum  quidam 
paterfamilias  unicum  filium  suum  egregie  maritasset,  ditasset, 

275  et  bonis  suis  se  spoliasset  eum  investiendo,  cum  factus 
esset  decrepitus  et  infirmus,  instigante  uxore,  positus  est  in 
vilissimo  loco  domus,  quam  ipse  edificaverat,  et  vix  potuit 
habere  a  filio  duas  ulnas  de  burello,  quo  operiretur  in 
hyeme.     Puer  autem   quidam,   filius   filii,   quem   tenerrime 

280  pater  diligebat,  hoc  notans,  flebat,  et  dicebat  quod  non 
cessaret  nisi  pater  suus  daret  sibi  duas  ulnas  de  burello 
sicut  dederat  patri;  que  cum  ei  date  essent,  puer  compli- 
cavit  et  reposuit,  dicens  quod  idem  faceret  ipse  patri  suo 
cum  senex   esset  ut  faciebat   ipse  patri   suo,   dans  ei   duas 

285  ulnas  ad  cooperiendum. 

12.     [=  S.  140.] 

Cum  ego  predicarem  crucem  apud  Verzeliacum  contra 
hereticos  Albigenses,  dictum  fuit  mihi  a  pluribus  qui  illum 
hominem  ibi  viderunt,  ut  dicebant,  et  multi  in  pluribus 
locis  dixerunt  mihi  eo  tempore  hominem  vidisse,  qui  habe- 
290  bat  maximum  et  horribilem  bufonem  in  facie,  adherentem 
ei,  et  suggentem  eum  inter  oculos,  et  pedes  suos  habentem 
hinc  inde  in  genis  ejus;  quem  si  laboraret  aliquis  ab  eo 
excutere,  mirabiliter  homo  dictus  cruciabatur.  Sed,  quia 
sciebat  illum  ibi  esse  divino  judicio,  visitabat  loca  sanctorum, 

295  ut  eorum  meritis  juvaretur  et  liberaretur;  et  audivi  quod 
dictus  homo  nunquam  potuit  ab  illo  bufone  liberari  usque- 
quo  transfretavit:  cum  autem  intraret  Terram  Sanctam, 
dictus  bufo  divina  virtute  ab  eo  cecidit  et  crepuit.  Causam 
autem    referebat   dictus   homo,    ut  audivi  a  pluribus  et  in 

300  pluribus  locis,  quia,  cum  patrem  haberet  qui  multum  labo- 
raverat  ad  eum  ditandum  et  egregie  maritandum,  cum  se 
exspoliasset  bonis  suis  et  ei  pater  dictus  tradidisset,  consilio 
uxoris,  emisit  patrem  de  domo  sua  a  se.  Cum  autem  in 
quodam  die  parasset  sibi  et  uxori  sue  pinguem  caponem  et 

305  sederet  in  mensa,  paterfamilias  pulsavit  ad  hostium.  Cum 
autem  intraret  nee  posset  ei  negare  introitum,  consilio 
uxoris  sue,  caponem  dictum  in  archa  posuit  et  contexit,  ne 
pater  inde  comederet.  Cum  autem  pater  de  domo  recessisset 
famelicus,    filius   ivit   ad   archam,    ut    caponem    caperet    et 

310  comederet.  Cum  autem  archam  aperiret,  invenit  in  scutella 
bufonem  horribilem,  qui,  saltans  in  ejus  faciem,  eum  arri- 
puit,  ut  supra  dictum  est:  nee  poterat  alico  consilio  ab  eo 
liberari,  nisi  ut  supradictum  est.  Et  audivi  quod  hoc 
accidit  apud  Chinon,   quod  est  castrum  regium  in  dyocesi 

315  Turonensi. 

13.     [=  S.  145.] 

Audivi  a  duobus  fratribus,  a  fratre  qui  hoc  se  legisse 
asserebat,  quod,  cum  uxor  cujusdam  comitis  prole  careret 
et  Dominum  multum  rogasset  pro  ea  optinenda,  nee  daretur 
ei,  ad  ultimum  promisit  dyabolo  quod  eam  ei  daret  si  eam 

320  ei  procuraret;  quod  et  fecit.  Que  concepit  et  peperit  filium, 
quem  baptizatum  vocavit  Robertum;  qui,  cum  cresceret  per 
processum  temporis,  crescebat  malicia  plus  et  plus  in  eo, 
ita  primo  quod  mammas  nutricum  mordebat,  post  major 
alios    percuciebat,     post    quem    occurrebat    destruebat    et 

325  rapiebat,  post  virgines  rapiebat  et  deflorabat  et  conjugatas, 
homines  capiebat  et  occidebat;  et  cum,  procedente  tempore, 
cresceret  in  flagiciis,  factus  miles,  fit  magis  scelestus.  Cum 
aliquando  mater  sua  ei  dixisset,  commota  ad  querelas  con- 
querencium  de  eo,  quod  pro  nihilo  circa  eum  laboraretur, 

330  quia  constabat  ei  quod  non  faceret  nisi  malum,  ipsam 
impetit  extracto  gladio,  dicens  quod  aut  eam  occideret,  aut 
ei  diceret  cur  hoc  ei  dixerat,  et  cur  esset  ita  malus.  Ipsa 
autem,    timore    perterrita,    refert    quomodo    eum    dyabolo 


—      184     — 

dederat,    et   que   supra    posita   sunt.     Quod   cum   audisset, 

335  relictis  omnibus,  ivit  Romam,  ingerens  se  quomodo  posset 
confiteri  pape  multociens.  Ad  ultimum,  in  quadam  pro- 
cessione,  per  pedes  eum  arripit,  dicens  quod  prius  se  occidi 
permitteret  quam  non  loqueretur  ei.  Qui,  cum  audisset 
eum,  misit  eum  ad  quemdam  sanctum  inclusum;   qui  cum 

340  in  missa  sua  rogaret  Dominum  quod  intimaret  quam  peni- 
tenciam  ei  injungeret,  quia  perplexus  erat  de  hoc  quod 
factum  ejus  audierat,  mittitur  ei  per  columbam  quedam 
carta,  in  qua  erat  scriptum  quod  daret  ei  in  penitencia 
quod  de  cetero  non  loqueretur  nisi  de  licencia  dicti  inclusi, 

345  quod  fatuum  se  faceret,  et  injurias  sibi  illatas  a  pueris  et 
aliis  sibi  pacienter  portaret,  et  quod  de  cetero  cum  canibus 
jaceret,  et  non  comederet  nisi  [quod]  ab  eis  auferret.  Quam 
cum  audiret,  accepit  penitenciam  illam  gratanter  quasi 
munus  a  Deo  sibi  missum,  promittens  ut  hanc  penitenciam 

350  consummaret.  Tonsus  ut  fatuus  ab  heremita,  ivit  ad  civi- 
tatem  regiam;  insequtus  a  pueris,  ascendit  aulam  regiam, 
pugnat  cum  canibus,  rapit  ea  que  eis  proiciuntur  ab  eorum 
dentibus;  curiales  proiciebant  ossa  et  alia  eis,  ut  viderent 
pugnam  ejus  et  canum.    Cum  autem  rex  perpenderet  quod 

355  aliter  non  vellet  comedere  nisi  proiceretur  canibus,  multa 
eis  proiciebat,  ut  ille  quem  fatuum  credebat  ea  comederet. 
Nolebat  jacere  nisi  cum  canibus  sub  gradibus,  ubi  per- 
noctabat  in  fletu  et  oracione.  Rex  autem,  multum  ei  com- 
paciens,   non  sinebat  eum  molestari.     Cum   autem    barbari 

360  irruerent  contra  regem,  regnum  vastando  illud,  et  rex  cum 
suis  processisset  ad  prelium,  et  Robertus  multum  ei  com- 
pateretur  et  oraret  pro  eo,  apparuit  ei  angelus  Domini, 
dicens  ut  se  sequeretur,  et  acciperet  arma  sibi  a  Deo  missa, 
et  iret  in  adjutorium  domini  sui,  et,  habita  victoria,  reponeret 

365  arma  unde  ea  sumeret.  Duxit  eum  juxta  fontem  qui  erat 
in  fundo  regio,  et  ibi  eum  armavit  armis  albis  cum  cruce 
rubea,  et  imposuit  super  equum  album.  Ipse  autem  ad 
exercitum  advolans  penetravit,  fugavit  et  prostravit  hostes, 
et,  habita  victoria,  rediit  ubi  prius  erat,  et  arma  cum  equo 

370  deposuit  ubi  dixerat  angelus.  Hoc  autem  viderat  unica 
regis  filia,  que  erat  muta,  de  fenestra  camere  sue;  cum 
autem  rex  redisset  et  quereret  a  suis  quis  esset  miles  ille 
cum  armis  albis  qui  sie  fecerat,  nee  posset  inveniri,  filia 
muta  ostendebat  digito    fatuum  quem  rex  arguebat.     Cum 

375  autem  hostes  redissent,  resumpto  majori  exercitu,  Robertus, 
admonitus  ab  eo  angelo,  fecit  ut  prius,  regem  et  ejus  exer- 
citum  liberans,  et  omnes  hostes  superavit.  Cum  autem  hoc 
videret  rex,  precepit  miHtibus  suis  ut  eum  caperent,  si  aliter 
non  possent  eum  ad  eum  adducere,   ut  eum  sublimaret  et 

380  honoraret.  Unus  autem  mihtum,  cum  vellet  et  non  valeret 
eum  capere,  lanceam  figens  in  crus  ejus,  eum  vulneravit, 
et  in  vulnere  ferrum  lancee  remansit.  Ipse  autem  juxta 
fontem  predictum  arma  deposuit,  ferrum  removit,  abjecit, 
et  mustum    supra  vulnus  posuit;   quod   videns,   filia   regis 

385  cucurrit  et  ferrum  rapuit.  Cum  autem  rex  diceret  quod 
si  ille  miles,  qui  vicerat,  veniret,  filiam  suam  in  conjugem 
ei  daret,  et  heredem  regni  sui  eum  faceret,  senescallus  suus 
crus  suum  vulneravit  et  ferrum  cujusdam  lancee  apportavit, 
de   quo    miles,    licet   hoc   bene    adverteret,    qui    Robertum 

390  vulneraverat,  non  audebat  dicere  non  esse  suum.  Cum 
autem  deberet  ei  puella  desponsari,  et  ipsa  signis  quantum 
poterat  reclamaret  et  fatuum  ostendens  senescallum  abiceret, 
et  eam  pater  verberaret  et  urgeret,  aperuit  Dominus  os 
ejus,  et  patri  retulit  que  viderat,  et  ferrum  apportavit,  quod 

395  miles  recognovit  et  in  hasta  sua  posuit.  Divina  autem 
revelacione  advenit  heremita  qui  Roberto  penitenciam 
injunxerat,  precipiens  ut  loquatur  et  veritatem  pandat,  quod 
vix  fecit.  Cum  autem  rex  vellet  ei  filiam  suam  unigenitam 
dare  et  regnum    suum    resignare   et   illud  ei   dimittere,   et 

400  homines  patris  sui,  hoc  audientes,  eum  repeterent  ut  eis 
dominaretur,  noluit  eos  exaudire;  sed  cum  dicto  heremita, 
relictis  omnibus,  ivit  et  heremiticam  duxit  vitam. 

14.      [=  S.   148.] 

Unde  audivi  a  fratribus  quod,  cum  quidam  heretici  in 
terra  Albigensium   jactarent  se   coram  suis   credentibus  de 

405  exteriori  affliccione,  affuit  quidam  joculator,  qui  dixit  quod 
probaret  roncinum  suum  meliorem  ipsis,  quia,  si  ipsi  non 
comederent  carnes,  nee  ipse,  nee  vinum  biberet,  nee  eciam 
panem  comederet;  si  male  jacerent,  et  ipse  pejus;  sed  hec 
omnia   plus   debebant   proficere   equo   suo,    et   omnia  alia 

410  dura  et  aspera,  quam  eis,  quia  ipsi  non  credebant,  sed 
fidei  articula  discredebant :  cum  autem  sine  fide  nil  posset 
Deo  placere,  nil  quod  ipsi  facerent  Deo  placere  poterat, 
sed  facta  roncini  sui  Deo  plus  placere  poterant,   quia,  etsi 

non  credebat,  tarnen  in  nullo  discredebat,  et  ita  et  in  factis 
415  et  in  fide  melioris  condicionis  erat  eis. 

15.     [=  S.   151.] 

Audivi  a  quodam  fratre,  qui  et  scriptum  se  vidisse 
asserebat,  quod  quidam  miles  dives,  juvenis,  delicatus  et 
litteratus  incepit  cogitare  de  vanitate  mundi,  et  quomodo 
vix  aut  nunquam  posset  in  statu  illo  salvari,  et  quod  beati 

420  erant  pauperes,  lugentes  et  tribulacionem  pacientes.  Volens 
peccata  sua  lugere  et  divinam  consolacionem  promereri  per 
luctum,  latenter  recedens  a  patria  sua,  venit  Constantino- 
polim.  In  ejus  introitu  invenit  pauperem  carbonarium,  cui 
commutavit    vestes    suas    bonas    pro    suis    pravis;    intrans, 

425  fecit  se  fatuum.  De  die  a  pueris  fustigabatur,  irridebatur 
et  flagellabatur  miserabiliter,  nil  eos  ledens;  de  nocte,  super 
fimarium  jacens,  invigilabat  fletui  et  oracioni;  de  die  redibat 
ad  agonem  et  ludibrium  puerorum.  Cum  autem  duo  filii 
imperatoris  ibi  litigarent,    minor  occidit  majorem;   qui,   ad 

430  ultimum  compunctus,  ivit  Romam.  Cumque  papa  remisisset 
ad  patriarcham  suum,  qui  misit  eum  ad  quemdam  here- 
mitam  Egypcium,  ille  misit  eum  ad  extremam  partem  soli- 
tudinis  Egypciace,  ad  quemdam  alium  tanti  meriti,  quod 
crebras    habebat   divinas    revelaciones   et  consolaciones,    et 

435  singulis  diebus  panis  celestis  mittebatur  ei.  Cui  cum  reve- 
latum  esset  de  adventu  ejus,  precucurrit  ad  eum:  tunc 
panis  eis  ab  angelo  duplicatus  mittitur;  post  refectionem 
mutuam,  colloquia  et  oraciones,  Deo  revelante,  mittit  eum 
ad  militem  dictum,    qui  se  fatuum  fingebat,   et  docuit  eum 

440  quid  faceret,  et  quod  dictum  militem  inveniret  in  tali 
fimario.  Qui  venit  Constantinopolim  latenter,  et  circa 
primum  sompnum  venit  ad  dictum  fimarium.  Videt  quem 
querabat  surgentem  et  euntem  ad  ecclesiam  Sancte  Sophie, 
et  videt  duos  choros  psallencium  eum  precedentes,  aperientes 

445  ecclesiam  et  sedem  ei  ad  orandum  preparantes.  Cum  autem 
diu  perseverasset  in  oracione  et  prope  matutinas  esset,  sur- 
rexit,  cum  dictis  choris  regrediens,  qui,  firmantes  ostia, 
celos  ascendunt.  Ille  autem  ad  fimarium  suum  regreditur; 
quem  dictus  juvenis  subsequitur,   procidens  ad  pedes  suos. 

450  Quem  credens  primo  pueros,  clamabat  nondum  esse  diem; 
audiens  autem  quis  esset  et  causas  vie,  et  a  quibus  missus 
esset,  et  que  viderat,  consuluit  ei  quid  ageret,  injungens  ei 

et  per  juramentum  constringens  eum  ne  cuiquam  in  vita 
sua  factum  suum   revelaret.     De  consilio  ejus,   suo  hospiti 

455  manifestavit  quis  esset;  et  cum  multi,  patre  ejus  mortuo, 
pro  imperio  litigarent,  eo  quod  non  inveniretur  heres, 
Imperium  repetivit  et  obtinuit.  Factus  autem  imperator, 
videns  hominem  Dei  conspui,  flagellari,  etc.,  nee  audens 
propter    suum    juramentum    signa    recognicionis    exibere, 

460  uberrime  eciam  inter  epulas  flebat,  vel  eciam  quando  ei 
illatas  injurias  audiebat.  Quadam  autem  die,  cum  audisset 
bonum  illum  fatuum  defunctum,  prosiliit  et  ad  funus  currit, 
flens  et  patrem  suum  proclamans,  revelando  factum  suum. 
Inventa  est  autem  quedam  carta  in  manu  ejus,  in  qua  erat 

465  scriptum  quis  et  unde  esset,  et  quare  sie  se  abjecisset. 
Imperator  autem,  ex  una  parte  funus  portans,  eum  honori- 
fice  sepeliri  fecit,  et  ipsum  Dominus  multa  miraculorum 
gloria  decoravit. 

16.     [=  S.  155.] 

Et  nota  quod,  cum  quidam  clericus  sanctissime  viveret, 

470  ita  quod  ei  dyabolus  invideret,  procuravit  et  laboravit 
temptando  eundem  quod  in  peccatum  grave  esset  delapsus. 
Cum  autem  dyabolus  vellet  eum  confundere,  et,  assumpta 
humana  specie,  eum  coram  suo  episcopo  accusasset,  et 
assignata  esset  dies  in  qua  que   dicebat   dyabolus  debebat 

475  probare,  afferens  cartas  suas  coram  judice,  in  quibus  con- 
tinebantur  locus  et  tempus  et  persone  quibus  scientibus 
peccaverat,  dictus  clericus,  videns  se  in  arto  positum,  con- 
fessus  est  omnia,  dolens  et  proponens  non  redire  ad  peccata. 
Cum   autem    essent   coram   judice,   et   dyabolus   diceret  se 

480  habere  multa  contra  eum  que  poterat  probare  per  scripta 
et  testes,  revolvens  scripta  sua,  invenit  ibi  omnia  deleta, 
dicens:  wCerte  hodie  erant  omnia  que  habebam  contra 
istum  hie  scripta;  sed  nescio  quis  omnia  hec  delevit."  Et, 
hoc  dicto,  evanuit.     Clericus  autem  in  secreto  confessionis 

485  omnia  hec  episcopo  narravit. 

Item  dicitur  de  quodam  sancto  patre  quod,  cum  ali- 
quando  esset  occupatus  in  alico  opere  cum  fratribus,  et 
tradidisset  oblivioni  dicere  nonam  suo  tempore  propter 
occupacionem ,     vidit    dyabolum    transeuntem    ante    se    et 

490  ferentem  unum  librum  maximum  ad  modum  rotuli  super 
humerum  suum,   qui  videbatur  magnus  ad   modum  turris; 

et  adjuravit  cum  in  nomine  Domini  ut  dimitteret  librum 
illum.  Et  cum  revolveret  librum,  invenit  in  una  pagina 
ejus  scriptum   quod  ipse,    illa   die   et   hora   qua   debuerat, 

495  nonam  non  dicerat.  Ipse  autem  statim  prostratus  pedibus 
socii  sui,  suam  confessum  est  negligenciam;  et  statim  in 
rotulo  dyaboli  respiciens,  invenit  quod  prius  erat  ibi  scriptum 
deletum,  et  ex  hoc  novit  virtutem  confessionis. 

Item  dicitur  quod,   cum   quedam   vidua  familiarissima 

500  esset  cujusdam  episcopi  propter  religionem  que  credebatur 
in  ea,  cum,  instigante  dyabolo,  peccasset  cum  proprio  filio 
et  prolem  inde  habuisset,  idem  dyabolus,  volens  eam  con- 
fundere  et  per  hanc  religiosas  personas  interminare,  in 
humana  specie  venit  ad  episcopum,   dicens  quod  eam  pro- 

505  baret  ipse,  die  assignata,  pessimam  meretricem.  Cum  autem 
accussasset  eam,  assignatur  ei  dies  ad  probandum  dicta 
contra  eam.  Dyabolus,  colligens  et  in  scripto  redigens  acta 
ejus  et  omnes  peccati  ejus  circumstancias,  ad  diem  venit: 
illa  autem,  videns  sibi  diem  instare,    confessa  est  peccatum 

510  suum;  dyabolus  autem,  ea  veniente  ad  diem,  aperiens  cartas 
suas,  invenit  omnia  que  contra  eam  habebat  deleta,  insuper 
nee  eam  agnovit. 

17.  [=  S.  159.] 

Audivi  quod  in  quadam  abbacia  erat  nidus  ciconiarum : 
cum  autem   masculus   recessisset  de  nido  ad  pastum,   mas- 

515  culus  alius,  nidum  intrans,  commiscebatur  cum  ciconia; 
que  statim  ad  fontem  ibi  propinquum,  antequam  veniret 
ejus  masculus,  descendens,  se  ibi  abluebat.  Cum  autem 
hoc  frequenter  fieret  et  monachi  hoc  perciperent,  impe- 
dierunt  eam  ne  se  in  fönte  posset  lavare,    quousque  mas- 

520  culus  ejus  venisset;  qui  statim  adulterum  percipiens,  ab  ea 
recessit,  et  alias  ciconias  in  maximam  multitudinem  congre- 
gavit,  que  in  prato  vicino,  ibi  spectantibus  et  mirantibus 
multis,  ad  invicem  deriserunt,  et  illos  duos  qui  quasi  in 
adulterio  se  commiscuerant,   postquam   diu    hinc   inde  cum 

525  rostris  strepitassent,  in  medio  positos,  ad  ultimum  in  eos 
irruentes,  deplumaverunt  et  laceraverunt  et  occiderunt,  quasi 
esset  sentencia  data  contra  eos. 

18.  [=  S.   177.] 

Audivi  quod  vetula  habebat  gallum  qui  optime  horas 
noctis  distinguebat,  et  circa  primum  sompnum  alte  cantabat. 

530  et  sie  vetulam  excitabat,  quod  post  non  poterat  quiescere; 
que  cogitans  quomodo  contra  hoc  remediiim  apponeret, 
accipiebat  cum  et  immergebat  in  aqua,  et  sie  gallus  non 
audebat  in  hora  cantare,  sed  tardius  alia  hora  cantavit. 
Item  et  dieta  vetula  eum  immersit,   et  sie  similiter  feeit  in 

535  aliis  horis  usque  ad  diem,  ita  quod  gallus  non  eantabat 
usque  ad  diem. 

19.  [=  S.  178.] 

Item  audivi  quod,  cum  quidam  rusticus  super  asinum 
veniret  ad  forum,  tres  latrones  condixerunt  quod  furarentur 
ei  asinum;  duo  quorum,  eum  essent  in  pressura  homini,  in 

540  verbis  eum  posuerunt,  et,  multa  ei  proponentes,  ita  attentum 
eum  reddiderunt,  quod  dimisit  a  manu  capistrum  ire.  Duo 
autem  discingulaverunt  asinum,  et  rusticum  in  sella  defere- 
bant;  tercius  ei  asinum,  et  rusticum  in  sella  deferebant; 
tereius    ei    asinum    subtraxit    per    capistrum.     Cum   autem 

545  longe  esset  ab  eo,  duo  qui  eum  portabant  dimiserunt 
rusticum  in  densum  lutum.  Sic,  cum  homo  convenit  ad 
orandum  et  emendum  per  oracionem  bona  spiritualia  et 
eterna,  cogitaciones  carnales  et  sordide  quasi  ponunt  eum 
in  verbis  ex  una  parte;  mundus  suggerit  terrenas  et  curiosas 

550  et  vanas  ex  alia  parte;  cum  hiis  attendit  anima,  et  dimittit 
ire  capistrum  regiminis  racionis.  Dyabolus  cor  rapit  fatuum, 
ut  asinum  für,  et  homo  miser,  dimissa  oracione,  cadit  in 
alia  parva  desideria  et  immundas  affectiones. 

20.  [=  S.  195.] 

Item  fabulose  dicitur  quod,  cum  homo  per  desertum 
555  iret,  invenit  serpentem  frigore  afflietum,  jacentem  quasi 
mortuum;  quem  compassus  eum  in  sinu  suo  foveret, 
calefactus  circumvolvit  eum,  resumptis  viribus,  eum  intoxi- 
cans.  Qui,  cum  eum  argueret  de  ingratitudine,  respondit: 
wTu  seis  quod  natura  mea  est  quod  non  noceo  nisi  eale- 
560  factus,  et  tune  venenum  effundere  neccesse  habeo;  non 
inculpes  me  si  naturam  meam  feci,  sed  tibi  imputa,  qui 
me  ealefecisti  et  fovisti." 

21.  [=  S.  205.] 

Item  de  alia  magister  Jacobus  dixit  quod,  cum  litigaret 
sepe    cum    viro,    voeabat    eum    pediculosum.      Ille   autem 

565  aliquando  commotus,  cum  nee  sepe  de  hoc  correcta  et 
verberata  vellet  se  corrigere,  sed  coram  vicinis  eum  con- 
funderet,  projecit  eam  in  alveo  rivi  cujusdam,  eam  concul- 
cans  et  suffocans.  Cum  autem  non  posset  loqui  verbo,  ele- 
vabat  manus,  et  quasi  atterens  pediculos  de  manibus  faciebat. 

570  Item   de   alia  assueta   litigare  et   viro   semper   contra- 

dicere,  cum  transiret  cum  viro  suo  per  pratum,  dicebat  vir 
quod  erat  falcatum:  uxor  incepit  econtra  dicere  quod  non, 
immo  erat  attonsum.  Ex  bis  sumpta  occasione,  processit 
vir  de  verbis  ad  verbera,  adeo  quod  linguam  ei  amputavit. 

575  Cum  autem  non  posset  loqui,   digitis  ostendebat  sibi  quasi 

forcipibus  tonderet.   Ideo  dicitur  Eccli.  xxv  d:  wCommorari 

leoni  vel  draconi  magis  placet  quam  cum  muliere  venenosa." 

Item  idem  Jacobus  refert  de  alia  quod,   cum  vir  suus 

invitaret  vicinos   suos,    ipsa   semper  viro   suo   litigabat,   et 

580  confundebat  eum  et  turbabat,  et  alios  similiter.  Cum  autem 
vicinos  suos  vir  ejus  semel  invitasset,  paravit  eis  mensam 
juxta  alveum  fluminis  quod  juxta  ortum  suum  fluebat. 
Ipsa  autem  contra  id  quod  vir  suus  rogabat  eam  semper 
facere  erat  assueta.    Cum  autem  vir  suus  sederet  cum  vicinis 

585  ex  opposita  parte  fluminis,  rogabat  eam  quod  ex  illa  parte 
sederet:  illa  autem,  assumpta  sella,  sedit  ad  oppositam  partem; 
et  cum  vir  suus  eam  rogaret  ut  ei  appropinquaret,  magis 
se  elongabat,  usquequo  in  fluvium  caderet.  Cum  autem 
eam  fluvius   raperet   quo  currebat,   vir   ejus   ascendebat  ad 

590  oppositam  partem  quasi  querens  eam;  cum  autem  super 
hoc  argueretur  a  vicinis,  dicentibus  quod  pocius  inferius 
deberet  eam  querere,  respondit:  »Scitis  quia  contrarium 
fecit  hujus  quod  debuit  et  ad  contrarium  partem  tetendit 
semper. « 

22.     [=  S.  207.] 

595  Audivi  [quod],  cum  dyabolus  per  multos  annos  quos- 

dam  conjugatos,  scilicet  virum  et  uxorem,  temptasset, 
per  triginta  scilicet  annos  vel  amplius,  et  non  posset 
prevalere  ut  saltem  semel  discordarent  vel  dura  verba 
haberent,  transfiguravit  se  in  forma  juvenis,  sedens  mestus 

600  in  via  per  quam  quedam  vetula  lotrix  pannorum  debebat 
transire,  sedens  sub  arbore,  habens  cinctam  quamdam  bur- 
sam plenam  denariis,  que  vulgariter  dicitur  guerles.  Cum 
autem  vetula  transiret  et  quereret  ab  eo  quis  esset  et  causas 

mesticie,   dixit  quod  hoc  diceret  ei  et  denarios  illos  daret 

605  ei,  si  juraret  quod  pro  viribus  suis  eum  juvaret.  Quod  cum 
illa  fecisset,  ille  dixit  se  esse  demonem  qui  graviter  timebat 
puniri  a  suo  principe,  qui  per  triginta  annos  laboraverat 
contra  tales  conjugatos,  nee  potuerat  eos  vel  facere  peccare, 
vel  in  aliquo  discordare;  qui,  data  ei  pecunia,  recessit.   Vetula 

610  autem,  assumptaquadam  juvencula,  misit  eam  in  domum  suam, 
et  venit  ad  mulierem  dictam  conjugatam,  et  dixit  ei  quasi  cum 
magna  compassione  quod  vir  suus  illaqueatus  erat  amore 
cujusdam  juvencule  vicine  sue,  quem  viderat  cum  ea  in 
domo  conjuncta,   prospiciens  per  parietem;    audierat  eciam 

615  quod  sollicitabat  eam,  et  jam  ei  promiserat  tunicam,  quia 
ei  se  exposuerat,  de  quocunque  panno  vellet,  et  ipsa  debe- 
bat  venire  ad  ejus  operatorium,  ut  eligeret  sibi  pannum 
quod  vellet,  quia  mercator  erat.  Cum  autem  diceret  dicta 
uxor  quod   hoc  nunquam   crederet,   quia  vir   suus   probus 

620  homo  erat,  ait:  wNon  credatis  nisi  hec  insignia  videritis." 
Item  eadem  vetula  ivit  ad  dictum  virum,  dicens  quod  talis 
clericus  illius  ecclesie,  quam  vetula  frequentabat,  ejus  ada- 
mabat  uxorem,  et,  cum  ipsa  esset  abscondita  retro  colump- 
nam  in  oracione,  audiverat  eos  colloquentes,  et  condixerant 

625  sibi  quod  ipsa  virum  suum  spoliaret  et  cum  dicto  clerico 
recederet  Quod  cum  vir  nollet  credere,  ait  vetula:  ,/Non 
credatis  nisi  eos  cras  tali  hora  colloquentes  videritis,  in  tali 
loco  ubi,  ut  audivi,  debent  convenire."  Tunc  recedens 
vetula    misit    juvenculam    ad    operatorium    cum    denariis, 

630  quasi  ad  videndum  pannum  qui  sibi  placeret.  Uxor  autem 
dicti  mercatoris,  videns  eam  operatorium  viri  intrantem  et 
exeuntem,  cepit  suspicari  quod  verum  posset  esse  quod  ei 
vetula  dixerat,  et  pro  tristicia  non  poterat  comedere.  In 
sero,   [vir],   advertens  uxoris  tristiciam,    mirabatur  et  suspi- 

635  cabatur  quod  aliquod  esset  in  causa.  Vetula  autem  pro- 
curavit  quod  clericus  de  quo  dixerat  viro,  hora  qua  dixerat 
et  loco,  cum  dicta  matrona  est  loqutus;  viro  hoc  advertente 
et  notante,  venit  ad  mulierem,  que  eciam  viderat  quod 
juvencula  pannum  quem  ante  viderat  deportaverat  emptum, 

640  et  ait  ei:  » Domina,  certa  sitis  quod  vir  vester  peccatum 
jam  perpetravit,  et  pre  amore  illius  juvencule  affligitur, 
quod  satis  potuistis  advertisse  ex  mesticia  ejus  ad  vos;  jam 
pannum  deportavit,  et  virum  vestrum  amisistis,  nisi  cito 
occurratis."     Tunc  illa  quesivit  quomodo  posset  occurrere; 

645  et  vetula:  „Si,  viro  incipiente  dormire,  potiieritis  cum  rasorio 
amputare  tres  pilos  de  barba  ejus,  et  ei  comedere  dederitis 
combustos,  tunc  ipse  de  cetero  habebit  eam  exosam,  et  vos 
diliget  plus  quam  prius."  Cum  autem  illa  ei  promisisset 
quod   hoc   nocte   sequenti   faceret,   venit   vetula   ad   virum, 

6;50  dicens  quod  audiverat  dictum  clericum  et  uxorem  ejus 
proloqutos  fuisse  mortem  suam;  et  dixit  quod,  si  ei  non 
crederet,  ipsum  certum  redderet,  et  mortem  vitaret.  Dixit 
ergo  ei  quod  uxor  sua  vellet  eum  de  consilio  dicti  clerici 
jugulare  nocte  sequenti  cum  rasorio,  et  quod  eum  inebriaret 

655  si  posset;  quod  ipse  sibi  caveret  a  nimio  potu  et  sompno, 
sed  fingeret  se  fortiter  dormientem,  et,  cum  sentiret  quod 
uxor  sua  guttur  ejus  sentiret,  arriperet  pugnum  ejus  cum 
rasorio  et  excitaret  familiam  suam  et  ignem  faceret  succendi, 
ut  omnes  viderent  prodicionem.    Cum  autem  ille  hoc  fecisset 

660  ut  vetula  docuerat,  in  mane  convocavit  amicos  suos  et  sacer- 
dotem  suum  et  amicos  uxoris,  eam  de  prodicione  tali  accu- 
sans  et  convincens  ostendendo  rasorium.  Cum  autem  matrona 
pre  verecundia  taceret,  vocavit  eam  sacerdos,  inquirens  ab 
ea   veritatem    hujus   facti,    similiter   et   virum;    postea   fecit 

665  vocari  vetulam,  que  compulsa  est  dicere  veritatem.  Et  ita 
patet  quod  lingua  humana  aliquando  plus  potest  in  malicia 
quam  dyabolica  . . . 

23.  [=  S.  239.] 

Se  peccatrices  ostendere  vel  apparere  non  erubescunt. 
Sicut    enim    serpentes   et  dracones,    quanto   sunt    rufiores, 

670  tanto  venenaciores,  sie  mulieres,  quanto  sunt  in  capite 
rufiores,  tanto  videntur  esse  interius  venenaciores.  Fui  ego 
[in  quadam  villa]  ubi  nulla  talis  mulier  audebat  intrare; 
sacerdos  enim,  timens  infici  parrochiam  suam  hoc  veneno, 
instruxerat    pueros    ita    quod,    quociens    mulier    meretricio 

675  habitu  ornata  et  croceata  in  parrochia  tota  apparebat,  pueri 
clamabant  post  eam:  »Egredere,  rosseile,  cum  venenosa 
pelle!"  Et  projicientes  post  hujusmodi  vilia,  eas  fugando 
expellebant. 

24.  [=  S.  245.] 

Item    quidam,    volens   vituperare   alium,    ait:    ,;Tu   es 

680  Caput  generis  tui."    Cui  ille:   »Et  tu  es  cauda  generis  tui." 

Item,   cum  quidam  de  nobili   genere  inferior  maueret,    im- 

properavit  cuidam  qui  de  infimo  genere  in  probitate  sua 
ascenderat;  et  [hie],  cum  in  dignitate  transcenderet  genus 
suum,  ait:    «Gaudeo,  quia  egomet  surrexi,    tu  autem  ex  te 

685  cecidisti,  generi  tuo  factus  in  dedecus,  et  ego  decus." 
Item  alius  philosophus  alii  idem  obicienti  ait:  ,; Crimen 
quod  obicis  mihi  imputandum  est  [sapiencie?],  tuum  tibi 
imputandum  est  ignavie."  Vera  autem  nobihtas  est  nobihtas 
gracie,   quam  qui  vere  habet,   Dei  fihus  est  et  dedignatur 

690  peccare  . . . 

25.  [=  S.  253.] 

Item  quidam  ahus,  habens  uxorem  inobedientem,  finxit 
se  ire  ad  nundinas;  precepit  ei  quod  caveret  ne  aliquo  modo 
digitum  suum  poneret  in  foramine  parietis  cujusdam,  qui 
erat  in  domo.  Cum  illa  secum  miraretur  quare  hoc  ei 
695  inhibuisset,  venit  ad  parietem,  post  quem  ille  latebat.  Cum 
autem  illa  frequenter  digitum  in  foramine  dicti  parietis 
poneret,  ille  cum  gladio  digitum  ejus  amputavit;  illa,  ex 
sua  inobediencia  hoc  reportans  incommodum,  arguente  eam 
de  hoc  sepe  viro  suo,  melius  obedire  curavit. 

26.  [=  S.  281.] 

700  Homo  quidam  dives  inter  alias  suas  divicias  annulum 

unum  preciosum  habuit  in  quo  erat  lapis  preciosus  inclusus, 
habens  efficaciam  contra  omnem  infirmitatem,  ut  eam  curaret; 
qui  cum  uxorem  haberet,  peperit  ei  filiam  legitimam;  cor- 
rupta  postea  uxor  dicta  a  lenonibus,  peperit  alias  plurimas 

705  de  adulteris,  que  viri  sui  esse  legitime  putate  sunt.  Virum 
autem  non  latuit  hoc;  qui  cum  moreretur,  condidit  testa- 
mentum  suum,  quod  annulo  suo  sigillavit,  in  quo  contine- 
batur  quod  filie  sue  legitime  jure  hereditario  relinquebat 
annulum,   et  hereditatem  illi  tradendam  cui  annulum  suum 

710  traderet:  et  convocans  filiam,  dictum  annulum  ei  tradidit, 
et  mortuus  est;  quod  scientes  consimiles  annulos  alie  sibi 
fieri  fecerunt.  Cum  autem  coram  judice  esset  apertum 
testamentum,  quelibet  ostendit  annulum  suum  et  se  esse 
legitimam  dixit.    Judex  autem  sapiens  annulos  dictos  exami- 

715  nari  fecit  in  virtute  curarum;  cum  autem  in  aliis  nulla 
virtus  inveniretur  penitus,  illam  que  habuit  annulum  virtu- 
osum  legitimam  judicavit,  et  hereditatem  ei  paternam  haben- 
dam  adjudicavit,  et  alias  illegitimas  reputandas. 

Ulrich,   Lateinische  Novellistik  des  Mittelalters.  13 

27.  [=  S.   287.] 

Item  quidam  episcopus  in  terra  Albigensium  predicavit 

720  credentibus  hereticorum  quod  similes  erant  cuidam  rustico, 
qui  cum  simpliciter  iret  per  viam  ad  forum  portans  agnum, 
quidam  truffatores  sie  eum  ex  condicto  deceperunt.  Pre- 
cesserunt  tres  diu,  ad  invicem  spacio  in  via  distantes; 
quartus  expectavit  eum,  et,  cum  habuisset  plura  verba  cum 

725  eo,  quesivit  in  fine  quare  portaret  et  ubi  canem  illum.  Cum 
autem  ille  rusticus  diceret  quod  non  erat  canis,  sed  agnus, 
econtra  alius  asserebat  canem,  et  eum  delusum  et  cecum 
qui  hoc  non  videret,  et  in  foro  irridendum.  Miratus  primo 
non  credidit,    [sed]  viam  suam  ivit.     Postea  secundus  eum 

730  in  verbis  posuit,  et  idem  quod  prior  dixit,  quasi  admirando 
quod  [non]  videret  canem  esse  quod  ferebat.  Recedens  ab 
eo,  incepit  dubitari,  timens  ne  forte  verum  diceret  et  se 
esse  illusum.  Tercius  autem  postea  occurrens,  dixit  idem 
quod   alii;   tunc   rusticus   magis  dubitavit.     Postea  quartus 

735  magis  insultavit,  dicens  quod,  si  ultra  canem  illum  ferret, 
in  foro  ab  omnibus  irrideretur  et  vilipenderetur.  Qui  tunc 
omnino  credens  quod  verum  dicerent,  projecit  agnum  et 
dimisit  et  admisit. 

28.  [=  S.  323.] 

Ad  hanc  ludificacionem,    que  fit  in  sompniis,    pertinet 

740  error  illarum  mulierum  que  dicunt  se  nocturnis  horis  cum 
Diana  et  Herodiade  et  aliis  personis,  quas  bonas  res  vocant, 
ambulare,  et  super  quasdam  bestias  equitare,  et  multa 
terrarum  spacia  pertransire,  et  certis  noctibus  ad  dearum 
servicum   evocari.  . .     Audivi   quod,    cum    quedam    vetula, 

745  volens  blandiri  suo  sacerdoti,  diceret  ei  in  ecclesia:  ,,  Do- 
mine, multum  debetis  me  diligere,  quia  liberavi  vos  a  morte; 
cum  enim  ego  vaderem  cum  bonis  rebus,  media  nocte 
intravimus  domum  vestram  cum  luminaribus;  ego,  videns 
dormientem  et  nudum,    cooperui  vos  velociter,   ne  domine 

750  nostre  viderent  nuditatem  vestram,  quam  si  vidissent,  ad 
mortem  flagellari  vos  fecissent."  Cumque  sacerdos  quereret 
quomodo  intraverant  domum  ejus  et  cameram,  cum  ostia 
essent  fortiter  serata,  ait  quod  bene  intrabant  domum 
januis  clausis.    Tunc  eam  invocans  sacerdos  intra  cancellam, 

755  clauso    ostio,    verberavit   eam   cum    crucis    baculo,    dicens: 

wExite  hinc,  domina  sortilega."  Cum  autem  non  posset, 
emisit  eam  sacerdos,  [dicens]:  wModo  videtis  quod  fatua 
estis,  que  sompnium  veritatem  creditis." 

29.  [=  S.  329.]. 

Audivi  quod,  cum  quidam  domicellus  graciose  cuidam 

760  principi  serviret,  quidam  ejus  prepositus  maliciosus,  ei  in- 
videns,  accusavit  eum  apud  dominum  suum,  dicens  quod 
pro  certo  sciebat  quod  cum  uxore  sua  commisceretur, 
addens  aliqua  falsa  intersigna.  Cum  autem  ei  credidisset, 
habuerunt  consilium  iniquum,  et  vocavit  ejus  consilio  dictus 

765  princeps  quosdam  operarios,  qui  fornacem  in  nocte  illa 
debebant  succendere  ad  calcem  faciendam,  et  fecit  eos  jurare 
quod  in  mane  illum  mitterent  in  fornacem  qui  primus  ad 
eos  veniret.  Cum  autem  summo  mane  convocasset  dictus 
princeps  dictum  juvenem,   jussit  ut  festinanter  iret  ad  ope- 

770  rarios,  et  diceret  eis  quod  omnino  facerent  quod  sibi  fuerat 
imperatum.  Ille  autem,  sicut  singulis  diebus  consueverat 
antequam  aliquid  faceret,  voluit  prius  audire  missam  quam 
ire.  Prepositus  autem  gaudens,  cum  crederet  jam  eum  ad 
fornacem  venisse  et  combustum,  prevenit  eum,   et  ab  ope- 

775  rariis  in  fornacem  projectus  est.  Similiter  accidit  illis  qui 
Danielem    projecerant   in   fornacem   ex   invidia    (Dan.  im). 

30.  [=  S.  333.] 

Cum  in  diocesi  Bisumptina,  in  qua  assueti  solebant 
esse  homines  jurare  et  Deum  negare  vel  abnegare,  summo 
diluculo   exirem  de  quodam  Castro,    habui  obviam  dictum 

780  bubulcum  comedentem  pira;  et  cum  quererem  si  qui  ita 
mane  reficiebat  corpus  adhuc  refecisset  animam  dicendo 
dominicam  oracionem,  jurabat  et  Deum  abnegabat  quod 
ipse  Pater  noster  nesciebat.  Et  cum  ego  arguebam  eum 
de  hoc  quod  ipse  jurabat  et  Deum  negabat  ex  consuetudine 

785  jurandi,  perjurabat  jurans  et  abnegans  Deum  quod  ipse 
nee  Deum  juraverat  nee  abnegaverat;  et  sie  semper  per- 
jurabat cum  plus  eum  de  hoc  arguebam. 

31.  [=  S.  346.] 

Audivi  a  quodam  fratre  sacerdote  et  predicatore,  dicto 

fratre  Symone,   quod,   cum  quidam   heremita   miraretur   in 

790  corde  suo,  murmurans  de  diversis  judiciis  Dei,  de  hoc  quod 

13* 

hi  qui  male  vivebant  in  presenti  bene  habebant  sepe,  et 
econtra  frequenter  bene  viventes  multas  habebant  adver- 
sitates,  et  aliquando  illi  qui  bonam  vitam  duxerant  in  fine 
videbantur    habere    finem   abjectum,    et    maH    pulcrum,    et 

795  boni  admittebant  frequenter  temporaHa,  mahs  bene  succe- 
debat  in  istis;  cum  hoc  in  oracione  revolveret,  rogavit 
Dominum  ut  ei  ostenderet  cur  hoc  faceret.  Adfuit  angelus, 
dicens  ei  quod  missus  erat  ut  ei  ostenderet  que  pecierat  a 
Domino,    et  quod   sequeretur  se   in  forma   heremite  appa- 

800  rentem.  Quod  cum  faceret,  venerunt  ad  domum  cujusdam 
heremite,  cujus  domus  supra  saxum  altissimum  erat  sita 
supra  mare,  qui  predicanti  angelo  de  temptacionibus  et 
contra  imperseveranciam,  confessus  est  cum  multis  lacrimis 
quod,   cum  fuisset  ibi  in  magna  affHctione   penitencie  per 

805  quadraginta  annos,  ad  ultimum  ita  erat  victus  a  cogitacioni- 
bus  suis,  quod  volebat  omnia  dimittere  bona  et  ad  seculum 
redire;  quem  cum  videret  vere  penitentem  angelus,  preci- 
pitavit  eum  subito  in  mari,  et  mortuus  est.  Cum  autem 
ad  hoc  factum  terreretur  heremita,   socius  suus,   et  fugeret, 

810  vocavit  eum  dicens:  »Noli  timere;  ostendit  tibi  Deus  unum 
de  judiciis  suis." 

Consequenter  venerunt  ad  domum  alterius  heremite, 
qui,  cum  recepisset  eos  cum  magno  gaudio,  propinavit  eis 
potum  cum  cipho  argenteo   quem   habebat,    quem    occulte 

815  accipiens  angelus,  in  sinu  suo  occultans,  secum  deportavit. 
Venientes  autem  in  nocte  in  domo  cujusdam  predonis 
militis,  vix  sunt  in  ea  recepti,  et  valde  male  tractati  et 
conviciis  affecti.  Tamen  aliqua  pauca  sunt  eis  data,  et 
lecti  parati,   licet  viliter.     In  mane  noluit  angelus   recedere 

820  nisi  prius  loqueretur  cum  hospite,  et  extrahens  ciphum  de 
sinu,  dedit  ei;  quod  videns  heremita  miratus  est,  et  mur- 
murans  in  corde  suo  de  hoc  quod  viderat.  Alia  nocte 
venerunt  ad  domum  alterius  militis,  qui  satis  vix  recepit 
eos,  tamen  mediocriter  tractavit  eos.     In  mane  cum  vellent 

825  recedere,  rogatus  ab  angelo,  dixit  cuidam  filio  suo  unigenito 
quod  eos  conduceret  et  viam  monstraret.  Quod  cum  puer 
faceret,  subito  eum  angelus  arripuit  et  occidit,  et  in  fossatum 
projecit.  Quod  cum  vidisset  heremita,  fugiebat  eum,  dicens 
eum  non  esse  angelum,  sed  dyabolum.    wEcce,"  dicit  angelus, 

830  ostensa  sunt  tibi  occulta  Dei  judicia  quorum  causam  scire 
volebas:  salutem  illius  prioris  heremite,  quem  precipitavimus, 


—      197     — 

procuravimus,  qui,  de  sua  temptacione  compunctus,  ad 
Dominum  ivit,  non  habens  aliam  penam  nisi  mortem  ab- 
jectam;    qui,  si  supervixisset,   redeunte  temptacione,  malum 

835  quod  conceperat  adimplesset.  Alius  heremita  homo  con- 
templativus  est  et  magnarum  oracionum;  dyabolus  autem 
procuravit  suis  impedimentum  oracionibus:  quidam  enim 
dives  ciphum  argenteum  quem  sustulimus  ei  dederat,  ut 
pro  se  oraret.     Cum  autem   orare  vellet,   veniebat  ei  cogi- 

840  tacio  quid  de  cipho  illo  facere  posset,  vel  ne  furaretur  eum 
aliquis  ei,  ita  quod  cor  suum  et  oraciones  ciphus  ille  ei 
auferebat;  ideo  salutem  ejus  procuravimus  ciphum  auferendo: 
rediit  enim  ad  solitas  oraciones  sine  impedimento  illo.  Alius 
autem,   ad  quem   post  venimus,   malus  homo  est,    nee  est 

845  dignus  celesti  remuneracione;  pro  hoc  quod  fecit  nobis, 
ideo  temporalem  ei  dedimus  mercedem.  Alius  homo  fuit 
hospitalis  et  multarum  eleemosynarum,  et,  cum  non  haberet 
prolem,  rogavit  viros  religiosos  ut  rogarent  Dominum  ut 
daret  ei  prolem;   quod   fecerunt,   et  dedit  ei  filium,   quem 

850  vidisti  submergi  a  nobis.  Quo  habito,  cepit  opera  miseri- 
cordie,  que  facere  consueverat,  dimittere,  et  multa  mala 
facere,  quo  modo  multa  filio  acquireret.  Puero  mortuo  in 
innocencia  salutem  procuravimus,  qui,  si  supervixisset, 
multa  mala  fecisset;  similiter  et  patri  pueri,  qui,  eo  mortuo, 

855  ad  consueta  bona  opera  revertetur. 

32.    [=  S.  357.] 

Audivi  quod,  cum  quidam  dives  maueret  juxta  [domum] 
cujusdam  pauperis,  cum  post  cene  sue  delicias  intraret 
lectum  suum  delicatum  et  mollem  ut  quiesceret,  occupatus 
diversis  curis  irruentibus  diversorum  bonorum  suorum  que 

860  habebat  in  diversis  locis,  cum  non  posset  dormire,  audiebat 
pauperem  post  cenam  paucam  et  solacium  aliquod,  quod 
habebat  cum  puero  suo,  suavissime  quiescentem  post  labo- 
rem  diurnum  in  lecto  duro.  Qui  invidens  ejus  quieti, 
surrexit  ante  diem,    et,   aperto   ostio   pauperis,   pependit  in 

865  eo  bursam  plenam  pecunia;  qui  excitatus  in  mane,  vix  ab 
uxore,  cum  vellet  egredi  domum,  cadentem  pecuniam  rece- 
pit;  et  cum  diu  deliberasset  quid  faceret,  timens  ne  uxor 
vel  alius  furaretur  ei,  finxit  se  pati  in  renibus,  occultans 
sub  lecto  suo  et  jacens  supra,  non  valens  dormire  de  nocte 

870  pre  sollicitudine  [in  qua]  erat  quid  de  ea  faceret.  Cum  autem 

dives  quereret  ab  uxore  pauperis  quid  vir  suus  haberet, 
qui  non  audiebatur  ultra  cantans,  et  illa  assereret  quod 
pateretur  in  renibus,  ait:  „Ego  veniam  et  curabo  eum." 
Et  accedens  et  pecunium  suam  repetens  et  reportans,  resti- 
875  tuta  est  pauperi  quies,  pristina  sanitas  et  jocunditas  cum 
sompno. 

33.  [=  S.  359.] 

Audivi  quod  quidam  magnus  magister  in  litteratura 
habuit  discipulum  nobilem  genere,  qui  dicebat  sepe  coram 
magistro  suo  quod  episcopi  Francie  ceci  erant,  qui  magistrum 

880  tantum  clericum  non  vocabant  ad  beneficia  prebendarum. 
Qui  cum  factus  esset  episcopus,  vocavit  nepotes  suos  ad 
beneficia  ecciesiastica,  magistro  contempto.  Unde,  cum 
ipse  in  quadam  processione  clara  luce  esset,  occurrit  ei 
dictus  magister  suus  cum  duobus  torciis  succensis,  et  cum 

885  causam  hujus  facti  requireret  episcopus,  ait:  « Domine,  hoc 
ideo  feci,  ut  repellam  a  vobis  cecitatem  quam  videbatis  in 
aliis,  qui  me  non  vocabant;  tantum  transistis  ex  acquisicione 
honoris  et  diviciarum,  ut  non  videatis  in  vobis  dives  quod 
videbatis  in  aliis  pauper  ante  episcopatum!  .  .  . 

34.  [=  S.  361.] 

890  Referebat  magister  Nicholaus  de  Flavin[iaco],    in  ser- 

mone  quodam,  quod  quidam  cecus  pauper  de  elemosinis 
sibi  datis  congregavit  pecuniam,  subtrahens  eas  ori,  et 
vendebat.  Qui  factus  usurarius  accumulavit  multam  in 
archa,  nulli  sinens  ibi  tangere,  nee  audebat  eam  diminuere, 

895  sed  se  affligebat  frigore  et  nuditate  et  fame.  Et  cum  solus 
jaceret  in  camera  in  qua  erat  pecunia,  surgebat  nocte 
media,  et,  aperiens  archam,  delectabatur  singula  tractando  et 
considerando  et  computando  si  omnia  ibi  essent  integre; 
et  audiebat  ibi  vocem  quod    in    illa   pecunia   nihil   haberet 

900  et  quod  inutiliter  de  ea  gauderet,  cum  esset  fabri  cujusdam 
civitatis  propinque.  Quod  cecus  sepe  audiens  et  dolens, 
maluit  eam  perdere  quam  ad  illum  deveniret.  Fecit  ergo 
fodi  maximum  truncum  qui  erat  in  domo  sua,  et  dictam 
pecuniam  ibi    intrusit,    et   precipitari    fecit  eam    in  fluvium, 

905  ut  illius  nullus  haberet  usum.  Piscatores  autem,  per  des- 
censum  fluvii  piscacioni  intendentes,  cum  sagena  extraxerunt 
dictum  truncum  et  portaverunt  ad  littus  dicte  civitatis.    Ubi 


—     199     — 

videns  faber  truncum  jacentem,  credens  quod  esset  [aptus] 
incudi   suo   defigende,   emit  eum,   et,   cum   deportasset  ad 
910  domum  suam,  incudem  volens  infigere,  invenit  intus  pecu- 
niam  et  habuit,  ceco  pre  inopia  et  dolore  deficiente. 

35.  [=  S.  369.] 

Cum  quidam  usurarius  Bisumptinensis  in  extremis 
nollet  facere  aliquod  testamentum  vel  eleemosynam,  sed 
omnia  dimisisset  in  disposicione  uxoris  sue,  cum  ipse  esset 
915  sie  mortuus,  uxor  sua,  videns  quendam  inimicum  suum, 
contraxit  cum  eo  cito  post  mortem  viri  sui.  Quam  cum 
argueret  quedam  proba  mulier,  dicens  quod  vir  suus  erat 
adhuc  calidus  in  sepulcro,  respondit:  „Si  calidus  est,  sufflate 
eum."     Hec  sunt  eleemosyne  quas  fecit  pro  anima  ejus. 

36.  [=  S.  394.] 

920  Quidam  tanto   zelo   uxorem   suam   custodiebat,    quod 

semper  cum  ea  ire  volebat;  que  mandavit  lecatori  quod  in 
domo  quadam,  antequam  erat  lutum  et  planca,  expectaret 
eam  die  tali  et  hora.  Cum  autem  illa  die  et  hora  iret  ad 
ecclesiam,   se  dimisit  cadere   in  lutum;    que  surgens,    dixit 

925  viro  quod  domum  illam  intrare  volebat  ad  lavandum  se, 
et  quod  servaret  osticum,  ne  aliquis  intraret  antequam  esset 
Iota,  quod  fecit;  et  illa,  cum  diu  fuisset  cum  lecatore  suo, 
exivit  magis  inquinata  quam  intravit. 

37.  [=  S.  403.] 

Referebat  frater  Galfridus  de  Blevex,   qui   per   multos 

930  annos   rexerat   in   theologia  Parisius,   quod   quidam    miles, 

Habens  suspectam  uxorem  suam,   singulis  noctibus  domum 

suam   firmabat,   clavem   custodiens.     Sacerdos  autem,   palo 

de  vallo  artificialiter  elevato,  ad  dominam  veniebat.    Lupus, 

foramen  inveniens,   post  sacerdotem  Ingrediens,  oves  jugu- 

935  lavit  plures.    Miles,  in  mane  dampnum  audiens  et  vestigia 

lupi  sequens,   invenit  foramen,    et  dolum  et  vestigia  sacer- 

dotis  deprehendit.    Dissimulat;  dicit  uxori  sue  quod  rumor 

venerat  ei  quod    sua   mater   in   loco   remoto    egrotaret  ad 

mortem;    mittit  eam  ibi,  et  facit  fieri  foveam   maximam   et 

940  profundam  juxta  transitum  valli,  intra.    Cum  autem  redisset 

domina,  dicens  matrem  sanam  invenisse,  facto  magno  con- 

vivio,   ivit  miles  ad  ledum,   fingens  infirmitatem.     Veniens 

sacerdos,   palum  elevans,    et  intrans  more  solito,   cecidit  in 
foveam,   et   lupus   eum   sequens.     Similiter  domina,    moras 

945  non  ferens,  mittit  pedisecam  ad  sacerdotem,  facti  consciam, 
que  similiter  cecidit  in  foveam.  Domina,  moras  non  ferens,' 
pedisecam  habens  suspectam  de  sacerdote,  vadit  illuc  et 
cadit  cum  aliis.  Mane  autem  facto,  miles  inveniens  factum, 
convocata   tota   vicinia,    factum    exposuit,    et    eos    emittens 

950  coram  omnibus  confudit.  Sic  omnes  adulteri  [et]  procu- 
ratores,  primo  cadentes  in  foveam  peccati,  deinde  inferni, 
a  Deo  in  judicio  coram  omnibus  emittentur  et  confundentur! 

38.    [=  S.  404.] 
Item  audivi  a  quodam  alio  fratre  quod,   cum  quidam 
sollicitaret   uxorem   cujusdam   burgensis,    nee   pacem  daret, 

955  illa  significavit  hoc  viro  suo;  que,  de  consilio  viri,  signi- 
ficavit  ei  quod  in  die  pleni  fori  veniret  balneandus  cum 
ea,  quia  tunc  vir  suus  erat  intentus  mercibus  vendendis. 
Qui  paruit,  in  balneum  sibi  paratum  intrans,  illa  tardante 
intrare,    quasi    pro    prandio    parando.      Venit    vir,    sciens 

9G0  factum,  adducens  secum  multos:  [illa  alterum]  fecit  intrare 
nudum  in  furnum  ibi  conjunctum,  claudens  os  pannis. 
Vir  accepit  stramina  et  ligna,  ponens  ignem  ad  os  furni, 
dicens  quod  volebat  furnum  calefacere  ad  faciendas  tartas! 
Quod  videns  qui  intus  latebat,  per  medias  flammas  nudus 

965  et  semiustus  prosiliit  in  publicum,  fustigatus  cum  derisione 
et  ulutatu  per  forum. 

39.    [=  S.  405.] 
Item   in   diocesi  Graciopolitano  accidit,   testante   fratre 
Cabrito    et    asserente,    quod    quidam    sacerdos    adamabat 
quamdam    uxorem    cujusdam    carpentarii    archarum;    quo 

970  absente,  cum  peccaret,  venit  ad  ostium  vir.  Sacerdos  stupe- 
factus  archam  magnam  ibi  paratam  intravit,  quam  mulier 
clausit.  Vir  intrans,  videns  de  ora  vestis  sacerdotis  extra 
aliquantulum,  dolum  perpendit,  et,  clave  assumpta,  archam 
seravit.     Applicans    carrum    boum    et    vocans    vicinos,    ad 

975  forum  ducit,  ubi  quidam  amicus  ejus,  sciens  factum,'  cui 
mandaverat  sacerdos  cum  occultis  intersignis  quod  archam 
emeret  et  eum  liberaret,  veniens  ad  forum,  emit  archam 
precio  viginti  librarum.  Ille  qui  vendebat,  securus  de 
precio,   dicebat  quod   non    vendiderat   quod    intus  contine- 

980  batur;  unde,  cum  ad  verba  hie  inde  concurrerent  qui  erant 

in  foro,  ille  qui  vendiderat  archam  aperuit,  et  inde  sacerdos 
confusus  et  derisus  ab  omnibus  exivit.  Quod  audiens 
episcopus,  voluit  habere  de  contempto  quantum  alius  habu- 
erat  de  archa.  Hoc  ideo  dixi,  ut  videant  adulteri  quanta 
ß  erit  eis  confusio,  cum  coram  toto  mundo  peccata  eorum 
denudabuntur  et  confundentur,  et  derisi  ab  omnibus  in 
infernum  deducentur. 

40.  [=  S.  414.] 

Audivi  quod  quidam  monachi,  venientes  ad  Saladinum, 
inceperunt  eum  monere  ad  conversionem.    Ille  autem  que- 

0  siyit  de  religione  eorum,  de  victu  et  abstinencia,  et  si  ab- 
stinerent  a  carnibus  et  a  mulieribus  et  a  vino;  qui  dixerunt 
[quod]  a  carnibus  et  mulieribus  abstinebant,  a  vino  non. 
Qui  recepit  eos  honorifice,  et  fecit  parari  delicata  secundum 
morem   eorum,   sine   vino;    et,    cum    dormirent,   misit   eis 

5  mulieris  ad  sollicitandum  eos.  Ipsi  autem  eas  a  se  viriliter 
abegerunt.  Post  aliquantum  temporis,  cum  abstinuissent  a 
vino,  fecit  eis  parari  minus  delicate;  tamen  vinum  fecit  eis 
propinari  fortissimum.  Uli  autem,  quia  a  vino  diu  absti- 
nuerant,  avidius  biberunt,  non  temperantes  vinum  ut  opor- 

3otuisset,  nee  temperaverunt  se  a  vino;  sed,  cum  essent 
inebriati  et  quasi  consopiti,  misit  ad  eos  mulieres  dictas,  in 
quibus  sollicitantibus  incurrerunt  absorpti  vino:  unde  dictus 
Sarracenus  confutavit  eos. 

41.  [=  S.  425.] 

Legitur   in   antiquis   historiis   et   cronicis   quod  Adam 

)5senex  guttam   patiebatur;   et  misit  filium  suum  Sethum  ad 

orientalem  plagam,  ad  portam  paradisi  terrestris,  ut  rogaret 

angelum,  custodem  ejus,   ut  daret  sibi  de  oleo  vel  liquore 

manante  de  arbore  misericordie,  quam  viderat  in  paradiso, 

ut  de  illo   liquore   ungeretur   et   curaretur.     Cui   respondit 

oangelus  quod  diceret  patri  quod  expectaret  patienter  usque- 

quo   yeniret   Christus,    qui    credentes    in    se    ungeret   oleo 

misericordie  sue,  per  cujus  unctionem  consequeretur  salutem 

eternam.     Instanti    autem    Seth    precibus    et    fletibus   dedit 

ramum  illius  arboris,    quem    pater   suus   plantavit   in   terra 

5  promissionis,    et   crevit   in   arborem    mirabilem;    que,   cum 

fuisset    accisa,    Salomone    edificante    templum,    cum    non 

haberet  in   eo  locum,   fecit  de   ea   reclinatorium  in  eo  ad 

orandum;  de  quo  cum  diceret  regina  Saba  quod  in  eo 
suspenderetur   rex  Jerusalem    sub    quo    regnum  Judeorum 

1020  deficeret  in  ejus  morte,  abscondit  illud,  ut  in  terra  putres- 
ceret  sepultus.  Et  cum,  in  loco  ubi  erat,  fieret  Probatica 
piscina,  superenatavit  tempore  Passionis;  quod  invenientes 
Judei,  super  humeros  Domini  imposuerunt;  quo  bajulante 
eum,    pars  crucis  de  eo  facta  est,    in  altum  erecta.     Quod, 

1025  si  verum  est,  pulcherrimum  est. 

42.  [=  S.  432.] 

Item  de  quadam  alia  audivi  [quod] ,  cum  quidam 
impeteret  eam  pro  promisso  precio,  dimisit  se  a  quodam 
juvene  deflorari.  Cum  autem  post  factum  negaret  ei  juvenis 
quod  promiserat,  illa  obtulit  clamorem  judici  quod  violenter 

1030  eam  oppresserat.  Judex  autem,  negante  eo  quod  fecisset 
ea  invita,  judicavit  quod  die  assignata  veniret,  daturus  ei 
quandam  summam  pecunie,  vel  eam  acciperet  in  uxorem. 
Juvenis  autem,  magis  eligens  dare  pecuniam,  ei  tradidit. 
Cum  autem  illa  in  sinu  suo  posuisset  eam  et  recederet,  ait 

i035juveni  judex  ut  iret  post  eam  et  ei  eam  auferret,  et  eam, 
si  posset,  recuperaret;  quam  totu  conatu  suo  non  potuit  ei 
auferre:  adeo  se  defendit,  quod  nil  valuit  juveni,  sed,  male 
tractatus  ab  ea,  rediit  ad  judicem.  Judex,  eam  revocans, 
fecit  pecuniam  sibi  reddi,   juveni  dicens  quod  patebat  eam 

1040  mentitam,  quia,  si  sie  servasset  virginitatis  thesaurum  ut 
pecuniam,  nunquam  esset  ei  ablatum. 

43.  [=  S.  438.] 

Item  ad  hoc  [facit]  quod  legitur  in  cronicis,  quod 
circa  raptum  Helene  Homerus  poeta  floruit,  qui,  cum  in 
habitu    vili    vellet   intrare   apud  Athenas   curiam    regis,   est, 

i045prohibitus;  qui,  sumpto  precioso  habitu,  statim  intravit, 
honorifice  receptus,  [et]  optinuit  quicquid  petivit;  qui,  ad 
confusionem  regis  et  suorum,  vestes  preciosas  coram  Omni- 
bus exuit,  et  eas  honoravit  et  adoravit,  gracias  eis  referens 
de  obtento,  que  voluerant  apud  regem    quod   non  valuerat 

1050  sapiencia  aut  bonitas  optinere. 


i 

Sammlung  von  Tours. 

In  Etienne  de  Bourbon  ed.  Lecoy  de  la  Marche. 


1.     [=   S.   388.] 

Idem  [Quillelmus]  dicebat  in  sermonibus  suis  quod 
ille  qui  corrigebatur  ab  aliquo  debebat  reddere  et  corri- 
pienti  patientiam,  id  est,  debebat  patienter  ferre.  Tandem, 
correptus  a  quodam  religioso,   impatiens  est  effectus.     Cui 

5  ait  religiosus:  Memor  sitis,  domine,  quod  debetis  mihi  pati- 
entiam.    Verum  est,  inquit,   sed  non  ad  solvendum  modo. 
Episcopus   Guillelmus   Parisiensis,    visitando  diocesim 
suam,   declinavit  ad  quandam  villam  combustam,   et  predi- 
cavit  eis   quod  Dominus  fecerat   eis  sicut  vetula  cato  suo, 

10  que  comburebat  pellem  cati,  non  quia  odiret,  sed  ne  ad- 
mitteret;  et  sie  fecerat  eis.     Et  fuerunt  valde  edificati. 

Idem,  cum  peteretur  quomodo  tot  bona  sciret  verba, 
ait:  Quia  nunquam  verbum  bonum  audivi  quod  non  po- 
nerem,  aut  in  pelle,  aut  in  corde. 

15  Idem,    querens    panem   Parisius,    noluit  accipere   ele- 

mosinam   a   famula,    dicente   quod    tali   conditione   teneret, 
quod  numquam  Parisiensis  episcopus  esset. 

Regina  Francie  Margarita,  uxor  Ludovici  regis,  primo 
habuit  filiam,  et  non  auderunt  insinuare  regi.     Vocaverunt 

20  episcopum  Guillelmum,  ut  ei  nuntiaret.  Qui,  vadens  ad 
regem,  taliter  nuntiavit:  Domine,  gaudeatis,  quia  affero 
vobis  boves  minores,  quia  hodie  lucrata  est  Corona  Francie 
unum  regem;  quia  habetis  unam  filiam,  per  maritagium 
cujus  habebitis  unum  regnum,  et,  si  haberetis  filium,  daretis 

25  ei  comitatum  magnum.     Et  sie  letificavit  eum. 

Idem  in  mensa  sua  bibebat  vinum  Optimum,  et  juxta 
vinum  habebat  semper  aque  potum,  sed  nunquam  ponebat 
in  cyphum  suum.  Quadam  vice,  dominus  Johannes  de 
Bello  Monte,  magnus  consiliarius  regis,  comedens  cum  eo, 

30  ait  quod  aqua  in  mensa  sua  de  nihilo  serviebat,  quia  nun- 
quam in  vino  ponebat.  Qui  respondit:  Immo  tantum  servit 
in  mensa  aqua  ista,  quantum  servitis  in  regia  curia.  Ille 
inquit:  Domine,  ergo  de  nihilo  servio?  Immo,  inquit, 
multum;    quia,   quando  estis   in    palatiis,    ubi   princeps   vel 

35  comes  vult  loqui,  rigide  statim  comminando  facitis  eum 
tacere.     Si  miles  vel  alius  nimis  audaciter  loquatur,   statim 

ad  vestrum  preceptum  silens  efficitur.  Ita,  si  bonum  vinum 
de  Sancto  Procinto,  vel  Andegavia,  vel  de  Aulissiodoro,  sit 
in  mensa  mea  et  vellet  mihi  aliquid  malum  facere,  statim  aqua 

40  contradicit,  que  in  momento  violentiam  ejus  posset  destruere. 

Episcopus  Guillelmus    Parisiensis,    sciens  Fratres  Pre- 

dicatores    Parisiensis    debitis    obligatos,    que    solvere    non 

poterant,  adiit  reginam  Blancam,  cujus  erat  confessor,   que 

debebat  peregrinari  ad  Sanctum  Jacobum  et  paraverat  mira- 

45  biles  expensas,  et  petiit  ab  ea  si  omnia  essent  parata.  Que 
respondit  quod  sie.  Tunc  ait  ille:  Domina,  vos  jam  multa 
inutiliter  propter  mundi  gloriam  expendistis,  et  ut  vostram 
magnificentiam  in  vestra  terra,  de  qua  estis  orta,  ostendatis, 
que  multo  melius  possent  expendi.    Gerte,  dixit  ipsa,  parata 

50  sum  acquiescere  consilio  vestro.  Et  inquit:  Dabo  sanum 
consilium,  et  Obligo  me  in  judicio  pro  vobis  coram  summo 
judice  responsurum.  Ecce,  inquit,  Fratres  Predicatores,  qui 
vocantur  fratres  Sancti  Jacobi,  obligati  sunt  in  mille  quin- 
gentis   libris    vel   circa.     Accipiatis   peram   et  baculum,    et 

55  eatis  ad  Sanctum  Jacobum,  id  est  ad  domum  ipsorum,  et 
solvatis  eorum  debitum,  et  ego  sie  muto  vobis  votum 
vestrum,  et  promitto  super  hoc  respondere  pro  vobis  ad 
Judicium,  quod  melius  facitis  [quam  facere]  tantum  excessum 
et  habere  tam  superfluum  apparamentum.    Que  sicut  sapiens 

60   mulier  acquievit  consilio  sancti  viri." 

2.  [=  S.  244.] 

Episcopus  quidam  Carnotensis,  a  quo  petiit  rex 
Philippus,  qui  erat  ejus  cognatus,  primam  prebendam  quam 
daret,  ei  benigne  annuit  et  concessit.  Et  cum  post  vacasset 
nee  regi  satisfecisset,  increpavit  per  litteras  eum  de  men- 
65  dacio,  quia  primam  quam  dedisset  [non  habuerat],  nee 
quam  daret  habebat.  Qui  respondit  se  veritatem  servasse, 
quia  ipsi  non  dabat  sed  vendebat.    Et  ita  erat  in  rei  veritate. 

3.  [=  S.  64.] 

Item,  imminente  morte,  fecit  [Salehadim]  afferri  sudarium 
suum,  et  a  quatuor  militibus  per  quatuor  lanceas  fecit  de- 
70  portari  per  vicos  civitatis,  dicentibus:  Salehadim,  dominus 
duodecim  regnorum,  non  plus  portat  de  mundo. 

Soldanus  Salehadim  in  morte,  ut  dicitur,  mandavit 
pro  meliori  christiano,  pro  meliori  Judeo,  pro  meliori  Sarra- 

ceno  quos  potuit  invenire.    Et  quesivit  a  Judeo  que  melior 

75  lex.  Respondit  quod  sua.  Et  si  istam,  inquit,  dimitteres 
quam  acciperes?  Respondit:  Legem  christianorum,  que 
descendit  a  nostra.  Item  quesivit  a  pagano  que  melior- 
qui  respondit  quod  sua,  et,  si  illam  dimitteret,  acciperet 
egem  christianorum,   quia   nostra,   inquit,   descendit  a  sua 

80  Item  quesivit  a  christiano  illud;   et  dixit  quod  sua  est    et 
quod  nullam  aliam   reciperet  quam   suam.     Tunc  ait-    Alii 
duo,  si  dimitterent  leges,  consentirent  in  istam;  iste  nullam 
aliam  acciperet  nisi  suam;    hanc   eligo  et  judico  meliorem 
Et  fecit  se,  ut  dicitur,  baptizari. 

35  Idem,   audiens    quod    rex  Johannes  habebat  ensem  de 

qua  scindebat  hominem  armatum  usque  ad  sellam,  roijavit 
quod  ei  mitteret,  et  hominem  armatum  damnatum  posuit 
in  medium,  et  fecit  per  meliorem  et  fortiorem  militem 
tentare  num   posset  scindere  per  medium;   qui  non  potuit 

K)  Et  remisit  regi,  mandans  quod  non  credebat,  quod  faceret 
sibi  fraudem,  et  quod  illum  ensem  non  miserat.  Qui 
remandavit  quod  bene  miserat,  sed  non  miserat  brachium 
cum  ense. 

Idem,    habens  militem  in  carcere,  audivit  a  custodibus 
5  quod  non  cessabat  de  die  et  de  nocte  aspirare  et  desiderare 

VZT   T^'  o^"^'   T.^""^'"'   P'°   ^^'   ^^^'   Sunt  silve  in 
terra  vestra?     Respondit:   Non.   -  Sunt  flumina?   -   Non 

-   Certe,    inquit,    ego   dabo   vobis   licentiam   illuc  eundi 
quia  non  possum  vos   ponere,   pro  posse  meo,    in  majori 
K)  carcere.     Et  sie  recessit. 

4.     [=  S.  244.] 

Idem,  [rex  Philippus],  in  terra  de  Gastineis  frequen- 
mns,  vinum  de  vinea  cujusdam  vetule  libenter  bibebat 
Quod  videns  ballivus  terre,  institit  apud  virum  pro  emenda 
vinea  nee  voluit.  Ipso  mortuo,  institit  apud  mulierem,  que 
5  renuit.  Quadam  die,  operarios  in  vineam  misit,  et  se  a  viro 
emisse  dixit,  et  per  potentiam  prevaluit.  In  adventu  reds 
muher  contra  eum  clamavit.  Quod  rex  audiens,  ait  ballivo' 
quod  adduceret  testes,  et  sie  clamor  mulieris  cessaret  Quibus 
daductis,   vocavit  virum   ad   partem.     Scitis,    inquit,    Pater 

S.         p?'  T""^'    ^^^^  ^^'  '^^''    Q"^  ^^^^  et  emisit 
spiritum.     Et   alium    vocavit.     Vere,    ait,    in    verbo   re^is 
socius  tuus  ita  dixit  veritatem,  sicut  est  Pater  Noster;  recog- 

nosce,  et  liberaberis.  Qui  ait  quod  ballivus  duxerat  eos 
de  nocte  ad  foveam  mortui  cujus  fuerat  vinea;  et,  exhumato 

115  corpore,  ballivus  accepit  inanus  ejus,  dicens:  Ego  emo 
vineam  tuam  sub  testimonio  istorum,  isto  pretio.  Et  posuit 
pecuniam  super  pectus,  et  iterum  reportavit,  et  in  terram 
iterum  reposuerunt.  Tunc  rex  vocavit  alium,  qui  hoc  idem 
recognovit.     Concordes  jurare  judicavit,  et,  penitus  veritate 

120  recognita,  ballivum  statim  suspendi  fecit,  et  vineam  restituit 
mulieri,  que  in  morte  eam  legavit  regi.  Rex  autem  in  ea 
capellam  edificari  fecit  et  dotavit,  et  cuidam  nepotulo  suo 
dedit. 

5.  [=  S.  244.] 

Idem  [rex  Philippus]  habebat  pauperem  clericum  qui 
125  pedes  sequebatur  capellam  suam.  Et  quadam  die,  cum 
vacaret  cura  Peronensis,  que  valet  circa  quingentas  libras, 
et  clerici  sui  differrent  ei  dicere  usque  post  prandium,  quo 
tempore  magis  letus  erat,  ille  clericus  pauper,  videns  regem 
solum  in  capella,  cum  surgeret,  ait:  Domine,  quoddam  be- 
130  neficium  vacat  apud  Peronam;  pro  Deo,  conferatis  mihi. 
Quod  beneficium,  inquit,  est?  Respondit  ille:  Qui  habet 
illud  firmat  ostia,  pulsat  campanas.  Libenter,  inquit,  habebo 
consilium.  Ad  quod  clericus:  Si  habetis  consilium,  nun- 
quam  habebo.  -  Et  certe  nolo  habere  de  cetero;  tibi  con- 
135  cedo.  Post  prandium  accedentibus  clericis  et  petentibus, 
respondit  se  dedisse  clerico  tali.  Responderunt  quod  non 
erat  aptus  ad  tale  beneficium,  quoniam,  inquiunt,  valet 
quingentas  libras  vel  circa.  -  Verum  dixit  mihi:  si  haberem 
consilium,  non  haberet:  sed  suum  est.     Et  fuit  valens  homo. 

6.  [=  S.  243.] 

140  Regi  Philippo  eunti  per  viam  obviavit  quidam  ribaldus, 

et  petiit  elemosinam,  quia  erat  cognatus  ejus.  Ex  qua, 
inquit,  parte?  Respondit:  De  Adam.  Da,  inquit,  ei  obolum. 
Respondit:  Non  donum  regium.  Si  tantum,  inquit,  darem 
cuilibet  attingenti  mihi  de  genere  ex  ista  parte,   nihil  mihi 

145  remaneret. 

Idem  [rex]  clericos  pauperes  habebat  in  quadam 
mensa  coram  se.  Et  videns  in  fine  mense  unum  de- 
ponentem  caponem,  apud  se  vocavit  in  secreto,  interrogans: 
Quam  scientiam  auditis?  Ait:  Theologiam.  -    Nonne  dicitur 

150  ibi:    Nolite   cogitare    de   crastino?    Quare   ergo   deposuisti 

caponem?  Respondit:  Quia  volebam  deponere  sollicitudinem 

et  nolebam  cogitare. 

Idem    febricitans    sitiebat    vinum,    quia    nolebat    sibi 

ministrare   physicus  sine   aqua.      Tunc  ait:    Saltem   velitis 
155  quod  primo  bibam  vinum,  post  aquam.    Et  concessit.    Quo 

hausto,  noluit  aquam  bibere,  dicens:  Non  sitio. 

Idem,    coram    abbate   quodam  de  frigore  pedum  con- 

querens,   audivit  ab  abbate  quod  tales  fiebant  socci  in  ab- 

batia,  quos  qui  habebat,  non  frigus  habebat.     Rogavit  quod 
160  mitteret  ei;    et  misit  ei  stramen  album  bene  fricatum.     Et 

deinceps  habere  noluit  tales  soccos. 

7.  [=  S.   124.] 

Idem  [comes  Theobaldus],  habens  coram  se  militem 
supplicantem  eum  [ut]  juvaret  ad  maritandum  filias  suas, 
cum  decem  haberet,  cogitans  tacuit.     Quod  videns  quidam 

165  homo  suus  ditissimus,  servus  proprii  capitis,  eum  excusavit, 
dicens  quod  non  habebat  unde.  Miles  autem  ut  indigens 
devotissime  supplicabat.  Homo  autem  ille  quod  comes 
non  habebat  ferociter  replicabat.  Tunc  comes  militi:  Men- 
titur,  quia  ipse  ipsum  habeo  ad  dandum,  qui  servus  mens 

170  est;  et  ipsum  tibi  do.  Redime  bene  eum,  quia  bene 
habebis  decem  milia  librarum  ad  tuas  decem  filias  maritandas. 
Miles  statim  eum  cepit,  et  filias  maritavit." 

8.  [=  S.  134.] 

Comes  Theobaldus  consuetus  erat  semper  visitare 
unum     leprosum    quotiescunque    declinabat    ad    quoddam 

175  suum  manerium,  et  confortabat  eum.  Quadam  die,  veniens 
per  locum,  intrans  domum,  occurrit  leprosus,  dulcissime 
alloquens  eum.  Et  exiens,  a  populo  acclamante  audivit 
ipsum  nuper  mortuum  et  sepultum;  et  sie  cognovit  loco 
ipsius  invenisse  Christum.     Et  ideo  ad  visitandum  leprosos 

180  et  pauperes  devotior  est  effectus. 

9.  [=  S.  283.] 

Quidam  hereticus,  videns  episcopum  christianorum 
miracula  facientem,  cecos  illuminantem,  et  dolens  quod  non 
dicebatur  quod  episcopus  hereticorum  faceret,  ita  miracula 
sicut   alius,    finxit   cecum    per   multum  tempus,   discurrens 

185  per  civitates  et  castella  cogitans  se  tandem  ad  episcopum 
hereticorum  accedere,  et  tunc  per  eum  diceret  se  videre. 
Qui  cum  diu  sie  fecisset  et  ad  illum  tandem  accederet, 
lumine  totaliter  est  privatus;  et  coactus  necessitate  ad  epis- 
copum christianorum  accedere,   et  accessit,  cujus  meritis  et 

190  precibus  visum  recepit.  Item,  de  mandato  episcopi,  per 
que  finxerat  se  cecum  discurrit,  et  fraudem  quam  intenderat 
facere  et  miraculum  super  se  factum  omnibus  publicavit,  et  in 
fide  fideles  confortavit  et  infideles  convertit. 

10.     [=  S.  396.] 

Mulier  quedam,  mortuo  marito,  noluit  recedere  a 
195  tumulo.  Quam  videns  miles,  custodiens  prope  locum  la- 
tronem,  ad  eam  accessit,  et  mulier  ejus  voluntati  obedivit. 
Et  cum  rediret  et  latronem  sublatum  inveniret,  rediit  ad 
ipsam,  dicens  quod  totum  amiserat.  Que  ait:  Absit;  maritus 
meus  rectus  et  recens  est;  suspendemus  eum  loco  ejus. 
200  Qui  cum  portarent,  ait  miles:  Unicum  pedem  habebat.  Que 
statim  pedem  abscidit.  Paulo  post:  Monoculus  erat.  Que 
statim  eruit  oculum.  Post:  Calvus,  inquit,  erat.  Que  statim 
depilavit  eum.  Ideo  in  amore  mulieris  non  est  confiden- 
dum  alicui. 

Anmerkungen. 


1.  Schneektnd  {Gröber,  LsitUt  im  Mittelalter  179).  Köhler  11,564. 

2.  Märchen    (Märchenschwank,    Lügenmärchen;    Gröber   179). 

Köhler  I,  322. 

3.  Kalb  und  Storch  (Gröber  179). 

4.  Verlorenes  Pferd  (Gröber  179). 

5.  Adolphus  von  Wien  (Gröber  414): 

1 .  Der  Blinde,  das  Weib  und  der  Buhle.   Köhler  II,  568. 

2 .  Mann  im  Weinberg  verwundet  sich  das  A uge.  Köhler  1 1 ,  67 3 , 

Clouston,  Populär  Tales  I,  53.    S.  auch  hier  S.  27. 

3.  Tochter,  Mutter,  Liebhaber,    Gatte  (Liebhaber  spielt  den 

Verfolgten).   Benfey,  Pantschatantra  1, 1 66.  S.  hier  S.  28. 

4.  Weinende  Hündin.  S.  auch  hier  S.  30.   Gesta  Roman,  ed. 

Oesterley  n^  28.    Loiseleur,  Essai  S.  106. 

5.  Ausgesperrter  Mann.      Sieben    weise   Meister    „puteus", 

Chauvin  Syntipas  S.  184   (Le  jaloux  mis  ä  la  porte). 
Köhler  II,  581. 

6.  Der  Gatte  findet  anstatt  des  Liebhabers  ein  Kalb.  Benfey, 

Pantschatantra  I,  140.    Bedier,  Fabliaux  S.  140. 

7.  f unker  will  zwei  Frauen  heiraten.     Als   Fabliau    ,Valet 

aux  douze  femmes',  Recueil  general  III,  186.    Bedier, 
Fabliaux  429. 

6.  JJnihos  (Gröber  414).    Köhler  I,  233. 

7.  yude  in  der  Senkgrube.  Vgl.  Gesta  Romanorum  ed.  Oesterley 

c.  229. 

8.  Bester  Freund.     Köhler  II,  401.    Vgl.  auch  Dolopathos,  der 

gerettete  Greis,  hier  103. 

9.  Petri  Alphonsi  disciplina  clericalis  (Gröber  216). 

Ausgaben:  1.  ed.  des  Bibliophiles.    Paris  1824. 

2.  ed.  Val.  Schmidt.     Berlin  1827   (mit  reichen 
Anmerkungen). 

1.  Freundesprobe.    Köhler  II,    557.     Ist  auch  in  die  Gesta 

Romanorum    übergegangen  (Oesterley  129,  Dick  196). 

2.  Die  beiden  Freunde  (k^'^iew  und  Baldach).  Köhler  II,  557. 

3.  Undankbare  Schlange.    Clouston,   Populär  Tales  I,  262. 

4.  Stadttorwächter.     Cento    novelle    antiche    n^'  50   (Gual- 

teruzzi). 

Ulrich,  Lateinische  Novellistik  des  Mittelalters.  14 


—      210      — 

5.  Mann  im  Weinberg  verwundet  sich  das  Auge.  S.  hier  S.  6. 

6.  Tochter,  Mutter,  Liebhaber,  Gatte.    S.  hier  S.  7. 

7.  Erzähler  schweigt.     Cento  novelle  antiche  n^  31   (Gual- 

teruzzi). 

8.  Weinende  Hündin.    S.  hier  S.  8. 

9.  Ausgesperrter  Mann.    S.  hier  S.  11. 

10.  Depositum.    Gesta   Roman,  ed.  Oesterley  n''  118. 

11.  Finder  ehrlich,  Verlierer  unehrlich.    Köhler  II,  578.  Clous- 

ton, Populär  Tales  I,  367. 

12.  Der  kürzere  Weg  der  längere. 

13.  Traumbrot.    Clouston,  Populär  Tales  II,  86. 

14.  Der  Hof  Schneider  und  seine  Schüler.    Wackernagel,  Alt- 

deutsches Lesebuch  ^  1260. 

15.  Spielmann  und  Knochen.    Köhler  II,  336. 

16.  Wahrheiten,  rfm  (Vögelein).  Benfey,  Pantschatantra  I,  381. 

17.  Pflüger,   Wolf  und  Fuchs.     Köhler  II,  532. 

18.  Dieb,  Hausherr,  Mondstrahl.    Benfey  I,  77. 

19.  Maymundus  der  Faule.    Ist  die  Wette  zwischen   Herrn 

und  Knecht,  wer  zuerst  böse  wird. 

20.  Maymundus  der  Geschwätzige.    S.  die  Anmerkung  Cranes 

zu  Jacques  de  Vitry,  n^  205. 

21.  Begräbnis  Alexanders.  S.  W.  Hertz,  Abhandlungen  S.  145. 

10.  yohannis  de  Capua  Directoriuin  humanae  vitae  .  .  .  tra- 
duction  latine  du  livre  de  Kaliiah  et  Dimnah,  p.  p. 
J.Derenbourg.  Paris  1889.  (Clouston,  Populär  Tales  1,8.) 

1.  a)  Einsiedler  auf  der  Suche.    Benfey,  Pantschatantra  I,  1 39. 

b)  Fuchs  getötet.    Benfey  I,  139. 

c)  Kupplerin  getötet.    Benfey  I,  147. 

d)  Abgeschnittene    Nase.     Benfey    I,    140.     Bedier,    Fa- 

bliaux  135. 

2.  Löwe  und  Hase.    Benfey  I,  179. 

3.  Der  Löwe,  seine  Diener  und  das  Kamel.     Benfey  I,  230. 

4.  Elster.    Benfey  I,  271. 

5.  Gutgesinnt  und  Bösgesinnt.    Benfey  I,  275. 

6.  Frau  und  Krämer.    Benfey  I,  281. 

7.  Wage,  gefressene.     Benfey  I,  283. 

8.  Die  Kaufmannsfrau  und  der  Maler.    Benfey  I,  299. 

9.  Arzt,  unwissender.    Benfey  I,  300. 

10.  Frau,  zurechtgewiesene.    Benfey  I,  300. 

11.  Schlange  will  vergiften.     Benfey  I,  309.  361. 
\2.  fäger,  Hirsch,  Eber  und  Wolf. 

13.  Alter  Mann  von  seiner  Frau  geküßt.    Benfey  I,  367. 

14.  Einsiedler  und  Dämon. 

15.  Zimmermann  und  Weib  mit  Buhlen.    Benfey  I,  370. 

16.  Löwe,  Fuchs  und  Esel. 

17.  Hund  rettet  Kind  und  wird  getötet;  vgl.  Canis  der  H., 

hier  S.  75. 

18.  Die  dankbaren  Tiere  und  der  undankbare  Mensch.    Ben- 

fey I,  192. 

19.  Vier  Jünglinge. 

11.  Historia  de  septent  sapientibus  (Gröber  321). 

Ausgaben:  1.  Liber  de  Septem  sapientibus,  herausgegeb.  von 
K.  Gödeclce  in  Orient  u.  Okzident  III,  385-423. 
2.  Die  Historia  Septem  Sapientum  nach  der  Inns- 
brucker Handschrift  vom  Jahre  1342,  heraus- 
gegeben von  G.  Buchner.     Erlangen.  1889. 

1.  Rahmenerzählung.    Loiseleur  Deslongchamps,   Essai  sur 

les  fables  indiennes.    Paris  1838.  S.  142. 

2.  Arbor.    Loiseleur  S.  143. 

3.  Canis.    Loiseleur  S.  143. 

4.  Aper.      Loiseleur  S.  144. 

5.  Avis.       Loiseleur  S.  148. 

6.  Tentamina.    Loiseleur  S.  149. 

7.  Senescalcus.    Loiseleur  S.  154. 

8.  Amatores.    Loiseleur  S.  156. 

9.  Vidua.     Loiseleur    S.   93.     Chauvin,    Syntipas    S.   210. 

S.  auch  hier  S.  208. 

12.  Dolopathos  (Gröber  321). 

Ausgabe:  lohannis  de  Alta  Silva  Dolopathos,  herausgegeben 
von  H.  Oesterley.    Straßburg  1873. 

Hauptwerk  über  Dolopathos:  V.  Chauvin,  Bibliographie  des 
Ouvrages  arabes.  Liege  1904.  Bd.  VIII.  Syntipas. 

1.  Schatzhaus.    Chauvin  S.  185. 

2.  Der  gerettete  Greis.    Chauvin  S.  1 99. 

3.  Fleischpfand.    Chauvin  S.  200. 

4.  Sohn  der  Witwe  (-  Trajans  Gerechtigkeit).  Chauvin  S.  204. 

5.  Meisterdieb.    Chauvin  S.  204. 

13.  Gesta  Romanorum  (Gröber  321). 

Ausgaben :  1 .  ed.  Oesterley.  Berlin  1 872  (mit  vielen  Parallelen). 
2.  ed.  Dick.  Erlangen  1890. 

1.  Giftnahrung.    W.  Hertz,  Abhandlungen  S.  156. 

2.  Hundsquelle. 

3.  Blutschänderische  Kaiserin   (Witwe   und  Teufel)   ist  der 

Conte    devot:    La   Bourgeoise  de   Rome.    Vgl.   Hist. 
litt.  XXIII,   121. 

4.  Zwei  nackte  Jungfrauen.  Auch  im  Dialogus  creaturarum  89. 

5.  Der   Faulste    bekommt   das    Reich.      Grimm,    Kinder- 

märchen 3,  233. 

6.  Schlange  und  Milch.    Grimm,  Kindermärchen  3,  184. 

7.  Drei  Ringe.    Köhler  II,  561. 

8.  Garten  des  Magiers.    Oesterley  zitiert  Maundeville  c.  90. 

9.  Kaisertochter,  Seneschal.  Crane  zu  Jacques  de  Vitry,  n»  17. 

10.  Schlange  lösen.    Pantschatantra  I,  113-120. 

11.  Ölfässer.    Petrus  Alphonsus  XVII,  1-12.    Köhler  II,  601. 

12.  Störchin.      Vincentius    Bellovacensis    Speculum     morale 

16,  48  (Oe.). 

13.  Delphin  und  Knabe.    Gellius  Noctes  7,  8. 

14.  Wunderbare  Menschen.    Plinius  Hist.  nat.  7,  2. 

15.  Dehnbares  Glas.    Plinius  Hist.  nat.  36,  26. 

16.  Schießen  (auf  den  Leichnam  des  Vaters).    Köhler  II,  562. 

14* 

17.  Halbgeritten.    Köhler  I,  455. 

18.  Schachspiel.     Historie  litt.  XXII,  127. 

19.  Drei  Weisheiten  lehren  (Jäger  und  Vögelein).  S.  hier  S.  39. 

20.  Honig.    Benfey,  Pantschatantra,  80. 

21.  Alexander  und  der  Seeräuber.     Köhler  II,  559, 

22.  Papirius.    Gellius  Noctes  1,  23. 

23.  Lykurg.    Valerius  Maximus  1,  2,  3. 

24.  Mutter  stillen.    Valerius  Maximus  5,  4,  7. 

25.  Fliegen  am  Geschwür.    Köhler  II,  377. 

26.  Dionysius  und  die  Alte.    Köhler  II,  362. 

27.  5^.  Bernhard  und  der  Spieler.    Histoire  litt.  XXIII,   111. 

28.  Sirenen.    Ammianus  29,  2. 

29.  Triumph.    Auch  im  Dialogus,  creaturarum  60. 

30.  Durch  drei  Wahrheiten  frei  (Übeltäter).    Grimm,  Kinder- 

märchen 3,  337. 

31.  Jovinianus  (stolzer  Kaiser).     Köhler  II,  207,  584. 

32.  Rügeglocke.    Grimm,  Deutsche  Sagen  1,  130. 

33.  Androclus.    Gellius  5,  14,  10. 

34.  Drei  Weisheiten  verkaufen  (Kaiser  und  Barbier).     Köhler 

II,  559. 

35.  Eber  ohne  Herz  (hat  mit  Pantschatantra  nichts  zu  tun), 

hängt  zusammen  mit  dem  einbeinigen  Kranich  bei 
Boccaccio  VI,  4. 

36.  Hemd  drei  Zoll.    Köhler  1,  459. 

37.  Bürgschaft.    Valerius  Maximus  4,  7,  1 

38.  Percute  hie. 

39.  Hähne. 

40.  Keuschheitshemd.     Köhler  II,  446. 

41.  Drei  Fragen.     Köhler  I,  492. 
14.  yacques  de  Vitry  (Gröber  196). 

Ausgabe:  The    Exempla    of  Jacques    de   Vitry,    edited    by 
Th.   F.  Grane.     London   1890   (mit  reichlichen 
Anmerkungen). 
\ .  Jahreskönig.    Barlaam   und  Josaphat,   deutsch   von  Lieb- 
recht S.  98.    Gesta  Romanorum  ed.  Oesterley  cap.  224. 
Robert  von  Blois  III,  112. 

2.  Schaf  ist  Hund.    Schelmengeschichte;  auch  hier  S.  194. 

Benfey,  Pantschatantra  I,  355.  Clouston,  Populär 
Tales  and  Fiction  II,  27. 

3.  Drei  Wahrheiten,  frei  (Jäger  und  Vögelein).    S.  hier  S.  39. 

4.  Alte  schmiert.    Vgl.  das  Fabliau:   De   la  vieille  qui  oint 

la  palme  au  Chevalier,  Recueil  general  V,  127. 

5.  König,  trauriger.  Steht  auch  Gesta  Rom.  c.  143  (Oesterley). 

Zerfällt  in  zwei  Teile:  1.  Todestrompete,  aus  Barlaam 
und  Josaphat,  deutsch  von  Liebrecht,  S.  36;  2.  Schwert 
des  Damokles. 

6.  Milchfrau.      Benfey,    Pantschatantra    I,    499.      Clouston, 

Populär  Tales  II,  432. 

7.  Advokat  im  Kloster.    Vgl.  Etienne  de  Bourbon  S.  382. 

8.  Pfaffe  singt  schön;   auch    im    Deutschen   (Wackernagel, 

Altdeutsches  Lesebuch  ^,  903). 

9.  Häng  zu!    Vgl.  die  viel  spätere  Version  in  Pauli,  Schimpf 
und  Ernst,  ed.  Oesterley  283. 

10.  Der  muntere  Seifensieder.   Vgl.  La  Fontaine  Fables  II,  11. 

11.  Abt  und  Spielmann.      Pauli,    Schimpf   und    Ernst,    ed. 

Oesterley  60. 

12.  Teufelein!    Barlaam  und  Josaphat,  deutsch  von  Liebrecht, 

S.  220.     Landau,  Quellen  des  Decamerone^  223. 

13.  Engel  und  Einsiedler  halten  sich  bei  verschiedenen  Ge- 

legenheiten die  Nase  zu.    S.  Robert  von  Blois  III,  31-32. 

14.  Gottes  Geheimnisse.    Clouston,  Populär  Tales  1,  28. 

15.  Saladin  stirbt.     Über  Saladin  in  der  Tradition  s.  Histoire 

litt.  XXIII,  161.    Vgl.  auch  hier  S.  204. 

16.  Honig.    Vgl.  hier  S.  128. 

17.  Ins  Gesicht  spucken.    Vgl.   Zambrini,   Libro   di    novelle 

antiche.     Bologna  1868.    S.  58. 

18.  Sonnensteuer. 

19.  Unwürdiger  Priester.     Ist  eine  Variante  der  Hundsquelle 

der  Gesta  Rom.,  hier  S.  115. 

20.  Bauer  vor  dem  Parfümerieladen.     Als   Fabliau   Recueil 

general  V,  40.  Steht  auch  im  venezianischen  Exempelbuch. 

21.  Mann  mit  zwei  Geliebten.    Benfey,  Pantschatantra  I,  602. 

22.  Gemähte  Wiese.    Als  Fabliau  Recueil  general  IV,  154. 

23.  Weib  läßt  sich  in   den  Schmutz  fallen.      La    Fontaine, 

Contes  II,  10. 

24.  Weib  bringt  Mann  ins  Kloster.     Liebrecht,  zur  Volks- 

kunde S.  124. 

25.  Weib  nährt  Gatten.    Vgl.  hier  S.  130. 

26.  Der  Teufel  und  seine  neun  Töchter;   im   Fiore  de  virtü 

aus  den  vite  dei  Santi  padri  zitiert. 

27.  Einsiedler  und  Dirne.    Stammt  aus  den  Vitae  patrum. 

28.  Junger  Mönch  und  Abt.    Ist  eine  Abart  des  Schwanks 

von  den  Gänselein.    Boccaccio  Tag  IV,  Prolog. 

29.  Liebesprobe.    Liebrecht,  Zur  Volkskunde  S.  133. 

30.  Weib,    Liebhaber   und   Mann.      Liebrecht,    Zur   Volks- 

kunde S.  124. 

31.  Lahme  geheilt.     Episode    aus   dem    Fabliau    ,du  Vilain 

mire',  Bedier,  Fabliaux  S.  431. 

32.  Vergewaltigtes  Weib.    Vgl.   hier  S.  202   und   Cent  Nou- 

velles  Nouvelles  n<^  25. 

33.  Witwe  und  Teufel.    S.  Kaiserin  und  Teufel  hier  S.  116. 

34.  Abstinenz  versprechen.    Vgl.  Pauli,   Schimpf  und  Ernst, 

ed.  Oesterley  306. 

35.  Ehefrau  und  Mönch.     Histoire  litt.  XXIII,  124. 

36.  Tochter  folgt  dem    Vater   (Mutter    liederlich).      Histoire 

litt.  XXIII,  119. 

37.  Maria  rettet  den  dem    Teufel   Verschriebenen.    Vgl.   die 

Theophiluslegende. 
15.  Etienne  de  Bourbon  (Gröber  196). 

Ausgabe:  Anecdotes  historiques,  legendes  et  apologues  .  .  . 
d'Etienne  de  Bourbon,  p.  p.  A.  Le  Coy  de  la 
Marche.     Paris  1877  (mit  reichen  Parallelen). 

I.  Wache  des  Ritters.    Köhler  II,  213.  ,     xr  , 

2   Archidiakon    tötet    einen   Bischof.     Miracles    de   Notre- 
Dame  I,  101  (Societe  des  anciens  textes). 

3.  Weisheiten  kaufen  (König  kauft).    Vgl.  hier  S.  140. 

4.  Manenwunder.  .    .        ,  «  - 

5    Schiff  ohne   Steuermann    kommt   in    dem    Artusroman 
,Messire   Gauvain  ou   la  Vengeance   de  Raguidel,  ed. 

Hippeau'  vor.  ,      , ,      •  ,  ^    ^    u 

6.  Ritter  kann  ohne  Beichte  und  Abendmahl  nicht  sterben. 

Als  historisch  berichtet.  ^ 

7    Ritter  und  Teufel    Als  historisch  berichtet. 
8.  L^^^/zrf^  von  der  unschuldig  verfolgten  Frau  (Genoveva-, 

Berta-,  Crescentialegende).     Köhler  H,  275. 
9   Die  dem  Priester  geschenkte  Kuh.    Als  Fabliau:  Brunain 

la  vache  au  prestre.    Bedier  S.  408. 
10.  Schießen.    S.  hier  S.  124. 

II.  Geteilte  Decke.    Als  Fabliau:   La   housse   partie;   Bedier 

S.  420.    Romania  X,  2-9. 

12.  Kröte  im  Gesicht.    Histoire  litt.  XXIII,  193. 

13.  Robert  der  Teufel.    Romania  XV,  160. 

14.  Spielmann  und  Pferd.    Als  historisch  berich  et 

15.  Reicher  Jüngling  wird  Asket.    Hat  Ähnlichkeit  mit  der 

Alexislesende.  , 

16    Wirkungen    der  Beichte.     Die    dritte    Geschichte    auch 
hier,  S.  116. 

17.  Störchin  (Ehebrecherin).    Hier  S.  122. 

18.  Alte  und  Hahn.  w  i    u-      a    aca 
\9.  Esel  gestohlen.    Schelmengeschichte.    Vgl.  hier  b.  154. 

20.  Schlange  wärmen.    Auch  hier  S.  26  und  b.  120. 

21.  Weiber,  streitsüchtige,    n«  2  =  Pre  tondu     S.  hier  S.  164 

22.  Altes  Weib  stört  das  Eheglück,   dem  der  Teufel  nichts 

anhaben  konnte.  , 

23.  Dirnen  nicht  dulden.     Ist   interessant  wegen   des   Kuts. 

24   Anfang  und  Ende  des  Geschlechts.    Vgl.  Rex  et  Coarda 
in  Fiore  di  Virtü.    Vgl.  Köhler  II,  567 

25.  Weib,  neugieriges.    La  Fontaine,  Contes  II,  10. 

26.  Ringe.    S.  hier  S.  119. 

27.  Schaf  ist  Hund.    S.  hier  S.  154. 

28.  Hexengeschichte. 

29.  Fridolin.    Chauvin,  Syntipas  S.  143. 

30.  Schwören. 

31.  Geheimnisse  Gottes.    S.  hier  S.  191. 

32.  Seifensieder.    S.  hier  S.  158. 

33.  Lehrer  und  Schüler.  .  Rp„fpv 

34.  Blinder  Geizhals  entledigt  sich  seines  Schatzes,     benrey, 

Pantschatantra  1,  604. 

35.  Witwe  heiratet  den  Feind  ihres  Mannes. 

36.  Weib  läßt  sich  in  Schmutz  fallen.  J>.  hier  ^-  1^5. 

37    Pfaffe     Wolf,    Dienstmädchen,    Frau    in    der  gleichen 
Grube.    Cent  Nouvelles  Nouvelles  n»  56. 

Mönch  im  Ofen. 
Pfaffe  im  Kasten. 

40.  Saladin.    S.  zu  S.  162. 

41.  Adam  hat  die  Gicht.    S.  W.  Meyer,  die  Geschichte  des 
Kreuzholzes  vor  Christus.    München  1881. 

Mädchen  vor  Gericht.    S.  hier  S.  170. 

